CUVINTE FOLOSITOARE 
ALE SFINŢILOR BĂTRÂNI 
CEI FĂRĂ DE NUME 


Carte tipărită cu binecuvântarea 
Înaltpreasfinţitului 
TEOFAN 
Mitropolitul Moldovei şi Bucovinei 


Editura DOXOLOGIA a Mitropoliei Moldovei şi Bucovinei 
Iaşi, 2009 


CUPRINS 


Arhimandrit Arsenie Papacioc, 


Cuvânt înăinte: „cetei ceea ada acte lata dă pat tatea ta Ala aaa 63 T 
Pentru fără de grijă şi liniştea cu tăcere ...........mmecnneeeeeeee 9 
Penţru:uimilință: seo esstsă categ acu bots cca at batuta 20 
Pentru grijă şi plângere ........ccc e eee eaaneee 39 
Pentru smerenie şi umilință cecene eee eee oaneeeee 44 


Pentru post şi înfrânare, nu numai de bucate, 
ci şi de alte patimi vătămătoare de suflet ...............meeee. 63 


Pentru multe feluri de patimi şi războaie ale desfrâ- 
nării, ce se ridică asupra robilor lui Dumnezeu ............ TI 


Pentru multe feluri de năluciri şi înşelăciuni diavoleşti, 

cu care amăgeşte şi înşală vrăjmaşul pe mulţi, vrând 

ca să-i smintească din calea mântuirii, să-i depărteze 

de Dumnezeu şi să le fie în zadar osteneala lor ........... 107 


Pentru gândurile cele de hulă care vin în inima 

omului, hulitoare spre Dumnezeu, spre Preacurata 
Fecioara Maica lui Hristos Dumnezeu, spre 

sfinţii lui Dumnezeu şi spre Sfintele Taine .................. 121 


Cum trebuie ca rugăciunea să fie ajutată 
de faptă şi care sunt faptele care fac 


ca rugăciunea să fie neprimită ......ceeee e eeneeeaneee 128 
Cuvinte de învăţătură ale prea cuvioşilor şi purtăto- 

rilor de Dumnezeu părinţi, pentru smerenie ............... 133 
Pentru răbdare .........ee eee eee eee eee eee 154 


Pentru-dragoste. ins iaca ae tati aiaal adapa Scala tata 164 


Pentru cei săraci de bunăvaoia lor, care de bunăvoie lasă 
şi părăsesc bunătăţile şi bogăţiile lumii acesteia 
şi primesc sărăcia pentru Împărăţia cerului ............... 176 


Pentru că nu se cade a-şi arăta cineva viaţa şi faptele 
sale cele bune înaintea oamenilor pentru laudă, 


ca să-l laude şi să-l fericească pe el oamenii ................ 181 
Pentru ca să ne păzim, să nu judecăm niciodată ........ 188 
Pentru primirea de străini .......ce eee eneeenneeeaeeea 194 
Pentru milostenie şi pentru neaverea la care 

s-a făgăduit monahul ........ccce e eee eeeeeeeeeeee eee 203 
Pentru îndelunga răbdare şi nepomenirea 

de. Tăti: sc focsani oa fan ăi că do a A3 D0 dn ua ne adn dă 03 daia 213 
Penţru pocăință 242 ice aaa ci 000 a aaa ez alai aa dd 228 


Pentru lepădarea de lume şi cum că cel ce se leapădă 
de lume trebuie să se înstrăineze, şi care este 
înstrăinarea cea adevărată ..........ceeeee eee eee 247 


Cum că nu se cuvine ca cineva să se mute 
lesne, căci părinţii nici din chilie nu se 


strămutau cu înlesnire .......cce e eee eneeeenneeee nea 257 
Pentru rugăciune ......enee eee anna ennnanneaaa 268 
Pentru aceasta, că totdeauna se cade 

să fim cu luare aminte ..........ccee eee eeeeeeneneeneeeeeeea 280 
Cum trebuie să prăznuiască iubitorii de Dumnezeu 

şi care este ospătarea părinţilor la praznice ................ 285 
Pentru socotinţă .......cce eee neeoee eee eee nnnna eee naoeseseeaanase 288 
Pentru răbdarea în boli ......cccee eee eeenneeneeeea 315 
Cum că darul lui Dumnezeu la cei desavârşiţi 

se face toate: şi hrană şi băutură şi haină... 317 


Adaus (de la Paladie) 

Cum că la sfârşitul vieţii, mai tare năpădesc 

dracii asupra omulul, pentru care 

trebuie foarte a lua aminte .......cccec ee eee eneeee 319 


Cuvânt înainte" 


Iubiți copii ai lui Hristos, 

1. Bunul Dumnezeu ne-a creat singur numai pentru EL — nu 
şi pentru dracu sau patimi. Ne-a creat dintr-o fără margini iubire. 

2. Trebuie să-i dovedim şi noi iubire, fie direct, fie iubind se- 
menii noştri şi întreaga creație. 

3. Nu-i niciodată cineva degeaba lângă tine, dă-i ceva, nu din 
ceea ce ai, dă-i din ceea ce eşti. 

4. Prin marea Întrupare Hristos ne-a adus mai mult decât ne-a 
pierdut Adam: îndumnezeirea după har şi putinţa de a ierta — deci 
prețuim cât prețuieşte EI (după trup). A fost una cu noi şi acum 
noi suntem una cu El. 

5. E foarte dureros că pierdem timpul care e foarte scump la 
Dumnezeu şi să se intre într-o dulce nepăsare. 

6. Trezeşte-te frate şi întreabă-te cine ne-a făcut şi pentru ce 
ne-a făcut — sigur — să fim împreună cu EL în marea Fericire veş- 
nică lângă Maica Domnului ca îngerii. 

7. Maica Domnului este o nouă lume. Cât poate Dumne- 
zeu cu puterea poate şi Maica Domnului cu rugăciunea. Con- 
sider că e supărată pe toți care nu-i cer nimic. 


"Dorind să arate legătura dintre Părinţii din vechime şi cei de azi şi să 
atragă atenţia asupra actualității şi importanţei mesajului lor, Editura Mol- 
dovei şi Bucovinei a adresat Preacuvioşiei Sale Părintelui Arhim. Arse- 
nie Papacioc, duhovnicul Mănăstirii „Adormirea Maicii Domnului” - 
Techirghiol, rugămintea de a scrie un Cuvânt înainte la această lucrare. 
Preacuvioşia Sa ne-a transmis acest text pe care doreşte să-l lase ca pe un 
Testament duhovnicesc tuturor fiilor săi duhovniceşti şi celor care sunt iubi- 
tori şi trăitori ai adevărului mărturisit de Sfinţii Părinţi (nota editurii). 

8. lertați fără amânare. lertarea este mai mare decât jignirea 
pe care considerăm că ți s-a făcut pentru că iubirea lui Dumnezeu 
este mai mare decât ura şi duşmănia satanică. 

9. Să ne iubim fraților. Nu mai este vreme şi de altceva. Nu 
mai judecați cu inimă rea pe alții, luaţi câte o gură de aer creştin 
şi păstrați-vă inima într-o veselie răcoritoare; aceasta vă poate în- 
locui nepăsarea sufletului şi să rămâneţi într-o mare apropiere de 
inima Domnului lisus Hristos, Care a aruncat focul pe pământ 
şi a zis: „Ce alta doresc decât să ţineţi cu străjnicie flacăra aprinsă şi 
înțelegeți că omul nu este lup, ci este dumnezeu pentru om”. 

10. Ca să puteți respira aerul îngerilor rămâneți într-o ne- 
schimbată prezență creştină care este mai plăcută la Dumnezeu 
decât o obişnuită şi pretențioasă nevoință. 

11. Încercați să vă cunoaşteţi zborul pe singura direcție — lisus 
Hristos. 

12. Şi... hai, veseliți-vă! 


Arhimandrit Arsenie Papacioc 


Pentru fără de grijă şi liniştea cu tăcere 


1) Zis-a un bătrân oarecare: 
- Dator este călugărul să-şi cumpere fără-de-grija, mă- 
car de se va şi lipsi de alte trebuinţe trupeşti. 
i 


2) Spunea un bătrân oarecare despre trei frați silitori, 
care s-au sfătuit împreună să-şi aleagă fiecare dintr-înşii câte 
o faptă bună, pe care păzind-o să se mântuiască prin ea. 
Deci cel dintâi şi-a ales să fie împăciuitor, adică să se silească 
să împace pe cei ce îi va vedea că sunt învrăjbiți, după cu- 
vântul Domnului ce este scris: fericiți sunt făcătorii de pace. 
Cel de al doilea şi-a ales să cerceteze bolnavii şi să le slujească 
lor. lar cel al treilea şi-a ales fără-de-grija, adică viaţa liniş- 
tită şi acesta a mers şi s-a sălăşluit în pustie. 

Deci cel dintâi, care îşi alese să fie împăciuitor celor în- 
vrăjbiţi, văzând că nu poate să-i împace pe toți şi supărân- 
du-se de multa lor gâlceava, s-a lăsat de acea slujbă şi sculân- 
du-se a mers la fratele său care îşi alesese să slujească bol- 
navilor. Şi mergând la dânsul, l-a găsit pe el scârbit, ca s-a 
săturat a mai sluji bolnavilor, văzând că nu poate nici într-un 
chip să le facă tuturor pe voie. Şi s-au sfătuit amândoi, să 
meargă la fratele lor cel din pustie, care şi-a ales fără-de-grija. 
Şi aşa, sculându-se, au plecat şi au mers la dânsul şi i-au spus 
amândoi întâmplările şi supărările lor. Şi l-au rugat să le 
spună lor şi el, ce a isprăvit cu fără-de-grija lui în acea pustie? 
lar el tăcând puţin şi sculându-se, a mers la baltă şi luând 
apă cu un vas, a turnat şi a umplut un pahar cu apă şi l-a 
adus la dânşii şi le-a zis lor: 

- Căutați, fraţilor, şi vedeți bine cum este această apă. 

Şi era apa tulbure, pentru că atunci o luase din baltă. 

Zis-au lui frații: 

- Vedem, frate, că este tulbure. 

Şi punând-o să stea puţin, s-a aşezat şi s-a limpezit apa 
precum cristalul. Atunci luând-o aşa limpede, iarăşi le-a 
arătat-o lor, zicând: 

- Căutați acum, fraților şi vedeți apa aceea care era tul- 
bure, cum s-a limpezit. 

Iar ei, căutând, se minunau, că îşi vedeau într-însa, ca 
în oglindă, fețele lor. 

Apoi le-a zis: 

- Vedeţi, fraților, şi înțelegând să cunoaşteţi, că precum 
ați văzut apa aceasta cum era întâi tulbure şi întunecată, 
iar acum o vedeți limpede şi luminată, aşa este şi acel ce tră- 
ieşte în lume cu oamenii: de tulburarea gâlcevilor lumeşti 
este tulburat şi întunecat şi nu îşi vede păcatele şi răutățile 
sale. lar dacă se deosebeşte pe sine şi iese din gâlceavă, 
atunci i se limpezeşte inima şi mintea şi toate simțirile lui. 
Astfel, îşi vede şi îşi cunoaşte păcatele şi răutăţile sale. 

+ 

3) Un frate a mers la un bătrân iscusit şi l-a întrebat 
zicând: 

- Ce voi face, părinte, că foarte mi s-a urât a mai şedea 
în pustie? 

Răspuns-a lui bătrânul, zicând: 

- Această urâciune, fiule, îţi este o ispită; dar rabdă 
puţin şi şezi în chilie cu linişte, rugându-te lui Dumnezeu. 
Şi Dumnezeu văzând răbdarea ta, îţi va trimite ție mângâ- 
iere şi odihnă. 


4) Zis-a un bătrân: 

- Precum pe drumul cel bătut nu poate creşte nici un 
fel de pajişte, măcar şi sămânță de ai semăna, pentru că 
este locul pururea călcat, aşa şi faptele bune nu pot creşte 
într-un la loc călcat de gâlcevile lumeşti. Dar, de te vei deo- 
sebi pe tine de gâlcevile lumeşti, atunci vei vedea adău- 
gându-se şi crescându-ți bunătăţile tale. 

+ 


5) Un frate l-a întrebat pe un bătrân, zicând: 

- Avvo, bine este oare a trăi în pustie? 

Bătrânul i-a răspuns: 

- Fiii lui Israel, dacă au lăsat lucrurile Egiptului şi au 
ieşit la pustie, atunci au cunoscut cum se cade a se teme de 
Dumnezeu. Aşa şi corabia când se învăluie în mijlocul mării, 
fără de neguţătorie este, iar dacă iese la liman, atunci îşi 
face neguțătoria. Deci şi călugărul, de nu va răbda la un 
loc, nu va putea lua cunoştinţa adevărată, că de la călu- 
gări, mai vârtos decât toate lucrurile, tăcerea a ales-o Dum- 
nezeu. Că zice: spre cine voi căuta, decât spre cel blând şi 
liniştit şi care se cutremură de cuvintele Mele. 

Zis-a fratele: 

- Dar nu se poate, părinte, a trăi în singurătate? 

lar bătrânul i-a răspuns: 

- Ostaşul de nu se va osteni întâi împreună cu mulți, 
nu poate să învețe meşteşugul biruinţei războiului, ca să se 
poată bate singur cu vrăjmaşul său. Aşa şi călugărul, de nu 
se va învăța întâi a trăi împreună cu fraţii în mănăstire şi a-şi 
înfrâna limba şi pântecele şi mânia sa şi alte patimi, a-şi 
goni gândurile şi a-şi păzi mintea sa, unul ca acela nu va 
putea să trăiască deosebit în singurătate. 

Ei 

6) Un frate l-a întrebat pe un bătrân, zicând: 

- Avvo, ce va face omul, ca să câştige fapte bune? 

Bătrânul i-a răspuns: 

- Acel care doreşte şi voieşte să învețe vreun meşte- 
şug, toate lucrurile le lasă şi numai spre acel meşteşug; se 
sileşte şi se supune, se smereşte învățătorului său, negân- 
dindu-se la alte lucruri, până ce prin multă silință şi răb- 
dare învaţă acel meşteşug. Aşa şi călugărul, de nu va lăsa 
toată grija şi gâlceava lumească şi nu se va osândi şi se va 
smeri pe sine, socotindu-se mai păcătos decât toți oamenii, 
nu va putea câştiga fapte bune; iar de se va smeri pe sine la 

toate lucrurile, atunci singure de la sine vor fi bunătăţile 
cu dânsul şi vor fi tari. 


7) Zis-a un bătrân: 

- Acela care a greşit, se cade să se pocăiască, deosebin- 
du-se de toată dragostea şi însoțirea omenească, până când 
se va înştiința, că i-a primit Dumnezeu pocăința. Pentru că 
dragostea lumii acesteia ne desparte pe noi de dragostea 
lui Dumnezeu. 


8) Zis-a un bătrân: 

- Precum cineva murind în cetate nu mai aude glasu- 
rile, nici gâlcevile, nici vorbele omeneşti, ci odată a murit 
şi la alt loc s-a mutat, unde nu sunt vorbele, lucrurile şi gâl- 
cevile omeneşti; aşa şi călugărul, când se îmbracă cu sfân- 
tul chip şi se leapădă de această lume, dator este a-şi lăsa 
părinţii săi, rudele şi toate neamurile sale şi să meargă la loc 
unde nu este gâlceavă, nici tulburare, nici deşertăciunile 
acestei lumi. lar cel ce se călugăreşte şi nu va ieşi dintre ru- 
dele şi neamurile sale, sau din oraş, sat, ori casa sa, acela 
este asemenea cu mortul, care zace neîngropat în casă, şi se 
umple casa aceea şi tot locul de putoarea lui, pe lângă care 
casă toţi cei ce trec se îngrețoşează ca de o mare putoare se 
feresc şi-şi întorc fețele dintr-acolo. Aşa şi Dumnezeu se în- 
grețoşează şi îşi întoarce fața Sa de la călugărul care pe- 


trece în lume, între neamurile, rudele şi prietenii săi. 
Ei 


9) Zis-a un bătrân: 

- Precum este carnea, care de nu va fi sărată bine, se strică, 
se împute şi toți se îngrețoşează şi îşi întorc fețele de la dânsa, 
aşa este şi călugărul care zăboveşte cu lucrurile şi deşertă- 
ciunile lumeşti, cu gâlcevile mireneşti şi nu şade în mănăs- 
tire, în chilia sa, ca să-şi păzească cu frica lui Dumnezeu, 
cinul şi orânduiala gătindu-se în toate zilele de ieşirea şi 
mergerea sa către Domnul Dumnezeul său. Unul ca acela se 

împute şi se umple de viermi, adică de gânduri necuvioase, 
încât se îngrețoşează Dumnezeu de putoarea lui şi îşi în- 
toarce fața Sa şi îngerul de la dânsul; iar când va lăsa călu- 
gărul şi va părăsi deşertăciunile, lucrurile, gâlcevile şi grijile 
lumeşti şi va năzui la mila lui Dumnezeu, cu rugile şi gân- 
durile şi faptele sufleteşti, punându-şi toată grija şi nădej- 
dea sa cu bună credinţă în Dumnezeu, că îl va chivernisi şi 
îl va hrăni, atunci îi va trimite Dumnezeu sarea bunătății du- 
hovniceşti şi duhul iubirii de oameni şi venind acestea, 
gonesc dintr-însul patimile. 
Ei 

10) Zis-a un bătrân: 

- Precum este baia, când i se deschide adeseori uşa şi îi 
iese căldura, aşa şi sufletul, când va să grăiască, măcar şi 
vorbe bune de va grăi, deschizând uşile graiului, îşi pierde 
căldura sa. Deci, mult mai bună şi bine primită este tăcerea 
cu înțelegere, care este maica preaînţeleptelor gânduri. 

Li 

11) Zis-a un bătrân: 

- Se cade călugărului să se ispitească pe sine, socotindu-se 
pururea cu gândul său, ca şi cum ar ieşi dintr-această viață 
şi ar trece spre alta. Oare va scăpa de cei ce vor să-l oprească 
şi să-l încerce în văzduh? Oare, se izbăveşte de dânşii până 
încă este el în trup? Sau încă în ceva este supus robiei lor şi 


tot nu s-a slobozit? 
+ 


12) Un frate l-a întrebat pe un bătrân, zicând: 

- Cum se cade a şedea cu tăcere călugărul în chilia sa? 

Bătrânul i-a răspuns: 

- A şedea călugărul în chilie, este, ca să-şi aducă aminte 
pururea de starea sa înaintea lui Dumnezeu şi să-şi păzească 
după putinţa sa, mintea şi inima de gândurile necuvioase, 
cele semănate de vrăjmaşul şi aceasta este a fugi de lume. 

Fratele i-a zis: 

- Ce este lumea? 

lar bătrânul i-a răspuns: 

- Lumea este a lucra peste fire şi a-ți împlini poftele 
trupului tău şi a te griji mai mult de trup decât de suflet, a-ţi 
petrece viața ta ostenindu-te mai mult pentru cele trupeşti 
decât pentru cele sufleteşti şi mai mult pentru agoniseala tru- 
pească decât pentru cea sufletească. Aceasta este lumea, 
fiule. 


13) Zis-a un bătrân: 

- Acel ce va vrea sa trăiască fără de gâlceavă, ori să 
meargă să se aşeze în pustie, ori în lavră unde sunt frați 
mulți; iar de se va aşeza în alt loc, mai departe de mănăs- 
tire, atunci nu va putea fi fără gâlceavă şi supărare. Pentru 
ca toți cei ce vor trece şi vor umbla pe acolo, prin acel loc, 
toți se vor abate pe la dânsul, neavând unde să se odihnească 
şi nu va putea să nu-i primească. Dar de va fi aproape de 
alți frați, sau în mănăstire, atunci, de nu-i va primi el, îi va 
primi alți fraţi şi el va fi liniştit. 

Ei 

14) Un frate l-a întrebat pe un bătrân zicând: 

- Spune-mi mie, părinte, care este acea temniţă ce este 
scrisă în Evanghelie, unde zice: în temniță am fost şi ați 
venit la Mine? 

lar bătrânul i-a răspuns: 

- Acea temniţă, fiule, este chilia călugărului, în care şe- 
zând călugărul, pururea cheamă milostivirea lui Dumnezeu. 
i 

15) Un frate oarecare şedea într-un munte singur în 
linişte, fără gâlceavă, postind, la care mergând un părinte 
din lavra Calamoschiei, l-a întrebat, zicând: 

- Spune-mi, frate, de atâta vreme trăind în singurătate, 
în acest munte, cu tăcere şi cu post, ce ai săvârşit? 

Fratele i-a răspuns, zicând: 

- Mergi acum, avvo şi după cinci zile să vii la mine şi 
atunci îţi voi spune ce am săvârşit, şezând aici în singu- 
rătate. 

Şi aşa a mers acel părinte, iar după ce s-au plinit cinci 
zile, iarăşi a venit şi l-a găsit răposat şi în spatele lui o 
scrisoare scrisă aşa: iartă-mă, frate, că făcându-mi pravila, 
niciodată n-am lăsat gândul şi mintea mea pe pământ. 

i 

16) Erau doi fraţi, care trăiau împreună în pustie, iar 
unul din ei când îşi aducea aminte de judecata lui Dum- 
nezeu, de multe ori fugea, se depărta şi se ascundea în pus- 
tie, iar celălalt frate ieşea după dânsul căutându-l până îl 
găsea şi îi zicea: 

- Pentru ce, frate, fugi aşa şi te ascunzi în pustie? Oare 
tu singur ai făcut păcatele a toată lumea? 

lar el răspundea, zicând: 

- Apoi eu nu ştiu, frate, că mi s-au iertat mie greşalele? 
Adevărat, ştiu, că mi s-au iertat, însă osteneala aceasta o fac, 
fugind şi ascunzându-mă în pustie, pentru ca să nu văd în 
ziua judecății pe cei ce mă vor judeca. 

Ei 

17) Un frate l-a întrebat pe un bătrân, zicând: 

- Avvo, ce este tăcerea şi ce folos am de la dânsa? 

lar bătrânul i-a răspuns: 

- Fiule, tăcerea este aceasta: a şedea singur în chilie cu 
înțelepciune şi cu frica lui Dumnezeu, ferindu-ţi inima de 
gânduri şi cugete necuvioase. O tăcere ca aceea, naşte alte 
bunătăți şi-l păzeşte pe călugăr de săgețile cele aprinse ale 
vrăjmaşului şi nu-l lasă să fie rănit de ele. O, linişte fără de 
gâlceavă, scară cerească! O, fără de grijă, maica umilinţei! 
O, fără de grijă, luminătoarea sufletului! O, tăcere vorbi- 
toare cu îngerii! O, tăcere, strălucitoarea inimii! O, linişte 
fără gâlceavă, născătoare a toate bunătățile, întărirea pos- 
tirii, frâul limbii, înfrânarea pântecelui! O, linişte, îndem- 
narea rugăciunii şi a citirii Sfintelor Scripturi! O, tăcere 

îngrijorătoare numai pentru ale tale şi totdeauna cu Hristos 
vorbitoare şi neîncetat văzător a morții înaintea ochilor săi 
şi păzitoarea luminii cele nestinse! Pe aceea, cine o păzeşte 
neîncetat, cântă zicând: gata este inima mea, Dumnezeule, 
gata este inima mea, că ie se cuvine lauda şi slava, în veci, 
amin! 


18) Zis-a un bătrân: 

- Nu se cade călugărului a se griji de izvoare bine curgă- 
toare, sau de grădini având toate verdețurile, sau de case 
împodobite. Să nu fie precupeţ, nici să-şi îndeletnicească 
mintea sa în turme de oi şi cirezi de boi. Mai vârtos să aibă 
viața cea cu tăcere îngerească şi neîncetată cuvântare de 
mărire şi mulțumită lui Dumnezeu. Calea vieții acesteia să 
fie străină şi depărtată de toată dragostea cea trupească. 
lar de se va slăvi şi se va lipi de lucrurile cele trupeşti, nu 
poate fi drag lui Dumnezeu, nici poate să scape de defăi- 
mările oamenilor, că-l cheamă gâlcevile pentru moşii, pen- 
tru răzoare, pentru hotare, pentru case împodobite, pentru 
grădini, pentru stăpâniri şi pentru toate unele ca acestea se 
tulbură, făcându-se rob turmelor şi se îngrijeşte pentru lip- 
suri de grădini, de vii şi pofteşte a şi le câştiga. Aşa totdeauna 
se tulbură de multe gâlcevi şi certuri şi cel de-a pururea pe 
stăpân a-l chema în ajutor, să-şi împlinească voia. Şi, ce 
folos este din aceasta călugărului cel ce s-a lepădat de lume 
însă iar se încurcă cu lucrurile lumeşti? Precum zice apos- 
tolul: nimeni ostaş fiind, nu se leagă cu lucrurile lumeşti ca 
să fie plăcut voievodului. Să lăsăm, dar, de acum răul nărav 
al iubirii de argint şi toate cele ce îneacă mintea noastră şi 
prăpădesc şi cele ce pogoară sufletul nostru în fundul ia- 
dului, să dezlegăm sarcina păcatelor, ca astfel şi mintea 
noastră, ca un cârmaci ce se învață cu gândurile, să poată 
ajunge cu bună tăcere la liman. 


+ 


19) Un frate a mers la un bătrân iscusit şi i-a zis: 

- Mă mâhnesc. 

Şi i-a zis bătrânul: 

- Şezi în chilie şi Dumnezeu îţi va da odihnă! 

a 

20) A văzut cineva pe un iubitor de osteneală, purtând 
un mort într-un pat şi i-a zis: 

- Pe cei morți porți? Mergi de poartă pe cei vii! 

La 

21) Un frate a mers la un bătrân care şedea în pustie şi 
a aflat pe lângă chilia lui nişte copii păscând dobitoace şi 
vorbind necuvios. Şi dacă şi-a spus gândurile sale şi folo- 
sindu-se de cuvintele bătrânului, i-a zis: 

- Cum suferi, avvo, aceşti copii şi nu le zici lor să nu facă 
cele de necuviință? 

Bătrânul i-a zis: 

- Cu adevărat, frate, de multe zile vreau să le zic lor, dar 
mă opresc chiar pe mine a le zice, grăind: iată, nu pot să 
sufăr acest lucru, ce este puțin, dar cum voi putea să rabd, 
de vor veni asupra mea ispite? Pentru aceasta nimic nu le-am 
zis ca să mă deprind cu ispitele ce-mi vin asupra-mi. 

a 

22) Povestesc bătrânii de un bătrân, care avea un copil 
viețuind cu dânsul şi l-a văzut făcându-şi lucru nefolositor 
şi i-a zis odată să nu mai facă acea faptă mai mult şi n-a 
vroit să-l asculte şi dacă a călcat porunca, s-a scârbit bătrâ- 
nul şi a aruncat asupra lui păcatul, iar tânărul a încuiat uşa 
chiliei în care era pâinea şi l-a lăsat pe bătrân flămând 
treisprezece zile şi nu i-a zis bătrânul: 

- Unde mergi, sau unde ai fost? 

Mai viețuia încă cineva lângă bătrânul şi înştiințându- 
se că întârzie tânărul, făcea puţină fiertură şi îi dădea prin 
perete, rugându-l să guste. Şi-l întreba, de ce întârzie 
fratele. 

Bătrânul îi răspundea: 

- Când se va îndeletnici, va veni. 

+ 


23) Oarecine a povestit că nişte filosofi au voit să ispi- 
tească pe nişte monahi. Trecând cineva bine îmbrăcat i-au 
zis lui: 

- Vino încoace! 

Iar acela supărându-se, i-a certat. Deci a trecut un alt 
călugăr şi i-au zis lui: 

- Tu, călugăre, răule bătrâne, vino încoace! 

lar acela a venit şi l-au lovit filosofii peste obraz, iar el 
a întors şi pe celălalt. Aceia îndată s-au sculat şi i s-au 
închinat lui zicând: 

- lată, acesta cu adevărat este călugăr. 

Şi punându-l între dânşii, îl întrebau: 

- Ce faceți mai mult decât noi în pustie? Postiţi? Şi noi 
postim. Privegheaţi? Şi noi priveghem. Ce faceți dar mai 
mult decât noi, şezând în pustie? 

Bătrânul le-a răspuns: 

- Noi nădăjduim spre darul lui Dumnezeu şi ne păzim 
mintea. 

Şi i-au zis aceia: 

- Noi aceasta n-o putem face. 

Şi folosindu-se l-au lăsat. 

i 

24) Povestit-a cineva din părinții Egiptului: 

- Odată am voit să mă înstrăinez şi am mers în Atena 
şi intrând în cetate, am văzut un bătrân monah, împodobit 
cu haine, purtând o cruce mică cusută şi alergau şi alții 
după dânsul. Intrând în cetate, l-a întâmpinat norodul mult 
şi îl trăgea la privelişte şi am întrebat pe un oarecare om: 
cine este acesta? Şi mi s-a răspuns că acesta este un elin, 
mai mare decât toți filozofii şi s-a făcut creştin şi zidindu-şi 
mănăstire, s-a făcut călugăr, viețuind cincisprezece ani; mai 
întâi neintrând în cetate, iar astăzi a intrat. Pentru aceasta 
alergăm să-l vedem ce va spune. 

Aşa am plecat şi eu cu dânsul; şi adunându-se cei mai 
de frunte ai cetății, l-au poftit, zicând: 

- Spune-ne nouă, ce vrei să ne vorbeşti? 

EI le-a zis: 

- Nu este nici o limbă sub cer, ca cea creştină şi mai 
frumos cin, ca cinul călugăresc; aceasta numai îi vătăma pe 
dânşii, că aduce asupra lor diavolul pizma unul asupra 
altuia, zicând, că mi-a zis şi i-am zis şi necurații înaintea 
lor având, nu le văd. 

lar aceasta auzind toţi, l-au proslăvit şi au plecat. 

a 

25) A fost un patriarh în dumnezeiasca Cetate, care 
atât era de milostiv şi lesne iertător greşiților, că unul din- 
tre ai casei lui a furat de la dânsul aurul şi temându-se, a 
fugit în Tebaida Egiptului. Acesta umblând, l-au aflat bar- 
barii şi luându-l, l-au dus la locul lor. Dar aflând arhiepis- 
copul, l-a cumpărat cu optzeci de galbeni. Deci venind el 
acolo, l-a primit milostivul, încât ziceau unii din cetățeni 
că nimic n-a greşit arhiepiscopului. 


19 


Pentru umilinţă 


1) Zis-a un bătrân: 

- Sileşte-te de îţi învaţă şi îți deprinde inima ta a gândi 
şi grăi întru sine pentru fiecare frate, zicând: acest frate 
este cu mult mai cuvios şi mai vrednic de toată cinstea şi 
lauda, decât mine ticălosul. Şi aşa, încet, încet, îți vei de- 
prinde inima şi gândul tău a te ocări şi a te defăima pe tine 
însuți, a te socoti mai nevrednic, mai ticălos şi mai păcătos 
decât toți oamenii. Aşa se va sălăşlui şi va viețui întru tine 
Sfântul Duh. lar de te vei socoti mai vrednic de cinste, mai 
cuvios şi mai bun decât alți frați şi vei începe a ocări şi a de- 
făima pe alții, atunci iese şi fuge de la tine darul Duhului 
lui Dumnezeu şi vine asupra ta duhul spurcăciunii trupeşti 
şi acela îți împietreşte inima şi pleacă umilința de la tine. 

+ 

2) Zis-a un bătrân oarecare: 

- Nu este mai rău lucru şi mai amar decât deprinderea 
şi obiceiul rău, că multă vreme, silință şi osteneală trebuie 
unuia ca acela ca să-şi poată tăia şi dezrădăcina obiceiul şi 
deprinderea lui cea rea. Osteneală au avut mulți, iar vreme 
n-au avut, că i-a pripit şi i-a tăiat secera morții împreună 
cu obiceiul şi deprinderea lor şi numai Însuşi Dumnezeu ştie 


ce va face cu aceia în ziua judecății. 
Ei 


3) Spunea un bătrân, că era un frate care trăia în linişte 
şi tăcere în chilia lui, şi zăbovea pururea citind Sfintele 
Scripturi, patericele şi viețile Sfinților Părinţi, şi aşa a pe- 
trecut douăzeci de ani. După aceea, într-una din zile, i-a venit 
o umilință şi un gând ca să iasă şi să meargă în pustie, să 

petreacă în linişte fără de gâlceavă; precum au petrecut şi 
Sfinții Părinţi cei de demult. Şi aşa a ieşit din chilia sa şi a 
plecat să meargă în pustie. Mergând spre pustie, l-a întâl- 
nit avva Isaac, care l-a întrebat, zicând: 

- Unde mergi, fiule? 

Fratele i-a răspuns: 

- Douăzeci de ani sunt de când pururea citesc Sfintele 
Scripturi, viețile şi învățăturile Sfinţilor Părinți, iar acum 
vreau să merg să încep şi cu lucrul, poruncile şi învățătu- 
rile pe care le-am citit. 

Bătrânul făcând rugăciune l-a blagoslovit, zicând: 

- Domnul Dumnezeu să te blagoslovească, fiule, să te 
îndrepteze şi să te povățuiască, ca să mergi şi pe urma Sfin- 
ților Părinți la calea mântuirii. 

a 

4) Un frate oarecare, silitor fiind spre pocăință şi mân- 
tuirea sa, mergând la muntele Sinai şi găsind acolo o chi- 
liuță veche în care locuise un părinte din cei de demult, s-a 
sălăşluit într-însa. În ziua dintâi, când s-a aşezat în acea 
chiliuță, a găsit o scrisoare pe un lemnişor, scrisă de un frate 
din cei ce trăiseră mai înainte în acel loc. Şi era scris acest 
cuvânt: Eu, Moise am venit mărturisindu-mă lui Teodor. 
El văzând acea scrisoare şi citind-o, foarte s-a umilit şi a în- 
ceput a plânge cu lacrimi, zicând: 

- O, frate, unde eşti acum tu cel care ai scris aici, că ai 
venit mărturisind? Unde este acum mâna aceea, care a scris 
aici? O, frate, în ce stare eşti? 

Şi aşa în toate zilele făcea, punând înaintea ochilor săi 
acel lemn scris, apoi plângea cu lacrimi, vorbind cu dânsul, 
ca şi cum ar fi fost viu de faţă şi aşa, aducându-şi aminte 
de moartea sa, plângea în toate zilele cu amară umilință. El 
avea lucrul mâinilor sale scrisoarea, că ştia să scrie slovă 
curată şi scria cărți. Şi i-au adus lui fraţii hârtie, cheltuială 
şi plată pentru scris, iar el luând hârtia şi plata de la frați, 

s-a pristăvit şi n-a scris nimănui nimic, numai câte un text 
şi a pus la hârtia şi plata fiecărui frate, scriind aşa: 

- lertaţi-mă, părinților şi frați ai mei, că am avut pu- 
țintică treabă cu cineva şi pentru aceea n-am avut vreme 


ca să vă scriu vouă cărțile. 
+ 


5) La acest frate mai sus pomenit, a mai venit şi alt 
frate oarecare, ierusalimitean, şi s-a aşezat lângă dânsul şi 
trăiau împreună. Acest frate şi-a făcut grădină de legume 
şi de verdețuri, iar într-o zi a vrut să meargă la un oraş care 
era aproape ca la douăsprezece stadii de locul în care pe- 
treceau ei. Venind acel frate la vecinul său, scriitorul, l-a 
rugat, zicând: 

- Rogu-te, frate, păzeşte-mi grădina până voi veni eu de 
la târg, ca să nu mi-o strice animalele. 

Răspunzând fratele, i-a zis: 

- Bine, frate, fii nădăjduit că după cât voi putea nu mă 
voi lenevi. 

Şi aşa a plecat fratele la târg. lar el a început a grăi în 
sine, zicând: 

- Ticăloase suflete al meu, nevoieşte-te acum pentru 
grădină până ai vreme bună! 

Apoi sculându-se şi stând la rugăciune de seara până 
dimineaţa, n-a încetat citind şi cu lacrimi rugându-se lui Dum- 
nezeu. Aşişderea şi toată ziua aceea, că era sfântă Duminica 
mare. Dacă s-a făcut seară, a venit şi fratele vecinului lui, 
de la târg, şi a aflat grădina toată stricată de fiarele sălba- 
tice. Şi a zis fratelui său: 

- Frate, nu mi-ai păzit grădina precum te-am rugat, şi 
mi-au stricat-o fiarele. Dumnezeu să te ierte, frate! 

lar el răspunzând, i-a zis: 

- Dumnezeu ştie, că eu după putinţa mea m-am silit s- 
o păzesc, că doar ne va da Dumnezeu roadă acestei 
grădini mici. 

Zis-a fratele: 

- Crede-mă, frate, că de tot a stricat-o. 

Răspuns-a lui fratele, scriitorul: 

- Cred lui Dumnezeu şi ştiu că iarăşi o va înverzi. 

Zis-a lui fratele: 

- Vino, frate, şi vezi. 

Scriitorul i-a răspuns: 

- Mergi, frate, şi păzeşte frăția ta acum, iar eu voi păzi 
la noapte. 

Şi s-a făcut secetă şi s-a uscat pământul şi era în mare 
scârbă acel frate pentru grădina lui şi a zis fratelui său: 

- Să ştii, frate, că de nu ne va da Dumnezeu ploaie, ne 
va lipsi de la grădină. 

Scriitorul i-a răspuns: 

- Amar nouă, frate, că de ne vor seca izvoarele grădinii 
cu adevărat nu vom dobândi mântuirea. 

Aceasta o zicea el despre lacrimi. 

Acest frate, bun scriitor, când era să se ducă la Dom- 
nul, l-a chemat pe acel frate, pe vecinul lui şi l-a rugat, 
zicând: 

- Iubite frate, iată mi-a venit vremea să mă duc la Dom- 
nul, deci te rog să faci dragoste frățească, să şezi astăzi 
lângă mine şi să nu spui nimănui că sunt eu bolnav. Dacă 
voi muri, să iei, frate, trupul meu şi să-l duci înlăuntrul 
pustiului şi să-l arunci acolo, ca să-l mănânce fiarele şi pă- 
sările, pentru că a greşit Domnului Dumnezeului meu şi nu 
este vrednic de îngropare. 

Răspuns-a lui fratele: 

- Să mă crezi, frate, că nu voieşte sufletul şi inima mea 
să fac aceasta. 

Zis-a lui bolnavul: 

- Acel păcat, frate, asupra mea va fi şi iată, îţi făgăduiesc 
şi îți dau cuvânt, că de mă vei asculta şi-mi vei face aceasta, 
dacă voi putea îţi voi ajuta ție. 

Şi acestea zicând, s-a pristăvit. lar fratele a făcut cum l-a 
rugat. Luând trupul mortului gol, l-a dus şi l-a aruncat în 

pustie, iar a treia zi după moartea lui, s-a arătat în vis 
vecinului său şi i-a zis: 

- Frate, Domnul Dumnezeu să te miluiască, precum şi 
tu m-ai miluit pe mine! Să ştii, frate, că mare milă a făcut cu 
mine, pentru că nu s-a îngropat după obicei trupul meu, 
căci am auzit de la Domnul acest cuvânt glăsuindu-mi aşa: 
iată, pentru multă smerenia ta, am poruncit să fii împreună 
cu Antonie. lată, frate, că m-am rugat şi pentru tine. Deci 
lasă grădina şi te nevoieşte şi te îngrijeşte de cealaltă gră- 
dină, că eu frate, în ceasul când îmi ieşea sufletul din trup, 
am văzut lacrimile stingând focul în care era să fiu aruncat 
pentru faptele mele. 

i 

6) În timpul prigoanelor, când prigoneau şi omorau pe 
creştini pentru credința în Hristos, au prins şi pe doi frați 
călugări să-i muncească şi i-au aruncat în temniță până a 
doua zi, ca a doua zi să-i scoată, să-i muncească şi să-i 
omoare. Aceşti doi frați aveau vrajbă şi pizmă între dânşii. 
Fiind deci ei în temniţă aruncați, bătuţi şi munciţi, unul umi- 
lindu-se cu inima a zis celuilalt: 

- Frate, iată, mâine ne vor scoate la judecata lor şi ne vor 
munci şi ne vor omori şi vom merge către Domnul. Pen- 
tru aceea, dar, vrajba şi pizma ce a fost şi este şi acum între 
noi, să cade să o lăsăm, să ne împăcăm, să ne iertăm unul 
pe altul, mai înainte de moartea noastră, ca să luăm, curați 
fiind, muncile şi moartea pentru credința şi dragostea lui 
Hristos şi aşa ne vom învrednici a lua cununile muceniceşti 
din mâinile lui Hristos şi vom fi primiţi în ceata mucenicilor. 

Acestea zicând i-a făcut metanie după obiceiul 
călugăresc, grăind: 

- lartă-mă, frate, ca să fii şi tu iertat de mine şi de 
Dumnezeu! 

lar acela fiind biruit de vrăjmăşească pizmă, n-a vrut 
nicidecum să-l ierte. lar a doua zi dacă s-a făcut ziuă, i-au 
scos pe ei din temniţă, ca să-i taie. Atunci cel care n-a vrut 

să se împace şi să ierte pe fratele său, văzând că vor să-l 
taie, înspăimântându-se s-a lepădat de Hristos, iar pe cel 
de lângă el crezând în numele Domnului, l-au tăiat. Pe cel 
ce s-a lepădat de Hristos, l-a întrebat: 

- Pentru ce ieri nu te-ai lepădat de Hristos? Ca să nu te 
fi chinuit? 

Răspuns-a lui acela: 

- Când L-am lăsat eu pe Dumnezeul meu şi nu m-am 
împăcat cu fratele meu, atunci şi pe mine m-a lăsat şi m-a 
părăsit ajutorul Lui şi rămânând gol de Dânsul, m-am le- 
pădat de Hristos. 


+ 


7) Doi frați după trup s-au lepădat de lume şi au mers 
amândoi la muntele Nitriei şi petreceau acolo în sihăstrie 
şi în ascultare. Dumnezeu le-a dat amândurora darul umi- 
linței şi lacrimi, în rugăciunile lor. Odată, bătrânul sihăstriei 
a văzut în vis pe amândoi frații stând la rugăciune şi fie- 
care ținea câte o hârtie scrisă în mâna lui şi udând hârtia cu 
lacrimile lor, se spălau slovele scrisorii de pe hârtie şi scrisoa- 
rea unuia lesne se spăla iar a celuilalt cu anevoie şi chiar 
dacă se spăla, iarăşi se cunoşteau slovele. Bătrânul s-a rugat 
lui Dumnezeu să-i arate acea vedenie cu acei doi frați. Şi 
trimițând Dumnezeu îngerul Său, i-a spus zicând: 

- Slovele şi scrisoarea scrisă pe acele hârtii pe care le-ai 
văzut ținându-le în mâinile lor, acelea sunt păcatele lor. 
Unul din ei a păcătuit fireşte, adică după fire şi pentru aceea 
aceluia lesne i se spală slovele. Celălalt a căzut în necurăţii 
şi spurcăciuni peste fire. De aceea, mai multă osteneală îi 
trebuie întru pocăinţa lui. 

Şi de atunci totdeauna îi zicea bătrânul: 

- Sileşte-te, frate, osteneşte-te, frate, că se cunosc slovele. 

Dar nu i-a arătat bătrânul, nici nu i-a spus aceasta, până 
la moartea lui, ca nu cumva scârbindu-se să-şi smintească 
silința sa, ci totdeauna îi zicea: 

- Sileşte-te, frate, căci cu multă osteneală se spală slo- 
vele zapisului. 

+ 

8) Un frate oarecare, silitor fiind, îşi făcea rugăciunea 
şi pravila împreună cu alt frate al lui şi cum începea a citi, 
îl biruiau lacrimile şi umilința sa. Pentru aceea nu putea să 
citească, ci lăsa câte un stih din psalmi. Odată l-a rugat ve- 
cinul lui să-i spună ce gândeşte când stă el la pravila şi rugă- 
ciunea sa, de plânge cu aşa amar? 

lar el i-a răspuns: 

- lartă-mă, frate, că totdeauna când stau la pravila şi ru- 
găciunea mea, văd pe Judecătorul şi pe mine ca pe un 
osândit stând, întrebat şi mustrat fiind şi zicându-mi Jude- 
cătorul: pentru ce ai făcut cutare păcat şi cutare? Şi de 
aceea eu nu mai ştiu ce voi răspunde, că mi se astupă gura 
de vădirea cugetului meu şi nu pot citi, ci las câte un cu- 
vânt din psalmi. Mă iartă, frate, că şi pe tine te smintesc şi 
pentru aceea, frate, dacă vei vrea, să facem separat fiecare 
pravila sa. 

Răspuns-a lui fratele, zicând: 

- Nu, frate, că eu măcar de nu am darul umilinţei, ca să 
pot plânge, văzându-te pe tine, mă văd şi mă cunosc pe 
mine nevrednic şi ticălos. 

lar Dumnezeu văzând smerenia lui, i-a dat şi lui darul 
umilinței şi lacrimi ca şi celuilalt. 

Ei 

9) Un frate oarecare a mers la un bătrân care petrecea 
în muntele Sinai şi l-a rugat zicând: 

- Spune-mi, părinte şi mă învață, cum mă voi ruga lui 
Dumnezeu, pentru că mult L-am supărat. 

Bătrânul i-a zis: 

- Eu, fiule, aşa mă rog lui Dumnezeu: Doamne, în- 
vredniceşte-mă a Te iubi, precum am iubit mai înainte pă- 
catul şi a-Ţi sluji ie, precum am slujit mai înainte satanei 

celui înşelător! Însă fiule, bine este a ridica mâinile în sus, 
spre văzduh şi a ruga pururea cu osârdie pe Domnul Dum- 
nezeu, ca în vremea ieşirii sufletului din trup, să poată trece 
sufletul nesmintit şi nesupărat de spurcații şi cumpliții dia- 
voli cei din văzduh. 

a 


10) Un bătrân a trimis pe un călugăr ucenic al său, la 
un frate care avea grădină cu pomi în Sinai, poftindu-l să-i 
trimită puține poame. Mergând călugărul, s-a închinat după 
obicei zicând: 

- Părintele, bătrânul meu, m-a trimis poftindu-te, dacă 
ai poame în livadă, să-i trimiți câteva. 

Fratele i-a răspuns: 

- Sunt, fiule, mergi în livadă şi ia-ți din care vrei şi câte 
vei putea. 

După ce şi-a luat călugărul poame, l-a întrebat pe frate, 
zicând: 

- Părinte, aici este mila lui Dumnezeu? 

lar fratele auzind aceasta, a tăcut şi căutând la pământ, 
gândea şi se minuna de acea întrebare. După aceea i-a zis: 

- Ce ai zis, fiule, ce ai întrebat, că nu am înţeles? 

Zis-a lui călugărul: 

- Am întrebat, părinte, este aici mila lui Dumnezeu? 

lar fratele iarăşi a tăcut ca un ceas, gândind în sine, ce-i 
va răspunde şi neştiind ce să-i răspundă, a suspinat şi a zis: 

- Domnul Dumnezeu să te ajute, fiule! 

Şi aşa a trimis pe călugăr cu poamele la bătrânul său. 
După ce a mers călugărul, acel frate îndată părăsindu-şi chi- 
lia şi livada şi luându-şi haina, a ieşit în pustie, zicând în 
sine: de vreme ce nu am putut să dau răspuns unui copil 
ce mă întreba, când va să mă întrebe Dumnezeu, ce voi face? 


Pentru aceea merg să caut mila lui Dumnezeu. 
Ei 


11) Un frate oarecare trăia la Ierusalim în muntele Eleo- 
nului şi odată a mers în sfânta Cetate şi ducându-se la stăpânul 

şi judecătorul cetății, şi-a mărturisit faptele şi răutăţile sale 
înaintea acestuia şi a supuşilor lui, rugându-se foarte, să-l pe- 
depsească după lege, pentru răutăţile lui. 

Stăpânul cetăţii, socotind în sine, i-a zis: 

- Omule, de vreme ce tu însuți îți mărturiseşti faptele 
şi răutățile tale, poate că Dumnezeu te-a iertat şi pentru aceea 
eu nu îndrăznesc să te judec şi să te pedepsesc pentru acele 
fapte pe care tu însuţi de bunăvoie le mărturiseşti; că acea 
judecată nu este a noastră ci a lui Dumnezeu. Mergi, deci, 
omule, la locul tău şi îți păzeşte tăcerea şi rugăciunea. 

Şi ieşind a mers la chilia sa şi şi-a pus el însuşi cătuşi 
mari de fier în picioare şi în grumaji şi aşa s-a încuiat în 
chilie. lar când mergea cineva din oameni la dânsul şi îl 
întreba cine l-a pus în cătuşi cumplite ca acelea şi pentru ce, 
el răspundea: 

- Judecătorul m-a pus pentru răutățile mele. 

Şi aşa a petrecut până la moartea sa, iar mai înainte cu 
o zi de sfârşitul lui, au căzut singure cătuşele din picioa- 
rele şi grumajii lui şi venind fratele care îl slujea, l-a găsit 
slobod de cătuşe şi minunându-se, l-a întrebat zicând: 

- Părinte, cine te-a slobozit? 

lar el a răspuns: 

- Cel Ce mi-a dezlegat păcatele. Acela mi s-a arătat mie 
ieri, zicând: iată, pentru multa smerenie şi răbdarea ta, te 
dezleg de toate păcatele tale şi atingându-se cu mâna de că- 
tuşi, au căzut din picioarele şi de pe grumajii mei. 

Acestea spunând el fratelui său, a răposat şi s-a dus 


către Domnul. 
+ 


12) Era un ostaş oarecare la Schitopol, care multe rău- 
tăți făcuse şi în multe chipuri îşi pângărise şi îşi spurcase 
trupul său. Acesta, cu mila lui Dumnezeu, venindu-şi în fire 
şi în cunoştinţa sa umilindu-se, s-a lepădat de lume şi a ie- 
şit în pustie unde, găsind o vale adâncă, s-a pogorât acolo şi 
şi-a făcut chilie şi s-a aşezat în acea adâncime, plângându-şi 

păcatele şi rugându-se lui Dumnezeu pentru mântuirea 
sa. Înştiințându-se de dânsul cunoscuţii lui, au început a-i 
trimite acolo pâine şi finice şi toate ce-i trebuiau. El însă vă- 
zându-se în odihnă şi nimic lipsindu-i, zicea întru sine: 

- Această odihnă a mea mă va goni din cealaltă odihnă, 
de vreme ce eu nu sunt vrednic de o odihnă ca aceasta. 

Şi lăsând acel loc şi chilia sa, a fugit zicând: 

- Să mergem de aici, suflete, la scârbă, că mie mi se cade 
să-mi fie mâncarea iarbă, ca a dobitoacelor, fiindcă şi eu fapte 


dobitoceşti am făcut. 
+ 


13) Ne spuneau nouă nişte frați care veniseră la noi în 
Rait, despre un bătrân oarecare nevoitor, care şedea într-o 
peşteră mai sus de locul ce se cheamă „Israel”, că aşa era de 
treaz cu mintea, încât ori încotro mergea, sta adeseori să-şi 
încerce şi să-şi socotească gândul său, grăind singur în sine: 

- Ce este, frate? Unde suntem acum? Să luăm seama! 

Şi de-şi găsea gândul său întru preamărirea şi rugăciu- 
nea către Dumnezeu, era bine, iar de-l găsea depărtat într-alte 
lucruri, îndată începea a se defăima şi a se osândi zicând: 

- Întoarce-te, ticăloase, degrabă la lucrul tău! 

Şi totdeauna vorbea în sine, zicând aşa: 

- Frate, aproape este vremea mergerii tale şi încă nici un 
lucru bun în tine nu văd. 

Acestui bătrân i s-a arătat odată diavolul şi i-a zis: 

- Bătrâne, ce te osteneşti în zadar, căci să mă crezi că nu 
te vei mântui. 

Bătrânul i-a răspuns: 

- Nu purta tu grijă de aceasta, ori mă voi mântui, ori nu 
mă voi mântui; căci chiar de nu mă voi mântui totuşi dea- 
supra capului tău voi fi, iar tu în munci mai dedesubtul tu- 
turor vei arde. 


Acestea auzind diavolul, s-a făcut nevăzut. 
+ 


14) Zis-a un bătrân: 

- De la călugărul cel nevoitor şi silitor pentru mântui- 
rea sa, aceste două lucruri mai vârtos le cere Dumnezeu: 
neagoniseala şi fără-de-grija; căci aceste două lucruri, adică 
agoniseala şi gâlceava smintesc pe călugăr de la învățătura 


lui lisus Hristos şi de la umilință. 
a 


15) Zis-a iarăşi: 

- Amar ţie, ticăloase suflete, că te-ai deprins numai a 
întreba şi a auzi dumnezeieştile cuvinte şi învățăturile cele 
de mântuire, iar din cele ce auzi şi citeşti, nimic nu faci! Amar 
ție, ticăloase trupule, că ai cunoscut şi pururea cunoşti cele 
ce te spurcă pe tine şi totdeauna acelea le cauţi: mâncăru- 
rile şi săturarea! Amar tânărului care îşi îmbuibă pântecele 
şi se supune voii sale, căci în zadar a făcut ieşirea şi lepă- 
darea sa de lume! 


16) Zis-a un bătrân: 

- Şezând cu tăcere în chilia ta, să ai pururea pe Dum- 
nezeu în gândul tău şi leapădă de la sufletul tău tot pă- 
catul şi toată răutatea şi fărădelegea şi se va sălăşlui în tine 
frica lui Dumnezeu. 


17) Zis-a un bătrân: 
- Cel ce are frica de Dumnezeu, acela are o vistierie 
plină de toate bunătățile, pentru că frica de Dumnezeu pă- 


zeşte pe om de tot păcatul. 
+ 


18) Un bătrân oarecare a şezut în singurătate, în chilia 
sa, şaizeci de ani şi niciodată nu şi-a smintit pocăinţa şi 
pururea zicea: 

- Fiilor, această puțină viață, numai pentru pocăință 
ne-a dat-o Domnul Dumnezeu şi de vom pierde această pu- 
țină vreme ce-o avem pentru pocăință, trăind în păcate fără 
de pocăință şi în răutăți, mult o vom căuta şi vom dori 
această vreme şi nu vom găsi-o. 

+ 


19) Zis-a un bătrân oarecare: 

- De eşti neputiincios şi slab cu trupul tău, după pu- 
tinţa ta fă-ți pravila şi postul tău, dar nu te sili peste putinţa 
ta, ca nu cumva să cazi în boală şi vei pofti atunci unele şi 
altele, îngreunând pe fratele care îţi slujeşte ție. lar de te tul- 
bură gânduri spurcate şi necuviincioase, nu le tăinui, ci în- 
dată le spune duhovnicescului tău părinte şi le vădeşte. Căci 
cu cât îşi ascunde şi îşi tăinuieşte omul gândurile cele rele, 
cu atât se înmulțesc şi mai vârtos se întăresc în inima lui. 

i 

20) Zis-a iarăşi: 

- Precum şarpele, dacă iese din vizuina sa, îndată fuge, 
aşa şi gândurile rele descoperindu-se, îndată pier. Şi pre- 
cum cariul strică şi mănâncă lemnul, aşa şi gândurile cele 
rele şi spurcate strică şi mănâncă inima omului. Cel ce îşi 
descoperă şi îşi arată gândurile sale, îndată se tămăduieşte, 
iar cel ce îşi acoperă şi îşi tăinuieşte gândurile sale, acela 
are mândrie. De nu vrei să te încredinţezi şi nimănui să-ți 
descoperi şi să-ți arăţi gândurile, apoi este semn că nu ai 
smerenie; că smerenia toate bunătăţile le are. Sfinţii se soco- 
teau şi se vedeau pe dânşii mai greşiți şi mai păcătoşi 
decât toți oamenii. lar de va chema omul din tot sufletul 
său pe Dumnezeu şi atunci va merge şi va întreba pe vreun 
om, cerând sfat pentru gândurile sale, îi va răspunde lui 
acel om şi mai vârtos Dumnezeu, Cel ce-a deschis gura 
asinei lui Varlaam, Acela va deschide şi gura acelui om, pe 
care-l vei întreba spre folosul tău, măcar de va fi chiar şi 
păcătos omul acela. 


21) Zis-a iarăşi: 

- De sunt morminte cu oase de oameni, aproape de 
locul în care trăieşti, mergi adeseori acolo şi deschizând mor- 
mintele, vezi pe cei ce zac acolo, gândeşte-te şi-ţi adu aminte 

că şi tu peste putină vreme aşa vei fi, şi aceasta mai ales atunci 
când te supără gândurile cele spurcate trupeşti. 
Ei 

22) Zis-a iarăşi: 

- De vei auzi că o să se ducă vreunul din frați la 
Domnul, mergi şi fii lângă dânsul în acea zi şi vezi cum se 
desparte sufletul de ticălosul trup. De-ţi va zice cineva să 
te rogi lui Dumnezeu pentru dânsul, răspunde-i aşa: Dom- 
nul Dumnezeu, frate, pentru rugăciunile Sfinţilor Părinți- 
lor noştri, să ne miluiască pe mine şi pe tine, după voia Lui! 

Ei 

23) Zis-a iarăşi: 

- De te vei îngreuia cândva cu mâncarea, atunci nevo- 
ieşte-te cu un lucru oarecare, de-ţi osteneşte trupul ca să ţi 
se uşureze trupul tău mai înainte de noapte şi nu vei vedea 
năluciri şi visuri rele în somnul tău. Şi aşa fii luptător vi- 
teaz împotriva diavolului şi dincotro te loveşte acesta, din- 
tr-acolo loveşte-l şi tu. De te îngreuiază cu mâncarea, îngreu- 
iază-l pe el cu privegherea. lar de te slăbeşte cu somnul, 
slăbeşte-l şi tu cu osteneala trupului. lar de te înşeală cumva 
cu înălțarea, fă şi tu un lucru oarecare, prin care să te necins- 
tească oamenii; căci să ştii aceasta, că de nimic nu se scâr- 
beşte, nu se necăjeşte şi nu se topeşte satana mai mult, ca 
de aceasta, când doreşte însuşi omul şi iubeşte necinstirea 
din partea oamenilor şi smerenia. 

Ei 

24) Zis-a un bătrân: 

- De eşti tânăr, fugi de vin ca de şarpe şi de ţi se va 
întâmpla să bei puţin pentru dragostea frățească, numai 
să-l guşti, iar restul lasă-l. Măcar de te-ar şi blestema cel ce 
te sileşte să bei, sau de te-ar ruga, făcându-ți ție metanii, tu 
nu băga în seamă blestemul acela, rugămintea şi metaniile 
lui, pentru că să ştii că satana îndeamnă pe unii ca aceia, 
să-i silească pe călugării cei tineri să bea vin, fiindcă ştie 

vicleanul că vinul şi femeile depărtează pe călugări de 
Dumnezeu. 


25) Zis-a iarăşi: 

- De ţi se va întâmpla o călătorie la un loc străin, între 
oameni necunoscuți şi făcându-se seară, vei merge la oa- 
meni ca să găzduieşti şi să te odihneşti şi nimeni nu te va 
primi în casă, fiind străin, tu nu te scârbi. Ci zi în gândul 
tău aşa: de aş fi eu vrednic, Dumnezeu mi-ar face mie odihnă 
şi i-ar îndemna pe oameni de m-ar primi. 

Ea 

26) Zis-a iarăşi: 

- De te va chema cineva la masă pentru dragostea lui 
Hristos şi te va pune să şezi la locul cel mai de jos, tu să nu 
te scârbeşti ci zi aşa în gândul tău: eu nici pe acest loc nu 
sunt vrednic să şed; căci iată, zic ţie, că nici necinstea, nici 
scârba, ori în ce chip ar fi, nu vine omului fără ştirea şi voia 
lui Dumnezeu, pentru ispitirea şi îndreptarea lui, sau pen- 
tru păcatele lui. Şi cine nu gândeşte şi nu crede acestea, căci 


Dumnezeu este Drept Judecător? 
i 


27) Zis-a iarăşi: 

- De ţi se va întâmpla să trăieşti în pustie, păzeşte-ți min- 
tea, ca să nu-şi facă dracii batjocură de tine, aducându-ți ție 
gânduri, ca acestea, zicând: iată acum trăieşti bine, cu pace, 
iată acum te-ai despărțit de gâlcevi şi te-ai izbăvit de cleve- 
tirile şi vorbele oamenilor. Fă, deci, acum slujbă puțină şi 
trebuinţa ta în odihnă. Acestea de le vei gândi în cugetul 
tău, atunci Dumnezeu îşi va lua ajutorul Său de la tine şi îți 
vei cunoaşte neputința; însă trăind tu în pustie, acestea ţi 
se cade să zici pururea în gândul tău: O! Amar mie, ticălo- 
sului, de vreme ce eu cu trupul trăiesc aici în pustie, iar cu 
mintea şi cu gândul meu sînt totdeauna în lume şi oamenii 
mă socotesc că trăiesc aici viața pustnicească - şi nu ştiu ei, 

că eu aici viețuiesc cu multă lenevire şi gânduri spurcate, 
mâncând, bând şi dormind, în zadar petrecându-mi zilele 
vieții mele! 


28) Zis-a iarăşi: 

- Când vrei să mergi ca să-ți descoperi gândurile şi cu- 
getele tale unui părinte duhovnicesc şi să-l întrebi să-ți spună 
cele pentru folosul sufletului tău, după obiceiul călugăresc, 
atunci ţi se cade să te rogi lui Dumnezeu, zicând: Doamne, 
Dumnezeul meu, cele ce vrei Tu şi le ştii că sunt spre folo- 
sul sufletului meu, acelea dă-le în gura acelui părinte, ca să 
mi le zică şi eu să primesc ca din gura Ta cuvintele lui şi să 
mă folosesc de dânsele! Întăreşte-te bine în cuvintele acestea, 
de vreme ce osteneala, tăcerea, sărăcia şi pătimirea nasc 


omului smerenia, iar smerenia iartă toate păcatele. 
i 


29) Zis-a iarăşi: 

- De vei auzi că cutare te-a clevetit, te-a grăit de rău şi te-a 
defăimat şi de va veni acela la tine, să nu îl vădeşti, ci ve- 
seleşte-te împreună cu dânsul şi fii cu fața veselă către dânsul, 


ca să ai îndrăzneală către Dumnezeu în rugăciunea ta. 
Ei 


30) Zis-a iarăşi: 

- De va veni la tine un frate, atunci, pentru fratele 
acela lasă-ţi treaba şi pravila şi umilința ta, plângerile şi 
lacrimile de le vei avea şi ascunde-le în inimă, până când 
se va duce fratele. Dacă va ieşi şi se va duce, apucă-te iar 
cu umilință de pravilă, de vreme ce se tem dracii văzând 
umilința ta. 


31) Zis-a iarăşi: 

- De te vor supăra pe tine cândva gândurile mândriei, 
zi-i acelui drac aşa: du-te de la mine, satano, de vreme ce 
zice Domnul că tot cel ce se va înălța, smerise-va, iar de 


34 


Cuvinte folositoare ale Sfinţilor Bătrâni cei fără de nume 


îmi zici ca sunt om bun şi cucernic, eu abia atunci mă voi 


pricepe că sunt bun, când voi avea smerenie! 
Ei 


32) Zis-a iarăşi: 

- De vei cădea în vreun păcat şi după aceea îl vei 
părăsi şi vei începe a te umili, a te scârbi şi a te căi de acel 
păcat, ia aminte ca până la moartea ta, neîncetat să te căieşti, 
să te scârbeşti şi să suspini către Domnul Dumnezeu. De 
nu te vei scârbi de păcatele tale, iarăşi vei cădea într-însele. 
Că scârba pentru păcate este sufletului frâu tare şi nu îl 
lasă să cadă. 

Ei 

33) Când vezi că te miluieşte Dumnezeu şi începe a-ţi 
veni umilința în inimă, satana văzând, îndată îţi aduce în 
gând o treabă oarecare în chilie, zicând: Cutare lucru şi cu- 
tare trebuie să-l faci acum, să mergi la cutare frate pentru 
cutare trebuință. 

Acestea şi altele îți aduce în gând - nişte lucruri şi tre- 
buri, ca şi cum ar fi de mare trebuinţă -, vrând vrăjmaşul 
cu acestea să te smintească şi să te lipsească de folositoarea 
umilință pe care o vedea că vine în inima ta. Dar tu, fiule, 
ia aminte şi cunoaşte vicleşugul şi meşteşugul vrăjmaşului 
şi nu-l asculta, nici nu te supune îndată gândurilor tale. lar 
dacă vede vrăjmaşul că îi cunoşti meşteşugul şi vicleşugul 
lui şi nu primeşti nici nu te supui gândului pe care îl aduce 
el, ci îți păzeşti cu osârdie şi cu umilință rugăciunea ta, 
silindu-te pentru sufletul tău, atunci el îți aduce altă ispită 
într-alt chip, ori de la vreun om oarecare, ori altă pricină 
ori scârbă. Dacă vede că îi stai tare împotrivă şi nu i te supui, 
atunci te săgetează la inimă cu arma lui cea mai tare şi mai 
veninoasă, adică îți aruncă din săgeata lui focul mâniei în 
inimă şi îndată te umpli şi te aprinzi de mânie. Căci ştie 
vrăjmaşul că nici un alt lucru rău ca mânia şi iuțimea, nu 
goneşte aşa de tare, umilința şi frica lui Dumnezeu din 
inima omului. 

34) Zis-a iarăşi: 

- De nu îşi va pedepsi călugărul trupul său, ca pe un 
vrăjmaş şi potrivnic, nimic făcând pe voia şi plăcerea lui, 
nu se va putea slobozi de lanţurile vrăjmaşului, că lanţurile 
şi mreaja diavolului este trupul, mai ales al călugărului ce- 
lui tânăr. 

să 

35) Un bătrân oarecare şedea în Rait şi avea acest fel 
de lucrare: şedea în chilia sa umilit, aplecat spre pământ, 
clătinând cu capul şi zicând cu oftare: 

- Dar ce va să fie? 

Şi iar şedea tăcând şi lucra la fâşii şi iar clătina din 
cap, acelaşi cuvânt zicând: 

- Dar ce va să fie? 

Şi aşa şi-a sfârşit toate zilele vieţii sale, întristându-se 
pururea de ieşirea sa din trup. 

Ei 


36) Zis-a un bătrân: 

- De petreci împreună cu frații, ia seama, să nu le po- 
runceşti ca şi cum ai stăpâni peste dânşii, ca să nu se înalțe 
inima ta, ci opreşte îndrăznirea cu chipul său, iar cu su- 


fletul socoteşte-te rob şi mai mic decât toți. 
i 


37) Zis-a iarăşi: 

- De voieşti să ai darul plângerii, iubeşte sărăcia şi sme- 
renia şi să nu doreşti a avea în chilia ta nici un lucru bun, 
căci atunci când va pofti sufletul tău ceva şi nu va afla, of- 
tează şi se smereşte şi atunci îl mângâie Dumnezeu, şi îi dăru- 
ieşte umilință. Când va gusta sufletul din dulceaţa lui Dum- 
nezeu, atunci urăşte şi haina pe care o poartă şi însuşi tru- 
pul său. lată, îţi zic ţie, fiule: de nu va urî omul trupul său 
ca pe un vrăjmaş şi potrivnic al său, nefăcând nici într-un 
lucru plăcerea lui, nu va putea scăpa de laţurile vrăjma- 
şului. Căci laţul diavolului asupra călugărilor şi mai vârtos 

asupra celor tineri este trupul nostru, precum ne învață 
avva Isaia, zicând: nu apuca pe altul de mână, nici să scar- 
pini trupul altui om, afară de mare boală, şi aceasta cu frică, 
nici să laşi a se atinge cineva de tine, nici să te atingi de 
vreun trup străin, ci şi la al tău cu frică uită-te. Să nu zici 
cuiva: ia ceva de pe capul meu, sau de pe barbă, sau din fal- 
durile hainelor tale. Să nu dormi cu cineva în acelaşi pat în 
toată viața ta. Să nu dai sărutare celui tânăr, ce este fără 
barbă, nici măcar în biserică, nici vreunui străin ce va veni, 
nici să şezi aproape de el, ca să nu se atingă de tine! De 
vreme ce mulți nebăgând de seamă lucrurile acestea, ca şi 
cum ar fi mici şi de nimic, au căzut din acestea în mari pră- 
păstii şi au pierit. Fiindcă tot lucrul bun sau rău, din lucru- 
rile cele mici începe apoi se face mare. Cel ce se păzeşte, 
fiule, păzeşte plângerea şi umilinţa, iar cel ce nu bagă în seamă 
acestea, fără de plângere este şi fără lacrimi. Cel ce nu are aces- 


tea, nu are cu sine pe Dumnezeu Care îl apără şi îl păzeşte. 
i 


38) Lângă un bătrân oarecare, viețuia un frate care era 
cam leneş. Acesta urmând să moară, zăcea în preajma unuia 
din părinți, şi îl vedea bătrânul uşor ieşind din trup. Vrând 
bătrânul a încredința pe frați, i-a zis lui: 

- Frate, să mă crezi, că noi toți ştim, că n-ai fost frate ne- 
voitor spre postire şi cum de ieşi aşa cu uşurinţă din trup? 

Fratele i-a răspuns: 

- Cred, părinte, că adevărat ai zis dar de când m-am 
făcut monah nu mă ştiu să fi judecat pe vreun om. Deci 
vreau să zic către Dumnezeu: Tu ai zis, Stăpâne, nu jude- 
cați şi nu veți fi judecați, lăsaţi şi vi se va lăsa vouă! 

Zis-a lui bătrânul: 

- Pace ţie, fiule! 


Şi s-a mântuit fără osteneală. 
+ 


39) Iarăşi, alt oarecare părinte petrecea în muntele Rait, 
în locul care se numeşte Mideno. La acesta a venit unul din 
bătrâni şi i-a zis: 

- Avvo, mă necăjesc când trimit pe fratele la slujbă, 
mai ales când întârzie. 

Şi i-a zis şi acela: 

- Şi eu când trimit ucenic la trebuință, şezând la uşă 
privesc, iar când îmi zice gândul: oare când va veni fratele, 
atunci îi zic: dar de va grăbi să vină alt frate, adică îngerul 
şi va veni să te ia către Domnul, ce va fi? Aşa, în toată ziua 
privind la uşă, mă întristez şi plâng de păcatele mele zi- 
când: oare ce frate va veni mai degrabă cel de sus, sau cel 
de jos? 

Şi foarte folosindu-se bătrânul, a plecat şi de atunci a 
apucat şi el aceeaşi faptă. 


38 


Pentru grijă şi plângere 


1) Un bătrân oarecare a adormit în Domnul şi peste pu- 
țină vreme iar a înviat, iar frații au început a-l întreba, să le 
spună, ce a văzut acolo. EI le-a răspuns, zicând: 

- Fiilor, eu acolo încă n-am apucat să merg să văd ceva, 
dar am auzit țipete şi vaiete, cu glasuri de mulțime de no- 
roade strigând: vai şi amar mie! Aşa ni se cade şi nouă 
pururea a plânge în viața aceasta şi a zice: Vai! Vai! Şi: amar 
mie, că am scârbit pe Domnul Dumnezeul meu! 

Ei 


2) Întrebat-a un frate pe un bătrân oarecare, zicând: 

- Ce să fac, părinte, să mă mântuiesc? 

Bătrânul i-a răspuns: 

- Mergi, fiule şi şezi cu linişte şi cu tăcere în chilia ta şi 
sileşte-ți inima să plângi şi să verşi lacrimi din ochii tăi! Aşa 
fă şi te vei mântui. 

Ei 

3) Ne spunea nouă un bătrân oarecare, că era un tânăr 
care dorea şi voia să iasă din lume şi să meargă la o mă- 
năstire să se facă călugăr şi nu-l lăsa mama sa nicidecum să 
facă aceasta. El totdeauna zicea mamei sale: 

- Lasă-mă să merg la mănăstire după dorința mea, căci 
vreau să-mi mântuiesc sufletul! 

lar ea, de multe ori oprindu-l n-a mai putut să-l oprească, 
ci l-a slobozit şi el s-a dus. Aşa mergând la o mănăstire, s-a 
călugărit şi a început a trăi în trândăvie şi lenevie, neavând 
nici o purtare de grijă pentru mântuirea sa. După puțină 
vreme i-a murit mama, iar el petrecându-şi zilele sale aşa, 
în multă lenevie şi nepurtare de grijă i s-a întâmplat de s-a 

îmbolnăvit de o boală foarte grea, şi leşinând, a văzut o ve- 
denie foarte înspăimântătoare. A fost răpit şi dus în tem- 
nițele iadului, unde sunt sufletele oamenilor celor osândiți 
la muncile cele veşnice. Acolo a găsit-o pe mama lui ză- 
când împreună cu cei osândiți. Ea, dacă l-a văzut s-a mirat 
ŞI i-a zis: 

- Dar aceasta ce este, fiul meu? Şi tu eşti osândit aici, 
în acest loc, care este al celor osândiți? Unde este cuvântul 
tău, fiule, în care spuneai că mergi la mănăstire să te călugă- 
reşti, să-ți mântuieşti sufletul? 

EI s-a ruşinat de acele cuvinte ale mamei şi neavând ce 
să-i răspundă tăcea mâhnit. Aşa tăcând, a auzit glas porun- 
cind şi zicând: 

- Luaţi-l pe acesta de aici şi-l duceţi acolo, de unde l-aţi 
luat, căci nu v-am trimis să-l aduceți aici, ci pe cutare din 
cutare mănăstire, care este numit cu acelaşi nume. 

Acestea grăindu-se, s-a deşteptat, şi venindu-şi în fire, 
a spus tuturor fraților înspăimântătoarea vedenie. lar ei 
auzind, se minunau. Apoi au trimis la acea mănăstire să-l 
vadă pe călugărul, la care s-a trimis să-l ia şi să îl ducă la 
locul osândiţilor. Mergând trimisul, l-a găsit răposat Şi aşa 
mai vârtos se minunau toți frații, încredințându-se de acea 
vedenie înspăimântătoare. lar acestui frate, cu mila lui Dum- 
nezeu, a început a-i fi mai bine. 

Curând după aceea s-a ridicat de la el înfricoşătoarea 
vedenie pe care i-a arătat-o Domnul Dumnezeu. Şi s-a în- 
chis într-o chilie şi şezând, plângea cu lacrimi ziua şi noap- 
tea în toată viaţa sa, îngrijindu-se pentru mântuirea sufle- 
tului şi căindu-se pentru viața lui cea de mai dinainte, pe- 
trecută în lenevire şi în deşert. Şi atâta îi dăduse Dumne- 
zeu lui umilință, lacrimi şi plângere, încât de multe ori mer- 
geau fraţii la dânsul şi voiau să-l mângâie să nu înnebu- 
nească de atâta plângere. EI însă nu voia nicidecum să se 
mângâie, ci le zicea lor aşa: 

- Fraților, de vreme ce n-am putut de ruşine să sufăr 
dojenirea de la maica mea, cum voi putea suferi ruşinea 

cea care va fi înaintea lui Hristos şi a sfinţilor Săi îngeri în 
ziua judecății? 
i 

4) Zis-a un bătrân oarecare: 

- La înfricoşătoarea a doua venire a lui Hristos, după 
învierea morților, de s-ar putea să mai moară oamenii toți, 
ar muri de frică şi de marea spaimă ce va fi atunci. Că 
înfricoşător este a vedea cerul desfăcându-se şi Dumnezeu 
arătându-se cu mânie şi urgie, cu oaste de îngeri fără nu- 
măr; şi toți oamenii câți s-au născut pe pământ, de la Adam 
până atunci, împreună de față vor sta, aşteptând fiecare 
hotărârea la judecată. Pentru aceea, acestea gândindu-le pu- 
rurea şi aşteptându-le noi, datori suntem a trăi ca şi cum am 
fi în toate zilele întrebaţi şi cercați pentru viata noastră, de 
Insuşi Domnul Dumnezeu. 

Ei 

5) Un frate l-a întrebat pe un bătrân, zicând: 

- Oare, părinte, pentru ce îmi este inima aşa de împie- 
trită, încât n-am nicidecum frica de Dumnezeu în inimă? 

Bătrânul i-a răspuns: 

- Mi se pare, fiule, că deoarece nu are omul mustrarea 
inimii, pentru aceasta nu dobândeşte frica lui Dumnezeu. 

Şi i-a zis lui fratele: 

- Dar ce este părinte, acea mustrare a inimii? 

Zis-a lui bătrânul: 

- Mustrarea inimii aceasta este, să se mustre omul pe 
sine totdeauna în toate lucrurile sale, zicând aşa: adu-ţi 
aminte, ticăloase, că după scurtă vreme o să stai înaintea 
lui Dumnezeu şi o să dai răspuns pentru toate lucrurile şi 
vorbele, gândurile şi cugetele tale. Deci dar, de ce trebuie 
să şezi cu oamenii la vorbă deşartă? Întru acestea, fiule, învă- 
țându-te şi deprinzându-te a le vorbi pururea în gândul tău, 


îți va veni frica de Dumnezeu în inimă şi te vei mântui. 
+ 


6) Zis-a un bătrân: 

- Precum umbra noastră pururea o avem cu noi, ori 
încotro mergem, aşa ni se cade nouă să avem umilința şi 
plângerea pururea cu noi, ori încotro vom merge şi ori- 


unde vom fi. 
+ 


7) Un frate l-a întrebat pe un bătrân oarecare, zicând: 

- Spune-mi mie, părinte, ce voi face, că doreşte sufle- 
tul meu lacrimi şi nu am, că-mi este inima foarte împietrită 
pentru umilință, măcar că citesc viețile Sfinților Părinţi sau 
le aud; şi nicidecum nu-mi pot umili inima şi foarte scârbit 
e sufletul meu de aceasta. 

Bătrânul i-a răspuns: 

- Fiii lui Israel, după 40 de ani au intrat în Pământul 
Făgăduinţei, în care, dacă au intrat, nu s-au mai temut de 
războaie. Aşa şi nouă ne-a poruncit Dumnezeu, să ne mâh- 
nim şi să ne scârbim pentru mântuirea noastră. Căci scris 
este: cu multe scârbe ni se cade să intrăm întru Împărăția 
Cerului, iar fără de scârbe, nu vom putea intra în Pămân- 
tul Făgăduinţei. Ascultă, fiule, să-ți spun o istorie a unui 
tânăr. Era un tânăr care dorind viață călugărească, a mers 
la muntele Nitriei şi acolo s-a făcut călugăr. Şi era chilia lui 
aproape de chilia unui frate, pe care îl auzea în toate zilele 
plângându-şi cu mare tânguire şi lacrimi păcatele sale, iar 
inima lui era împietrită şi nu-i venea umilinţă şi lacrimi ca 
să poată plânge. Deci, se mustra pe sine zicând: nu vrei ti- 
căloase să plângi şi să verşi lacrimi pentru păcatele tale acum, 
până ai vreme şi eşti fără de simţire şi nebăgător de seamă! 
Să ştii, că dacă nu vrei să plângi, eu te voi face şi te voi în- 
văţa să plângi. Şi avea o funie tare împletită şi luând acea 
funie, se dezbrăca de haine şi se bătea cu funia peste spa- 
tele gol, până când i se rănea foarte trupul lui şi nu mai 
putea suferi şi atunci începea să plângă. lar acel frate, care 
era aproape de dânsul cu chilia, luând seama ce face şi vă- 
zându-l de multe ori făcând aşa, bătându-se şi însuşi muncin- 
du-se, se minuna foarte. Şi a început a se ruga lui Dumnezeu 


42 


Cuvinte folositoare ale Sfinţilor Bătrâni cei fără de nume 


ca să-i arate, dacă este plăcut lui Dumnezeu lucrul acelui 
frate, care se bate el însuşi şi se munceşte aşa. Şi i-a arătat 
lui Dumnezeu: într-o noapte în vis l-a văzut fiind în ceata 
mucenicilor, purtând cunună mucenicească pe cap şi îl 
arăta lui cineva cu degetul, zicând: vezi, iată mucenicul cel 
bun, care rabdă pentru Hristos! Acesta împreună cu muce- 
nicii fiind primit, s-a încununat. Aşa şi tu, fiule, sileşte-te 
pentru Hristos să pătimeşti şi să rabzi toate scârbele ce se 
vor întâmpla şi aşa nu numai umilinţa şi lacrimile pe care 
le doreşti, ţi le va da Dumnezeu, ci şi cu cunună muceni- 


cească te va încununa. 
+ 


8) Un frate l-a întrebat pe un bătrân zicând: 

- Ce voi face, părinte, ca să mă mântuiesc? Spune-mi 
un cuvânt de învățătură! 

Bătrânul i-a răspuns: 

- Când a bătut şi a certat Dumnezeu Egiptul, atunci 
nu era acolo nici o casă în care să nu fie plângere. Aşa fă şi 
tu, fiule, de vrei să te mântuieşti: lăcrimează şi plângi şi Dum- 
nezeu te va mântui şi te vei mântui. 

a 


9) Ne spuneau nouă părinţii că şezând ei odinioară la 
masa unui frate şi pentru dragoste ospătând, a râs un frate 
la masă. Şi văzând aceasta avva loan, a plâns şi a zis: 

- Ce este în inima acelui frate de a râs, fiind dator a 
plânge, fiindcă mănâncă din osteneală străină? 

a 
10) Un bătrân l-a văzut pe un frate râzând şi i-a zis: 
- Frate, dar nu ştii că avem să dăm cuvânt de toată 


viața noastră înaintea lui Dumnezeu Celui Ce este peste cer 
şi peste pământ şi tu râzi în loc să plângi? 

1) Un părinte oarecare trăia aproape de Fericitul Antonie, 
în lunca de cealaltă parte de râu. Şi a mers odată în Egipt 
pentru oarecare trebuinţă, luând cu sine şi pe ucenicul său 
şi mergând în oraşul ce se chema Kint, a zăbovit acolo o 
săptămână. Zăbovind ei acolo, au văzut în toate diminețile 
bărbaţi şi femei ieşind şi mergând la morminte şi plângân- 
du-şi fiecare morţii cu mare tânguire, până la al treilea ceas 
din zi, căci aşa le era lor obiceiul. Bătrânul i-a zis uceni- 
cului său: 

- Vezi, fiule, ce fac oamenii aceştia? Cum se scoală aşa de 
dimineaţă şi merg la morminte şi plâng cu atâta tânguire 
pe morţii lor? Să ştii, fiule, că de nu vom face şi noi aşa, la 
pieire vom merge. 

Deci, întorcându-se la chiliile lor, îndată şi-au făcut mor- 
minte, departe unul de altul. Şi aşa, sculându-se de dimi- 
neață, în toate zilele, mergea fiecare la mormântul său şi-şi 
plângea cu mare umilință şi tânguire sufletul ca pe un 
mort, până la al treilea ceas din zi. Când se întâmpla de 
adormea ucenicul său dimineaţa la acea vreme, îl deştepta 
bătrânul zicând: 

- Scoală-te, fiule, că egiptenii acum plâng la mormin- 
tele lor! 

lar ucenicul zicea: 

- Părinte, ce să fac, că îmi este foarte împietrită inima 
şi nu pot să plâng? 

Bătrânul răspunzând, i-a zis: 

- Sileşte-te, fiule, şi te osteneşte răbdând puțintel şi vă- 
zând Dumnezeu osteneala ta, îţi-va trimite darul Său şi îți va 
ajuta ție şi după aceea nu te vei mai osteni. Căci îţi zic ție, 

fiule, când Dumnezeu răneşte inima omului spre plângere, 
atunci nu mai fuge umilința şi plângerea de la acela, ci pe- 
trec cu dânsul până la moarte şi oriunde va merge şi oriunde 
va fi, plângerea, umilința şi lacrimile pururea cu dânsul sunt 
şi ori de lucrează, ori de mănâncă, ori de doarme, sau alt- 
ceva face, inima lui pururea plânge, căci este rănită fără de 


vindecare. 
+ 


2) Într-una din zile, l-a văzut bătrânul pe ucenicul său 
mâncând peste măsură, fiindcă veniseră oarecare frați pen- 
tru cercetarea bătrânului şi chemându-l deosebi, i-a zis: 

- Fiule, nu ştii, că plângerea este ca o lumânare ce lumi- 
nează şi de nu o vei păzi bine, se va stinge? Aşa este plân- 
gerea, iar mâncarea şi băutura cea peste măsură, dormirea 
şi somnul mult, clevetirea, vorba multă şi toată odihna tru- 


pească o vor pierde. 
Ei 


3) Un bătrân oarecare, foarte silitor spre mântuirea sa, 
avea un frate mai trândav şi mai leneş spre mântuire care vă- 
zându-l pe bătrân postind şi câte şase zile nemâncând, a zis: 

- Părinte, eu am citit că postirea multă aduce omului 
mândrie. 

Bătrânul i-a răspuns: 

- Frate, de vom socoti noi aceea, apoi prin lenevire şi 
prin nepurtarea de griji şi prin nesilință, ne va veni umi- 
lința. Dacă este aşa, frate, să lăsăm dar pustia şi să mergem 
de aici în lume să ne luăm femei, să mâncăm carne şi să bem 
vin! Amar nouă, frate, că suntem înşelaţi şi batjocoriţi de 
vrăjmaşul. Nouă, frate, ni se cade în toată vremea şi în tot 
ceasul şi în tot lucrul nostru să gândim şi să zicem aşa: de 
mă va certa Dumnezeu acum cu moartea, oare, ce fapte de 
îndreptare am împreună cu care să mă arăt Judecătorului? 
Şi ia aminte ce îţi va răspunde ţie către acestea cugetul tău. 
De te judecă pe tine şi te învinuieşte cu ceva cugetul sau 
pentru vreun lucru te înalță gândul tău, atunci îndată să te 

laşi de acel lucru şi să te apuci de altul, prin care să nă- 
dăjduieşti că Dumnezeu îţi va ajuta ţie printr-însul. Căci se 
cade călugărului să fie gata în tot ceasul de începerea călă- 
toriei sale, când va ieşi sufletul său din trup. Pentru aceea, 
frate, ori de mănânci, ori de bei, ori altceva de lucrezi, tot- 
deauna zi în gândul tău: oare, de mă va chema Dumnezeu 
astăzi, ce voi face, ca să fiu primit şi plăcut Domnului? Atunci 
ia aminte, cum cugetul tău te va sfătui şi te va învăţa ce să 
faci şi să te sileşti să faci ce îţi va zice. lar de te vei îndrepta 
şi vei începe a petrece cu post, cu priveghere, cu nevoință 
şi cu osteneală şi după aceea ele vor slăbi, să nu fii, frate, 
împuțţinat la suflet, ci iar începe şi nu înceta a te nevoi şi a 
păzi acestea până la moarte. Căci în ce fapte te va găsi moar- 
tea, în acele fapte vei fi judecat. Ori în post, ori în prive- 
ghere, în silință şi osteneală, ori în lenevire şi în trândăvire 
şi într-alte fapte lumeşti nefolositoare şi în nepurtare de grijă. 
Pentru aceea, frate, datori suntem în toate zilele, în toată 
vremea şi în tot ceasul, a ne cerca şi a ne ispiti, oare la ce 
sporire a faptelor bune ne aflăm? Oare sporesc eu în lucru- 
rile şi faptele prin care să aibă nădejde mântuirea mea: în 
priveghere, în rugăciuni, în post, sau în tăcere liniştită? Sau 
mai ales decât toate, în smerenie, căci aceasta este sporirea 
cea adevărată a sufletului, ca în tot ceasul să fii mai smerit 
şi tuturor plecat, zicând în sine, că tot omul este mai vred- 
nic şi mai bun decât tine. Fără de această smerenie, de- 
parte este călugărul de Dumnezeu şi fără smerenie nu este 
nici o nădejde de mântuirea lui. lar de vei merge la vreun 
bătrân ca să-l întrebi de vreun lucru folositor de suflet şi 
după rugăciune îţi va zice să şezi, tu închinându-te, zi-i lui 
cu smerenie: părinte, spune-mi un cuvânt de învățătură 
pentru mântuire şi viața veşnică, cum s-o dobândesc şi te 
roagă, părinte, lui Dumnezeu pentru mine, că multe pă- 
cate am! Şi după aceste cuvinte taci cu smerenie şi să nu 
zici nici un cuvânt, până nu te va întreba de ceva. De îţi va 
spune vreun frate taina sa, iar alt frate te va blestema cu 

blestem, ca să-i arăţi acea taină a acelui frate care ţi-a în- 
credințat-o ţie, ia aminte ca nu cumva să te înşele să i-o spui, 
măcar de te va blestema, căci blestemul lui peste dânsul se 
întoarce, iar tu curat rămâi. De n-ai, frate, umilință în inima 
ta, atunci să ştii şi să pricepi, că ai oarecare înălțare în 
inimă şi ea nu lasă umilinţă, ci îţi împietreşte inima pentru 
umilință. De îţi va lipsi ceva din cele ce sunt pentru trebu- 
ința vieții trupului, nu cere aceasta de la oameni, ci mai 
vârtos aruncă spre Domnul grija ta şi nu-L uita pe Dumne- 
zeu şi Dumnezeu nu te va lăsa. lar cel ce cere de la oameni, 
acela nu are credinţă, căci Dumnezeu poate să-i ajute şi să-l 
chivernisească. De îți va aduce vreun om şi îţi va da ţie 
ceva de cele ce-ţi trebuiesc, primeşte cu mulțumire, ca din 
mâna lui Dumnezeu, socotind că Însuşi Dumnezeu ţi-a 
trimis acea milă. lar de îţi va aduce şi îți va da vreun lucru 
ce nu-ți trebuie, să nu primeşti ca să nu te ispitească vrăj- 
maşul să primeşti cele ce nu-ţi trebuie ție. Opreşte-ţi, fiule 
şi îți învaţă ochii tăi a nu se uita spre trup străin, şi de s-ar 
putea nici trupul tău să nu-l vezi. De îţi va da ție Dumne- 
zeu umilință şi plângere - şi acesta este darul cel de mai 
mare milă al lui Dumnezeu -, să nu cumva să te înalți cu 
gândul în inimă, socotind că mare lucru faci înaintea lui 
Dumnezeu, pentru că plângi şi lăcrimezi, ci mai vârtos te 
smereşte, te osândeşte, te defaimă şi te ocărăşte, căci Dum- 
nezeu când îl vede pe om înălțându-se cu gândul şi lăudân- 
du-se în inima sa pentru plângerea şi lacrimile ce le-a do- 
bândit, atunci El ia de la dânsul umilința, plângerea şi la- 
crimile şi se învârtoşează şi se împietreşte ca piatra inima 
lui. Şi aşa îl lasă şi îl părăseşte Dumnezeu, ca să se sme- 
rească şi să-şi cunoască neputința. De nu ai, frate, smere- 
nie duhovnicească, nevoieşte-te şi te sileşte de-ți câştigă 
măcar smerenia cea trupească şi din smerenia cea trupească 
îți va veni smerenia cea duhovnicească. lar fără de smere- 
nie, în zadar îţi este osteneala. De vei merge la vreun pă- 
rinte duhovnicesc şi îl vei întreba vreun cuvânt de folos 

sufletesc, sileşte-te, fiule, să faci cele ce ţi-a zis acel părinte, 
iar peste puțin de vei slăbi şi nu le vei face, sau le vei uita, 
să nu-ţi fie greu a merge şi a-l mai întreba acel cuvânt. Că 
cel ce nu se leneveşte a merge şi a întreba, dorind să audă 
cuvântul de învățătură, acela măcar şi de nu poate să 
împlinească şi să facă cuvântul şi învățătura pe care o aude, 
însă auzind, dobândeşte umilință şi smerenie în inima lui, 
prin care află şi dobândeşte folos. lar cel care nici nu do- 
reşte să audă cuvântul de învățătură, nici nu întreabă pe 
nimeni, acela nici nu face şi nici nu-i vine umilință şi sme- 
renie în inimă şi nici nu dobândeşte folos şi milă. De te va 
lăuda un om, fiind tu de faţă, atunci îndată adu-ți aminte 
de păcatele tale şi zi-i lui aşa: frate, pentru Dumnezeu, te 
rog, nu mă lăuda, că sunt un ticălos şi nu sunt vrednic de o 
laudă ca aceea. lar de va fi un om mare acel care te va 
lăuda, te închină cu smerenie şi zi-i: iartă-mă! Şi te roagă lui 
Dumnezeu în gândul tău zicând: Doamne, acoperă-mă şi 
mă izbăveşte de lauda aceasta! De vei cădea în desfrânare 
şi va fi aproape de tine acel loc unde trăieşte acel obraz cu 
care ai căzut, fugi şi te depărtează căci nu te vei putea pocăi, 
fiind aproape de acel loc. De vei vedea cu ochii tăi pe un 
frate făcând desfrânare, sau alt păcat, să nu-l osândeşti, ci 
fă rugăciune către Dumnezeu pentru dânsul, zicând: Doamne, 
păzeşte-l pe fratele meu şi pe mine de înşelăciunea aceasta! 
Şi zi: blestemat să fii tu, diavole, că al tău lucru este acesta, 
căci fratele meu n-ar fi făcut aceasta, de nu l-ai fi înşelat! 
Întăreşte-ţi inima şi te păzeşte să nu-l osândeşti, ca să nu se 
depărteze de la tine Duhul Sfânt. De va cleveti cineva către 
tine pe fratele său, să nu adaugi cuvânt la clevetirea lui, ci 
ori taci, ori zi aşa: eu, frate, însumi mă aflu foarte păcătos 
şi osândit, aşa încât nu îndrăznesc şi nici nu pot să osân- 
desc pe alţii; şi aşa vei mântui şi sufletul aceluia şi pe tine 
de osândire. De vei cădea într-o boală şi vei cere ceva de la 
cineva şi nu-ți va da, ia aminte ca nu cumva să te scârbeşti 
cu inima spre dânsul, ci zi în gândul tău aşa: de aş fi fost 

eu vrednic să mi se dea ceea ce am poftit şi am cerut de la 
acel om, i-ar fi grăit Dumnezeu în inima lui şi îndată mi-ar 
fi dat ce am cerut; însă amar mie, că nu sunt vrednic. Trei 
cete erau desăvârşite între sfinții părinți: cei dintâi nu pri- 
meau uşor de la cineva ceva. cei de mijloc nu cereau de la 
nimeni să le dea ceva; cei mai de pe urmă, de le aducea 
cineva ceva şi le da de bună voie lor pentru Dumnezeu, ei 
primeau şi luau cu mulțumire, ca din mâna lui Dumnezeu 
trimisă lor. De vei fi, frate, neputincios şi nu poți lucra ca 
să-ți câştigi cu osteneala mâinilor tale hrana, îmbrăcămintea 
şi trebuinţa ta, atunci să ceri cu smerenie cele ce îţi trebu- 
iesc, de la creştinii cei iubitori de Dumnezeu, defăimându-ți 
şi ocărându-ți însuți ticăloşia ta. De-ţi va trimite Dumne- 
zeu lacrimi şi umilinţă, în puțină vreme sau în multe zile, 
atunci să laşi tot lucrul mâinilor tale şi dacă cunoşti că îţi 
este de folos, petreci în acea umilință şi plângere, pentru că 
îți este aproape ziua morții tale şi pentru aceasta ţi-a trimis 
Dumnezeu umilință şi lacrimi, ca prin acestea să afli milă. 
Căci precum diavolul mai vârtos, la sfârşitul vieții omului, 
se sileşte să-l piardă, aşa şi Dumnezeu, la sfârşitul vieții 
omului cu o pricină îl mântuieşte. Sculându-te din somn, 
întâi proslăveşte pe Dumnezeu cu buzele tale şi îndată în- 
cepe-ți rugăciunea şi pravila ta cu toată smerenia şi umi- 
linţa, cu luare aminte, cu tot gândul tău şi cu frica lui 
Dumnezeu, ca şi cum ai sta de față înaintea lui Dumnezeu 
şi cu Dânsul vorbind, de vreme ce mintea omului întru 
cele ce se îndreaptă de dimineaţă, întru acelea petrece şi peste 
zi. Precum este şi piatra morii: ce bagi într-însa dimineața, 
aceea macină şi peste zi, ori grâu ori neghină. Pentru aceea 
şi tu, te sileşte de dimineaţă a băga totdeauna grâu mai îna- 
inte, până nu va băga vrăjmaşul tău pleavă sau neghină. 
De vei vedea în vis nălucindu-se ţie o femeie oarecare, cu 
ochii, cu fața şi vorba înşelătoare, după ce te vei deştepta 
din somn păzeşte-te, frate, şi ia aminte să nu-ţi fie gândul 
tău la dânsa, pentru că gândul la ea îţi va spurca sufletul. 

Când te vei culca pe patul tău, fiule, adu-ţi aminte de mor- 
mântul tău, în care o să zaci peste puțină vreme, zicând în 
tine: nu ştiu dacă voi ajunge dimineaţa să mă scol, sau nu. 
Mai înainte de culcare, roagă-te Domnului Dumnezeu cu 
toată osârdia, cu smerenia inimii şi aşa însemnându-ți fața 
ta cu semnul Cinstitei Cruci, culcă-te! Şi după ce te vei culca, 
ia aminte ca nu cumva să gândeşti ceva lucru spurcat şi 
necuvios, nici la vreun obraz femeiesc să nu gândeşti în 
gândul tău, măcar de ar fi femeie sfântă, ci mai vârtos ru- 
gându-te lui Dumnezeu, gândeşte-te la ziua judecății, cum 
o să stai înaintea Prea Dreptului Judecător şi să dai răspuns 
de toate faptele, cuvintele şi gândurile. Că ce gândeşte omul 
ziua, în gândul său, aceea s-a obişnuit a i se năluci noap- 
tea, în vis. Sunt duhuri necurate spre acea treabă rânduite 
de satana lor, care, dacă se culcă omul, mai ales călugărul, 
pe patul lui, şed lângă dânsul şi-i aduc în gând aducerea 
aminte de oarecare femeie şi de spurcăciunea ei şi-i aprinde 
trupul lui spre spurcata poftă trupească, până îi spurcă 
inima şi sufletul. La fel şi îngerii sunt rânduiți de la Dum- 
nezeu, care şed lângă om, şi-l păzesc de laţurile şi mrejele 
vrăjmaşului. De te va îndemna inima ziua şi noaptea, zi- 
când: scoală-te şi te roagă lui Dumnezeu, atunci să ştii că 
sfântul înger al lui Dumnezeu care te păzeşte, acela îţi gră- 
ieşte ție: scoală-te şi te roagă! 

Deci, de te vei scula tu şi el se va scula şi va sta la rugă- 
ciune împreună cu tine, întărindu-te în nevoinţă şi gonind 
de la tine duhul cel necurat care te înşeală şi răcneşte ca un 
leu asupra ta. lar de nu te vei scula, îndată se va depărta 
de la tine îngerul şi atunci vei cădea în mâinile vrăjma- 
şului. De vei lucra ceva de obşte împreună cu fraţii, să nu 
cumva să te arăţi tu cum că lucrezi mai mult decât alții; iar 
de te vei lăuda, îți pierzi plata ta. Păzeşte-te, fiule, de vorbă 
multă, de vreme ce tăcerea cu înțelepciune este mai bună, 
iar în vorba multă, măcar de se întâmplă uneori de este şi 
de folos, se amestecă în ea şi cuvinte nefolositoare. Păzeş- 

te-te, fiule, în vorbele tale, să nu te căieşti după ce ai vorbit, 
căci mulți pentru vorba lor şi-au pierdut cinstea, iar alții şi 
viața. De vei avea un lucru în chilia ta şi va veni ceasul de 
rugăciune, să nu cumva să zici: să mai las puţin până voi să- 
vârşi acest lucru, ci îndată scoală-te, fiule şi închinându-te lui 
Dumnezeu te roagă Lui cu osârdie, ca să-ţi îndrepte Dom- 
nul viața, să te păzească şi să te izbăvească de toți vrăjmaşii 
văzuți şi nevăzuți şi să te învrednicească împărăției Sale. 
La 

4) Zis-a un bătrân oarecare, învățându-l pe ucenicul său: 

- Fiule, de te vei lenevi a te scula noaptea la slujba utre- 
niei, în acea zi nu se cade să dai trupului tău mâncare, căci 
scrie Apostolul, că pe degeaba nu se cade a mânca. Iarăşi, 
zic ție, că mireanul de va fura, este vinovat. Aceeaşi vină o 
socoteşte Dumnezeu fiecărui frate, care se va lenevi şi nu 
se va scula la slujba bisericii, afară de boală, sau de o mare 
împiedicare, însă şi de la cel bolnav şi ostenit aşteaptă Dum- 
nezeu rugăciune duhovnicească, căci aceasta poate să o 
facă şi cel bolnav şi neputincios. De ai clevetit cumva pe 
vreun frate şi te mustră cugetul tău, mergi cu smerenie la 
acel frate şi te închină până la pământ, zicând: iartă-mă, 
frate, că am greşit şi te-am clevetit! Şi de aici înainte păzeş- 
te-te şi nu mai cleveti pe nimeni, căci clevetirea este moar- 
tea sufletului. De îţi va aduce ție un frate vreun lucru, orice 
ar fi şi ţi-l va dărui pentru dragostea frățească şi ştiind că 
acel frate este mai sărac şi mai neputincios decât tine, atunci 
sileşte-te şi dăruieşte-i şi tu lui ceva îndoit mai mult decât 
ţi-a dăruit el ţie. lar de nu vei avea ce să-i dai şi să-i răsplă- 
teşti, atunci închină-i-te până la pământ cu smerenie, zi- 
când: iartă-mă pentru Dumnezeu, iubite frate, că eu nu am 
ce să-ți dăruiesc! Domnul Dumnezeu să-ți plătească pen- 
tru dragostea ce-o arăţi către mine. De vei citi sau vei auzi 
viețile Sfinţilor Părinţi, începe şi te nevoieşte a face şi a 
viețui şi tu aşa, chemându-L pe Dumnezeu în ajutorul tău, ca 
să te întărească şi să-ţi ajute şi rabdă fără slăbire în lucrul 

ce vei începe, lăudând şi mulțumind lui Dumnezeu. lar de 
ai început şi nu ai săvârşit, atunci defaimă-ți neputinţa ta, 
ocărăşte-ți cugetul tău şi smereşte-ți gândul, ca pe un rău, 
leneş şi trândav; pururea neîncetat mustră-ți sufletul pen- 
tru că ce ai început, n-ai sfârşit. De ai greşit şi ai făcut păcat 
trupesc, nu te mai gândi după aceea la dânsul, cum l-ai 
făcut, căci gândind la dânsul iarăşi ți se aprinde trupul şi ți 
se spurcă sufletul. De-ţi vei deosebi viaţa ta şi ieşind vei 
merge şi te vei aşeza în pustie, când vei cunoaşte că te cer- 
cetează Domnul Dumnezeu, să nu cumva să te înşeli, frate, 
să te înalți cu inima zicând că mare lucru faci că şezi în 
pustie şi pentru aceea te cercetează Dumnezeu, căci de te vei 
înălța şi te vei lăuda în inima ta, gândind acestea, atunci 
Dumnezeu îţi va lua ajutorul Său şi tu îţi vei cunoaşte ne- 
putinţa. Ci, mai vârtos, frate, cu smerenia inimii tale, zi aşa 
în gândul tău: eu pentru slăbiciunea, ticăloşia şi neputința 
mea, şed aici, în această pustie, iar Prea Bunul Dumnezeu 
pentru bunătatea Sa îşi face cu mine nevrednicul mila Sa, 
ca să nu slăbesc, ci să rabd. De vei da orice lucru, vreunui 
frate — pentru dragostea lui Hristos, iar mai pe urmă îţi va 
aduce vrăjmaşul căință de aceasta în gândul tău, zicând: 
rău am făcut că m-am grăbit de am dat acel lucru care îmi 
trebuia foarte mult, sau că acel lucru nu era de obrazul ace- 
luia, sau prea mult i-am dat lui, tu, frate, nu asculta acel 
gând, căci este al vrăjmaşului, ci, venindu-ți acel gând să-i 
răspunzi aşa: eu am dat împrumut acel lucru lui Hristos În- 
suşi. Şi aşa, vrăjmaşul se va duce de la tine ruşinat, iar tu 


vei lua plată mare de la Dumnezeu Hristos. 
Ei 


5) Zis-a un bătrân: 

- Dator este călugărul când şade cu frații la masă, să 
caute pururea în jos, spre pământ, iar nu la fața fraților, 
mai ales a celor tineri şi să aibă gândurile lui pururea către 
Dumnezeu, că mare şi nesuferită scârbă face călugărul dia- 
volului, atunci când are gândul la cer, către Părintele lui. 

6) Zis-a un bătrân: 

- Gândurile cele rele şi necurate din inima omului sunt 
asemenea şoarecilor care umblă în casă, pe care de-i vei 
omori câte unul, îndată ce-i vei vedea, nu te vei osteni, iar 
de îi vei lăsa până se vor înmulți şi vor umple casa, atunci 
multă osteneală vei avea gonindu-i şi neputându-i goni, ţi se 
va uri şi vei lăsa de se va pustii casa ta. 

Ei 


7) Zis-a un bătrân oarecare: 

- Călugărul care a greşit înaintea lui Dumnezeu, scâr- 
bindu-L pe Făcătorul său, şi-i va veni oarecare umilință şi 
îşi va cunoaşte greşeala şi va voi să se pocăiască de păca- 
tele sale, unuia ca acela i se cade să se depărteze de lume, 
să se deosebească de alți frați, să iasă şi să se aşeze singur la 
un loc liniştit, cu tăcere; şi aşa umilindu-se şi smerindu-se 
înaintea lui Dumnezeu, pururea să-şi plângă păcatele sale, 
ziua şi noaptea, curățindu-şi mintea şi inima de gândurile 
lumeşti. Să se păzească foarte mult ca să nu scârbească sau 
să osândească pe cineva, ci pe sine pururea să se osân- 
dească, să se ocărască, să se mustre şi să se defăimeze, pen- 
tru că a păcătuit scârbind pe Domnul Dumnezeu şi Făcătorul 
său. Şi aşa, cu multă înfrânare a trupului şi a patimilor, cu 
multă umilință, plângere şi lacrimi rugându-L pe Dumnezeu, 
va dobândi milă şi iertare. 

a 

8) Spunea un oarecare bătrân, avva Teodor, pustnicul 
cel mare, zicând: 

- Odată am mers cu oarecare frați în Kanop, care este 
ca la cincisprezece stadii departe de cetatea Alexandria, la 
părintele Teodor, pustnicul cel mare, care avea darul răb- 
dării. Şi vorbind cu noi bătrânul şi mult folosindu-ne, între 
alte vorbe, ne-a spus şi aceasta: era un frate care trăia într-o 
chiliuță, afară din cetatea Alexandria, în dosul zidului şi 
acel frate avea darul lacrimilor. Odată, într-o zi, în urma 

dorinţei inimii sale, i-a venit umilință şi plângere mai mult 
decât altădată; iar el văzându-se în atâta umilință şi mul- 
țime de lacrimi, zicea în sine, aşa: cu adevărat, acesta este 
semnul că se apropie ziua morții mele. Şi când gândea 
aceasta, plângerea şi lacrimile mai mult se adăugau. lar 
dacă el vedea aşa adăugându-se şi înmulțindu-se lacrimile 
şi umilința lui, iarăşi zicea: cu adevărat, aproape este vre- 
mea ieşirii mele. Şi aşa, în toate zilele plângea cu amar. lar 
noi auzind şi mult folosindu-ne de vorbele şi povestirile 
acestui bătrân, l-am întrebat despre lacrimi, zicând: oare, 
părinte, ce este acest lucru, că uneori vin umilința şi lacri- 
mile singure, sau uneori prin multă osteneală abia vine omu- 
lui o picătură de lacrimă? Şi răspunzând, ne-a zis nouă bă- 
trânul: fiilor, lacrimile sunt asemenea cu ploaia sau ninsoa- 
rea, iar călugărul este ca un lucrător grădinar sau viticultor, 
care când vede că vine ploaia, se cade să lase toate celelalte 
lucruri ale sale şi să alerge şi să se nevoiască, să-şi cură- 
țească toate jgheaburile grădinii sau ale viei şi să nu lase să 
curgă pâraiele ploii pe dinafară de grădină, ci să se silească 
să le îndrepte pe jgheaburile lui, în grădina sa, ca să curgă 
şi să adape toată grădina. Căci zic vouă, fiilor, că decât toate 
zilele anului, mai mult folos face o zi de ploaie care răsare, 
creşte şi înmulțeşte toate roadele grădinii. Aşa sunt şi lacri- 
mile. Deci, când simțim că ne cercetează Dumnezeu şi ne 
vine umilința în inimă, ni se cade să lăsăm îndată toate ce- 
lelalte lucruri şi treburi şi cu toată osârdia să ne rugăm lui 
Dumnezeu, căci nu ştim, găsi-vom aşa o altă zi, în care să 


ne vină cercetarea lui Dumnezeu? 
+ 


9) Şi iar l-au întrebat pe avva Teodor, zicând: 

- Spune-ne nouă, avvo, cum pot să se păzească lacri- 
mile când vin la om? 

Bătrânul ne-a răspuns: 

- Fiilor, când vin omului lacrimile şi umilinţa, atunci mai 
înainte de toate se cade să se păzească să nu vorbească cu 

nimeni şi să nu iasă afară din chilia lui, păzindu-se de mân- 
care multă şi dormire. Tot aşa, să-şi păzească inima de gân- 
duri, să nu gândească în sine că face mare şi bun lucru 
pentru că plânge şi lăcrimează. Ci mai mult atunci, cu toată 
osârdia să se roage lui Dumnezeu, citind Sfintele Scripturi 
însă când îi va veni omului umilință şi plângere, acestea-l 


vor învăţa ce să facă. 
+ 


10) Zis-a lor iarăşi bătrânul: 

- Fiilor, eu am văzut un frate oarecare şezând în chilia 
lui şi împletind coşurile (rucodelia sa) şi când îi venea umi- 
linţă şi lacrimi, îndată lăsând lucrul, se scula la rugăciune 
şi cum se scula şi începea a se ruga, îndată fugeau umilința 
şi lacrimile de la dânsul. lar dacă şedea jos şi începea a 
lucra lucrul său şi lucrând îşi aduna gândurile, îndată îi ve- 
neau lacrimile şi iar se scula la rugăciune şi iar îi trecea 
umilința. lar când lua vreo carte să citească, cum începea a 
citi îndată îi veneau lacrimile şi plângea. 

Şi atunci a zis acel frate: 

- Bine au zis sfinții părinți că plângerea este învățător, 
căci îl învaţă pe om tot folosul. 

Ei 


11) Zis-a lor iarăşi: 

- Fiilor, bătrânul meu avea obicei de a se îndepărta tot- 
deauna în adâncul pustiului şi acolo îşi petrecea viața în 
tăcere şi linişte. lar eu, odată, i-am zis: pentru ce, părinte, 
totdeauna fugi de noi şi te depărtezi în adâncul pustiului? 
Nu este mai bine să trăieşti aproape de oameni, ca ei vă- 
zând nevoinţa ta cea bună, să se folosească şi alții iar tu vei 
avea mai mare plată de la Dumnezeu? 

Bătrânul i-a răspuns: 

- Crede-mă, fiule, că măcar de ar fi cineva asemenea 
cu marele prooroc al lui Dumnezeu, Moise, şi va trăi îm- 
preună cu oamenii, nu poate nicidecum să se cheme fiu al 
lui Dumnezeu după dar şi să-şi folosească sufletul său. Eu 

sunt fiu al lui Adam şi precum Adam, părintele meu, vă- 
zând roadă frumoasă şi bună la gust, n-a răbdat să nu ia să 
guste, prin care a şi murit, aşa sunt şi eu, când văd rodul 
păcatului: îndată îl poftesc, din care luând şi gustând mor. 
Pentru aceea, prea cuvioşii noştri fugeau din lume în pustie, 
ca să-şi omoare patimile şi poftele dulceților, acolo unde 


nu aflau mâncarea care naşte poftele păcatului. 
+ 


12) Zis-a iarăşi: 

- De se va da însuşi omul de bună voia sa spre greu- 
tate, scârbă, supărare şi răbdare pentru Dumnezeu, eu 
cred că pe acela cu sfinții mucenici îl va împărtăşi Dumne- 
zeu, pentru că acea greutate şi scârbă pe care o rabdă ci- 


neva pentru Dumnezeu, în loc de sânge se primeşte. 
Ei 


13) Zis-a iarăşi: 

- Fiilor, precum tot păcatul pe care-l face omul, afară 
de trup este, iar cel ce face desfrânare, în trupul său 
greşeşte pentru că dintr-însul iese spurcăciunea şi îi 
spurcă tot trupul, aşa şi toate bunătăţile afară de trup sunt. 
lar cel ce plânge pentru mântuirea sufletului său, acela îşi 
curăţă şi trupul său, pentru că lacrimile care ies din ochii 


lui, acelea tot trupul şi sufletul lui îi spală. 
a 


14) Un frate l-a întrebat pe un oarecare bătrân, zicând: 

- Te rog, părinte, spune-mi, ce să facă omul ca să i se 
umilească inima şi să-i vină lacrimi şi plângere? 

Bătrânul i-a răspuns: 

- Fiule, lacrimile şi plângerea vin la om din aducere 
aminte de păcatele sale pe care le-a făcut în viața sa, îna- 
intea ochilor lui Dumnezeu şi cum că are să dea răspuns 
înfricoşătorului Judecător pentru dânsele. La fel, celui ce 
va să-i vină umilinţă şi lacrimi, i se cade pururea să aibă 
aducerea aminte de sfârşitul şi moartea sa, cum că peste 
puţină vreme are să iasă şi să se despartă sufletul lui de 

ticălosul trup, rămânând trupul ca o stricăciune cu miros 
urât spre putreziciune, iar cu sufletul va merge gol prin 
groaznice, înfricoşate şi cumplite locuri, până va ajunge şi 
va sosi la locul unde i s-a gătit după faptele sale, aşteptând 
ziua înfricoşătoarei judecăţi ca să-şi ia hotărâtul răspuns 
după fapte. Asemenea, să-şi aducă aminte pururea în gând 
de înfricoşata şi groaznica zi a judecății, în care tot neamul 
omenesc, de la Adam până atunci, vor sta goi înaintea în- 
fricoşătorului şi Prea Dreptului Judecător, plângând cu 
amar, şi aşteptând răspunsul cel cu hotărâtă judecată, ori 
în muncile focului veşnic, ori în veselia vieții celei nesfâr- 
şite, după faptele lui şi de groaznica mânie, mustrare şi 
urgie a Prea Dreptului Judecător şi de trimiterea cea cu urgie 
fără de nici o milostivire şi aruncarea în pedeapsa cumpli- 
telor şi veşnicilor munci ale întunecatului iad, din care munci, 
după aceea nu mai este nădejde de ieşit vreodată, de sfâr- 
şit sau de moarte, că acolo nu este moarte, nici sfârşit sau 
slăbire a cumplitelor munci, ci pedeapsă fără de sfârşit. Să-şi 
aducă, apoi, aminte în gândul său, de răposații săi părinți, 
cum au murit şi au putrezit, s-au făcut țărână şi pământ. Şi 
cum şi el, peste puţină vreme, aşa se va face şi oare unde 
sunt sufletele părinților săi? 

Fratele i-a zis: 

- Se cade, părinte, ca un călugăr să se gândească la pă- 
rinții săi? 

Bătrânul i-a zis: 

- De vei cunoaşte că îţi vin umilinţă şi lacrimi, pentru 
gândirea la răposaţii tăi părinţi, acel gând îţi este foarte de 
folos. Căci dacă îţi vin lacrimile, atunci poți să le întorci 
încotro îţi este voia, ori pentru păcatele tale, ori pentru alt 
oarecare gând bun. Acestea, fiule, se cade a gândi cel ce do- 
reşte lacrimi şi plângere, căci din aceste gânduri vin omului 
umilința, lacrimile şi plângerea. 

Zis-a fratele: 

- Cu adevărat, aşa este, părinte, mult m-am folosit 
acum de părinteştile tale cuvinte. 

Zis-a lui bătrânul: 

- Eu, fiule, am văzut un frate care era foarte iubitor de 
osteneală şi nevoitor pentru mântuirea sa, însă inima lui 
era împietrită şi nu-i venea umilință şi lacrimi şi de multe ori 
se bătea singur şi se chinuia, până când îşi rănea trupul şi 
atunci, de usturime şi de durere, îi veneau lacrimi şi plângere. 
lar el întorcea alte lacrimi şi plângere şi plângea pentru pă- 


catele sale, şi aşa Dumnezeu l-a miluit şi el s-a mântuit. 
+ 


15) Zis-a iarăşi bătrânul: 

- Fiilor, să ştiţi că smerenia pe mulți fără nici o oste- 
neală i-a mântuit şi mărturisesc aceasta vameşul şi fiul cel 
rătăcit, care puține cuvinte au grăit către Dumnezeu şi s- 
au mântuit. lar ostenelile şi faptele cele bune ale omului îl 
pierd, dacă nu va avea smerenie, căci osteneala şi faptele 
cele bune pe mulţi i-au tras la mândrie şi au pierit, precum 
şi fariseul acela care se lăuda cu faptele lui cele bune şi se 


mândrea. 
+ 


16) Zis-a iarăşi un bătrân: 

- Vorba cea multă de iscodire pentru dumnezeire şi ci- 
tirea cea cu multă cercare a cuvintelor celor pentru credință, 
usucă lacrimile şi golesc umilința de la om. Tu, fiule, ci- 
teşte vieţile şi graiurile Sfinților şi prea cuvioşilor Părinţi şi 
ele îți vor lumina sufletul. 


17) Zis-a iarăşi: 

- Postul smereşte trupul şi privegherea luminează 
mintea, tăcerea liniştită aduce umilință şi lacrimi, iar lacri- 
mile şi plângerile îl fac pe călugăr desăvârşit şi fără de păcate. 

Ei 

18) Odată, fiind praznic la Schit, au venit şi s-au adu- 
nat toți părinţii de prin pustie. Şi şezând la masă, au adus 
şi vin ca să le dea lor, iar fratele care era rânduit să dea vin 
la masă, umplând un pahar, a dat unuia din părinți şi acela 
uitându-se la frate s-a mâniat zicând: 

- Fiule, te rog, nu-mi da acel şarpe veninos. 

Auzind aceasta părinții, nici unul n-a vrut să primească 
vin să bea, iar care apucaseră mai înainte de băură câte un 
pahar, se căiau foarte şi se defăimau. 

+ 

19) Un frate oarecare s-a mâniat pe alt frate şi stând la 
rugăciune, cerea de la Dumnezeu răbdare şi să ia de la 
dânsul fără de ispită, acea mânie. Rugându-se astfel, a vă- 
zut ca un fum ieşind din gura lui şi îndată i-a trecut mânia. 

Ei 

20) Un frate oarecare flămânzind, a vrut să mănânce 
de dimineaţă şi se lupta cu gândul să nu mănânce, până 
nu se vor împlini trei ceasuri din zi. Şi luând posmagi i-a 
pus în apă să se moaie, iar dacă au trecut trei ceasuri din 
zi, a şezut să mănânce şi căutând spre mâncare cu mare 
poftă, fiind foarte flămând, şi-a zis: mai bine este să mai 
aştept puţin să nu mănânc până ce se vor împlini nouă 
ceasuri din zi. lar dacă s-au împlinit, s-a sculat şi a stat la 
rugăciune şi atunci a văzut cu ochii lui pe vrăjmaşul diavol 
ca un fum ieşind de sub şervetul care era aşternut unde-şi 
gătise el să mănânce pâine. Şi îndată i-a trecut foamea, scă- 


pând şi de lăcomia pântecelui şi de nesăturare. 
+ 


21) Un bătrân oarecare era bolnav de multă vreme şi 
multe zile n-a mâncat, nici n-a băut, iar ucenicul lui vă- 
zând că atâtea zile n-a mâncat nimic, i s-a făcut milă de 
dânsul şi îl ruga, zicând: 

- Te rog, părinte, mănâncă ceva, cât de puțin şi ţi se va 
mai deschide gustul şi te vei mai răcori din boală. 

Şi îndată făcând foc, a pus de i-a gătit puțină mâncare. 
Căci avea doua vase: în unul avea puțină miere, iar în altul 
puţin ulei de cânepă, pe care îl ţinea de multă vreme pen- 
tru candelă şi care era rânced, amar şi împulțit. 

Deci, fratele voind să ia puţină miere ca să îndulcească 
bucatele pe care le făcuse pentru bătrânul său, n-a luat 

seama bine din care vas să ia şi în loc să ia miere a greşit şi 
a luat ulei rânced şi amar, şi a pus în bucatele bătrânului 
său şi a dus la bătrânul rugându-l să guste. lar bătrânul luând 
odată şi gustând, îndată a cunoscut greşeala fratelui şi a tăcut, 
nezicând nimic. Fratele îl ruga cu osârdie să mai guste mă- 
car o dată sau de două ori. Însă bătrânul nu mai voia să 
guste, zicând: 

- Ajunge, fiule. 

Fratele însă îl silea să mai guste, zicând: 

- Te rog, mai gustă, părinte că foarte bune bucate ţi-am 
făcut. lată că şi eu am să mănânc cu tine. 

Şi luând cu lingura şi gustând, atunci a văzut ce a făcut 
şi căzând la picioarele bătrânului, i-a zis: 

- Amar mie, ce-am făcut! lartă-mă, părinte, că ţi-am gre- 
şit şi n-am ştiut şi în loc de miere ţi-am pus în bucate ulei 
rânced şi amar şi te-am prăpădit şi nu mi-ai spus când ai 
luat de ai gustat, socotind poate, că eu înadins am făcut 
aceasta, punând asupra mea acel păcat. 

Bătrânul i-a zis: 

- Nu te scârbi de aceasta, fiule, că de ar fi vrut Dumne- 
zeu ca să-mi pui miere în bucate, miere mi-ai fi pus, iar 
acum, ce a vrut Dumnezeu, aceea mi-ai pus. 

Şi aceasta zicând bătrânul, îndată s-a simțit desăvârşit 
sănătos şi sculându-se din patul lui, a mulțumit lui Dum- 
nezeu, mângâindu-l şi pe ucenicul său. 

Li 

22) Un frate a mers la muntele Feremului, la un 
oarecare bătrân mare cu viața şi foarte iscusit cu fapte 
bune. Închinându-se după obicei, l-a întrebat zicând: 

- Ce voi face, părinte, căci îmi piere sufletul? 

Bătrânul a zis: 

- Pentru ce îţi piere sufletul? 

Fratele i-a răspuns: 

- Când eram în lume, în viața mirenească, foarte mult 
posteam, rugăciuni şi privegheri făceam şi multă râvnă 

sufletească, umilință şi lacrimi aveam, iar dacă m-am le- 
pădat de lume şi m-am făcut călugăr, nici una din acele 
bunătăți nu văd în mine. 

Bătrânul i-a zis: 

- Să mă crezi, fiule, că acele bunătăți care-mi spusei că 
le făceai când erai mirean, toate pentru mândria şi lauda 
oamenilor le făceai, căci aveai îndemnător spre ele pe cel 
ce în taină se lupta cu tine şi acele fapte ale tale nu erau 
primite de Dumnezeu. Pentru aceea diavolul nu te băga în 
seamă, nici îți sta împotrivă cu război, ca să ia sporirea ta. 
Acum vede că ai ieşit ca la război, asupra lui şi pentru aceea 
şi el se înarmează asupra ta. Mai plăcut şi mai primit este 
la Dumnezeu un psalm ce-l vei citi acum cu smerenie, de- 
cât o mie de psalmi pe care-i citeai în viața mirenească cu 
mândrie. 

Zis-a iarăşi fratele: 

- Eu, părinte, acum nici să postesc nu pot şi toate lucru- 
rile şi faptele bune s-au luat de la mine. 

Bătrânul i-a zis: 

- Frate, îți ajunge ce ai, rabdă cu mulțumire şi te vei 
folosi. 

lar el ținea tot una, zicând: 

- Cu adevărat, părinte, pierdut este sufletul meu. 

Atunci bătrânul a început a-i zice lui aşa: 

- Crede-mă, frate, că nu voiam să-ţi zic cele ce ţi-am zis, 
ca să nu-ți slăbească gândul, căci te văd foarte înşelat de 
vrăjmaşul diavol şi eşti aruncat în trândăvie şi în deznă- 
dăjduire; ci ascultă sfatul meu şi lasă părerea pe care o ai 
că viețuiai şi făceai bine când erai în viața mirenească, de 
vreme ce toate acele fapte ale tale din viața mirenească erau 
pentru mândrie, precum şi a fariseului aceluia care pentru 
bunătăţile lui cele cu multă mândrie, i se părea că este mai 
plăcut decât toți oamenii lui Dumnezeu, şi cu acea părere, 
a mândriei, şi-a pierdut toate ostenelile. Iar tu acum sme- 
rindu-te înaintea lui Dumnezeu şi părându-ți-se că nu faci 

nici o faptă bună înaintea Lui, această smerenie, fiule, îţi 
ajunge pentru mântuirea sufletului, ca şi vameşul care nici 
o bunătate nu făcuse şi cu o smerenie ca aceasta s-a în- 
dreptat. Că mai plăcut lui Dumnezeu este omul păcătos şi 
leneş şi cu inima înfrântă şi smerită, decât cel ce face multe 
bunătăți şi se înalță în gândul său, socotindu-se, că mai 
plăcut este înaintea lui Dumnezeu. 

Acestea auzind fratele a luat mare folosință şi multă mân- 
gâiere sufletului său şi s-a închinat bătrânului până la pă- 
mânt, zicând: 

- Să ştii, părinte, că astăzi mi-ai mântuit sufletul, şi aşa 
s-a dus, mulțumind lui Dumnezeu. 

nu numai de bucate, ci şi de 
alte patimi vătămătoare de suflet 


1) Zis-a un bătrân: 

- Unii oameni sunt din firea lor tăcuți şi posomorâți şi 
nu grăiesc, nici vorbesc mult, şi tăcerea acelora nu câştigă 
dar. Alţii sunt tăcuți pentru lauda şi slava omenească, şi 
aceia nu se folosesc cu nimic din tăcerea lor. lar alții sunt 
tăcuți pentru Dumnezeu şi aceasta este cu adevărat faptă 
bună şi dobândesc dar de la Dumnezeu. 

a 

2) Ne spunea nouă un ucenic al unui bătrân, despre bă- 
trânul său, că douăzeci de ani, nu s-a culcat să doarmă şi 
dormirea lui era şezând pe un scăunaş, lucrând lucrul său, 
iar mâncarea lui era la două zile, uneori la trei şi chiar la 
cinci zile. 

a 

3) Încă ne spunea nouă şi aceasta, zicând: 

- Într-una din zile, ne citeam noi pravila după obicei îm- 
preună cu bătrânul meu, şi citind eu psalmii, am greşit şi 
am sărit un cuvânt dintr-un psalm şi n-am priceput. După ce 
am săvârşit slujba, mi-a zis bătrânul: 

- Eu, fiule, când îmi fac pravila şi rugăciunea, atunci mi 
se pare că arde foc sub mine şi nu poate să umble mintea şi 
gândul meu încoace şi încolo. ie unde îţi era mintea şi 
gândul tău când citeai psalmii, de ai trecut un cuvânt din 
psalmi? Nu ştii, că în vremea când îţi faci rugăciunea îna- 
intea lui Dumnezeu stai şi cu Însuşi Dumnezeu grăieşti? 

+ 


4) Un bătrân oarecare s-a îmbolnăvit de o boală foarte 
grea şi curgea sânge din lăuntrul lui iar unui frate, făcân- 
du-i-se milă de dânsul i-a fiert puțină mâncare şi aducân- 
du-i l-a rugat să mănânce, zicând: 

- Rogu-te, părinte, gustă şi mănâncă puțin din această 
mâncare, că ţi-am adus şi poate o să-ţi fie de folos. 

Bătrânul căutând la dânsul, i-a zis: 

- Domnul să-ți primească dragostea, frate, dar adevăr 
zic ție, că aş vrea să mă lase Dumnezeu aşa, în această boală, 
chiar şi până la treizeci de ani. 

Şi n-a vrut să guste. lar fratele mirându-se de această 


răbdare a acelui bătrân, s-a dus luând mult folos. 
+ 


5) Un bătrân oarecare, pustnic, se înfrâna să nu bea apă 
patruzeci de zile, şi când era căldură mare, îşi spăla pa- 
harul cel de băut apă şi umplându-l cu apă îl punea îna- 
intea sa. 

Odată, l-au întrebat frații, zicând: 

- De ce faci asta părinte, că de apă posteşti şi nu bei, iar 
paharul îl umpli cu apă şi-l pui înaintea ta? 

Bătrânul le-a răspuns: 

- Pentru ca văzând paharul plin cu apă înaintea mea mai 
multă sete şi poftă să-mi fie, şi să mă silesc să pătimesc şi 
să rabd, ca mai multă plată să iau de la Dumnezeu. 

a 


6) Ne spunea un bătrân, zicând: 

- Fiilor, eu am petrecut în adâncul pustiului cu alți pă- 
rinți şaptezeci de ani, postind, şi mâncarea noastră acolo nu 
era alta decât legume şi puţine finice (curmale). 

i 

7) Zis-a un bătrân: 

- Fraţilor, îmbuibarea pântecelui este maica desfrânări, 
iar postul şi înfrânarea este bogăţia sufletului; deci aceasta 
să ne silim să o câştigăm cu smerită înțelepciune, păzindu-ne 

de mândrie, plăcere şi de lauda oamenilor care este maica 
tuturor răutăților. 


8) Zis-a iarăşi: 
- Fiilor, bine este a-l sătura pe cel sărac şi flămând şi aşa 
să posteşti. 


9) Zis-a iarăşi: 

- Fiilor, trebuie ca noi mai mult cu cuvintele cele dumne- 
zeieşti să ne hrănim şi cu învăţăturile sfinților părinți să 
prăznuim, nu numai pântecele să-l hrănim şi să-l săturăm 
şi de suflet să nu purtăm grijă, ci duhovniceşte să prăz- 
nuim veselindu-ne. 

i 


10) Spuneau părinţii despre un bătrân înduhovnicit 
care trăia în lavra părintelui Petru, că a şezut într-o peşteră 
cincizeci de ani, şi în acei ani nici pâine n-a mâncat, nici 
vin n-a băut, ci numai pâine de tărâte, de trei ori pe săp- 
tămână. 

Ei 

11) Un sihastru oarecare trăia în adâncul pustiului de 
treizeci de ani. Mâncarea lui era o buruiană oarecare, ce 
creştea în acea pustie. Mai târziu a început a gândi şi a grăi 
în sine, zicând: 

- În zadar mă necăjesc de atâţia ani aici, în această 
pustie şi nu mănânc decât această buruiană şi nici o desco- 
perire sau vedenie în vis sau aievea nu văd, sau nici o 
minune n-am făcut, precum făceau alți părinţi înainte de 
mine. Ci mai bine să las această pustie fără de nici un folos 
şi să ies în lume, că şi acolo cel ce vrea să se mântuiască, se 
mântuieşte. 

Aceasta gândind el şi vroind să plece din pustie în lume, 
i s-a arătat îngerul Domnului şi stându-i înainte, i-a zis: 

- Ce vrei să faci, bătrânule? Pentru ce primeşti în ini- 
ma ta acele gânduri şi sfaturi vrăjmăşeşti? Adică, pentru 


65 


Cuvinte folositoare ale Sfinţilor Bătrâni cei fără de nume 


că nu faci minuni, să ieşi în lume? Dar ce minune mai mare 
decât aceasta doreşti, că de atâţia ani trăieşti, aici în această 
pustie şi Dumnezeu te hrăneşte, te întăreşte, te păzeşte şi 
nimic nu-ți lipseşte ca şi unuia din lavră? Deci, pentru ce te 
supui sfatului vrăjmaşului? De acum să nu te mai supui gân- 
durilor şi sfatului vrăjmăşesc ci şezi aici, în acest loc până 
la sfârşitul tău, şi te roagă lui Dumnezeu ca să-ți dea sme- 
renie şi răbdare! 

lar el fiind întărit de sfatul îngerului, a petrecut acolo 
toată vremea vieții sale şi s-a mântuit. 

a 

12) Zis-a un bătrân: 

- De vrei să vorbeşti de greşeala şi păcatul vreunui frate, 
socoteşte că de vei crede că îl vei îndrepta pe el, sau îl vei 
folosi pe altul, atunci să grăieşti, iar în alt chip de vei vorbi, 
adică cu răutate numai ca să-l mustri şi să-i descoperi, să-i 
arăţi greşeala şi păcatul lui înaintea altora, să ştii că nu o să scapi 
de dumnezeiasca certare, ci şi tu singur în aceeaşi greşeală 
şi păcat, sau într-altul mai rău vei cădea, părăsindu-te aju- 
torul lui Dumnezeu şi de alţii fiind mustrat, te vei ruşina. 

a 

13) Zis-a un bătrân oarecare: 

- Fiilor şi fraţilor, să înțelegeți şi să ştiţi toți, că nici una 
din faptele cele bune nu este aşa de iubită şi plăcută lui 
Dumnezeu, şi de nici una nu se bucură Dumnezeu aşa de 
mult, ca atunci când se întâmplă omului să cadă în vreo 
scârbă oarecare, ori în ce chip ar fi, iar el cu mulțumire 
rabdă bucuros, până la sfârşit. La fel şi de la cel ce este bolnav 
cu trupul său, nu cere Dumnezeu, nici cearcă de la dânsul 
post, înfrânare la mâncare şi băutură, sau altă osteneală de 
nevoinţă a trupului, decât răbdare, mulțumire şi rugăciune 
duhovnicească şi să-i fie mintea şi gândul pururea la Dum- 
nezeu. lar postul şi osteneala trupească le face omul pen- 
tru înfrânarea zburdărilor necuratelor pofte şi a patimilor 

trupului, că boala trupului este mai presus şi mai tare decât 
postul şi decât orice altă nevoinţă şi osteneală a trupului. 
Pentru aceasta, de la bolnav nu se cere, nici se cearcă post, 
înfrânare şi alte osteneli, ci datoria lui este să mulțumească 
pururea, cu osârdie şi cu toată inima lui Dumnezeu, ru- 


gându-se să-i dea răbdare. 
Ei 


14) Zis-a un bătrân oarecare: 

- Se bucură călugărul tânăr, când se apropie ziua vreu- 
nui praznic, ştiind că atunci o să se pună la masă mai bune 
bucate, iar celui ce este adevărat călugăr, mâncarea cea mai 


bună şi băutura lui sunt umilinţa şi lacrimile. 
a 


15) Zis-a un bătrân oarecare ucenicului său, învățându-l: 
- Fiule, păzindu-te, poartă grijă ca niciodată să nu iasă 
cuvânt rău şi necuvios din gura ta. 
Ei 


16) Odată, preotul Schitului a mers la arhiepiscopul 
Alexandriei pentru o trebuinţă bisericească. Dacă s-a în- 
tors şi a venit la Schit, îl întrebau frații, zicând: 

- Cum ai umblat, avvo? Ce ai văzut în oraş? 

Răspuns-a lor: 

- Eu, fraților, altă față de om n-am văzut în cetate, decât 
pe arhiepiscopul. 

lar ei auzind aceasta, se minunau şi după acest cuvânt 
al lui, au început toți fraţii foarte tare a păzi acel obicei, 


adică a-şi păzi ochii lor de vederile nefolositoare. 
+ 


17) Un frate oarecare avea o soră după trup, care era 
călugăriță într-o mănăstire de maici şi auzind el că s-a îm- 
bolnăvit sora lui şi urma să moară, a mers să o cerceteze de 
boala ei, fiindcă n-o văzuse de multă vreme. Ea însă fiind 
foarte înțeleaptă şi cuvioasă, se păzea să nu vadă niciodată 

bărbat cu ochii, nu numai străini, dar nici pe fratele ei nu 
vroia să-l vadă. Deci, surorile i-au spus că a venit fratele ei 
şi aşteaptă la poartă, vrând să intre în mănăstire, s-o vadă 
şi s-o cerceteze în boala ei. Fa auzind că a venit fratele ei cu 
atâta dorinţă să o vadă a lăcrimat şi a suspinat din inimă şi 
chemând pe o soră care era mai bătrână şi foarte înțeleaptă şi 
cu frica lui Dumnezeu, a rugat-o să meargă afară la poarta 
mănăstirii, unde stă şi aşteaptă fratele ei şi să-i spună aşa: 

- Aceste cuvinte ţi-a spus ție sora ta: prea dulcele şi prea 
doritorul meu frate, pentru osteneala ce ai făcut de ai venit 
aici, dorind să mă vezi şi să mă cercetezi pe mine, sora ta, 
Domnul Dumnezeul nostru să-ţi plătească cu darul şi mila 
bunătății Sale. lar, ca să mă vezi cu ochi tăi aici, în acest veac, 
de nici un folos sau mângâiere adevărată nu ne este nouă. 
Ci mergi, frate, şi te întoarce cu pace la chilia ta şi fii îngă- 
duitor şi ne vom vedea în veacul viitor, unde este bucuria 
şi mângâ:ierea cea adevărată. 

Acestea auzind el, s-a întors şi a venit cu mult folos şi 
cu mare mângâiere şi nădejde la chilia lui. 

i 

18) Spunea un frate că umblând prin nişte munţi mari, 
a găsit un bătrân în vârful unui munte înalt, având chilie 
bună, zidită şi făcută din piatră şi acoperită cu lespezi late 
şi o ogradă împrejurul chiliei, unde se afla un izvor de apă 
curată. Şi-mi spunea mie acel bătrân, zis-a fratele, că i s-au 
împlinit lui cincizeci de ani de când nu s-a pogorât din 
vârful acelui munte înalt, iar hrana lui erau rădăcinile şi 
buruienile care creşteau pe vârful muntelui şi băutura lui, 


apa de izvor. 
a 


19) Au fost doi fraţi care viețuiau aproape, iar unul din 
ei băga în ascuns pâine în pâinile cele cinci ale celuilalt, sau 
altceva băga în taină în lucrurile celuilalt frate de aproape. 
Acela însă nepricepând, se mira că se înmulțesc ale lui. 

Într-o zi venind în pripă, l-a prins făcând acestea şi a 
început a se certa cu el zicându-i: 

- Cu cele trupeşti ale tale ai furat cele duhovniceşti ale 
mele şi cerea de la el făgăduinţă să nu mai facă mai mult 


aceasta şi aşa l-a iertat. 
+ 


20) Au povestit unii despre un bătrân că a poftit odini- 
oară să mănânce o smochină şi luând-o a spânzurat-o înaintea 
ochilor săi şi se muncea căindu-se, că i-a venit pofta, nebiru- 
indu-se de poftă. 

a 

21) Se povestea şi un lucru ca acesta: 

- Era un bătrân mare şi văzător cu mintea şi s-a întâm- 
plat ca el odată să şadă cu mai mulți frați la masă şi când 
mâncau ei, lua aminte bătrânul cu duhul şi vedea că unii 
mănâncă miere, alții pâine, iar alții balegă. Şi se minuna şi 
se ruga lui Dumnezeu, zicând: 

- Doamne, descoperă-mi taina aceasta, că aceleaşi bu- 
cate fiind puse pe masă înaintea tuturor, când mănâncă se 
văd aşa schimbate. 

Şi i-a venit lui glas de sus, zicând: 

- Cei ce mănâncă miere, sunt cei ce cu frică, cu cutre- 
mur şi cu bucurie duhovnicească şed la masă şi neîncetat 
se roagă şi rugăciunea lor ca tămâia se suie la Dumnezeu. 
Cei ce mănâncă pâine, sunt cei ce mulțumesc pentru împăr- 
tăşirea celor dăruite de la Dumnezeu, iar cei ce mănâncă 
balegă, sunt cei ce cârtesc şi zic: aceasta este bună, aceasta 
este putredă. Deci nu trebuie să zicem acestea sau aşa să 
socotim, ci mai vârtos să proslăvim pe Dumnezeu şi laude 
să-l înălțăm Lui, ca să se plinească cuvântul cel zis de Apos- 
tol: ori de mâncaţi, ori de beți, ori altceva de faceţi, toate 


spre slava lui Dumnezeu să le faceți. 
Ei 


22) Un frate l-a întrebat pe un bătrân, zicând: 

- lată, mă duc undeva cu fraţii şi ni se pune nouă îna- 
inte să mâncăm şi poate fraţii, ori pentru înfrânare, ori după 
masă fiind, nu voiesc să mănânce, iar mie îmi este foame. 
Ce voi face? 

Şi i-a răspuns bătrânul: 

- Dacă ţie îţi este foame, ia aminte la cei ce şed câți 
sunt! Socoteşte şi cele puse înainte şi partea ce socoteşti că 
ți se cuvine ție, aceasta mănânc-o şi nu-ți este ție greşeală; 
trebuința ta ţi-ai împlinit. lar de te vei birui şi vei mânca 
mai mult, aceasta îţi este ție prihană. 

Pentru multe feluri de patimi 
şi războaie ale desfrânării, ce se ridică 
asupra robilor lui Dumnezeu 


1) La un frate oarecare s-a ridicat dracul desfrânării cu 
mare şi iute război asupra lui, atât de mult, încât ardea ca 
focul înfierbântarea necuvioasă în trupul său. lar el se în- 
tărea şi se împotrivea atât de tare, încât nici gândul său nu-l 
lăsă să se abată spre acea necurăţie. Şi aşa, multă vreme 
luptându-se şi împotrivindu-se acelui război diavolesc, cu 
darul lui Dumnezeu a biruit şi a fugit de la dânsul acel 
război, neputând nimic să-i facă împotriva răbdării lui. Şi 
îndată a simțit strălucire de lumină sufletească în inimă. 

i 

2) A zis un bătrân către un frate ce era supărat de des- 
frânare: 

- Frate, au doară dormind vrei să te mântuieşti? Du-te, 
lucrează, osteneşte-te, caută şi vei afla. Priveghează în rugă- 
ciune, bate şi ți se va deschide şi aşa, Domnul Dumnezeu, 
văzând silința şi răbdarea ta, îţi va da biruință asupra aces- 
tei ispite! 

+ 

3) Zis-a un bătrân: 

- Războiul desfrânării în acest chip este ca şi cum ar trece 
cineva pe lângă târg sau pe lângă cârciumă, şi trecând îi va 
veni lui în nas mirosul fierturilor şi a fel de fel de fripturi. 
Deci, de se va birui şi se va supune, ca o muscă, acelor miro- 
suri, el îşi va lăsa drumul său, se va abate acolo şi va mânca 
până se va sătura. lar de nu va băga de seamă şi nu va vrea 

să se abată să mănânce, măcar de îi şi vor mirosi bucatele 
acelea, el tace şi trece şi îşi păzeşte calea, scuturându-şi 
gândul cel spurcat din inimă, rugându-se lui Dumnezeu şi 
zicând: Doamne, lisuse Hristoase, Fiul lui Dumnezeu, aju- 
tă-mi mie şi goneşte pe vrăjmaşii ce se luptă cu mine! Aceasta 
să îţi fie împotriva a toate gândurile vrăjmăşeşti şi aşa vor 


fugi de la tine. 


4) Un frate oarecare, fiind supărat de gândurile cele din 
pofta desfrânării, a mers la un bătrân mare şi l-a rugat, 
zicând: 

- Rogu-te, părinte, fă rugăciune lui Dumnezeu pentru 
mine, că mă supără foarte războiul desfrânării, şi pentru 
rugăciunea Sfinţiei tale mă va izbăvi Dumnezeu de acea 
supărare! 

Răspuns-a lui bătrânul: 

- Bine, fiule, voi face rugăciune. 

Şi aşa bătrânul a început a se ruga lui Dumnezeu pen- 
tru dânsul, iar fratele s-a dus la chilia lui. Şi după câteva 
zile iar a venit fratele la acel bătrân, jeluindu-se că nu se 
poate izbăvi de acea supărare şi rugându-l să se roage cu 
deadinsul lui Dumnezeu pentru dânsul. lar bătrânul iar a 
început a se ruga lui Dumnezeu pentru dânsul, zicând: 

- Doamne, arată-mi mie fapta acestui frate şi de unde-i 
vine lui acea deznădăjduire şi lucrare diavolească într-însul, 
că m-am rugat ie pentru el şi nu s-a izbăvit de supărare. 

Şi Dumnezeu i-a descoperit lui pe acel frate şi l-a 
văzut pe el şezând şi duhul desfrânării aproape de dânsul 
cu care glumea şi râdea şi se mângâia. Pe îngerul lui îl 
vedea stând departe şi mâniindu-se pe el pentru că nu 
alerga la ajutorul lui Dumnezeu, ci se îndulcea cu 
necuvioasele sale gânduri şi tot gândul şi-l da spre 
mângâierea vrăjmaşului. Şi a priceput bătrânul că partea 
fratelui este pricina războiului său şi chemându-l, i-a zis: 

- Fiule, eu am cunoscut că pricina acelui război eşti tu 
însuţi, pentru că te îndulceşti şi te mângâi şi te dezmierzi 

cu acele gânduri spurcate pe care tu însuţi, de voia ta le 
gândeşti şi le primeşti. 

Şi aşa l-a învățat cum să se împotrivească şi să stea îm- 
potriva gândurilor sale. lar fratele, mult folosindu-se cu ru- 
găciunea bătrânului, a mers la chilia sa. 

Ei 

5) Un bătrân oarecare, l-a văzut pe ucenicul său că este 
foarte supărat şi necăjit de dracul curviei. Şi i-a zis lui: 

- Fiule, vrei să-L rog pe Dumnezeu să depărteze de la 
tine şi să te părăsească acel război? 

lar el a zis: 

- Ba nu, părinte, că deşi mă supără şi mă necăjeşte acel 
război şi mă ostenesc muncindu-mă, dar văd din osteneală 
roada răbdării întru mine. Pentru aceasta, mai vârtos te roagă 
pentru mine, părinte, să-mi dea Dumnezeu răbdare ca să 
pot purta cu mulțumire această ispită. 

Zis-a lui bătrânul: 

- Acum, fiule, am cunoscut că eşti în sporire şi că mă 


întreci. 
+ 


6) Era în Schit un frate oarecare foarte silitor şi nevo- 
itor spre mântuirea sa. Acestui frate i-a adus vrăjmaşul în 
gând aducerea aminte de o femeie foarte frumoasă pe care 
o văzuse în Egipt şi îl supăra gândul cu acea femeie şi avea 
pururea război mare şi se muncea. Apoi, după iconomia 
lui Dumnezeu, a venit la Schit un frate din Egipt. Şi în- 
trebându-l pe el frații unele şi altele şi ce veste are din Egipt, 
între alte vorbe, el a spus şi aceasta: 

- Cutare femeie a cutărui om a murit şi aceasta era chiar 
femeia pentru care avea război acel frate. 

lar fratele auzind că a murit femeia la care pururea îi 
era gândul, muncindu-l pofta desfrânării, s-a bucurat. Şi scu- 
lându-se, a mers în Egipt la locul unde era ea şi dacă a ajuns 
acolo, a găsit un copil aproape de mormântul unde era în- 
gropată. Chemându-l pe acel copil, l-a întrebat zicând: 

- Fiule, ştii unde este îngropată cutare femeie? 

Zis-a copilul: 

- Ştiu, părinte, că am fost şi eu acolo când au îngropat-o. 

Zis-a lui fratele: 

- Dacă ştii, fiule, unde este îngropată, te poftesc dar să 
mergi cu mine să-mi arăţi mormântul ei pentru ca să fac o 
rugăciune la mormânt, că ea mi-a fost rudenie! 

Şi a mers copilul cu dânsul şi i-a arătat mormântul ei. 
lar el a aşteptat până s-a făcut seară. Şi dacă a înnoptat, s-a 
apucat şi a dezgropat pe acea femeie şi luând ştergarul a 
şters putreziciunea trupului ei cel rău mirositor şi astu- 
pând iarăşi mormântul cu țărână, s-a întors la chilia lui. lar 
când îi veneau gânduri de poftă spurcată, el scotea acel 
ştergar cu spurcăciunea şi îl punea înaintea ochilor săi, zi- 
când în sine: 

- lată, ticăloase, pofta care doreşti, îndulceşte-te dar! 

Şi aşa se lupta cu spurcatele gânduri, până când s-a luat 


şi s-a depărtat de la dânsul acel război. 
i 


7) Doi frați au mers împreună la un târg, ca să-şi vândă 
lucrul mâinilor lor şi dacă au intrat în târg, s-au despărțit 
unul de altul. lar unul, cu meşteşugul şi îndemnarea 
diavolului, s-a înşelat şi a căzut în păcatul desfrânării. După 
aceea, aflându-l pe el fratele, i-a zis: 

- Să mergem, frate, la locul şi chiliile noastre. 

Acesta a zis: 

- Eu, frate, astăzi nu voi merge cu tine. 

Iar fratele auzind acel cuvânt, s-a minunat şi l-a între- 
bat zicând: 

- Pentru ce, frate, zici că nu vei merge cu mine? 

El a oftat şi i-a spus, zicând: 

- Eu, frate, după ce te-ai dus tu şi te-ai depărtat de 
mine, am căzut cu o femeie în păcatul desfrânării şi de aceea 
nu voi merge acum cu tine la chilia mea. 

Fratele auzind acestea şi văzându-l foarte mâhnit, scâr- 
bit şi deznădăjduit şi vrând ca să-i scoată sufletul din piei- 
rea deznădăjduirii, i-a zis: 

- Frate şi eu dacă m-am despărțit de tine, am căzut în 
acelaşi păcat. Pentru aceea dar, frate, să mergem degrabă 
la chiliile noastre şi cu osârdie să ne pocăim şi Dumnezeu ne 
va ierta greşeala şi păcatul nostru. 

Şi aşa, ascultând fratele, a mers la chilia sa şi mergând 
la bătrânul, şi-au mărturisit amândoi împreună căderea lor 
în păcatul curviei. lar bătrânul le-a dat canon de pocăință; 
şi amândoi, cu dragoste primind canonul, se rugau lui Dum- 
nezeu unul pentru altul. Văzând Dumnezeu silința şi oste- 
neala pe care o făcea fratele cel ce nu căzuse în păcat pen- 
tru dragostea şi mântuirea fratelui său, peste puţine zile i-a 
iertat păcatul. Şi l-a înştiințat Dumnezeu pe bătrânul, că 
pentru multa dragoste a fratelui ce n-a greşit, s-a iertat pă- 
catul celui ce a greşit. 

- lată fraților, a zis bătrânul, aceasta este dragostea cea 
adevărată, ca să-şi pună cineva sufletul său pentru mântu- 


irea fratelui său. 
+ 


8) Un frate l-a întrebat pe un bătrân, zicând: 

- Ce voi face, avvo, că mă supără pururea gândurile 
desfrânării şi nu-mi dau odihnă nici măcar un ceas şi pen- 
tru aceasta mare scârbă are sufletul meu! 

Răspuns-a lui bătrânul, zicând: 

- Fiule, doctoria acestei boli, adică a gândurilor spur- 
cate, este aceasta: când vei simți că-ți seamănă diavolul 
gânduri spurcate în inimă, nu le primi, nici nu le lăsa să 
înceapă a se înrădăcina în inima ta, ci îndată mută-ți gân- 
dul tău la orice alt lucru şi aşa nu vor putea prinde rădă- 
cină gândurile vrăjmaşului. lar de vei lăsa cât de puțin şi 
nu-ți vei muta gândul într-altă parte, la alt lucru oarecare, 
atunci acel gând spurcat, îndată prinde rădăcină şi începe 
pofta necurăţiei. Căci obiceiul vrăjmaşului diavol aşa este: 

aruncă gânduri necurate şi le seamănă în inima noastră, 
însă nu ne sileşte spre săvârşirea răutății ci ne lasă în voia 
noastră, ori să primim gândurile şi sfaturile lui, ori să nu le 
primim. 

Zis-a fratele: 

- Dar ce voi face, părinte, că eu sunt foarte neputiin- 
cios şi nu pot să stau împotriva spurcatelor gânduri? 

Răspuns-a bătrânul: 

- Păzeşte-te, fiule, pricepe şi cunoaşte gândurile şi sfa- 
turile vicleanului vrăjmaş, care, când le vei simți semănân- 
du-se în inima ta, nu le răspunde, nici nu zăbovi cu dânsele, 
ci îndată scoală-te şi te închină lui Dumnezeu până la pă- 
mânt, rugându-te aşa: Doamne, lisuse Hristoase, Fiul lui 
Dumnezeu, ajută-mi şi mă miluieşte, pe mine păcătosul! 

Zis-a lui fratele: 

- Eu, părinte, aceasta mă silesc şi o zic, dar nu simt folos 
şi umilință în inima mea, fiindcă nu este în limba noastră 
această rugăciune şi nu înţeleg, ce zic şi ce mă rog. 

Zis-a lui bătrânul: 

- Fiule, nu te îndoi de aceasta, că nu este pe limba ta şi 
nu înţelegi ce zici, sileşte-te cu tot dinadinsul şi zi-o şi Dum- 
nezeu îţi va ajuta ție. Căci precum a zis avva Pimen şi alți 
mulți sfinți părinți, că şi descântătorii care descântă şi cheamă 
şerpii şi vin, nici aceia nu înțeleg ce zic, căci acel descântec 
nu-l zic în limba lor, însă auzind descântecul, vin şi se su- 
pun, că înţeleg puterea acelor cuvinte. Aşa şi noi, fiule, 
măcar de nu sunt în limba noastră acestea şi nu le înțele- 
gem, însă dracii auzind că zicem noi cuvintele şi înțele- 
gând ei puterea lor, fug şi se depărtează. 

Ei 

9) Doi frați dintr-o mănăstire, fiind foarte supăraţi şi 
biruiți de războiul şi pofta curviei, neputând să mai sufere 
acel foc şi război în trupul lor, s-au sfătuit împreună şi ie- 
şind din mănăstire, s-au dus la ţară într-un sat, şi s-au în- 
surat şi trăiau cu soțiile lor aproape unul de altul. lar după 

câtva timp a început amândurora a le veni urâciune, sim- 
țire, cunoştinţă, căință şi umilinţă în inimi. Şi aşa au început 
iar amândoi a se sfătui, zicând: 

- Frate, ce-am câştigat şi ce folos am dobândit noi că 
ne-am supus spurcatei pofte şi patimi trupeşti, lepădând 
sfântul cin îngeresc şi venind în această spurcată viață după 
care vom merge în muncile cele veşnice? Deci, frate, să 
lăsăm soțiile şi să mergem iarăşi în pustie, să ne pocăim. 
lar Dumnezeu văzând căința şi pocăința noastră, îşi va face 
milă de noi şi ne va ierta, precum şi pe alți mulți păcătoşi 
câți s-au pocăit, i-a iertat şi i-a miluit. 

Acestea sfătuindu-se ei şi învoindu-se şi aşa tăinuin- 
du-se de soții, le-au lăsat şi au venit în pustie la mănăstirea 
din care ieşiseră şi căzând cu umilinţă la picioarele părin- 
telui lor, l-au rugat să-i primească, mărturisindu-şi căde- 
rea şi păcatul lor. lar părintele văzând căința şi umilința 
lor, făcându-i-se milă de dânşii, i-a primit şi le-a dat canon 
de pocăință şi de iertare. A poruncit iconomului său să-i 
pună la închisoare un an deplin neieşiți, la locuri deosebite 
unul de altul şi să le dea ca mâncare şi băutură, pâine şi 
apă amândurora întocmai. lar dacă s-a plinit anul închisorii 
şi al canonului lor, a poruncit părintele şi i-a scos de la în- 
chisoare. Şi unul era galben la față şi uscat ca chipul mor- 
tului iar celălalt era vesel şi luminat la față ca şi cum ar fi 
fost la o mare desfătare de care lucru foarte se minunau 
frații, ştiind că pâine şi apă li se dăduse amândurora la fel. 
Şi l-au întrebat pe cel galben şi uscat la față să spună cum 
trăia şi ce făcea şi ce gânduri îl luptau pe el şezând la închi- 
soare. lar el le-a spus, zicând: 

- Eu, fraților, alte gânduri nu aveam, decât că 
gândeam la răutățile faptelor pe care le-am făcut şi la 
veşnicele munci şi de frica aceea mi s-a lipit trupul de 
oase. 

După aceea l-au întrebat şi pe celălalt zicând: 

- lar tu ce gândeai şezând la închisoare? 

Răspuns-a lor acela zicând: 

- Eu nu gândeam altceva, fără numai mulțumeam şi 
slăveam pe Dumnezeu că m-a miluit şi m-a scos din viața 
cea spurcată şi m-a izbăvit din robia lumească şi de mun- 
cile cele veşnice şi iar m-a adus în viața şi cinul îngeresc. 

Şi au cunoscut părinţii că amândoi au făcut întocmai 


pocăința lor către Dumnezeu şi aşa s-au mântuit. 
+ 


10) Era un părinte bătrân în Schit şi căzând într-o 
boală mare, îi slujeau lui frații. lar el văzând că pururea se 
ostenesc şi se necăjesc frații pentru dânsul slujindu-i la 
boală, s-a sfătuit în sine, zicând: 

- Decât să se ostenească şi să se necăjească fraţii, slu- 
jindu-mi mie la boală, mai bine să merg eu în Egipt, la o 
rudenie oarecare a mea. 

Deci, gătindu-se el, voia să meargă aşa bolnav precum 
era. Avva Moise şi cu alți părinți îl sfătuiau zicând: 

- Lasă-te, părinte, nu merge în Egipt, căci vei cădea în 
desfrânare! 

Iar el auzind acestea, s-a supărat pe ei zicând: 

- Dar nu vedeţi că zilele vieţii mele au trecut peste, opt- 
zeci de ani şi trupul meu s-a vestejit şi a amorțit. Cum gân- 
diți şi grăiți acestea despre mine? 

Şi neascultând sfatul părinţilor, a plecat şi a mers în 
Egipt, la rudenia lui. Şi auzind de dânsul iubitorii de Hris- 
tos creştini, îi aduceau hrană şi cele ce îi trebuiau. Auzind 
şi o fecioară oarecare, iubitoare de Hristos de venirea acelui 
părinte, s-a bucurat foarte. Pentru dragostea lui Hristos 
venea acea fecioară de multe ori la dânsul şi-i slujea ca unui 
părinte bătrân şi sfânt. După puţină vreme s-a ridicat din 
boală iar din lucrarea şi meşteşugirea şi înşelăciunea diavo- 
lului, s-a poticnit şi a căzut cu acea fecioară în păcatul des- 
frânării, şi îndată a luat ea şi a zămislit în pântece. Oamenii 
văzând-o cu pântecele mare, au adus-o la judecător şi ju- 
decătorul a întrebat-o cu cine a greşit şi cine este cel ce a 
stricat-o. lar ea a spus, zicând: 

- Sihastrul cel bătrân de care ați auzit că a venit bolnav 
de la Schit, acela m-a stricat. 

Judecătorul auzind aceasta despre acest părinte bătrân 
şi sfânt, n-a crezut-o. Bătrânul însă, auzind că a chemat ju- 
decătorul pe fată şi a întrebat-o cu cine a greşit şi cine a 
stricat-o, şi a spus ea cu cine a greşit dar n-au crezut-o, s-a 
sculat el singur şi s-a dus la judecător şi a spus el însuşi şi a 
mărturisit păcatul lui înaintea tuturor, zicând: 

- Cu adevărat, eu am făcut acest păcat, eu am greşit, eu 
am stricat această nevinovată fecioară, eu sunt vrednic de 
pedeapsă, iar ea este nevinovată. Ci vă rog, dacă va naşte 
pruncul ce este zămislit într-însa, să-l țină şi să-l păzească 
până îl va întări şi după ce îl va înțărca să mi-l dea mie şi ea 
să rămână nevinovată şi fără nici o grijă. 

Atunci a zis judecătorul cu toți împreună: 

- Bine ai zis, părinte, aşa să fie! 

Şi aşa a şi făcut. Căci fata a născut prunc de parte bărbă- 
tească şi l-a ținut până l-a înțărcat, iar după ce l-a înțărcat, 
l-a dus şi l-a dat lui, fiindcă a aşteptat şi el acolo până la 
acea vreme. După ce i-a dat pruncul şi a venit vremea praz- 
nicului Schitului, s-a sculat şi a plecat de acolo luând pruncul 
cu sine şi a venit la Schit în ziua praznicului, fiind adunată 
mulțime de părinți şi oameni. Intrând în biserică cu copilul 
în braţe s-a închinat părinților cu glas mare, zicând: 

- lertaţi-mă, părinți sfinţi, că eu am călcat porunca voas- 
tră şi nu v-am ascultat când mă sfătuiați să nu ies în lume 
că voi cădea în curvie. lată, acesta este rodul neascultării! 
Păziţi-vă, fraților şi vă rugați lui Dumnezeu pentru mine 
păcătosul, că eu iată, acum la bătrânețile mele am pătimit 
aceasta. 

lar părinţii auzind şi văzând aceasta, au plâns toți şi s-au 
rugat lui Dumnezeu pentru dânsul. El, după ce a ieşit din 
biserică, a mers la chilia lui şi iarăşi a pus început vieții 
sale, rugându-se lui Dumnezeu, căindu-se şi plângând în 
toate zilele. 

+ 


11) Un frate oarecare era supărat foarte de dracul desfrâ- 
nării şi patru duhuri necurate se luptau cu dânsul, închi- 
puindu-se în chipul unor femei frumoase. Patruzeci de zile 
l-au luptat pe el, vrând să-l înşele şi să-l spurce. lar el îm- 
bărbătându-se vitejeşte împotriva patimii, a rămas nebiruit. 
Şi văzând Dumnezeu nevoinţa lui cea bună şi răbdarea 
lui, n-a mai slobozit de atunci ispită spurcată asupra lui. 

a 


12) Un frate oarecare din Tebaida ne spunea nouă, zicând: 

- Eu, fraților am fost feciorul unui jertfitor idolesc. Deci, 
când eram copil, îl vedeam pe tatăl meu de multe ori seara 
şi dimineața mergând în capişte, închinându-se şi tămâind 
idolii. Odată am mers şi eu după tatăl meu în taină, ne- 
ştiindu-mă el, ca să-l văd ce face, dacă merge în capişte şi 
cum se închină. lar dacă am mers şi am intrat în capişte, l-am 
văzut pe satana şezând ca un împărat pe un scaun împără- 
tesc şi toți ostaşii lui stând înaintea sa. Şi a venit unul din 
draci şi i s-a închinat. lar el l-a întrebat, zicând: 

- De unde vii şi ce ai făcut? 

Răspuns-a dracul şi a zis: 

- lată în cutare parte am fost şi am ridicat sfadă, război 
mare şi multă vărsare de sânge am făcut între oameni şi 
am venit să-ți spun. 

Zis-a lui satana: 

- În câte zile ai făcut acestea? 

Răspuns-a dracul: 

- În treizeci de zile. 

Mâniindu-se a poruncit şi l-a bătut pe el, zicând: 

- Numai această slujbă mi-ai făcut în atâtea zile? 

Apoi a venit altul, închinându-i-se iar el l-a întrebat şi 
pe acela, zicând: 

- De unde ai venit? 

Răspuns-a: 

- Am fost pe mare şi am ridicat furtună asupra unei 
corăbii cu mulțime de oameni şi s-au înecat toți şi am venit 
să-ți spun. 


80 


Cuvinte folositoare ale Sfinţilor Bătrâni cei fără de nume 


Apoi l-a întrebat, zicând: 

- În câte zile ai făcut aceasta? 

Răspuns-a: 

- În douăzeci de zile. 

Şi a poruncit de l-au bătut şi pe el, zicând: 

- Pentru ce numai aşa puțin lucru şi aşa puţină slujbă 
mi-ai făcut în atâtea zile? 

Iată şi al treilea a venit şi i s-a închinat. Atunci l-a în- 
trebat şi pe el: 

- De unde ai venit? 

Iar acela a răspuns zicând: 

- În această cetate s-a făcut o nuntă. Şi am pornit sfadă 
şi război mare între nuntaşi, între mire şi mireasă şi multă 
vărsare de sânge am făcut şi am venit să-ți spun. 

Şi l-a întrebat pe dânsul, zicând: 

- În câte zile ai făcut aceasta? 

Şi a zis: 

- În cinci zile. 

Şi a poruncit ca să-l bată şi pe acela, zicând: 

- Pentru ce în cinci zile numai atâta slujbă şi lucru mi-ai 
făcut? 

După aceasta a venit altul şi i s-a închinat. Şi l-a între- 
bat şi pe acela, zicând: 

- Dar tu de unde ai venit? 

Răspuns-a acela, zicând: 

- Eu, stăpâne, patruzeci de ani sunt de când pururea 
mă lupt cu un călugăr sihastru în pustie, iar în această noapte 
l-am împins şi l-am aruncat în desfrânare. 

Satana auzind aceasta, s-a sculat şi l-a sărutat şi luând 
cununa care era pe capul lui, a pus-o pe capul aceluia. Şi l-a 
pus pe scaun aproape de dânsul, zicând: 

- Cu adevărat, bun lucru şi plăcută slujbă mi-ai făcut, 
vrednic eşti de cinstea mea că ai făcut o biruință ca aceasta. 

Acestea eu văzându-le cu ochii mei şi cu urechile mele 
auzindu-le, am cunoscut că mare este cinul călugăresc. Şi 

aşa, lăsând lumea, am venit în pustie, povățuindu-mă Dom- 


nul Dumnezeu la calea mântuirii. 
+ 


13) Era un călugăr sihastru care trăia într-un munte în 
pustie, aproape de locul lui Antonie. Şi era cucernic foarte, 
silitor şi nevoitor pentru mântuirea sa şi mulți părinți s-au 
folosit de viața şi cuvintele lui. Fericita viață a acestuia za- 
vistuindu-o pizmaşul bunătăților, diavolul, i-a pus în gân- 
dul lui aceasta, în chip de smerenie, că nu este vrednic să 
se ostenească frații pentru dânsul şi să-i slujească, căci ve- 
neau fraţii la dânsul pentru învăţătura şi folosul sufletesc 
şi luându-i lucrul mâinilor lui, mergeau la târg şi îl vindeau 
şi alte slujbe cu mare evlavie îi făceau. Deci s-a socotit că nu 
este vrednic ca să-i slujească frații, ci s-ar cădea mai vârtos 
pentru smerenie, să slujească el fraților şi măcar slujba sa 
să şi-o facă el însuşi. Mai bine să meargă el însuşi la târg 
să-şi vândă lucrul mâinilor lui, şi cumpărându-şi cele ce îi 
trebuiesc, să se întoarcă iarăşi în pustie, la locul şi chilia sa, 
să nu-i mai îngreuieze pe alţii cu slujba lui. Acestea îl sfă- 
tuia pe el vrăjmaşul diavol, zavistuindu-i viața cea liniştită 
şi folosul celor mulți ce veneau la dânsul de se foloseau. 
Căci pretutindeni se sileşte şi se nevoieşte vrăjmaşul să prindă 
pe cineva în cursele sale şi să împiedice pe cei ce se nevo- 
iesc întru Domnul. lar el nepricepând şi necunoscând meş- 
teşugul şi vicleşugul vrăjmaşului, s-a supus ca unui sfat 
bun şi folositor acelui gând, ca să facă aşa. Şi a ieşit din 
chilie şi s-a pogorât din munte, plecând la târg să-şi vândă 
lucrul mâinilor sale. Aşa, cel ce mai înainte era slăvit şi mi- 
nunat, şi de mulţi cunoscut pentru viața lui cea multă, mai 
pe urmă a fost batjocorit de vrăjmaş şi, pentru nesocotința 
sa, s-a poticnit, vai! Căci vorbind cu o femeie oarecare, a 
căzut cu dânsa în spurcată desfrânare. Abia atunci a cunos- 
cut şi a priceput, că acel gând şi sfat a fost al diavolului, 
căruia s-a supus şi s-a înşelat. Şi s-a bucurat vrăjmaşul de 
căderea lui. Bâtrânul voia să se arunce pe sine în deznă- 
dăjduire, zicând: 

- O, vai mie! Ce-am făcut, că pe Duhul lui Dumnezeu 
L-am scârbit şi pe sfinţii îngeri, şi am smintit pe sfinții pă- 
rinți, care mulți trăind prin mijlocul târgurilor, l-au biruit 
pe diavol? lar eu nici unuia dintr-aceia nu m-am asemănat. 

Şi aşa, de multă scârbă şi supărare fiind cuprins, nu 
ştia ce să facă. Şi de împuținarea sufletului, nu gândea că 
este pocăință şi primirea celor ce se întorc cu adevărată 
pocăință către Dumnezeu şi cărora li se trimite iarăşi darul 
lui Dumnezeu. Ci de multă scârbă a inimii sale îl îndemna 
diavolul în gândul lui, să se arunce pe sine şi să sară într-o 
apă mare ce trecea pe acolo, ca să se înece, fiind deznădăj- 
duit de mântuirea lui. lar spre mai mare bucurie a diavo- 
lului, şi de multă durere a sufletului său, i-a slăbit trupul. 
Şi de nu l-ar fi ajutat Domnul Dumnezeu cu mila Sa să nu 
moară cu moarte rea ca aceea şi vremelnică şi veşnică, s-ar 
fi sălăşluit sufletul lui în iad. 

Încetul cu încetul venindu-şi în fire, s-a gândit în sine să 
adauge osteneală peste osteneală, nevoință peste nevoință 
şi rugându-se cu lacrimi şi cu tânguire lui Dumnezeu, s-a 
întors în munte, la chilia sa, şi închizându-se, şedea fără 
ieşire, rugându-se lui Dumnezeu cu lacrimi, cu post, cu multă 
priveghere şi cu umilință, pururea plângându-şi căderea 
sa. Şi citind învăţătura Sfintelor Scripturi, s-a topit şi i s-a 
uscat trupul, rugându-se şi cerând de la Dumnezeu semn 
de înştiinţare pentru iertarea sa. lar frații veneau de multe 
ori la dânsul, ca şi mai înainte, pentru folosul sufletesc, şi 
băteau în uşa lui după obicei, dar el grăia către dânşii dină- 
untrul chiliei, zicând: 

- lertați-mă, părinților şi fraţilor, şi nu mă supăraţi, de 
vreme ce m-am făgăduit cu toată inima, mea şi am dat 
cuvântul Domnului Dumnezeului meu ca să mă pocăiesc 
în acest an. Deci nu voi deschide uşa nimănui din cei ce 
vor veni la mine. Ci vă rog, părinților şi fraţilor, să rugați 
pe Dumnezeul nostru pentru mine păcătosul! 

Însă nu îndrăznea să spună cuiva căderea sa, ca nu cumva 
auzind fraţii, să se îngrețoşeze şi să se smintească. Şi aşa a 
petrecut tot acel an, postind şi căindu-se din tot sufletul. 

Când a venit ziua Paştilor Învierii lui Hristos, a găsit o 
candelă şi a pus într-însa untdelemn. Apoi, a început cu 
osârdie a ruga pe Dumnezeu să-l ierte de acea greşeală şi 
cădere a sa. lar de-şi va face milă să-l ierte, să-i arate semn 
lui, adică Însuşi Domnul Dumnezeu să-i aprindă candela cu 
dumnezeiescul foc şi aşa îşi va cunoaşte iertarea sa. Şi a pus 
candela înaintea icoanei, neaprinsă şi a îngenuncheat şi a pus 
capul şi fata sa la pământ şi a început a se ruga, zicând aşa: 

- Dumnezeule îndurate şi mult milostive, Care nu vo- 
ieşti moartea păcătosului, ci să se întoarcă şi să-şi vină întru 
cunoştinţa sa cea adevărată, către Tine am alergat, Mântui- 
torul lumii, mântuieşte-mă şi pe mine care Te-am mâniat 
pe Tine cu mulțimea fărădelegilor mele şi nu mă da până în 
sfârşit bucurie diavolului! Că iată, ascultând eu sfatul vi- 
cleanului, m-am depărtat de Tine şi m-am omorât cu fap- 
tele mele cele rele. Căci Tu, Stăpâne, n-ai venit să chemi pe 
cei drepți, ci pe cei păcătoşi la pocăință. Şi Tu înveţi ca să 
miluim pe aproapele nostru. Miluieşte-mă şi pe mine tică- 
losul, milostiveşte-Te spre smerenia mea, că eşti bun şi mi- 
lostiv spre zidirea Ta şi Ţie toate ţi se pot! Că iată, s-a apro- 
piat de iad sufletul meu, fă şi cu mine mila Ta, că făptura 
Ta sunt! Tu în ziua cea de pe urmă a înfricoşătoarei jude- 
căi, trupurile cele risipite şi putrezite vrei să le înviezi; 
ridică-mă şi pe mine care zac jos, în păcate! Auzi-mă şi pe 
mine, Doamne, Dumnezeul meu, că a slăbit sufletul meu şi 
mi s-a topit trupul meu pe care l-am spurcat. De aceea, nu 
mai pot să trăiesc, fiind cuprins de frica Ta, pentru că n-am 
nici un semn de înştiinţare pentru iertarea păcatelor mele. 
Ci mă rog părinteştii Tale bunătăţi, înviază-mă pe mine ri- 
sipitul şi mă curățeşte pe mine spurcatul şi porunceşte să 
se aprindă candela aceasta cu focul Tău cel din cer, ca să 
văd şi spre mine nevrednicul mila Ta şi să-mi cunosc ier- 
tarea păcatelor! Să trăiesc de acum înainte viața mea, pă- 
zind sfintele Tale porunci şi întru frica Ta cu toată inima mea 
să-ți slujesc ţie în toate zilele vieții mele. 

Aşa rugându-se cu multă umilință şi lacrimi, a săvârşit 
rugăciunea. După ce a sfârşit rugăciunea, şi-a ridicat capul 
de la pământ şi a căutat să vadă, oare aprinsu-s-a candela? 
Dacă a văzut că este întuneric şi nu i s-a aprins candela, iar a 
pus capul la pământ, rugându-se şi zicând aşa: 

- Ştiu, Doamne şi văd că am fost biruit şi n-am căutat cu 
ochii mei şi rău înaintea Ta am făcut şi în loc să fiu încu- 
nunat, am voit pentru spurcata dulceaţă a poftei trupeşti 
să merg în muncile cele veşnice! Ci Te îndură de mine, 
Doamne, Dumnezeul meu, şi mă iartă şi mă miluieşte după 
mare mila Ta! lată, iar îmi mărturisesc toată ruşinea mea 
înaintea iubirii Tale de oameni şi înaintea sfinților Tăi în- 
geri şi a tuturor sfinţilor. Şi de nu s-ar face sminteală, aş 
mărturisi şi înaintea tuturor oamenilor, spurcata mea faptă 
cea de ruşine. Pentru aceea, te rog pe Tine, Dumnezeul 
meu, milostiveşte-Te spre mine şi mă miluieşte şi mă în- 
vaţă să fac voia Ta, că Tu eşti Dumnezeul meu! 

După aceasta, iar a mai ridicat capul de la pământ să 
vadă dacă nu i s-a aprins candela, şi a văzut că nu s-a 
aprins. Şi iarăşi a pus capul şi fața sa la pământ şi a început 
mai cu mare umilință a se ruga cu plângere mare, cu 
tânguire, cu strigare şi cu suspinare dintru adâncul inimii 
sale. Şi lacrimi ca nişte izvoare slobozea din ochi. Şi aşa, cu 
mare umilință şi cu multă osârdie, de trei ori rugându-se, 
l-a ascultat şi l-a miluit Dumnezeu. Căci sculându-se şi ridi- 
cându-şi capul de la pământ, a văzut candela aprinsă şi 
arzând cu multă strălucire de lumină. Şi s-a bucurat foarte, 
şi s-a întărit cu nădejdea în bucuria inimii sale. Şi se mi- 
nuna de mila şi de darul lui Dumnezeu, că l-a înştiințat şi 
l-a încredințat de iertarea lui, netrecând cu vederea rugă- 
ciunea. Cu mare bucurie a ridicat mâinile sale, mulțumind 
lui Dumnezeu, şi zicând aşa: 

- Mulţumescu-ţi Ţie, Doamne, Dumnezeul meu, că eu 
spurcat şi nevrednic fiind, m-ai miluit cu acest mare şi mi- 
nunat nou semn! Cu milostivirea Ta, miluieşti făptura Ta. 

Şi aşa mărturisindu-se şi mulțumind lui Dumnezeu, s-a 
luminat de ziuă şi bucurându-se şi veselindu-se întru Dom- 
nul, a uitat de mâncarea trupească şi atunci şi-a descuiat 
uşa chiliei lui. lar acel foc din candelă l-a păzit cu multă grijă 
toată viaţa sa, pururea turnându-i untdelemn ca nu cumva 
să se stingă. De atunci iar s-a sălăşluit în dânsul darul Sfân- 
tului Duh. Şi s-a făcut slăvit de toți, numit şi îmbunătățit 
cu viața sa, smerit şi blând întru mărturisire şi întru frica 
lui Dumnezeu. lar când i s-a apropiat vremea sfârşitului şi 
a ieşirii sale din trup, i s-a înştiințat cu câteva zile mai îna- 
inte ziua morții sale. Şi aşa, cu pace adormind, a mers la 
veşnica odihnă. 

i 

14) Un frate oarecare a mers într-un loc la un pârâu, ca 
să ia apă şi a găsit acolo o femeie spălând cămăşi în pârâu 
şi prin lucrarea diavolului îndată a căzut cu dânsa în pă- 
catul desfrânării. După săvârşirea păcatului, luând apă în 
vasul său, a plecat să meargă la chilie cu apa. lar diavolul 
vrând să-l arunce în deznădăjduire, îi aducea gânduri rele 
înainte, zicându-i aşa: 

- O, ticăloase, pentru ce mai mergi tu acum la chilia ta, 
fiindcă păcat mare ai făcut şi l-ai mâniat pe Dumnezeu atât 
de mult, încât nu mai este nici o nădejde de mântuirea ta; 
ci mai bine de acum du-te în lume! 

Fratele cunoscând că aceste gânduri sunt sfaturi ale vrăj- 
maşului, care vrea până la sfârşit să-l înşele şi să-l piardă, a 
zis către acele gânduri: 

- De unde aţi venit voi la mine şi mă îndemnați să mă 
deznădăjduiesc şi să mă duc în lume? Nu vă ascult, nici nu 
voi face după sfatul vostru, că nu am greşit nimic, însă de am 
greşit, iarăşi este pocăință şi milostivirea lui Dumnezeu 
este gata pururea. 

Aşa mergând la chilia lui, şedea în linişte, rugându-se 
lui Dumnezeu şi păzindu-şi orânduiala sa nesmintită, după 
obiceiul său, rugându-se lui Dumnezeu cu lacrimi, cu plân- 
gere şi cu suspinare pentru iertarea păcatului. lar Domnul 

Dumnezeu, văzând curajul şi pocăința lui, a descoperit 
aceasta unui părinte bătrân, ce era aproape cu chilia lui de 
dânsul, zicând aşa: 

- Cutare frate a căzut şi iar s-a sculat, şi îmbărbătân- 
du-se, a biruit. 

lar bătrânul înțelegând acestea pentru acel frate, a mers 
la dânsul şi l-a întrebat, zicând: 

- Fiule, cum te mântuieşti?! 

Răspuns-a lui fratele: 

- Bine, cu rugăciunile tale! 

Zis-a bătrânul: 

- Nu ţi s-a întâmplat vreo ispită oarecare în aceste zile? 

Zis-a fratele: 

- Nu, părinte! 

Zis-a bătrânul: 

- Fiule, nu tăinui de mine ceea ce ţi s-a întâmplat, că 
Dumnezeu mi-a arătat ce ți s-a întâmplat, căci ai căzut, şi 
sculându-te, ai biruit! 

Atunci, fratele i-a spus toată întâmplarea. lar bătrânul 
i-a zis: 

- Cu adevărat, socotinţa ta şi priceperea ta, fiule, au ri- 
sipit şi au surpat puterea vrăjmaşului. 

Şi aşa, bătrânul a mers la chilia sa, iar fratele a petrecut 
întru pocăință toate zilele vieții sale şi aşa pentru pocăința 
lui s-a mântuit. 

La 

15) Un frate oarecare fiind trimis de bătrânul său cu as- 
cultare la țară şi mergând pe drum a ajuns la un pârâu 
aproape de un sat, în câmp. Văzând el o femeie tânără, sin- 
gură pe câmp, spălând cămăşi în pârâu, i s-a aprins foarte 
trupul lui de spurcata poftă trupească. Văzând că nu este 
nimeni să-l vadă, a mers la dânsa şi a început a-i grăi şi a o 
pofti să-i facă voia. Ea, măcar că era tânără, era foarte în- 
țeleaptă şi i-a răspuns aşa: 


1 Cum petreci? 

- Părinte, acest lucru pentru care mă pofteşti, nu este 
lucru mult şi cu zăbavă şi pot prea lesne şi fără de zăbavă 
a-ți face voia după pofta ta. Dar, de voi face eu aceasta după 
voia ta, voi fi pricinuitoare de multă scârbă, supărare şi os- 
teneală pentru tine. 

Zis-a ei fratele: 

- Cum şi pentru ce să fii pricinuitoarea scârbei mele şi 
ce scârbă să am eu, sau osteneală, cum zici? 

Răspuns-a femeia, zicând: 

- Părinte, după săvârşirea păcatului, îndată te vei vedea 
foarte înşelat şi va începe să te mustre cugetul. După aceea, 
ori te vei deznădăjdui de mântuire, ori multă pocăință şi os- 
teneală îți trebuie, ca să revii în rânduiala şi măsura în care 
eşti acum. Eu te sfătuiesc să te laşi de acel lucru rău şi ne- 
cuvios şi mergi curat, nevinovat şi fără prihană în calea ta 
şi roagă-te lui Dumnezeu şi pentru mine păcătoasa. 

lar el auzind de la dânsa aceste cuvinte, s-a umilit cu 
inima şi a plecat în calea sa minunându-se de înțelepciunea 
acelei femei şi mulțumind lui Dumnezeu că l-a izbăvit de 
căderea în acel păcat. După ce s-a săvârşit slujba şi asculta- 
rea sa, s-a întors şi a venit la bătrânul său şi i-a spus toată 
întâmplarea cu acea femeie. Atunci s-a mirat şi bătrânul de 
înțelepciunea ei. Apoi l-a rugat fratele pe bătrânul său să 
nu-l mai trimită din mănăstire în lume. Şi aşa a petrecut ne- 


ieşind din mănăstire până la moartea sa. 
Ei 


16) Un frate l-a întrebat pe un bătrân, zicând: 

- Ce voi face, părinte, că mă supără gândurile curviei? 

Răspuns-a lui bătrânul: 

- Fiule, de aceste gânduri se cade să te păzeşti după cât 
îți este ție cu putință. Pentru că din aceste gânduri, dacă 
omul cade în păcat, vine la deznădăjduire. Căci precum este 
corabia pe mare, care este purtată de valurile mării şi de i 
se va rupe cârma, pătimeşte şi se necăjeşte, dar tot înoată, 
tot aşa şi lemnul cârmei de se va rupe, tot mai are oarecare 

nădejde, fiind corabia întreagă, iar dacă se va sparge corabia 
şi începe a se cufunda, nu mai este nădejde de mântuire. 
Aşa şi călugărul, de se supără de alte patimi, nădăjduieşte 
că le va. birui prin pocăință. lar de cade în spurcata curvie, 
îndată urmează şi deznădăjduirea. 

i 

17) Întrebat-a un frate pe un bătrân, zicând: 

- Ce voi face, părinte, că mă supără spurcatele gânduri 
ale desfânării? 

Răspuns-a lui bătrânul: 

- Aceasta fă, fiule, de socoteşti că vor fi de vreun folos 
acele gânduri, primeşte-le şi te supune şi urmează lor! lar 
de socoteşti că nu vor fi de folos, dacă vin la tine, nu le primi, 
ci îndată leapădă-le, goneşte-le şi le depărtează de la tine! 

i 

18) Spuneau părinții despre un bătrân, care mergând 
pe un drum, a văzut urme de femeie pe nisip, pe lângă 
drum. lar el mergând, tot astupa cu piciorul acele urme, 
zicând: 

- Nu cumva să le vadă vreun frate neputincios şi din 
vederea acestora să înceapă a-l supăra pe el gândurile şi răz- 


boiul desfrânării. 
+ 


19) Spuneau părinții despre un bătrân înduhovnicit, 
că mergând la o mănăstire, a văzut acolo un copil învățând 
carte şi n-a vrut să şadă câtuşi de puțin acolo, ci îndată a 
ieşit din acea mănăstire, deşi îl rugau părinții să petreacă 
cu dânşii. Atunci, frații care erau cu dânsul, l-au întrebat: 

- De ce, avvo, dacă l-ai văzut pe acel copil, nu ai vrut 
să mai zăboveşti câtuşi de puțin în acea mănăstire? Au 
doară, avvo şi tu te temi? 

Răspuns-a lor bătrânul: 

- Eu nu mă tem, fiilor, dar pentru ce să primesc fără de 
nici o nevoie războiul pe care îl urăşte sufletul meu? 

+ 


20) Spuneau părinţii că închipuindu-se diavolul în chi- 
pul unui bătrân virtuos, a mers la o mănăstire şi bătând în 
poarta mănăstirii, a ieşit un copil înaintea lui ca să-l în- 
trebe; iar diavolul văzându-l pe copil, i-a zis: 

- Dacă trăieşti tu aici, eu nu am ce face, că toată treaba 


mea o vei face tu şi tu le vei sluji fraților în locul meu. 
Ei 


21) Ziceau părinţii că pe copiii care vin în mănăstiri şi în 
sihăstrii nu-i aduce Dumnezeu, ci diavolul, ca să smintească 
şi să răzvrătească pe cei ce vor vrea să petreacă cu linişte în 
curata şi cinstita viață călugărească. 

Ei 

22) Un frate oarecare trăia în pustie şi îl supăra foarte pe 
el dracul desfrânării. lar el văzându-se întru atâta supărare 
de atâta foc şi poftă spurcată şi găsind un bârlog de urs, a 
intrat acolo şi a şezut şase zile, nemâncând nimic. Când a 
venit ursul, văzându-l fratele, s-a temut şi s-a spăimântat 
foarte şi a strigat, zicând: 

- Doamne, de ştii Tu că voi cădea în păcatul necurăției 
ca să-mi spurc trupul meu, mai bine voiesc să fiu mâncat 
de această fiară! lar de ştii că nu voi cădea în păcatul ne- 
curăției, izbăveşte-mă de fiara aceasta! 

Şi îndată a auzit glas grăind: 

- Eliberați-l şi-l lăsați aşa! 

Imediat a simţit că s-a luat de la dânsul acel război şi 
supărarea. Şi venind ursul, a şezut lângă el şi nu i-a făcut 
nimic. lar el ieşind, a mers cu pace la chilia sa. 

Ei 

23) Un frate oarecare fiind supărat de pofta desfrânării, 
a mers la un bătrân şi şi-a mărturisit neputința şi supă- 
rarea sa. Apoi l-a poftit, să-L roage pe Dumnezeu pentru 
dânsul, să-l izbăvească din acea supărare. Bătrânului, făcân- 
du-i-se milă de acel frate, s-a rugat lui Dumnezeu cu osâr- 
die timp de şapte zile. În a opta zi, iarăşi a venit fratele 

după cum i-a fost lui porunca şi l-a întrebat pe el bătrânul, 
zicând: 

- Cum îţi mai este, fiule? 

Zis-a lui fratele: 

- Nicicum, părinte, nu m-am simțit mai uşurat. 

Bătrânul, auzind acestea, s-a mirat şi dacă s-a făcut 
seară şi noapte, iar a început a se ruga pentru fratele. Şi cu 
osârdie rugându-se el pentru fratele, a venit diavolul şi 
stând înaintea lui, a zis: 

- Crede-mă, bătrâne, că din ziua dintâi când ai început 
a te ruga lui Dumnezeu pentru acel frate, îndată am fugit 
şi m-am depărtat de la dânsul. Dar el are dracul lui şi pri- 
cina războiului lui sunt gâtlejul şi pântecele, iar eu cu aces- 
tea nici o treabă nu am. El însuşi îşi este pricinuitor războ- 
iului său, mâncând bine şi dormind fără măsură. De acolo 
vine războiul de care suferă el. 

Ei 

24) Un frate oarecare, ce trăia în Enat, în mănăstirea 
Alexandriei, a căzut în păcatul desfrânării şi după cădere, 
de multa lui scârbă l-a adus pe el vrăjmaşul la deznădăj- 
duire. El mai venindu-şi în fire şi văzându-se biruit de 
scârbă şi deznădăjduit, singur, ca un doctor iscusit fiind, a 
pus gândul său spre buna nădejde, zicând: 

- Cred în marea milostivire a lui Dumnezeu, că va face 
şi cu mine păcătosul şi mă va ierta! 

lar când grăia el întru sine acestea, diavolii i-au zis: 

- Cum ştii tu că îşi va face milă cu tine? 

Şi le răspundea lor, aşa: 

- Dar voi cine sunteți şi ce grijă aveți, de îşi va face 
Dumnezeu milă cu mine ori de nu îşi va face? Că voi sun- 
teți fiii întunericului, ai gheenei şi ai pieirii veşnice, iar 
Dumnezeu este bun şi milostiv. Voi ce treabă aveţi? 

Acestea grăindu-le lor fratele, au fugit dracii ruşinați de 
la dânsul, neputând să-i mai facă nimic. lar fratele, cu nădej- 
dea şi cu ajutorul lui Dumnezeu, s-a pocăit şi s-a mântuit. 

25) Zis-a un bătrân: 

- Precum amărăciunea pelinului sminteşte şi strică dul- 
cețile mierii, aşa şi păcatul trupesc sminteşte şi lipseşte pe 
om de Împărăţia Cerului, şi-l dă pe el gheenei. lar tu, sme- 
ritule călugăr, fugi, fereşte-te şi te depărtează de spurcatul 
păcat trupesc, ca să nu fii lipsit de Împărăţia cerurilor! 

Ei 

26) Întrebat-a un frate pe un bătrân oarecare zicând: 

- Spune-mi mie, părinte, ce voi face ca să mă mântuiesc? 

Zis-a lui bătrânul: 

- Păzeşte, fiule, ce îţi voi zice şi te vei mântui, întâi, si- 
leşte-te de învaţă psalmi şi rugăciuni sufleteşti către Dum- 
nezeu, pentru că acelea te vor păzi de robia vrăjmaşului şi 
să nu-ţi laşi pravila ta ca să nu cazi în mâinile vrăjmaşilor tăi. 
lubeşte toată pătimirea rea şi scârba întru răbdare şi se vor 
smeri întru tine patimile tale. la aminte foarte, ca întru ni- 
mic să nu te socoteşti pe tine că eşti ceva, căci din aceasta 
îți va veni umilinţă şi plângere pentru păcatele tale. Păzeş- 
te-te şi-ţi fereşte limba de minciună, căci ea goneşte frica 
lui Dumnezeu de la om! Mărturiseşte-ţi toate faptele tale, 
toate cugetele şi gândurile tale duhovnicescului tău părinte 
şi ajutorul lui Dumnezeu te va acoperi! Străduieşte-te cu 
toată osârdia ta spre lucrul mâinilor tale, prin care se va 
sălăşlui întru tine frica lui Dumnezeu. Păzeşte-te de vorba 
multă cu femeile, mai vârtos cu cele tinere! Să nu ai multă 
iubire cu cei tineri, nici să dormi într-un aşternut cu dânşii! 
Păzeşte-ţi ochii când ţi se întâmplă să te dezbraci, ca să nu-ţi 
vezi goliciunea trupului! Că şi din vederea goliciunii trupu- 
lui se ridică război necurat asupra călugărului. De ţi se va 
întâmpla să stai la vreo masă cu oameni cinstiți şi te vor 
sili să bei vin, pentru cinstea şi dragostea lor primeşte până 
la trei pahare, iar mai mult să nu îndrăzneşti! De vei vedea 
că te silesc să bei mai mult, atunci mai bine scoală-te şi fugi 
de la masa lor decât să calci porunca sfinţilor părinţi. De la 

locul în care ţi se întâmplă ţie adeseori poticnirea şi căde- 
rea în spurcatul păcat şi îl mânii pe Dumnezeu, fugi şi te 
depărtează, pentru că în acel loc nu vei putea să te pocă- 
ieşti! Aceste porunci, fiule, de le vei păzi, cred lui Dumne- 
zeu că te vei mântui. 


27) Zis-a un bătrân: 

- Sarea este din apă şi când se apropie de apă, se to- 
peşte şi piere! Aşa şi călugărul, din femeie este născut şi de 
se va apropia de ea, se va topi şi va pieri. 

Ei 

28) Ne spunea nouă un frate oarecare o întâmplare a lui, 
zicând: 

- Odată, mi s-a întâmplat mie tulburarea gândurilor şi 
foarte mare poftă de femeie, încât nu ştiam ce să fac de su- 
părarea aceea şi cu nălucirile de noapte. Şi eram aproape 
cu gândul să las pustia şi să mă întorc în lume. Aşa tul- 
burat fiind, mi-a venit un gând: să merg în adâncul pustiu- 
lui, să-i cercetez pe părinții care se află acolo. Şi îndată am 
ieşit şi am plecat umblând douăzeci de zile în pustie, şi 
cercetând pe părinţii care au îmbătrânit acolo cu pustni- 
cească viață, între ei am găsit mai mare în iscusinţă, în 
înțelegere şi pustnicească viață pe Sfântul părintele Pamvo. 
Lui am îndrăznit a-i spune toate gândurile mele. lar bătrâ- 
nul mi-a zis: 

- Fiule, nu te mira de acest lucru, că aceasta nu doar 
din slăbiciune o pătimeşti, ci din nevoinţa şi silința ta. Că 
la această patimă mai vârtos se cade călugărului a părăsi 
grijile cele multe din afară, din lume şi vorba multă cu oa- 
menii. De vreme ce războiul desfrânării este în trei chipuri: 
întâi se ridică asupra călugărului, când este trupul lui să- 
nătos; al doilea, din gândirea faptelor celor mai dinainte şi 
al treilea, din zavistia diavolească şi dintr-alte pricini. Căci 
iată, fiule, mă vezi că sunt bătrân şi sunt şaptezeci de ani de 
când trăiesc aici, în această chilie, îngrijindu-mă de mântuirea 

mea şi la bătrâneţe şi la vârstă ca aceasta am ispită şi su- 
părare. Şi să crezi, fiule, că doisprezece ani neîncetat, ziua 
şi noaptea, m-a supărat dracul desfrânării, ziua cu gânduri 
spurcate, iar noaptea cu arătări şi cu năluciri necuvioase, 
aşa încât socoteam în gândul meu, că s-a depărtat Dum- 
nezeu de mine şi pentru aceasta sunt biruit de patimi, însă 
eu mai bucuros doream să mor decât să-mi spurc trupul. 
Aşa am mers în pustie, ca să mă dau mâncare fiarelor şi 
aflând vizuină de urs, am intrat într-însa şi m-am aruncat 
jos la pământ, ca venind ursul să mă mănânce. Şi făcându-se 
seară, au venit urşii şi m-au mirosit de la picioare până la 
cap şi socoteam că mă vor mânca, însă ei după ce m-au mi- 
rosit peste tot trupul, m-au lăsat şi ieşind afară din vizuină, 
s-au dus nefăcându-mi nimic rău. Atunci am cunoscut că 
m-a miluit Dumnezeu şi ieşind de acolo am mers la chilia 
mea şi nu după multă vreme iar a început să mă supere 
dracul curviei, încât de atâta supărare şi scârbă începuse a-mi 
veni gânduri de hulă împotriva lui Dumnezeu. lar vrăj- 
maşul văzându-mă pe mine aşa de tulburat, s-a prefăcut în 
chipul unei fete arabe pe care o văzusem odată în vremea 
secerişului strângând spice pe urma secerătorilor şi care 
venind la mine, a şezut în brațele mele. lar mie aşa mi s-a 
întunecat mintea, încât mi se părea că săvârşesc păcatul 
trupesc. Dar scârbindu-mă foarte, cu mare mânie am lovit-o 
cu palma peste obraz şi îndată s-a făcut nevăzută, însă din 
lovitura aceea, doi ani n-am putut duce mâna la gură, de 
mare şi spurcată putoare nesuferită. De aceea, de mare scârbă 
şi împuţinare a sufletului îmi venea deznădăjduire. Şi de 
multă supărare, iar am mers în pustie, unde umblând aşa 
supărat, am găsit un pui de aspidă şi prinzându-l l-am luat 
şi l-am pus pe trupul meu cel de taină şi-l frecam cu capul 
de trupul meu, că doar mă va muşca să mor, însă nicide- 
cum n-a vrut să mă muşte. Atunci am auzit glas de sus 
grăind şi zicându-mi: 

- Pamveo, întoarce-te şi mergi la chilia ta şi nu te mai 
scârbi de acestea. Căci pentru aceasta te-am lăsat să fii în 

aceste ispite, ca să nu te înalți cu firea, socotindu-te în gân- 
dul tău că eşti mare, nici să socoteşti că vei putea face ceva 
fără ajutorul lui Dumnezeu. De acum, să-ți cunoşti nepu- 
tința şi să nu te nădăjduieşti în faptele şi în bunătățile tale, 
ci în mila şi ajutorul lui Dumnezeu. 

- Aşa m-am întors şi am venit la chilia mea şi de atunci 
nu m-a mai supărat acel război, ci cu ajutorul lui Dumnezeu 
sunt în pace şi mi-am dat în seama lui Dumnezeu toată 
grija mea. 

Ei 

29) Un frate oarecare petrecând multe ispite de la nepri- 
etenul, cădea totdeauna în desfrânare şi petrecea nevoin- 
du-se a nu-şi lăsa chipul călugăresc, ci făcea câte puțină 
slujbă şi se ruga lui Dumnezeu cu suspinuri, zicând: 

- Doamne, ori de voiesc, ori de nu voiesc, mântuieşte-mă! 

Şi zicea acestea în toate zilele şi de cădea în curvie şi de 
nu cădea. Odată, a căzut în obiceiul păcatului noaptea şi s-a 
sculat şi îndată a început a cânta un canon. lar dracul se 
mira de nădejdea lui şi de nemâhnirea lui şi i s-a arătat în 
vederea ochilor şi i-a zis, când cânta: 

- Cum nu te ruşinezi cu totul a sta înaintea lui Dumne- 
zeu, sau a pomeni numele Lui? 

l-a zis fratele: 

- Ştii că chilia aceasta este nicovală, odată vei lovi cu cio- 
canul şi odată vei lua, iar eu voi răbda luptându-mă cu tine 
până la moarte, ori unde te voi ajunge în ziua de apoi şi cu 
jurământ îţi fac ție încredințare, că aşa să-mi ajute Cel ce a 
venit să mântuiască pe păcătoşi, că nu voi înceta pârându-te 
pe tine lui Dumnezeu, până ce vei înceta a te lupta cu mine 
şi voi vedea cine va birui, tu sau Dumnezeu. 

Dacă a auzit dracul acestea, a zis către dânsul: 

- Într-adevăr, de acum nu mă voi mai lupta cu tine, ca 
să nu-ți agonisesc ție cunună, luptându-mă pentru răbdarea 
ta; şi s-a dus dracul. 

+ 


30) Un călugăr oarecare din mănăstirea părintelui Seve- 
rian, a fost trimis la ascultare de părintele lui în părțile Ele- 
teropolului?. Acolo a venit la un oarecare bărbat iubitor de 
Hristos şi avea acel om numai o fată, iar mama fetei murise 
mai înainte de vreme. Şi a făcut acel călugăr, în casa acelui 
om, câteva zile, iar cel ce pururea urăşte binele creştinesc, 
diavolul, băga fratelui gânduri viclene şi-i da război de des- 
frânare spre fată şi cerca vreme îndemânatică să strice fe- 
cioara. Diavolul care dădea război, a aflat şi vremea cea în- 
demânatică. Căci tatăl său se dusese la Ascalon pentru o 
treabă. lar dacă a văzut fratele că nu este nimeni în casa 
lor, decât el şi fata, a mers la dânsa vrând să o apuce cu sila, 
dar ea dacă l-a văzut pe dânsul tulburat şi întru tot aprins 
de poftă, i-a grăit: 

- Nimic să nu te tulbure, nici să-mi faci mie ceva necu- 
vios, căci tatăl meu nici astăzi, nici mâine nu va veni. Ci în- 
tâi mă ascultă pe mine ce-ţi voi grăi şi ştie Dumnezeu că şi 
eu cu osârdie voi face ceea ce pofteşti. 

După aceea cu smerenie a grăit către dânsul: 

- Într-adevăr, părinte şi frate, câți ani sunt de când eşti 
în mănăstirea ta? 

lar el a răspuns: 

- Şaptesprezece. 

Şi i-a zis lui: 

- Dar ai ştiinţă ce este femeia? 

- Nu, i-a răspuns, fratele. 

Grăit-a fata: 

- Dar voieşti să-ți pierzi osteneala de atâția ani într-un 
ceas? Şi câte lacrimi ai vărsat, ca să-ți pui trupul tău curat 
înaintea lui Hristos, iar acum pentru puțină dulceaţă voieşti 
să fii lipsit de acea osteneală multă? Ascultă: de vrei să pă- 
cătuieşti cu mine, ai unde mă duce să mă ţii şi să mă 
hrăneşti? 


? Aceasta şi cea după aceasta sunt din Limonar. 

Şi a grăit fratele: 

- Nu! 

Atunci a răspuns fata iarăşi: 

- Într-adevăr, nu te mint, că de mă vei silui, o să fii vi- 
novat de multe răutăți. 

A grăit ei călugărul: 

- Pentru ce? 

Răspuns-a ea: 

- Întâi, o să-ți pierzi sufletul; al doilea, o să dai seamă şi 
pentru sufletul meu. Şi aceasta să o mai ştii, sfinte părinte, 
căci cu jurământ îţi spun, şi aşa să-mi ajute Cel Ce a venit să 
mântuiască pe cei păcătoşi, că de mă vei silui, singură, cu o 
funie mă voi spânzura şi te vei afla că ai făcut şi ucidere, şi 
la judecata lui Hristos vei fi judecat ca un ucigaş de suflete. 
Ci te rog, părinte, mai înainte să fii tu vinovat de atâtea rău- 
tăți, du-te cu pace la mănăstirea ta şi apoi roagă-te mult în 
rugăciunile tale şi pentru mine. 

Iar fratele, venindu-şi întru sine, s-a umilit şi îndată a 
ieşit din casa ei şi s-a dus la mănăstire, la părintele lui, a 
făcut metanie şi i-a spus toate. Şi s-a rugat părintelui, ca de 
acum să nu-l mai scoată din mănăstire afară. Aşa a făcut în 


mănăstire trei luni şi s-a dus către Domnul. 
+ 


31) Spusu-ne-a nouă Părintele Teodor, că a fost în mun- 
tele Eleonului un sihastru foarte nevoitor şi-l bântuia pe 
dânsul foarte mult dracul desfrânării. lar odată, tare supărân- 
du-l, a început bătrânul a sta împotriva dracului şi i-a grăit: 

- Până când mă vei supăra aşa? De acum depărtează-te 
de la mine, că ai îmbătrânit cu mine. 

Şi i s-a arătat lui dracul şi i-a zis la arătare: 

- Jură-te mie, călugăre, că nu vei spune nimănui ce-i voi 
zice şi de acum nu te voi mai bântui. 

Şi s-a jurat bătrânul grăind: 

- Mă jur pe Cel Ce locuieşte în cer, că nu voi spune nimă- 
nui din ce-mi vei zice. 

Atunci i-a grăit dracul: 

- Nu te mai închina acelui chip şi nu te voi mai bântui. 

Bătrânul avea zugrăvit chipul Stăpânei noastre, Prea 
Cinstitei Născătoarei de Dumnezeu, ținând în mâini pe Dom- 
nul nostru lisus Hristos. 

Şi a grăit bătrânul către drac: 

- Lasă-mă să mă mai gândesc. 

lar a doua zi a spus părintelui Teodor, care ne-a spus 
nouă aceasta, că el locuia atunci la o anume mănăstire. 

lar bătrânul i-a zis: 

- Adevărat, frate, batjocorit eşti, că te-ai jurat dar bine ai 
făcut că ai spus, iar mai de folos îţi este într-această parte 
să nu laşi nici o întinare să rămână, decât să nu te închini 
chipului Domnului nostru lisus Hristos cu Maica Lui. 

Şi l-a învățat şi l-a întărit cu mai multe cuvinte şi s-a dus 
la locul lui. Şi iar i s-a arătat lui dracul şi a grăit: 

- Ce poate fi aceasta, călugăre, oare nu te-ai jurat că nu 
vei spune nimănui? Cum ai spus toate câte am vorbit către 
tine? Îţi grăiesc ţie, călugăre, ca un călcător de jurământ o să 
fii judecat în ziua judecății. 

Şi i-a răspuns lui bătrânul: 

- Ce m-am jurat, m-am jurat şi că sunt călcător de jură- 
mânt încă ştiu, dar Stăpânului meu sunt călcător de jură- 
mânt, iar pe tine nu te voi asculta, că de la tine este sfatul 
cel rău şi călcarea de jurământ ca un vinovat ce eşti aces- 


tora. lar în ziua judecății, Domnul va căuta. 
Ei 


32) Era un bătrân oarecare şi avea un ucenic, care era 
luptat de dracul curviei, şi-l îndemna bătrânul, zicând: 

- Rabdă, fiule, de vreme ce este război drăcesc. 

El însă i-a răspuns: 

- De acum nu mai pot răbda, avvo, de nu voi merge să 
fac fapta. 

Şi s-a făcut bătrânul că şi el are luptă şi i-a zis: 

- Şi eu am război, să mergem dimpreună şi să facem 
fapta aceasta şi să ne întoarcem la chilia noastră. 

Deci, avea bătrânul un galben şi luându-l îl ducea cu 
sine. Dacă au ajuns la locul ştiut, grăi bătrânul către uce- 
nicul său: 

- Stai afară să intru eu mai întâi, iar tu mai pe urmă. 

Şi intrând bătrânul, a dat galbenul desfrânatei şi o ruga 
să nu-l spurce pe ucenicul lui. Şi a dat femeia cuvânt bătrâ- 
nului că nu-l va spurca pe fratele. Şi ieşind bătrânul, a zis 
fratelui: 

- Intră! 

Deci, intrând el, i-a zis femeia: 

- Mai aşteaptă, frățioare, că deşi sunt păcătoasă, însă am 
lege şi ni se cade nouă a o împlini mai întâi. 

Deci, i-a poruncit lui să stea deoparte şi să facă cincizeci 
de metanii şi ea în altă parte la fel. Dacă au făcut douăzeci, 
sau treizeci de metanii, s-a umilit fratele şi i-a zis: 

- Cum, rugându-mă lui Dumnezeu, voi să fac această 
faptă pângărită? 

Şi îndată a ieşit nespurcându-se. Şi văzând Dumnezeu 
osteneala bătrânului, a ridicat războiul de la fratele şi s-a în- 
tors la chilia lui slăvindu-L pe Dumnezeu. 

Li 

33) Era un episcop oarecare şi i s-a întâmplat o boală 
cumplită, încât nu mai trăgea nimeni nădejde de viaţă. 
Deci era acolo o mănăstire de femei şi înştiințându-se sta- 
reța că nu mai trag nădejde de episcopul lor, luând cu ea 
două bătrâne surori a mers să-l cerceteze. Şi dacă a vorbit 
cu dânsa episcopul, una din ucenicele ei stând la picioarele 
episcopului, s-a atins de piciorul lui, vrând a pricepe cum 
îi este. Acestuia din pipăit i-a venit război şi a rugat pe bă- 
trână, zicându-i: 

- De vreme ce nu am pe cineva din cei doctori să-mi 
slujească, lasă pe sora ta să-mi slujească. 

lar ea negândind ceva rău, a lăsat-o. Deci luând putere 
de la diavolul, i-a zis ei: 

- Fă-mi puțină fiertură să mănânc şi i-a făcut precum 
i-a zis. 

Apoi, mâncând el, s-a şi culcat cu ea şi a făcut păcatul; 
iar ea luând în pântece, au apucat-o clericii, zicându-i: 

- Spune-ne nouă, cine te-a făcut aşa? 

lar ea nu voia să spună. Episcopul le-a zis: 

- Lăsaţi-o, că eu am făcut acest păcat. 

Şi ridicându-se din boală, a intrat în biserică, a pus omo- 
forul său pe prestol şi ieşind a luat un toiag în mână şi a 
plecat la mănăstire, unde nu-l ştia nimeni. Starețul mănăs- 
tirii aceleia avea darul mai înainte vederii şi a cunoscut că 
va să vină episcopul la mănăstire şi a poruncit portarului, 
zicând: 

- Păzeşte, frate, că episcopul va să vină astăzi aici. 

Portarul socotea că pe apă va veni şi n-a înştiințat pri- 
cina. Egumenul, însă înştiințându-se, a ieşit în întâmpinarea 
lui şi sărutându-l, i-a zis: 

- Bine ai venit, stăpâne! 

lar el se mira foarte că a fost cunoscut şi dorea să fugă 
la o altă mănăstire, însă egumenul i-a zis: 

- Oriunde vei merge, cu tine merg, şi rugându-l mult, 
l-a băgat în mănăstire. 

Acolo, episcopul pocăindu-se cu pocăința cea adevă- 
rată a şi răposat cu pace, încât şi semne s-au făcut la ieşirea 


sufletului lui. 


34) Un frate l-a întrebat pe un bătrân, zicând: 

- Ce voi face, părinte, că pântecele meu mă supără şi 
nu pot să-l opresc? De aceea zburdă trupul meu. Zisa lui 
bătrânul: 

- De nu vei pune întru el frică şi post, nu vei îndrepta 
paşii tăi pe cărarea lui Dumnezeu. 

Şi i-a adus această pildă, grăind: 

- Un om avea un măgar şi dacă îl încăleca, îl da în lă- 
turi din drum şi îl purta încoace şi încolo. Şi luând omul 
un toiag, îl bătea şi-i zicea măgarul: nu mă bate, că de acum 
mă voi îndrepta pe cale. Şi dacă au mers puțin, a descălecat 

de pe el şi a pus toiagul pe dânsul şi nu ştia măgarul că 
este toiagul deasupra lui. Şi dacă l-a văzut pe stăpân nepur- 
tând toiag, nu l-a băgat în seamă şi a început a se abate în- 
coace şi încolo prin țarină. Atunci stăpânul lui a alergat şi 
luând toiagul l-a bătut până ce s-au îndreptat picioarele a 
merge drept. Aşa se cade a face pentru trup şi pentru 


pântece. 
i 


35) Pogorâtu-s-a odată o corabie în lațurile Diochiei şi 
s-a lipit de marginea muntelui unde erau călugări. Şi o fe- 
meie ieşind din corabie şedea pe un dâmb. Venind după 
aceea un frate şi văzând-o, s-a întors la bătrânul grăind: 

- lată o femeie stă lângă apă, lucru care n-a fost nicio- 
dată aici. 

lar bătrânul, dacă a auzit, luând un toiag a ieşit şi aler- 
gând striga: 

- Ajutați, fraților, că au venit aici tâlharii! 

Şi văzându-l toți, alergau cu bețe asupra corăbiei şi dacă 
au văzut corăbierii pornirea lor, au priceput şi luând femeia 
de pe deal şi trăgând funiile, au îndreptat corabia să meargă 


în larg. 
i 


36) Un bătrân oarecare avea pe lângă dânsul doispre- 
zece ucenici. Deci, s-a întâmplat, din ispita diavolului, ca 
unul dintr-înşii să meargă în sat şi să cadă cu o femeie în 
păcat şi totdeauna pleca după utrenie în sat şi venea doar 
dimineaţa, încă fiind întuneric. Apoi, a aflat bătrânul şi frații 
fapta şi pentru ca să-l acopere, nu-l vădeau. lar fraţii de multe 
ori au strigat asupra egumenului, zicând: 

- Cum îl laşi pe el aşa şi nimic nu-i zici? 

Odată însă a mers bătrânul la fratele, încă de dimineață 
fiind şi l-a aflat numai ce venise din sat. Şi se întâmplase 
de schimbase în grabă mantia sa şi o lăsase pe aceea şi luase 
haina femeii. Deci, i-a zis lui bătrânul: 

- Unde ai fost frate? 

lar el a minţit, zicând: 

- Până în cutare loc am fost pentru o trebuinţă. 

Şi i-a zis bătrânul: 

- A cui este haina aceasta? 

Şi dacă a văzut fratele că este a femeii, s-a aruncat la pi- 
cioarele bătrânului, zicând: 

- lartă-mă, stăpâne, că nu voi mai face aceasta de acum 
înainte! 

Bătrânul l-a iertat şi l-a mângâ:iat, zicându-i: 

- Păzeşte-te de acum înainte, fiule, că ce câştigi, sau ce 
folos ai din acea spurcăciune, decât numai aici, de la oa- 
meni, ocară şi ruşine, iar în veacul ce va să fie, focul nestins 
şi viermii cei neadormiţi şi fără de sfârşit. Nu mai face, fiule, 
nu mai face, mă rog ca să nu te mai tăvăleşti cu această 
faptă urâtă. 

Şi cu iubirea de oameni a lui Dumnezeu şi cu înde- 
lunga răbdare a bătrânului, s-a întors fratele cel cu totul 
spurcat şi s-a făcut monah iscusit şi toți frații dimpreună 
au mulțumit lui Dumnezeu pentru îndreptarea lui. Şi au 
zis bătrânului: 

- Rugămu-te, părinte, spune-ne nouă, pentru ce ai răb- 
dat atâta fratelui? 

lar el le-a zis: 

- Îl vedeam pe diavolul de o mână ținându-l şi trăgân- 
du-l în lume, iar eu îl țineam cu îndelungă răbdarea mea 
de cealaltă mână, ca nu cumva dojenindu-l să meargă în 
lume. lar când a vrut Dumnezeu să mântuiască făptura sa, 
l-am apucat şi de cealaltă mână şi l-am văzut cu totul mân- 
tuit. Deci, bună este răbdarea împreună cu rugăciunea, 
când se va întâmpla fratelui nostru ispitire, că doar fiind 
cumva îmbunat Dumnezeu, se va îndura şi va mântui pe 
cel ce a greşit. Că dojana şi înfruntarea cea fără de vreme, 


nu face niciun bine. 
+ 


37) Un frate călătorea împreună cu mama sa, bătrână 
fiind. Ajungând ei la un râu, nu putea bătrâna să treacă. 

Deci, luând fiul ei haina sa, şi-a învelit mâinile şi aşa lu- 
ând-o, a trecut de cealaltă parte. Apoi i-a zis lui mama: 

- Fiule, pentru ce ai înfăşurat mâinile tale? 

lar el a zis: 

- Pentru că trupul femeii foc este şi din aceasta vine 
amintirea altor femei şi de aceea am făcut aşa, să nu mă 
ating de trupul tău gol. 

+ 

38) Un sihastru oarecare din părțile Egiptului, şedea 
singur într-o chilie în pustie şi era vestit. Dar din lucrarea 
diavolului, o femeie neruşinată auzind despre dânsul, zicea 
celor tineri: 

- Ce îmi veți da, să-l surp pe sihastrul acesta? 

lar ei s-au tocmit să-i dea orice. 

Şi ieşind ea seara, a venit la chilia lui, ca şi cum s-ar fi 
rătăcit şi stând la uşă, a bătut. lar bătrânul ieşind şi vă- 
zând-o, s-a tulburat şi a zis: 

- Cum ai venit aici? 

Ea însă plângând, a răspuns: 

- Rătăcindu-mă, am venit aici, ci fă milă cu mine şi nu 
mă lăsa să mă mănânce fiarele. 

Deci făcându-i-se lui milă, a băgat-o înăuntru. Apoi 
noaptea, a început diavolul să-i semene gândurile desfrânării. 
lar el cunoscând războiul vrăjmaşului, a zis întru sine: 

- Meşteşugurile vrăjmaşului întuneric sunt, iar Fiul lui 
Dumnezeu lumină este. 

Şi sculându-se, a aprins lihnariul (candela) şi fiindcă 
flacăra poftei încă creştea într-însul şi cumplit îl aprinsese 
pe bărbat, a zis iarăşi întru sine: 

- Cei ce fac acestea merg, în chinuri. Deci, de aici te 
cearcă de poţi suferi focul cel veşnic. 

Şi punându-şi degetul său în focul lihnariului, nu l-a 
luat până ce nu a ars cu totul. Căci pentru mulțimea înfo- 
cării trupului arzând, el de foc nu simţea atât. Deci, după 
ce a ars cel dintâi, l-a pus pe cel de-al doilea, după aceea pe 

cel de-al treilea; şi aşa făcând până dimineaţă, toate dege- 
tele mâinilor lui le-a ars. lar ticăloasa aceea văzând ce a făcut 
bătrânul, de frică a încremenit şi cu totul a amorțit. Tinerii 
ce se tocmiseră cu ea, făcându-se dimineaţă, au venit la si- 
hastru şi l-au întrebat, zicând: 

- Venit-a aseară aici o femeie? 

Şi le-a răspuns lor: 

- A venit şi doarme înăuntru. 

Iar ei intrând au aflat-o moartă. Apoi i-au zis lui: 

- Avvo, a murit. 

Atunci bătrânul descoperindu-şi mâinile sale, le-a ară- 
tat lor, zicând: 

- lată ce mi-a făcut fiica diavolului, mi-a prăpădit de- 
getele! 

Şi povestindu-le lor cele despre sine, a zis: 

- Scris este, nu răsplăti rău pentru rău, ci să ne rugăm 
să învieze. 

Şi făcând el rugăciune, a sculat-o şi a slobozit-o. lar ea 
ducându-se, s-a înțelepțit de aici înainte. 

a 

39) Un sihastru oarecare era feciorelnic şi nu ştia nici- 
decum de femeie şi ce este desfrânarea şi zicea că mădu- 
larul acesta îl are omul pentru a deşerta udul, precum este 
la buriu canaua spre a deşerta apa dintr-însul. Şi căutând 
el cu ochii săi a văzut pe draci ca pe nişte arapi împrejurul 
lui, pornindu-i patima. Deci, se aprindea şi poftea, dar din 
neştiință nu ştia ce pofteşte, într-una din zile i-a arătat lui 
diavolul un bărbat făcând păcatul cu o femeie şi văzând 
Dumnezeu răutatea cea mare a dracului, l-a acoperit pe 
frate, povățuindu-l să meargă la un bătrân iscusit, care, în- 
vățându-l cum trebuie să se lupte împotriva dracilor, l-a 
slobozit. Şi întorcându-se fratele, s-a luptat rugându-se lui 
Dumnezeu şi i-a dat Dumnezeu de a sporit atât de mult, 
încât de mare dar s-a învrednicit. Căci cunoştea pentru su- 
fletul fiecăruia din frații ce mureau, de se află în bine sau 
în rău şi unde va să meargă fiecare. 

+ 


40) A zis cineva din părinţi, despre gândurile curviei 
care se nasc în inimă şi nu se săvârşesc cu lucrul: 

- Precum cel ce va vedea vie şi va pofti cu toată inima 
să mănânce struguri, dar temându-se să nu fie prins şi ca 
un fur să fie omorât nu va intra, ci pe lângă gard trecând, 
pândeşte în vie şi se uită împrejurul ei şi aceasta făcând, de 
va fi prins, nu este omorât unul ca acesta, că nici n-a sărit 
peste gard, nici a gustat, dar bătăi ia, că poftind s-a aflat 
pândind. Aşa şi cel ce pofteşte, dar nu săvârşeşte păcatul 


cu lucrul, vrednic este, nu de moarte, ci de bătăi. 
+ 


41) Un frate călătorea împreuna cu altul şi l-au biruit gân- 
durile spre desfrâu şi mergând a vestit părinților, zicând: 

- Ce voi face, că nu mi se mângâie inima pentru că m-am 
aplecat războiului vrăjmaşului? Sunt ca şi cum aş fi făcut 
păcatul. 

Şi i-au zis lui părinții: 

- Nu este păcat desăvârşit, căci vrăjmaşul a venit să te 
ispitească, iar Dumnezeu te-a acoperit. 

Fratele auzind aceasta, nu s-a încredințat, fiind biruit 
de scârbă. Şi i-au povestit lui părinții, zicând: 

- Doi frați trimişi fiind din chinovie la un sat, călăto- 
reau împreună. Şi asupra unuia s-a sculat război de la dia- 
volul de cinci ori să păcătuiască. EI însă sculându-se, făcea 
rugăciune şi nu s-a biruit de gânduri, dar s-a supărat tare. 
Deci, întorcându-se ei către părintele lor, era fața fratelui 
aceluia tulburată şi întrebându-se care este pricina tulbu- 
rării, a pus metanie, zicând: 

- Roagă-te, părinte, pentru mine, că am căzut în desfrâ- 
nare, şi i-a povestit cum a fost luptat de gânduri. 

Iar bătrânul fiind văzător cu mintea, a văzut pe capul 
lui cinci cununi şi i-a zis: 

- Îndrăzneşte, fiule, că nu te-ai biruit ci mai vârtos ai 
biruit cu faptul că nu ai săvârşit păcatul. Deci şi tu frate, a 

zis bătrânul, îndrăzneşte şi nu te scârbi, că nu ai făcut pă- 
catul, fiindcă mare luptă este când omul având prilej, se 
înfrânează. Şi mare plată ia pentru aceasta. Căci nu este 
război mai tare decât acesta şi mai iute. Pentru aceea a-l 
birui pe acesta este foarte greu şi cu osteneală. Că ce soco- 
teşti despre fericitul Iosif: oare fără osteneală a isprăvit el 
un lucru ca acesta? Nu, ci cu multă osteneală şi luptă şi ca 
într-o privelişte era ceea ce se făcea şi Însuşi Dumnezeu şi 
mulțimile sfinților îngeri priveau de sus spre nevoitorul 
luptându-se cu diavolul şi cu toată oastea lui cea rea, aprin- 
zând pofta bărbatului şi pe femeie mai mult sălbăticind-o. 

Deci, când a biruit nevoitorul, toate oştile îngerilor cu 
mare glas au dat laudă lui Dumnezeu, zicând: 

- A biruit nevoitorul, făcând biruință mare! Bine este, 
deci, frate, a nu face răul nici cu gândul, iar de eşti ispitit, 
nevoieşte-te ca să nu fii biruit şi să faci cu lucrul. 

Ei 

42) A zis un bătrân: 

- Dacă desfrânarea se luptă cu trupul tău, vezi din care 
pricină s-a pornit războiul asupra ta şi o îndreptează. Sau 
din desfătare, sau din somn mult, sau din mândrie, sau de 
te socoteşti pe tine mai bun decât pe altul, sau ai osândit pe 
cineva când greşea. Fiindcă afară de acestea, nu se luptă 
omul spre desfrânare. 

Pentru multe feluri de năluciri şi 
înşelăciuni diavoleşti, cu care 
amăgeşte şi înşală vrăjmaşul pe mulţi, 
vrând ca să-i smintească din calea mân- 
tuirii, să-i depărteze de Dumnezeu 
şi să le fie în zadar osteneala lor 


1) Era un oarecare sihastru iscusit şi trăia în pustie cu 
multă înfrânare, postire şi priveghere şi alte osteneli pentru 
mântuirea sa, aşa încât se socotea pe sine că a ajuns la mă- 
sura părinților celor de demult. Pe acesta a început vrăj- 
maşul diavol a-l amăgi şi a-l înşela cu năluciri diavoleşti. | 
se arăta lui adesea în chip de înger, ca şi cum ar fi de la 
Dumnezeu trimis pentru pustnicească lui viață cea iscu- 
sită, ca să-l povăţuiască şi să-l înveţe cele ce i se cad lui. Şi 
aşa, multă vreme arătându-i-se în chipul îngerului luminat, 
multe lucruri neştiute îi arăta şi îi spunea. lar el nesocotind 
vicleşugul vrăjmaşului, s-a încredințat cum că este îngerul 
şi îi slujeşte pentru viața sa plăcută lui Dumnezeu. Tatăl 
acestui sihastru încă era viu şi trăia la țară. Şi după multă 
vreme auzind el despre feciorul lui sihastru, unde trăieşte 
şi în ce loc în pustie, a dorit să meargă acolo, să-l mai vadă 
cu ochii mai înainte de moartea sa, fiindcă numai pe acel 
fecior îl avea şi de mulţi ani nu-l văzuse. Şi aşa, luându-şi 
traista şi o secure în mână, a plecat şi a ajuns în acea pus- 
tie. Apropiindu-se de acel loc, unde era chilia sihastrului, 
acel înger al satanei care pururea se arăta sihastrului, i-a 
grăit lui zicând: 

- Păzeşte-te şi ia aminte de tine că diavolul s-a închi- 
puit în chipul tatălui tău şi vine la tine cu o traistă şi cu o 
secure în mână vrând să te omoare. Deci, ia-ți şi tu de- 
grabă securea în mână şi ieşi înaintea lui şi apropiindu-te de 
dânsul, apucă înainte şi-l loveşte cu securea şi-l omoară. 

lar el încredințându-se acelui înger şi ascultându-l a 
ieşit şi văzându-şi tatăl venind cu securea în mână, pre- 
cum i-a spus, s-a apropiat de el şi lovindu-l cu muchia se- 
curii în cap, l-a omorât şi îndată l-a apucat necuratul duh 
şi l-a muncit până l-a omorât şi pe el. 

Ei 

2) Un frate oarecare când a părăsit lumea şi a venit în 
pustie să se călugărească, având un copilaş, l-a luat cu sine 
şi venind în pustie s-a călugărit şi îşi ținea şi copilaşul său 
cu dânsul. Acestui frate adeseori i se arăta diavolul în chilie, 
în chip de înger luminat şi multe lucruri neştiute îi spunea 
şi despre cele viitoare ce aveau să fie. 1 le spunea lui şi se 
izbândeau şi erau aşa, se împlineau toate cum i le spunea, 
până s-a încredințat bine, cum că este îngerul lui Dumne- 
zeu trimis la dânsul ca să-l înveţe şi să-l povățuiască spre 
lucrurile şi faptele cele folositoare şi plăcute lui Dumnezeu. 
Deci, odată a început a-i povesti lui şi a-i spune despre pa- 
triarhul Avraam, cum i-a poruncit Dumnezeu să-l junghie 
pe Isaac, fiul său cel iubit, jertfă bine primită lui Dumne- 
zeu. Despre aceasta auzind Avraam, nimic n-a cârtit, ci 
îndată l-a luat pe Isaac, fiul său cel iubit şi l-a dus fără nicio 
milă să-l junghie după poruncă şi pentru acest lucru l-a 
blagoslovit Dumnezeu pe Avraam şi l-a făcut mare şi slă- 
vit. Deci şi tu fă acum acest lucru bine primit şi foarte iubit 
lui Dumnezeu, mai vârtos decât toate bunătățile lumii. la-ţi 
fiul acesta şi-l du la cutare loc, şi-l înjunghie acolo cu cu- 
țitul şi aşa vei fi blagoslovit de Dumnezeu şi mai mult vei 
fi slăvit decât Avraam în zilele acestea, însă el nepricepând 
şi necunoscând vicleşugul vrăjmaşului, a făcut aşa cum i-a 
zis lui. A luat copilul său şi l-a dus la locul unde i s-a arătat 

lui vicleanul vrăjmaş şi scoțând cuțitul l-a ascuțit şi apucând 
copilul şi vrând să-l pună la pământ, cu faţa în sus, să-l 
junghie, copilul fiind isteţ, a cunoscut ce vrea să-i facă şi smu- 
cindu-se din mâinile lui, a fugit şi aşa a scăpat. 

i 

3) Era un sihastru iscusit, ce trăia în pustie şi care se în- 
chisese într-o peşteră şi cu multa lui înfrânare, cu postul, 
cu privegherea întru rugăciuni, cu alte nevoințe, osteneli şi 
fapte bune, întrecea şi îi covârşea pe alţii. Dar nepăzindu-se 
şi nesocotind înşelăciunea vicleanului diavol, fu batjocorit 
de vrăjmaşul şi a căzut în cumplită ispită. Căci amăgindu-l 
pe el vrăjmaşul, îi arăta lui în vis feluri şi feluri de vedenii 
şi cele ce vedea el în vis se izbândeau aievea, până s-a încre- 
zut deplin visurilor. După ce s-a încrezut deplin visurilor 
într-o noapte i-a arătat lui diavolul, neamul şi soborul creş- 
tinesc cu apostolii şi cu mucenicii, fiind la un loc întunecat, 
ponegrit şi pedepsit, de tot binele lipsit, plin de toată ru- 
şinea şi necurăţia şi erau toți mâhniţi şi scârbiți. lar în 
dreptul lor era neamul jidovesc, cu Moise şi cu toți proo- 
rocii, într-un loc luminat, liniştit, plin de lumină, plin de 
toată mângâierea, bucuria şi veselia. Şi îl sfătuia înşelă- 
torul, zicând: 

- lată, acum vezi şi neamul vostru creştinesc la ce loc 
şi în ce chip se află şi neamul jidovesc. Deci, de vei vrea să 
fii însoțit şi împărtăşit fericirii şi bucuriei neamului jido- 
vesc, te sfătuiesc să mergi şi să primeşti tăierea împrejur, 
legea şi credința jidovească. 

lar el, după cum am zis, fiind foarte încredinţat visu- 
rilor, a făcut aşa precum l-a sfătuit vrăjmaşul. leşind din 
peştera lui şi lăsând pustia şi viața pustnicească, a venit în 
lume, deşi erau şaizeci de ani de când nu ieşise din pustie 
şi mergând la şcoala şi soborul jidovilor, le-a spus lor cum 
a văzut în vis neamul creştinesc în loc întunecat şi pedepsit, 
iar neamul jidovesc la loc luminat, plin de bucurie şi de vese- 
lie. lar jidovii auzind aceasta, s-au bucurat şi l-au îndemnat 

să primească legea lor. lar el cu mare bucurie a primit tă- 
ierea împrejur pe trupul său şi toată legea lor şi aşa a pierit. 
Aceasta i s-a întâmplat lui, pentru că n-a câştigat dreapta 
socoteală, şi s-a deprins din tinereţile sale numai voii şi sfa- 
turilor gândurilor sale a se supune, iar sfatul cel bun şi fo- 


lositor al părinților şi al fraţilor, niciodată nu l-a încercat. 
i 


4) La un frate oarecare, într-o noapte citindu-şi pravila 
şi rugându-se lui Dumnezeu, pe la miezul nopții, după 
obiceiul său, vicleanul diavol prefăcându-se în chip de în- 
ger luminat, a intrat în chilie şi a început a-l ferici, zicând: 

- Fericit eşti, robule şi ostaşule cel bun al lui Dumnezeu, 
că nu te leneveşti să te scoli din somnul tău la rugăciunea 
şi slujba lui Dumnezeu. 

Şi l-a întrebat fratele, zicând: 

- Dar cine eşti tu, de ai venit la mine să mă fericeşti şi 
să mă lauzi aşa? 

Răspuns-a acela, zicând: 

- Eu sunt îngerul lui Dumnezeu şi am venit la tine să 
te păzesc şi să te izbăvesc de toate cursele şi înşelăciunile 
vrăjmaşului, să te povățuiesc spre faptele cele bune şi plă- 
cute lui Dumnezeu. 

Zis-a lui fratele: 

- De ai fi tu cum zici, îngerul lui Dumnezeu, n-ai veni 
la mine noaptea, să-mi sminteşti pravila şi rugăciunea, ci 
ai veni ziua. Deci, eu nu te socotesc a fi îngerul lui Dum- 
nezeu, deşi eşti aşa de strălucitor, ci mi se pare că eşti în- 
gerul întunericului, căci pentru aceea te arăţi tu noaptea, 
nu ziua. 

Vicleanul vrăjmaş auzind aceasta, n-a mai putut suferi 
nici nu a putut să mai zică ceva, decât atât: 

- O, călugăr rău, fii blestemat, şi aceasta zicând, s-a 


făcut nevăzut. 
+ 


5) Unui frate oarecare i s-a arătat diavolul într-o noapte, 
în chip de înger luminat şi i-a zis lui: 

- Eu sunt Gavriil şi sunt trimis la tine să-ți aduc o 
veste bună. 

Iar fratele i-a răspuns: 

- Cred că vei fi fost trimis la alții, căci eu sunt păcătos 
şi nu sunt vrednic să văd înger. 

Aceasta zicând el, îndată a pierit vicleanul dinaintea 


lui s-a făcut nevăzut. 
+ 


6) Spuneau părinţii despre un bătrân oarecare, că şe- 
zând în chilia lui şi nevoindu-se pentru mântuire îl vedea 
aievea pe diavol umblând şi-l hulea. lar diavolul văzându- 
se pe sine că de multe ori este batjocorit de acest bătrân, i 
s-a arătat lui, zicând: 

- Eu sunt Hristos! 

Bătrânul văzându-l, şi-a închis ochii. 

Zis-a diavolul: 

- Pentru ce îţi închizi ochii? Caută de mă vezi, că eu sunt 
Hristos. 

Răspuns-a lui bătrânul: 

- Eu nu vreau să-L văd pe Hristos cu ochii mei în lu- 
mea aceasta. 


Acestea auzind diavolul, s-a făcut nevăzut. 
+ 


7) Ne spunea nouă avva Or, zicând: 

- Eu, fiilor, ştiu un om oarecare în pustia aceasta, care 
zece ani mâncare pământească n-a mâncat. Ci îngerul lui 
Dumnezeu îi aducea lui odată la trei zile mâncare cerească 
şi-i da în gură şi aceea îi era în loc de mâncare şi de bău- 
tură. Şi ştiu pe un om ca acela, la care a venit un pâlc de 
diavoli luminaţi, strălucind în chipul unei cete de îngeri şi 
o căruţă de foc, cu cai de foc şi mulțime de ostaşi înarmați, 
întocmai cum ar veni un împărat. Venind şi apropiindu-se 
de dânsul, i-au zis: 

- Omule tu ai isprăvit toate faptele cele bune, vino 
acum şi te închină mie şi te voi lua în căruța aceasta şi te 


Il 


Cuvinte folositoare ale Sfinţilor Bătrâni cei fără de nume 


voi înălța de pe pământ la cer, ca pe Ilie Tesviteanul şi te 
voi aşeza la un loc împreună cu dânsul. 

El auzind acestea, zicea în gândul său: 

- Eu în toate zilele şi nopțile mă închin Împăratului şi 
Dumnezeului meu. Acesta cine este de îmi zice mie să mă 
închin lui? 

Acestea socotindu-le în gândul său, a răspuns aceluia 
ce-i zicea să i se închine: 

- Eu îl am pe Domnul lisus Hristos, Împăratul şi Dum- 
nezeul şi Mântuitorul meu, Căruia pururea mă închin ziua 
şi noaptea. lar ţie ţi se închină cei ce sunt cu tine. 

Acestea auzind diavolul, îndată a pierit şi s-a făcut ne- 
văzut cu căruța cu cai şi cu toate oştile lui. Acestea le spu- 
nea bătrânul ca despre altcineva, tăinuindu-şi viața sa. lar 
părinții care erau cu dânsul, ne-au spus nouă, că el însuşi 


era acela, căruia i s-au întâmplat acestea. 
+ 


8) Un frate oarecare şedea cu tăcere liniştită în chilia lui, 
păzindu-şi pravila şi orânduiala. Vrăjmaşul diavol, vrând 
să-l amăgească şi să-l înşele, într-o noapte culcându-se fra- 
tele în chilia lui, s-a închipuit vicleanul în chip de înger lu- 
minat şi mergând la dânsul l-a deşteptat, zicând: 

- Scoală-te, robul lui Dumnezeu, la rugăciunea şi pra- 
vila ta! 

Fratele, deşteptându-se din somn, l-a văzut pe el stră- 
lucind luminat, dar îndată s-a făcut nevăzut. Sculându-se 
fratele, s-a apucat de rugăciune şi de obişnuita lui pravilă, 
socotind că îngerul lui Dumnezeu este acel ce l-a deşteptat. 

Când a fost a doua noapte, dacă s-a culcat fratele şi 
numai a adormit, iarăşi a venit vicleanul şi l-a deşteptat, 
zicând: 

- Scoală-te, robul lui Dumnezeu, la rugăciunea şi pra- 
vila ta! 

Şi aşa de multe ori, în multe nopți făcându-i, cum ador- 
mea, venea şi îl deştepta. 

Odată a mers fratele la un bătrân, care nu era prea 
departe de dânsul şi i-a spus, zicând: 

- Părinte, pe mine, de ceva vreme, în toate nopțile, 
dacă mă culc şi adorm, îndată vine îngerul şi mă deşteaptă 
la rugăciune. 

Zis-a lui bătrânul: 

- Dar în ce chip vine la tine îngerul şi cum te deş- 
teaptă? 

Răspuns-a lui fratele: 

- După ce mă culc şi adorm, îndată vine la mine îngerul, 
strălucind luminat şi apropiindu-se mă deşteaptă, zicând: 
scoală-te, robul lui Dumnezeu, la rugăciunea şi pravila ta! 
lar eu deşteptându-mă şi deschizând ochii îl văd pe dânsul 
strălucind luminat şi îndată fuge şi se face nevăzut. Aşa îmi 
face în toate nopțile şi nici cât de puțin nu mă lasă să dorm. 

Zis-a lui bătrânul: 

- Fiule, acela nu este îngerul care doreşte binele şi mân- 
tuirea ta, ci este vicleanul diavol, care vrea şi îți doreşte 
pieirea şi vrea să te amăgească până te vei încredința lui 
deplin. Apoi te va înşela şi te va pierde, precum şi pe mulți 
alții i-a pierdut. Deci, tu, fiule, nu-l asculta, ci când va mai 
veni la tine să te deştepte, zi-i aşa: Eu, când îmi va veni vre- 
mea de sculat şi îmi va fi voia să mă scol, mă voi scula şi 
fără de tine, iar pe tine nu te ascult şi nici nu te voi asculta. 

Această învăţătură luând fratele, de la acel bătrân, a mers 
la chilia sa. lar dacă a venit noaptea şi s-a culcat fratele să 
doarmă, vicleanul îndată ce a adormit a şi venit la dânsul 
şi l-a deşteptat, după cum se obişnuise, zicând: 

- Scoală-te, robul lui Dumnezeu, la rugăciunea şi pra- 
vila ta! 

lar fratele i-a răspuns, după cum îl învățase pe el 
bătrânul: 

- Eu, când îmi va veni vremea şi voi vrea să mă scol, 
mă voi scula fără deşteptarea ta, iar pe tine nu te ascult, 
nici nu te voi asculta. 

Acestea auzind vicleanul, a oftat, zicând: 

- O, călugăr nebun şi fără de minte şi blestemat, ai mers 
la bătrânul cel rău şi mincinos şi te-a înşelat. La acel bătrân 
a mers ieri un frate, şi l-a rugat foarte, ca să-i facă lui bine, 
să-l împrumute cu un galben, fiindu-i de mare trebuinţă, 
dar n-a vrut să-l împrumute, ci a minţit zicând că nu are şi 
avea un galben. Deci, din aceasta să ştii şi să cunoşti că acela 
este un bătrân rău şi mincinos şi te-a înşelat, fiind prost şi 
fără minte. 

Acestea zicând vicleanul, s-a făcut nevăzut. lar fratele, 
după ce s-a făcut ziuă, a mers la acel bătrân şi i-a spus, cum 
i-a zis el vicleanului diavol, precum l-a învăţat pe el şi ce i-a 
răspuns lui vicleanul şi cum i-a spus lui de un frate ce a 
venit de s-a rugat să-i facă lui bine, să-l împrumute cu un 
galben şi nu l-a împrumutat zicând că nu are, deşi avea. 
Deci l-a întrebat pe bătrân: 

- Sunt aşa acestea, părinte? 

Răspuns-a lui bătrânul, zicând: 

- Cu adevărat aşa este, fiule! A venit la mine un frate 
şi a cerut să-i dau un galben împrumut şi am un galben, 
însă am zis că nu am, pentru că ştiam că nu îi este de folos 
acel lucru pentru care cere galbenul, ci mai vârtos de vătă- 
marea sufletului îi era. Pentru aceea am socotit mai bine să 
spun o minciună şi să-l izbăvesc pe frate de vătămarea 
sufletească. Astfel nu i-am dat galbenul, zicând că nu am. 
Ci tu, fiule, păzeşte-te şi cunoaşte-l pe vicleanul vrăjmaş, 
care umblă să te înşele! 

Şi mult fiind învăţat şi întărit de bătrânul, a mers la 


chilia sa. 
+ 


9) Un frate oarecare, Avramie, trăia în pustie şi era foarte 
îndărătnic, neascultător şi nesupus, umblând numai după 
voia gândului său şi a părerii sale. Acesta, cu foarte multă 
dorință poftea Sfânta preoție şi multe năluciri şi vedenii îi 
arăta lui înşelătorul noaptea în vis pe care el, socotindu-le 

cu amănuntul, le credea că sunt adevărate. Şi de vreme ce 
multe din cele ce vedea în vis, se izbândeau aievea, se în- 
credea foarte mult visurilor sale. 

Odată a venit la dânsul diavolul în vis, în chipul lui 
Hristos şi cu îngerii săi şi i-a zis: 

- Văzut-am multa şi marea ta poftă şi dorință, pe care 
de mult o ai pentru Sfânta preoție. Bun şi ales lucru do- 
reşti, căci în vremurile acestea cu mare nevoie se câştigă 
preoția şi numai cei ce sunt bogați şi de neam slăvit o pot 
câştiga. Căci arhiereii s-au făcut acum toți lacomi, mândri, 
măreți şi iubitori de cinste. Pentru aceea eu însumi am 
venit la tine, văzându-ți multa şi marea ta dorinţă, să te hi- 
rotonesc şi să te fac preot. 

Acestea zicând, au început îngerii a cânta cântare dulce 
şi veselă: axios, adică vrednic! Şi aşa l-au tuns pe el şi l-au 
făcut preot şi după ce l-au preoțit, l-au, lăsat şi s-au ridicat 
cu îngerii înălțându-se la cer. 

Aceasta făcându-se, s-a deşteptat fratele din somnul său 
şi se minuna şi se bucura foarte de acel vis minunat. Aşa a 
crezut că este preot cu adevărat. Şi mulțumea lui Hristos 
că l-a făcut preot şi a început a-şi citi pravila cu începere 
preoțească. După aceea a mers la biserica părinților, ca să 
liturghisească, fiind ziua duminicii. Şi se adunaseră părinții 
de prin pustie la biserică. Atunci a venit şi el şi intrând în 
biserică, a mers drept în altar şi cu mare îndrăzneală a luat 
sfintele veşminte să se îmbrace, neîntrebând pe nimeni. Dar 
preoții bisericii care erau în altar, văzându-l că ia sfintele veş- 
minte preoțeşti, l-au întrebat, zicând: 

- Ce vrei să faci? Pentru ce iei veşmintele? 

EI le-a răspuns: 

- Eu vreau să mă îmbrac, să liturghisesc astăzi. 

Zis-au lui: 

- Dar cum vrei să faci tu aceasta, nefiind preot şi cum 
îndrăzneşti de intri în sfântul altar, unde numai preoții şi 
slujitorii lor intră? Şi cum îndrăzneşti de iei veşmintele 

preoțeşti, de care nu ţi se cade ţie nici să te atingi? Au doară 
ai înnebunit? 

Răspuns-a lor, zicând: 

- Nu! Nu am înnebunit, ci şi eu sunt preot ca şi voi. 

lar ei ştiind că nu este preot, l-au scos afară din Sfântul 
altar. Atunci a început a se gâlcevi şi a striga în gura mare, 
zicând: 

- Pentru ce să mă scoată pe mine afară din altar, că şi eu 
sunt preot şi m-a preoțit Însuşi Domnul Hristos cu Sfinţii 
îngeri. 

lar părinții văzând şi auzind acestea de la dânsul, l-au 
cunoscut că este amăgit şi înşelat de vrăjmaşul diavol. Atunci 
au cunoscut părinții că pentru îndărătnicia, neplecarea şi 
nesupunerea lui, i s-a întâmplat aceasta. Şi au poruncit pă- 
rinţii de i-au pus fiare mari în picioare şi l-au trimis la o 
mănăstire afară din pustie şi au poruncit să fie acolo în pază 
şi să-l smerească cu ascultări grele, fără de odihnă, până ce 
se va smeri şi îşi va cunoaşte neputința şi înşelăciunea sa. 
Şi aşa i-au făcut, până ce a venit el întru cunoştinţă şi a cu- 
noscut înşelăciunea şi smerindu-se, s-a pocăit. 

Ei 

10) Spunea cineva despre un călugăr că se ruga lui Dum- 
nezeu să-l învrednicească să fie ca Isaac patriarhul. Şi după 
multă rugăminte a lui i-a venit un glas de la Dumnezeu, 
grăind lui: 

- Nu vei putea să fii ca Isaac patriarhul. 

Şi a zis călugărul: 

- De nu voi putea să fiu ca Isaac, măcar să fiu ca lov. 

Glasul iar a grăit către dânsul: 

- De vei birui pe diavolul ca şi el, vei putea să fii ca el. 

Şi s-a făgăduit călugărul aşa şi a auzit glas: 

- Mergi în chilia ta şi te trezeşte! 

lar după câteva zile, i s-a arătat diavolul în chipul unui 
voinic oarecare şi a venit la călugăr, zicând: 

- Părinte, rogu-mă Sfinţiei tale, fie-ți milă de mine, că 
sunt un voinic gonit de împăratul şi ia acestea de la mine, 

adică două sute de lire de aur, o fată şi un fecior, şi-i pă- 
zeşte la tine într-un loc ascuns, că eu mă voi duce într-altă 
țară. 

Şi călugărul neştiind vânarea diavolului, a zis: 

- Fătul meu, nu voi putea să-i iau eu, că sunt un om slab 
şi nu voi putea să-i păzesc. 

Şi-l îndemna vicleanul voinic pe călugăr şi iar i-a zis 
călugărul: 

- Mergi, fătul meu, la acea piatră de le ascunde! 

lar mai pe urmă l-a ascultat călugărul şi a luat aurul, 
copilul şi fata, batjocorit fiind de dracul. lar după puţine 
zile a ridicat război călugărului spre fată şi a stricat-o şi s-a 
căit de lucrul ce făcuse şi a ucis-o. După aceea i-a zis lui 
gândul: 

- Ucide-l şi pe fecior, să nu ţi se vădească lucrul. 

Aşa l-a ucis şi pe fecior şi i-a zis lui gândul iarăşi: 

- la aurul ce ţi-a dat şi fugi în altă țară pentru gâlceava 
celui ce ţi-a dat aurul. 

Şi sculându-se de acolo, s-a dus într-alt loc şi a început 
din aur a zidi biserică. Şi sfârşind el lucrul, iată a venit dia- 
volul în chip de voinic şi a început a striga şi a grăi acolo: 

- Nevoie mare, ajutați-mi! Acest călugăr din aurul ce i-am 
dat eu a ridicat biserica aceasta. 

Şi s-a sculat norodul acelui loc şi cu toată ocara l-a go- 
nit pe acel viclean voinic. Dar el lăudându-se, a mers de 
acolo grăind că altele va face călugărului, care nu i-a trecut 
prin minte vreodată şi aşa lăudându-se s-a dus. lar călu- 
gărul nu se odihnea nici noaptea, nici ziua, luptându-se cu 
cugetele, până ce l-a biruit cugetul a se duce din acel loc, 
zicând: 

- A ajuns a se vădi lucrurile mele, aşa că lua-voi aurul 
ce mi-a rămas şi mă voi duce într-altă cetate mai departe, 
unde voinicul acela nu va mai putea veni. 

Deci a mers într-altă cetate şi a căzut acolo în curvie cu 
fata unui călău, pe care stăpânul locului aceluia îl avea la 

tăierea vinovaţilor. Şi vorbind tatăl ei, a dat-o lui nevastă. 
După ceva vreme a murit tatăl fetei şi a venit stăpân nou în 
locul stăpânului cel vechi. Şi a căutat după tocmeala cră- 
iască, un om să-i slujească la tăierea vinovaţilor şi au zis 
oamenii: 

- Nouă aşa ne este obiceiul, cel ce a luat fata mortului, 
acela să ia şi slujba, măcar de n-ar şi voi. Şi este la noi unul 
ca acela, care şi cinul călugăresc ni se pare că a ținut. 

lar el a zis: 

- Mergeţi de-l aduceţi la mine. 

Şi-l aduseră la stăpân şi i-a zis să-i slujească neapărat. 
Şi a căzut un om oarecare în osândă de moarte şi a primit 
poruncă cel care odinioară fusese călugăr, iar acum ucigător. 
De mă veţi crede, firea milosârdiei nu mă lasă fără de la- 
crimi a trece povestea acestui sărac. Şi i-a poruncit lui stă- 
pânul să adune smoală şi alte chinuri, pentru cei osândiți. 
Făcând el aceasta, iată şi satana a venit în chip de voinic şi 
a început a striga unele ca acestea, încât şi norodul se strân- 
sese la glasul lui, căci cerea de la stăpânitor dreptate şi iz- 
bândire cu stăruință. 

Răspuns-a stăpânul şi a zis către dânsul: 

- Conteneşte, voinice şi ia aminte şi mai cu înțelegere 
spune despre tine! Nu striga lătrând ca un câine. 

lar voinicul a grăit către stăpân: 

- Acest călău era odată călugăr. lar eu fiind gonit de 
oarecare vrăjmaşi ai mei, i-am dat aur mult, un copil al meu 
şi o fată. Deci porunceşte să-mi iau înapoi ce i-am dat. 

Stăpânul a primit cu dulceaţă aceste lucruri şi l-a între- 
bat pe cel ce era odinioară călugăr, iar acum călău: 

- Oare cuvintele acestui voinic adevărate sunt? 

lar el zise: 

- Aşa este. 

Şi ispitindu-l a întoarce cele date lui, a spus despre uci- 
derea feciorului, a fetei şi cheltuirea aurului. Dar neavând 
stăpânul ce lua de la dânsul, a poruncit să fie pedepsit cu 


118 


Cuvinte folositoare ale Sfinţilor Bătrâni cei fără de nume 


moartea blestematul călău. Astfel, ducându-l la locul de 
pierzare, i-a ieşit înainte voinicul şi vrăjmaşul lui şi i-a zis: 

- Oare ştii, părinte, cine sunt eu? 

lar el zise: 

- Adevărat, tu eşti voinicul de la care acum cunosc tot 
răul. 

Voinicul a zis către dânsul: 

- Eu sunt de care ai auzit: Satana. Eu i-am înşelat pe Adam 
şi Eva, cei dintâi zidiţi, eu bat război cu oamenii şi nu las 
pe niciunul să se mântuiască, sau să fie ca Isaac, sau ca Iacob, 
ci mă nevoiesc să-i fac ca Ahitofel, sau ca luda Iscario- 
teanul, sau ca şi Cain şi ca bătrânii cei din Babilon şi ca cei 
ce sunt asemenea lor. Să mă crezi că şi tu fuseseşi batjo- 
corit de mine şi nu ai ştiut să te lupţi cu războiul cel ascuns. 

Şi dracul zicând acestea şi altele multe decât acestea, 
numaidecât s-a făcut nevăzut. lar acel sărac călugăr şi vâr- 
tos ucigaş, a pătimit moarte de spânzurare, batjocorit fiind 


de dracul, pentru mărirea deşartă şi înălțarea minții lui. 
a 


11) Doi frați s-au dus în pustia cea mai dinăuntru şi 
şase zile se despărțeau unul de altul, iar în a şaptea zi întâl- 
nindu-se, făceau rugăciunile şi mâncau împreună, nimic 
mai mult vorbind între dânşii. Deci, mergând dracii la unul 
dintr-înşii, îl amăgeau în multe feluri şi îi arătau mai îna- 
inte veniri de frați şi cele ce se făceau în multe locuri. 
Acestea văzându-le şi auzindu-le el că se fac întocmai, credea 
lor, socotind că sunt îngeri cei ce îi vestesc lui mai înainte 
acestea. L-au oprit să se mai ducă şi la fratele său în ziua 
cea orânduită. 

Deci, s-a dus odată să-l cerceteze pe un frate în mănăs- 
tire şi a arătat unora din mănăstire, întrebând ca pentru 
altul de este cu putinţă ca cineva să ştie cele din lume. lar 
ei auzind şi cunoscând că el este cel înşelat, l-au cercetat, 
zicând: 

- Dacă te îndeletniceşti cu acestea, să nu mai vii la noi. 

Şi îndată s-a pocăit, lepădând toate, întorcându-se la 
locul său, au venit iarăşi dracii după obicei, să-l amăgească, 
dar el îi numea mincinoşi şi îi certa. Şi îndată s-au prefăcut 
în dobitoace necuvântătoare şi îngrozindu-l, s-au dus. 

i 

12) Către alt bătrân au zis dracii: 

- Voieşti să-L vezi pe Hristos? 

Şi le-a răspuns: 

- Anatema vouă şi celui pentru care ziceţi! Căci în Hris- 
tosul meu cred, Care a zis: De va zice vouă cineva, iată aici 
este Hristos, iată acolo este, voi să nu credeți. 

Şi auzind dracii, s-au făcut nevăzuți. 

Pentru gândurile cele de hulă 
care vin în inima omului, hulitoare 
spre Dumnezeu, spre Preacurata 
Fecioara Maica lui Hristos 
Dumnezeu, spre sfinţii lui 
Dumnezeu şi spre Sfintele Taine 


Întrebare? 


1) Oare, de unde se întâmplă de vin şi intră în inima 
omului, fără de voia şi învoirea lui, nişte gânduri rele, 
necurate şi hulitoare spre Însuşi Domnul Dumnezeu şi spre 
Preacurata şi pururea Fecioara Maria, Maica lui Hristos 
Dumnezeu şi spre Sfinții lui Dumnezeu, în vremea rugă- 
ciunii şi în vremea cuminecării cu Sfintele Taine? Pentru 
care mulți au căzut întru deznădăjduire, socotindu-se pe ei 
fără Dumnezeu şi mai răi decât păgânii şi decât dobitoa- 
cele cele necuvântătoare, atât de mult, încât de aceea nici 
creştini nu se mai socoteau a fi şi mulți de această supărare 
s-au oprit de la Sfânta Împărtăşire. Unii au vrut ori să sară 
în apă să se înece, ori într-alt chip să se omoare, socotindu-se 
că ei nu mai au iertare de păcatul acesta, nici nu mai este 
nădejde de mântuirea lor, pentru că au hulit pe Însuşi Dom- 
nul Dumnezeu, aducându-și aminte şi socotind cuvântul 
Domnului ce este scris în Sfânta Evanghelie, care zice: „Tot 
păcatul şi hula se va ierta oamenilor, iar hula care este asupra 
Duhului Sfânt nu se va ierta, nici în acest veac, nici în 


*Dintre ale lui Anastasie Sinaitul, puţin schimbată. 

veacul ce va să fie”. Deci, de unde vin în inima omului nişte 
gânduri rele şi spurcate şi hulitoare de Dumnezeu, ca ace- 
lea care sunt fără voia omului? Şi în ce chip poate omul să 
se izbăvească şi să scape de pieirea acelor gânduri pierză- 
toare de suflet? 


Răspuns 


De acea ispită, de vei citi cu luare aminte, vei afla folos, 
că ispită ca aceea se întâmplă la mulți dacă-l sloboade Dum- 
nezeu pe diavol, ca să-i ispitească pentru înălțarea şi mân- 
dria lor, ca să-i smerească şi să-şi vină întru cunoştinţă, să-şi 
cunoască neputința lor şi să se pocăiască de mândria lor. 
lar unora fiind smeriţi şi cucernici, li se întâmplă lor o is- 
pită ca aceea, din zavistia şi pizma vrăjmaşului diavol. Pen- 
tru aceea şi multora din prea cuvioşii părinți care trăiau 
prin pustie cu multă înfrânare şi pustnicească viață, li se în- 
tâmpla lor de cădeau în acea boală şi în ispita diavolească 
a gândurilor rele şi hulitoare asupra Dumnezeirii. Precum 
zice Sfântul loan Scărarul şi alți Sfinți Părinţi, că de multă 
supărare şi scârbă ce aveau pentru acele gânduri diavo- 
leşti hulitoare de Dumnezeu, cădeau în deznădăjduire, în- 
tru slăbiciune şi boală sufletească şi trupească, încât li se 
veştejeau şi li se schimbau fețele de multe osteneli, foame 
şi sete, răbdare cu privegheri şi rugăciuni, că doar s-ar 
izbăvi de acele gânduri hulitoare, dar nu se puteau izbăvi. 
Şi când le veneau lor acele gânduri hulitoare asupra lui Dum- 
nezeu, li se părea că se va desface pământul şi-i va înghiţi, 
sau va cădea foc din cer şi-i va arde. Dar toate le pătimeau 
şi le răbdau pentru nesocotința, neştiința şi nepriceperea 
lor, că nu se socoteau, nici ştiau, nici pricepeau aceasta, că 
tot adevăratul dreptmăritor creştin care se teme de Dum- 
nezeu şi face poruncile Lui, nevinovat este de nişte gânduri 
spurcate, rele şi hulitoare de Dumnezeu ale vicleanului 
diavol care nu sunt cu voia şi învoirea omului, ci sunt nişte 
năvăliri diavoleşti asupra omului, fără de voia lui. Pen- 
tru care gânduri omul nu are nicio vină sau păcat, nici 

pedeapsă de la Dumnezeu, fiindcă omul nu le primeşte nici 
nu le urmează lor, ci îi cad lui năpastă. Căci cum ar putea 
cineva din creştini să-L hulească pe Dumnezeu, căruia 1 se 
închină şi 1 se roagă? Noi creştinii, Aceluia ne închinăm şi 
ne rugăm şi-L binecuvântăm ziua şi noaptea, în toată vre- 
mea şi în tot ceasul. Aceluia îi mulțumim şi pe Dânsul îl 
preamărim. Aceluia îi slujim, pe Acela îl chemăm pururea 
întru ajutorul nostru, înaintea Lui stăm şi îl rugăm şi pe El 
Unul îl ştim Dumnezeu, Tatăl, Fiul şi Sfântul Duh, într-o 
Dumnezeire, slăvit de toată făptura. Pentru Acela toate chi- 
nurile şi mucenicia cu bucurie le primim, le răbdăm şi le 
pătimim. De aceea suntem necăjiţi şi supăraţi şi luptaţi de 
vrăjmaşi, pentru Acela suntem goniţi, pentru Acela ne le- 
pădăm de lume şi de toate cele ce sunt într-însa. De aceea îi 
lăsăm pe părinții, frații şi surorile noastre şi ne lăsăm so- 
țiile şi fiii noştri, încă şi viața noastră şi trupul nostru le dăm 
la munci şi la pedepse cu osârdie. Cum s-ar putea ca să hu- 
lim şi să grăim de rău şi să-L ocărâm pe Dumnezeul nostru, 
pentru Care în toate zilele murim? Însă acele gânduri rele 
şi hulitoare sunt ispitele vicleanului duh al satanei, care 
vrea să ne smintească şi să ne despartă pe noi de Dumne- 
zeul nostru. Nimeni nu poate să facă aceasta precum mai 
sus am zis, să se închine lui Dumnezeu şi să-L. hulească, 
nici elinii cei păgâni. Nici chiar diavolii, care ne aduc şi ne 
aruncă în inimi gânduri rele şi hulitoare ca acelea, nu îndrăz- 
nesc să-L hulească pe Dumnezeu. Precum despre aceasta 
mărturiseşte Sfântul Apostol Iacov, fratele Domnului, zi- 
când: tu crezi că este un Dumnezeu şi bine faci, că şi dracii 
cred şi se cutremură. Deci, lucru arătat este, că ei nu în- 
drăznesc să-L hulească, încă şi de Domnul Hristos cu frică 
şi cu cutremur se rugau să nu-i trimită pe ei în chinuri şi Îl 
mărturiseau şi Îl grăiau de bine, zicând: ce este nouă şi Ție, 
lisuse, Fiul lui Dumnezeu, Celui viu? Ai venit mai înainte de 
vreme să ne munceşti? Ştimu-Te pe Tine cine eşti, Sfântul 
lui Dumnezeu. Precum de aici este arătat şi cunoscut lucru 
că diavolii vrăjmaşi fiind neamului omenesc şi având 

pururea mare pizmă şi zavistie asupra noastră, aruncă aceste 
gânduri spurcate şi hulitoare de Dumnezeu în inima omului, 
socotind vrăjmaşul căci cu acele gânduri hulitoare asupra 
Dumnezeirii, ar putea omul să se scârbească şi să se deznă- 
dăjduiască de mântuire, şi cu aceasta să-l despartă şi să-l 
îndepărteze de Dumnezeu. Dar noi creştinii şi credincioşii 
lui Hristos, pentru acele gânduri străine ale vrăjmaşului 
diavol, nicio osândă, cercetare, sau pedeapsă nu avem de 
la Dumnezeu. Că de ar fi ale noastre şi din inima noastră 
acele gânduri hulitoare, pe care le-am grăi noi şi le-am zice 
cu gura noastră! Ci noi mai mult voim să fim arşi în foc 
decât să grăim cu gura noastră cuvinte de hulă asupra 
Dumnezeului nostru. De acestea noi înştiințându-ne şi în- 
credințându-ne, nici într-o seamă să nu băgăm acele gânduri, 
ci când îţi va aduce diavolul şi va arunca în inima ta nişte 
gânduri hulitoare ca acelea, să-i zici şi să-i răspunzi în gân- 
dul tău aşa: să se întoarcă boala ta pe capul tău şi pe creşte- 
tul tău şi hula ta să se pogoare asupra ta, viclene diavole şi 
duhule necurate! lar eu, Domnului Dumnezeului meu tot- 
deauna mă închin, Îl laud şi Îl slăvesc şi niciodată nu-L voi 
huli, căci cum aş putea eu să hulesc şi proslăvesc pe Dom- 
nul Dumnezeul meu? Cum aş putea să-L ocărăsc când în 
toate zilele şi în tot ceasul, cu tot sufletul şi inima mea Îl 
preamăresc şi Îl rog pe Dânsul? Iar hula ta, viclene dia- 
vole, să se întoarcă pe capul tău! Şi în acest chip poți să te 
izbăveşti de acea ispită diavolească, nesocotindu-le şi nebă- 
gând în seamă acele gânduri ale lui, ci ocărându-l şi batjo- 
corind pe vrăjmaşul diavol, ştiind şi cunoscând noi că de la 
el şi ale lui sunt acele gânduri hulitoare iar nu de la noi, 
nici ale noastre. Ci de la noi şi ale noastre sunt alte gânduri 
şi patimi care se nasc, adică: curvia, preacurvia, îmbuibarea 
pântecului, beţia, zavistia, mânia, pizma, iubirea de argint, 
clevetirea, învrăjbirea, scumpetea, nemilostivirea, tirania, 
minciuna şi altele asemenea acestora. Aceste patimi sunt 
din voia noastră, de le vom face ori de nu le vom face. Şi de 
le vom gândi ori de nu le vom gândi, în cele ce facem noi 

cu voia noastră, vinovați şi greşiți suntem înaintea lui Dum- 
nezeu şi numai de acele patimi şi păcate şi gânduri rele 
vom fi şi noi cercaţi şi întrebaţi, care sunt sub puterea şi 
stăpânirea şi voia noastră. lar de cele ce nu sunt în voia şi 
stăpânirea noastră, nu vom fi cercați, nici întrebaţi şi gându- 
rile cele hulitoare de Dumnezeu nu sunt în voia şi stăpâ- 
nirea noastră, ci sunt nişte lucruri străine ale diavolului, 
pentru care gânduri noi nevinovaţi suntem. Cade-se a şti 
că aceste gânduri hulitoare de Dumnezeu, nu le duce dia- 
volul să le arunce în inimile necredincioşilor păgâni şi ereti- 
cilor, pentru că spre aceia nu are el zavistie, nici pizmă, 
nici război fiindcă ei, cu necredința şi eresul lor, nu-i sunt 
potrivnici, ci îi sunt supuşi. Ci toată silința şi nevoința lui 
este împotriva dreptmăritorilor creştini, ca să-i împiedice şi 
să-i smintească din credinţa lor, să-i scârbească, să-i deznă- 
dăjduiască, să-i depărteze şi să-i înstrăineze de Dumnezeu. 
Că ne spunea un părinte oarecare din Schit, că multă scârbă 
şi supărare avea de la spurcatele şi hulitoarele de Dumnezeu 
gânduri diavoleşti. lar odată neştiind ce să mai facă de mare 
scârbă şi supărare ce avea din acele gânduri drăceşti, a mers 
la fericitul Petru, arhiepiscopul Alexandriei şi mucenic şi 
s-a jeluit lui şi i-a spus toată scârba şi supărarea ce o are din 
pricina acelor gânduri hulitoare asupra Dumnezeirii şi asu- 
pra credinţei creştine. lar fericitul arhiepiscop i-a răspuns, 
zicând: mergi, fiule şi te îngrijeşte pentru alte greşeli ale tale, 
iar acel păcat pentru gândurile hulitoare asupra Dumnezeirii 
şi asupra credinţei creştineşti care zici că te supără, să fie 
asupra mea. Că tot creştinul dreptmăritor, care slujeşte şi se 
închină lui Dumnezeu cu credință, nu este vinovat de 
acele diavoleşti gânduri hulitoare de Dumnezeu, ci diavo- 
lul le aruncă în inima omului fără voia lui, pentru pizma şi 
zavistia lui cea mare, ce o are asupra omului creştin. Că şi 
mie, fiule, odată mi s-a întâmplat de mă supărau gândurile 
hulitoare şi mergând, m-am jeluit şi i-am spus Sfântului 
Pafnutie mărturisitorul şi mucenicul. lar el m-a întărit, 
zicând aşa: când m-au prins pe mine prigonitorii şi m-au 

dus să mă muncească pentru mărturisirea lui Hristos, toc- 
mai atunci, la acea judecată şi muncă, când mă chinuiau şi 
îmi ardeau trupul pentru Domnul Hristos şi cu cârlige de 
fier mă strujeau, vicleanul diavol îmi aducea gânduri de hulă 
către Dumnezeu, iar eu îi răspundeam cu mânie, zicând: o, 
duh viclean şi necurat, eu sufletul şi trupul şi toată viața 
mea mi le dau chinurilor şi morţii pentru Dumnezeul meu 
şi tu îmi aduci mie gânduri de hulă către Domnul Dumne- 
zeu? Că de L-aş huli pe Domnul Dumnezeul meu, după 
vicleanul şi vrăjmăşescul tău sfat, nu mi-aş da trupul şi 
sângele chinurilor şi focului pentru Dânsul; ci hula să se 
întoarcă pe capul tău, viclene diavole! Acestea spunându-le 
fericitul Petru arhiepiscopul, acelui părinte, l-a mângâ:iat şi 
l-a întărit. Deci, din aceasta putem noi să cunoaştem, că acele 
gânduri diavoleşti hulitoare asupra Dumnezeirii, nu se pot 
goni cu altceva, nici într-alt chip nu se poate izbăvi omul 
cel supărat de dânsele, fără numai să nu le bage niciodată în 
seamă. Că nu pot nimic să-ţi strice ție acelea, fiindcă acele 
gânduri nu sunt de la tine, ci de la diavol. Pentru aceea tu 
n-ai să dai seamă de acele gânduri. Şi prea cuviosul părin- 
tele nostru Pamvo, ne spunea nouă, zicând: eu, fiilor, tră- 
ind în adâncul pustiului şi rugându-mă lui Dumnezeu 
pentru iertarea şi îndreptarea vieții mele, odată mi-a adus şi 
mi-a aruncat diavolul în inimă gânduri hulitoare asupra lui 
Dumnezeu şi a Sfinţilor Lui şi foarte tare mă supărau. lar 
eu neştiind ce să fac de scârba şi supărarea ce aveam, am în- 
ceput cu osârdie a mă ruga lui Dumnezeu să gonească şi să 
depărteze de la mine aceste gânduri rele. Şi cu aşa de mare 
osârdie rugându-mă lui Dumnezeu, am auzit glas de sus gră- 
indu-mi aşa: Pamvo, nu avea nici o grijă de păcatele străine, 
ci de ale tale îngrijeşte-te că acele gânduri hulitoare sunt 


ale vicleanului diavol. 
+ 


2) Un frate l-a întrebat pe unul din părinţi despre gân- 
dul hulei, zicând: 

- Se necăjeşte sufletul meu, avvo, de dracul hulii, ci fă 
milă şi spune-mi, din ce cauză mi se întâmplă şi ce voi face? 

Răspuns-a bătrânul: 

- Un gând ca acesta ni se întâmplă nouă din clevetire, 
defăimare şi osândire, dar mai vârtos din mândrie şi din- 
tru a-şi face cineva voile sale şi a se lenevi în rugăciunea sa, 
şi din mânie şi iuțime care sunt semne ale mândriei, căci 
aceasta ne aruncă pe noi în patimile ce s-au zis şi de acolo 
se naşte gândul hulii şi de va zăbovi în suflet, îl dă dracul 
hulii la cel al curviei şi de multe ori îl aduce până la ieşirea 
din minți, iar de nu se va deştepta omul, piere. 

Cum trebuie ca rugăciunea să fie 
ajutată de faptă şi care sunt faptele 
care fac ca rugăciunea să fie neprimită 


1) A întrebat un bătrân dacă se folosesc cei ce cer rugă- 
ciunile părinţilor, iar ei se lenevesc. Şi i-a răspuns: 

- Mult poate rugăciunea dreptului, precum este scris, 
însă care se face, adică aceea care se ajutorează de cel ce cere 
rugăciunea, păzindu-se cu toată osârdia şi cu durere în 
inimă de gânduri şi fapte rele. Că de va petrece cu nebă- 
gare de seamă, de nici un folos nu-i va fi, chiar dacă Sfinții 
se vor ruga pentru el. Că unul zidind şi altul surpând, ce 
au folosit, fără numai osteneli? 

La acestea a adăugat şi această istorioară, zicând: 

- Era un sfânt părinte al unei chinovii, împodobit cu 
toată fapta bună, dar mai vârtos cu smerita cugetare, cu 
blândeţe, cu milostivirea către săraci şi cu dragostea. Acesta 
se ruga mult lui Dumnezeu, zicând: Doamne, mă ştii pe 
mine cât sunt de păcătos, dar nădăjduiesc, în îndurările 
Tale, să mă mântuiesc prin mila Ta. Deci, mă rog bunătății 
Tale, Stăpâne, să nu mă desparți de obştea mea, ci împre- 
ună cu mine şi pe aceia îi învredniceşte împărăției Tale, 
pentru nespusa Ta bunătate. Deci, această rugăciune neîn- 
cetat făcând-o, l-a încredințat iubitorul de oameni, Dum- 
nezeu, în acest chip: trebuia să se săvârşească pomenire de 
sfinţi la o altă mănăstire, care nu era departe de dânşii, şi îl 
chemau părinții acelei mănăstiri pe el împreună cu uce- 
nicii lui. lar el se lepăda. Dar a auzit în vis, zicându-i-se să 
meargă şi să trimită întâi pe ucenicii săi, apoi să meargă 
singur. Deci, ducându-se ucenicii lui, zăcea un înger în 

chip de sărac bolnav, în mijlocul drumului. Venind uce- 
nicii la locul acela şi văzându-l văitându-se, l-au întrebat, 
care e pricina. lar el a zis: sunt bolnav şi eram călare pe 
dobitoc, care trântindu-mă a fugit şi iată, nu are cine să-mi 
ajute. lar ei au zis: ce putem să-ți facem, avvo? Noi suntem 
pe jos. Şi lăsându-l, s-au dus. Apoi, după puţin timp a ve- 
nit şi părintele lor şi l-a aflat zăcând şi suspinând şi înştiin- 
țându-se de pricină i-a zis: nu au venit nişte monahi şi nu 
te-au aflat aşa? lar el a zis: ba da, au venit, dar neştiințân- 
du-se de pricină, au trecut zicând: noi suntem pe jos, ce 
putem să-ți facem? Zis-a lui avva: poți să umbli puțin şi să 
mergem? lar el a zis: nu pot! Atunci avva i-a zis: vino să te 
iau în spate şi Dumnezeu ne va ajuta şi vom merge. lar el a 
zis: cum poți atâta depărtare sa mă duci în spate? Mergi şi 
te roagă pentru mine! lar avva a zis: nu te voi lăsa, ci iată 
piatra aceea, te voi pune pe dânsa şi mă voi apleca şi te voi 
lua în spate. Şi aşa a făcut. La început îl simţea că este greu, 
ca un om mare, apoi se făcea mai uşor, tot mai uşor, încât 
se minuna cel ce îl purta pe spate. Şi deodată s-a făcut ne- 
văzut şi a venit glas către el: pururea te rugai pentru uce- 
nicii tăi să se învrednicească împreună cu tine de Împă- 
răția Cerurilor şi iată ca altele sunt măsurile tale şi altele 
ale lor. Deci, fă-i pe ei să vină la lucrarea ta şi vei dobândi 
cererea, căci eu sunt Dreptul Judecător, răsplătind fiecă- 


ruia după faptele lui. 


2) Un frate s-a dus la unul din bătrâni în lavra lui Suca, 
deasupra lerihonului, şi i-a zis: 

- Cum trăieşti, părinte? 

Răspuns-a lui bătrânul: 

- Rău. 

Zis-a lui fratele: 

- Pentru ce trăieşti rău, părinte? 

lar bătrânul i-a zis: 

- lată, am treizeci de ani de când stau înaintea lui Dum- 
nezeu în toate zilele rugându-mă, şi în rugăciunea mea 

uneori mă blestem pe mine, zicând către Dumnezeu: să nu 
Te milostiveşti spre toţi cei ce fac fărădelegea şi blestemați 
sunt cei ce se abat de la poruncile Tale, de la care eu puru- 
rea mă abat, şi fărădelegea o lucrez. Alteori către Dumne- 
zeu iarăşi zic: vei pierde pe toţi cei ce grăiesc minciună şi 
eu în fiecare zi grăiesc minciuna şi în inima mea cugetând 
rele, zic către Dumnezeu că cugetarea inimii mele înaintea 
Ta este pururea. Şi neavând post câtuşi de puţin, zic: ge- 
nunchii mei au slăbit de post. Şi iarăşi dacă am pomenire 
de rău asupra fratelui meu, zic către Dumnezeu: iartă-ne 
nouă precum şi noi iertăm! Şi toată grija având la a mânca 
pâinea mea, zic: am uitat a mânca pâinea mea. Şi dormind 
până dimineaţa, cântând la miezul nopții m-am sculat ca să 
mă mărturisesc Ţie. Neavând umilință câtuşi de puţin, zic: 
ostenit-am întru suspinul meu; sau: făcutu-s-au lacrimile 
mele mie pâine ziua şi noaptea. Şi cu totul fiind plin de mân- 
drie şi de odihnă trupească, mă batjocoresc pe mine şi 
cânt: vezi smerenia mea şi osteneala mea şi lasă toate păca- 
tele mele! Negătit fiind, zic: gata este inima mea, Dumne- 
zeule! Pe scurt deci, toată pravila şi rugăciunea mea mi se 
face mie spre mustrare şi ruşine. 

Zis-a fratele: 

- Eu socotesc, părinte, că acestea le-a făcut David pen- 
tru sine. 

Iar bătrânul suspinând, a zis: 

- Ce zici, frate? De nu vom păzi cele ce cântăm înain- 
tea lui Dumnezeu, la pierzare vom merge. 

Ei 

3) A zis un bătrân: 

- În schit era un frate osârduitor la slujba sa, dar leneş 
la celelalte. Şi într-o zi, se arată satana la unul din bătrâni, 
şi îi zice: O, minune! Cutare monah mă strânge în braţele 
sale ca să nu mă duc de la dânsul făcând voile mele şi în 
tot ceasul zice către Dumnezeu: Doamne, izbăveşte-mă de 
cel rău! 

+ 


4) Ziceau bătrânii că oglinda călugărului este rugăciu- 
nea. Şi iarăşi ziceau ei, că precum este cu neputinţă a-şi 
vedea cineva faţa sa în apă tulbure aşa şi sufletul nu poate 


să se roage de nu se va curăți de cele străine. 
Li 


5) A zis un bătrân: 

- Când omul se va păzi să nu-l nedreptățească pe aproa- 
pele, atunci are îndrăzneală cu gândul său că rugăciunea 
lui s-a primit la Dumnezeu. lar dacă cineva îl va nedrep- 
tăți pe aproapele, rugăciunea lui este urâtă şi neprimită. 
Căci suspinul celui nedreptăţit nu lasă rugăciunea celui ce 
l-a nedreptăţit să intre. 

Ei 

6) Povestit-a unul din părinți: 

- La Schit, când făceau Sfânta Liturghie clericii, se po- 
gora ca un vultur peste Jertfa cea de taină şi nimeni nu-l 
vedea, decât clericii, într-o zi a cerut unul de la diacon ceva. 
lar el i-a zis: nu am vreme acum. Apoi venind diaconul la 
Jertfa cea de taină, nu s-a pogorât asemănarea vulturului 
după obicei? Şi a zis preotul către diacon: pentru ce nu a 
venit vulturul după obicei? Negreşit pentru că în mine sau 
în tine este vreo greşeală care a oprit vulturul. Depărtează-te 
deci de la mine şi de se va pogori se va cunoaşte ca pentru 
tine nu s-a pogorât. Depărtându-se diaconul, îndată s-a po- 
gorât vulturul. lar după ce s-a sfârşit slujba, a zis preotul 
către diacon: spune-mi, ce ai făcut? lar el a zis: nu mă ştiu pe 
mine să fi greşit, fără numai că venind un frate şi cerându-mi 
cutare lucru, i-am răspuns că nu am vreme. Şi i-a zis lui: 
deci pentru tine nu s-a pogorât, fiindcă s-a mâhnit fratele asu- 


pra ta. Şi ducându-se diaconul, s-a pocăit înaintea fratelui. 
Ei 


7) Un frate l-a întrebat pe un bătrân oarecare, zicând: 
- Oare pentru care păcat nu primeşte Dumnezeu rugă- 
ciunea omului? 

Răspuns-a lui bătrânul: 

- Pentru pizma şi ținerea de minte a răului precum zice 
Domnul: de vei aduce darul tău la altar şi acolo îţi vei aduce 
aminte că fratele tău are ceva asupra ta, lasă darul tău îna- 
intea altarului şi mergi mai întâi de te împacă cu fratele 
tău şi apoi venind, adu darul tău. lar de ai vreo vrajbă şi 
pizmă asupra cuiva, atunci să ştii că rugăciunea ta şi jertfa 
ta nu este primită de Dumnezeu, ci mai vârtos scârbeşti şi 
mânii pe Dumnezeu în rugăciunea ta. 

Dumnezeu părinţi, pentru smerenie 


1) Zis-a un bătrân: 

- De este cineva cinstit şi lăudat de oameni mai mult de- 
cât măsura lui, unul ca acela de mult bine se lipseşte. lar cel 
ce nu este nici cât de puţin cinstit şi lăudat de oameni aici pe 
pământ, acela va fi proslăvit de Domnul Dumnezeu în cer. 

Ei 

2) Un frate l-a întrebat pe un bătrân, zicând: 

- Spune-mi mie, părinte, oare, ce ar face cineva vrând 
să-şi poată câştiga lui smerenia? 

Răspuns-a lui bătrânul, zicând: 

- Smerenia, fiule, este cununa de pietre scumpe a călu- 
gărului. Şi cel ce va vrea să câştige smerenia, acela pururea 
să se silească să-şi deprindă firea sa în a-şi vedea numai ale 
sale greutăți şi păcate şi a le cunoaşte, a se mâhni, a se de- 
făima şi a se îngriji pentru dânsele. lar păcatele altora să nu 
le ispitească, nici să osândească pe nimeni din frați. 

i 

3) Zis-a un bătrân: 

- Să nu cumva să gândeşti vreodată în gândul tău că 
tu eşti mai silitor si mai nevoitor spre faptele cele sufleteşti 
decât ceilalți frați, şi ca mai mult posteşti şi că te osteneşti, ci 
smereşte-te cu darul lui Hristos şi cu dragoste nefățarnică 
la toți fraţii, ca să nu cazi în duhul mândriei şi aşa să-ți 
pierzi osteneala. Căci scris este: celui ce i se pare că stă, să se 
păzească să nu cadă. Ci cu dragostea să fii ca şi cu sare în- 
dulcit pururea către fratele tău. 

+ 


4) De vei porunci ceva fratelui tău cu smerenie şi cu 
frica lui Dumnezeu să facă vreo treabă oarecare, el se va 
supune cuvântului tău, celui cu smerenie şi va face ceea ce 
îi vei zice lui. lar de vei porunci lui cu stăpânire, ca şi cum 
l-ai stăpâni pe el, iar nu cu smerenie şi cu frica lui Dumne- 
zeu, atunci, Dumnezeu care vede şi cunoaşte tainele inimilor, 
nu-i va da lui îndemnare în inimă să te asculte şi să facă cele 
ce îi porunceşti lui cu stăpânire. De vreme ce arătat este lu- 
crul care se face pentru Dumnezeu, aşişderea şi lucrul care 
se face cu porunca stăpânitoare. Căci lucrul care este al lui 
Dumnezeu este cu smerenie, cu rugăminte şi cu blândețe. 
lar poruncirea cu stăpânire este plină de mânie, de mâh- 


nire şi de tulburare, fiind lucrul vicleanului. 
a 


5) Un frate a mers la un bătrân şi l-a întrebat, zicând: 

- Părinte, ce voi face, că mă supără mândria şi trufia? 

Răspuns-a lui bătrânul: 

- Bine faci, fiule, că doar tu ai făcut cerul şi pământul. 

Aceasta auzind fratele, s-a umilit cu inima şi făcând me- 
tanie până la pământ bătrânului, a zis: 

- lartă-mă, părinte, că nici una din acestea n-am făcut. 

Zis-a lui bătrânul: 

- Dacă Cel ce a făcut cerul şi pământul S-a smerit pen- 
tru noi, atunci noi, care suntem tină şi țărână, pentru ce să 
ne trufim? 

Şi aşa s-a smerit fratele de cuvintele acelui bătrân, şi cu 
mult folos a mers la chilia sa, smerindu-se şi umilindu-se 
în inima lui. 

a 

6) Un bătrân oarecare a mers la un târg, să-şi vândă lu- 
crul mâinilor lui. Şi mergând el pe drum a întâlnit un om 
îndrăcit muncindu-se. Apropiindu-se, îndrăcitul l-a lovit pe 
bătrân cu palma peste obraz, iar bătrânul a întors şi cea- 
laltă parte a obrazului să-l mai lovească. lar dracul văzând 

smerenia bătrânului n-a putut răbda, ci îndată a ieşit din 
om şi a fugit. Şi omul a rămas sănătos şi a căzut la picioa- 
rele bătrânului, mulțumindu-i lui că l-a izbăvit pe el, cu 


rugăciunea lui, de muncirea cumplitului diavol. 
Ei 


7) Zis-a un bătrân: 

- Când îţi va aduce diavolul în inimă gândul mândriei 
şi al înălțării şi va începe a-ţi ridica şi a-i înălța inima, so- 
cotind în mintea ta că ai împlinit toate poruncile lui Dum- 
nezeu, atunci opreşte-ți acel gând şi începe a-ți da seama 
cu amănuntul şi a te ispiti, şi vezi, oare aşa este, cum îţi zice 
ție acel gând, sau nu? Adică ispiteşte-ți inima, oare iubeşti 
pe vrăjmaşii tăi? Oare te bucuri de binele lor? Oare îţi pare 
rău de scârba lor şi de căderea lor? Oare te socoteşti pe tine 
întru toate ca un ticălos şi netrebnic şi mai păcătos decât 
toți oamenii? Şi măcar de vei şi plini acestea toate, nici aşa 
să nu te înalți cumva în gândul tău, pentru că un gând ca 
acela strică şi risipeşte faptele cele bune, pe care le săvâr- 
şeşte omul. 


8) Şi iar a zis: 

- Cel ce este mult cinstit şi slăvit de oameni în lumea 
aceasta, acela în lumea cea viitoare va fi lipsit de slavă şi 
de cinste. Pentru că cinstea şi slava sa, şi-a luat-o de la oa- 
meni în lumea aceasta. lar cel ce nu este slăvit nici cinstit 
de oameni în lumea aceasta, acela va fi cinstit în lumea cea 
viitoare. 


9) Zis-a un bătrân: 

- În toate supărările şi scârbele ce ţi se vor întâmpla, 
defaimă-te şi te ticăloşeşte, zicând: pentru păcatele mele 
mi s-a întâmplat această scârbă şi deci mulțumesc Dumne- 


zeului meu. 
+ 


10) Un frate l-a întrebat pe un bătrân, zicând: 

- Care este lucrul străinului? 

Răspuns-a lui bătrânul: 

- Eu am văzut odată pe un frate străin, care a venit la 
noi în biserică în vremea slujbei. lar după sfârşirea slujbei, 
a mers în trapeză şi a şezut şi el cu frații la masă să mă- 
nânce bucate. lar unii din fraţi i-au zis: dar tu, frate, fiind 
străin, de ce faci îndrăzneală ca aceasta, de ai şezut fără bla- 
goslovenie împreună cu noi la masă? Scoală-te de la masă 
şi ieşi de aici afară! lar el auzind aceasta, îndată s-a sculat 
de la masă şi a ieşit afară. lar alți frați s-au scârbit pentru 
aceasta şi mergând, iar l-au chemat pe fratele cel străin 
înăuntru şi i-au zis să şadă iar la masă. Atunci, el îndată a 
intrat şi a şezut la masă, precum i-au zis lui, nimic îndo- 
indu-se sau mâhnindu-se. Şi după ce a mâncat bucate şi s-a 
sculat de la masă, l-au întrebat pe el fraţii, zicând: spune-ne 
nouă, frate, ce gândeai în inima ta când te-au scos afară de 
la masă? Credeam că te vei scârbi foarte mult. Răspuns-a 
lor fratele, zicând: nu m-am scârbit, ci eu am pus în gândul 
meu să mă asemăn cu un câine, care când îl goneşte cineva 
afară, el iese şi când îl cheamă, iar vine. Acestea auzindu-le 


frații, foarte s-au folosit toți de smerenia acelui frate străin. 
+ 


11) Odată au mers nişte oameni mireni în Tebaida la 
un bătrân, luând cu dânşii un om îndrăcit, ca să-l pof- 
tească pe acel bătrân să se roage lui Dumnezeu pentru 
dânsul şi să-l izbăvească de acea muncă diavolească. lar 
bătrânul fiind poftit de dânşii, a început a se ruga cu osâr- 
die lui Dumnezeu pentru dânsul, şi după ce a săvârşit rugă- 
ciunea a grăit necuratului duh, care era într-acel om şi a zis: 

- leşi, duh necurat, din zidirea lui Dumnezeu! 

Zis-a lui duhul cel necurat din om: 

- Voi ieşi dacă te voi întreba un cuvânt şi îmi vei 
răspunde. 

Zis-a lui bătrânul: 

- Întreabă şi zi ce ai de zis! 

Şi a zis diavolul: 

- Aceasta voi să te întreb şi să-mi spui mie: ce sunt ca- 
prele şi ce sunt oile? 

Răspuns-a lui bătrânul: 

- Caprele eu sunt, iar oile Dumnezeu le ştie. 

Acestea auzind diavolul, a strigat cu glas mare şi a zis: 

- lată, pentru smerenia ta ies! 

Şi îndată, în acel ceas a ieşit, iar omul a rămas sănătos 
şi aşa s-a dus la casa lui mulțumind şi slăvind pe Dum- 
nezeu. 


12) Zis-a un bătrân: 

- Voiesc să fiu biruit şi să am smerenie, decât să fiu bi- 
ruitor şi să am mândrie. 

La 

13) Un frate l-a întrebat pe un bătrân, zicând: 

- Ce este smerenia? 

Şi i-a zis bătrânul: 

- Smerenia este a se socoti omul pe sine mai nevrednic 
şi mai păcătos decât toți şi tuturor supus. 

Şi a zis fratele: 

- Cum este aceea, a fi tuturor supus? 

Zis-a bătrânul: 

- Să nu încerci să vezi păcatele străine, ci ale tale pă- 
cate şi răutăți să le vezi şi neîncetat să te rogi lui Dumne- 


zeu pentru iertarea ta. 
EL 


14) Un frate l-a întrebat pe un bătrân, zicând: 

- Spune-mi mie, părinte, un cuvânt pe care păzindu-l, 
să mă mântuiesc! 

Răspuns-a lui bătrânul, zicând: 

- De vei putea răbda cu smerenie toate osândirile şi 
ocările, de la oricine ţi se vor întâmpla ţie, te vei mântui, 
căci acesta este lucru mare şi mai de preț decât toate bu- 
nătățile. 

15) Zis-a un bătrân: 

- Nu te sili să ai îndrăzneală multă către cel mai mare 
şi nu merge adeseori la dânsul, că dintru aceasta începe a 
se naşte înălțarea şi mândria în inima fratelui şi începe a 


dori să fie mai mare şi poruncitor altora. 
Ei 


16) Un sihastru oarecare trăia în pustie şi avea un frate 
mirean la ţară, într-un sat. lar după ceva vreme a murit 
fratele lui, şi i-a rămas un copilaş de trei ani. lar sihastrul 
auzind de moartea fratelui său, a mers acolo, a luat prun- 
cul şi l-a dus cu sine în pustie la chilia lui, hrănindu-l cu 
finice şi cu alte verdețuri din pustie. Şi n-a văzut copilul 
niciun om, decât pe bătrânul sihastru care îl hrănea - de 
când l-a dus în pustie -, nici femei, nici sat, nici pâine n-a 
mâncat, nici n-a ştiut ce este şi cum este viața lumii aces- 
teia. Totdeauna era în pustie cu bătrânul, postind, rugân- 
du-se şi lăudând pe Dumnezeu. Şi aşa a petrecut optspre- 
zece ani şi a murit apoi copilul. lar după îngroparea lui, a 
început sihastrul a se ruga lui Dumnezeu ca să-i descopere 
lui pentru acel copil, în care ceată de sfinţi este pus? Şi i-a 
arătat Dumnezeu, căci după multă rugăciune cu osârdie ce 
a făcut, a adormit şi a văzut în vis un loc întunecat şi plin 
de toată scârbă şi în mijlocul acelui loc era copilul aruncat, 
zăcând în mare scârbă şi supărare nespusă. Aceasta vă- 
zând bătrânul, s-a mirat şi a început a grăi către Dumne- 
zeu, zicând: 

- Doamne, ce este nedreptatea aceasta? Au doară nu 
era curat acest copil de toate spurcăciunile trupeşti şi necu- 
rățiile lumeşti? EI, care în toate zilele şi nopţile Te prea- 
mărea şi Te lăuda pe Tine, postea, priveghea şi se ostenea 
şi cu nici un păcat lumesc nu era atins! Dar acum ce este 
aceasta, de-l văd la acel loc de scârba pedepsit? lar noi, care 
suntem născuți, crescuți şi îmbătrâniţi în păcate, ce nădejde 
de mântuire o să avem? O, amar şi vai mie! 

Acestea şi mai multe cu plângere şi cu tânguire grăin- 
du-le bătrânul, a stat înaintea lui îngerul Domnului şi a zis: 

- Ce plângi aşa, bătrâne şi te tânguieşti pentru acel copil, 
care cu adevărat de păcatele cele trupeşti şi lumeşti neatins 
a fost şi l-ai învăţat a posti, a priveghea şi a se ruga? Dar 
smerenia, adică a se smeri, pentru ce nu l-ai învățat? Că avea 
mândrie mare şi înălțare în inima sa, socotindu-se pe sine 
pentru curăţenia şi viața lui cea neatinsă de lume că este om 
mare şi sfânt, mai vârtos decât toţi cei din lume şi cu acea 
gândire trufaşă în inimă a şi murit. Deci, să cunoşti că nu 
este nedreptate la Dumnezeu, căci tot cel ce se înalță pe sine 
cu gândul său, necurat este înaintea lui Dumnezeu, precum 
zice proorocul. 

Acestea zicând lui îngerul, s-a făcut nevăzut. lar bătrâ- 
nul şi-a venit în fire şi în cunoştinţă şi a tot plâns neîncetat 
pentru pieirea copilului, până la sfârşitul vieţii sale. 

i 

17) Zis-a un bătrân: 

- Să ştiţi că alt drum către mântuire nu este decât sme- 
renia, după cum scrie Evanghelia vameşului. De va fi ci- 
neva neatins de păcate spurcate, să nu cumva sa se înalțe 
cu gândul său, socotindu-se pe sine fără de păcate, ci unul 
ca acela mai vârtos să se smerească şi să se păzească, soco- 
tindu-se mai păcătos decât toți oamenii. lar de se va înălța 
cu gândul său, socotindu-se că este neatins de păcate spur- 
cate pentru că n-a căzut în niciun păcat trupesc şi lumesc, 
ci este curat tot şi pururea gata şi vrednic de împărtăşirea 
Sfintelor Taine; iar pe altul, pe care îl ştie el că a căzut 
cândva în vreun păcat, îl socoteşte nevrednic de Sfintele 
Taine, unul ca acela cu astfel de gând înalt şi fără de sme- 
renie, este nevrednic, necurat şi urât lui Dumnezeu şi în 
pieire merge şi nu-i va folosi curăţenia lui, neavând smere- 
nie. Că mult mai plăcut şi mai iubit este de Dumnezeu pă- 


cătosul smerit, decât dreptul mândru. 
a 


18) Un frate l-a întrebat pe un bătrân, zicând: 

- Ce este, părinte, că Domnul Hristos zice în Sfânta 
Evanghelie: fericiți sunt cei ce plâng, că aceia se vor mân- 
gâia? lar Sfântul Apostol Pavel porunceşte în cartea sa, 
zicând: bucurați-vă pururea şi iarăşi zic, bucuraţi-vă! Deci, 
cum şi în ce chip va face omul să plângă şi să se bucure şi 
cum poate să încapă aceasta şi să fie amândouă împreună: 
şi plângerea şi bucuria? 

Răspuns-a lui bătrânul, zicând: 

- Plângerea este grija pentru Dumnezeu şi pentru po- 
runcile Lui, care naşte pocăinţa, iar pocăința naşte cunoş- 
tința, postirea, rugăciunea şi învățătura. lar bucuria este li- 
niştea în Dumnezeu şi blândeţea. Când adică se arată cineva 
bun şi cinstit la cuvânt, cu dragoste şi cu față veselă către 
cei ce vin la dânsul, iar în inima lui are plângere şi fața lui 
este veselă şi cuvântul lui cu dragoste. Şi aşa pot fi şi pot în- 
căpea amândouă şi plângerea şi bucuria. 

Li 

19) Era un sihastru oarecare bătrân, care de mulți ani 
trăia în pustie. Acestuia i-a venit gând în inimă, socotindu-se, 
cum că el a săvârşit şi a împlinit toate bunătăţile şi porun- 
cile lui Dumnezeu şi a început cu mare osârdie a se ruga 
lui Dumnezeu, zicând: 

- Doamne, Dumnezeul meu, arată-mi mie de mi-a mai 
rămas ceva nesăvârşit din faptele bune ca să le săvârşesc 
pe toate! 

lar văzătorul de inimi, Dumnezeu, vrând ca să-i sme- 
rească acel gând înalt, i-a descoperit lui în gând şi i-a grăit, 
zicând: 

- Mergi la cutare mănăstire, la arhimandrit şi ce îţi va 
zice ţie, aşa să faci! 

lar el deşteptându-se din somn, foarte s-a bucurat de 
acea vedenie dumnezeiască şi mulțumea lui Dumnezeu. Şi 
îndată a plecat la acel arhimandrit şi apropiindu-se de acea 
mănăstire, Dumnezeu i-a descoperit arhimandritului despre 
venirea lui, zicând: 

- lată cutare sihastru de la cutare pustie, vine la tine ca 
să te întrebe, să-i spui cuvânt pentru mântuirea sufletească. 
Deci, dacă va veni, aşa să-i faci tu: să-i dai o prăjină în mână 
şi să-i încredințezi porcii mănăstirii în seama lui şi să-i po- 
runceşti să-i păzească. 

Între timp a sosit şi sihastrul la poarta mănăstirii şi a 
început a bate la poartă ca să-i deschidă şi auzind portarul, 
a mers, i-a deschis şi a intrat înăuntru. Şi mergând la arhi- 
mandrit, s-au închinat unul altuia şi s-au sărutat după obicei 
şi au şezut. După aceea l-a întrebat pe el arhimandritul: 

- De, unde vii, avvo şi pentru ce este osteneala venirii 
tale la noi? Ai venit până aici sau mai departe mergi? 

Răspuns-a sihastrul şi a zis: 

- Eu, cinstite părinte, sunt cutare sihastru de la cutare 
pustie şi auzind şi înțelegând de folositoarea învățătură a 
cuvintelor cuvioşiei tale, într-adins numai până aici am venit, 
la cuvioşia ta, ca să-mi spui şi mie vreun cuvânt de folosul 
mântuirii sufletului, precum îţi va da ție Domnul cuvânt. 

Zis-a lui arhimandritul: 

- Cu adevărat, avvo, din depărtat loc ai făcut oste- 
neală până aici. Dumnezeu să te blagoslovească şi să-ți răs- 
plătească osteneala ta! lar dacă îţi voi spune ţie precum 
pofteşti cuvânt de folosul mântuirii sufletului, oare vei face 
după cum îţi voi zice? 

Răspuns-a sihastrul şi i-a zis: 

- lată, mă făgăduiesc înaintea lui Dumnezeu, că orice-mi 
vei zice, cu bucurie voi face după cuvântul ce-mi vei spune! 
Că pentru aceasta mi-am ostenit bătrânețile mele de am 
călătorit atâta şi am venit la cuvioşia ta, ca să fac după cu- 
vântul ce-mi vei zice. 

Atunci arhimandritul sculându-se de pe scaunul său şi 
luând o prăjină pe care mai înainte de venirea sihastrului 
i-o gătise pentru acea treabă, i-a dat-o, zicând: 

- lată, frate, acesta este cuvântul pe care voi să ţi-l spun 
pentru mântuirea sufletului tău. Primeşte acest toiag şi mergi 

de paşte porcii acestei sfinte mănăstiri! lată, ţi-am spus ce 
să faci. Mergi şi fă aşa precum ţi-am zis! 

Şi aceasta zicând, îndată a poruncit de a adus toți porcii 
mănăstirii şi i-a dat în seama lui şi l-a trimis la câmp să-i 
pască. lar el la aceasta n-a îndrăznit să răspundă nimic, ci 
supunându-se a primit porcii în seama sa şi ieşind cu dânşii 
la câmp a început a-i paşte. lar oamenii care îl ştiau, pentru 
că era foarte vestit şi multora ştiut pentru viaţa lui cea îmbu- 
nătățită, auzind unde este şi că paşte porcii la câmp, se mirau 
de aceasta şi minunându-se, spuneau unul altuia, zicând: 

- lată, sihastrul cel mare şi vestit de la cutare pustie, a 
înnebunit şi şi-a ieşit din minte şi a plecat din pustie, de la 
locul şi chilia lui, iar acum umblă de paşte porcii la câmp. 

Acestea vorbind oamenii unii cu alții, de multe ori se 
întâmpla să audă şi el aceste vorbe. Căci mulți şi din cei ce 
nu ştiau, nici îl cunoşteau, vorbeau şi spuneau despre 
dânsul, fiind de față. lar alții ziceau: 

- Sihastrul cel mare s-a îndrăcit şi umblă pe câmp îm- 
preună cu porcii. 

Iar el auzind, răbda cu smerenie şi aşa, cu multă răb- 
dare şi smerenie, trei ani a păscut porcii acelei mănăstiri. 
După ce s-au împlinit trei ani păscând porcii, văzând Dum- 
nezeu răbdarea şi smerenia lui, a poruncit arhimandritului 
să-l cheme şi să-l sloboadă să meargă iarăşi la locul şi chi- 
lia lui. lar arhimandritul, după descoperirea şi porunca lui 
Dumnezeu, i-a poruncit să dea porcii în seama altui om, 
pe care l-a trimis să-i pască, iar el să vină la mănăstire, zi- 
când că-i este trebuincios. Şi aşa, după porunca arhiman- 
dritului, dând porcii în seama acelui om, a venit la mănăs- 
tire. De când i-a dat porcii în seama lui şi l-a trimis la câmp 
ca să-i pască, de atunci el nu a mai venit pe la mănăstire, 
nici arhimandritul cu dânsul nu a mai vorbit, ci vara umbla 
cu porcii la câmp de-i păştea, iar iarna şedea cu ei de-i 
hrănea în afara metocului sau odaia dobitoacelor, care era la 
o moşie departe de mănăstire. lar dacă a mers la arhimandrit, 

şi arhimandritul dacă l-a văzut pe el aşa schimonosit şi cu 
fața schimbată şi stricată de vânturi şi de arsura soarelui, 
cu barba afumată de multul fum al odăii şi hainele feştelite 
şi rupte, încât numai se țineau de trup, s-a umilit cu inima 
şi cu mare plângere a căzut la picioarele lui, zicând: 

- lartă-mă, robule al lui Hristos că te-am necăjit atâta 
vreme cu acea ascultare osânditoare. Să ştii, frate, că nu de 
la mine ţi-am făcut aceasta, ci după arătarea şi porunca lui 
Dumnezeu, pentru vreo greşeală ce vei fi făcut înaintea lui 
Dumnezeu în gândul tău cândva, neluându-ți seama. Pen- 
tru că mie mai înainte de a veni la mine, mi-a descoperit 
Dumnezeu şi mi-a spus de venirea ta şi mi-a poruncit, ca 
îndată să-ți dau porcii mănăstirii în seamă şi să te trimit cu 
dânşii la câmp, ca să-i paşti, precum ţi-am şi făcut. lar acum, 
frate, văzând Dumnezeu răbdarea şi smerenia ta, s-a milos- 
tivit şi te-a iertat de acea greşeală ce vei fi făcut şi pentru 
care te-a trimis la această ispită. Căci acum mi-a poruncit 
Dumnezeu, să-ți iau porcii din seama ta şi să te slobod să 
mergi la locul şi chilia ta şi să-ți păzeşti iarăşi rânduiala. 

Atunci a răspuns bătrânul cu multă umilinţă şi lacrimi: 

- Adevărat, părinte, eu am greşit Domnului Dumne- 
zeului meu, pentru care pe dreptate mi s-a făcut mie 
aceasta. Căci eu văzându-mă pe mine de atâția ani trăind 
în pustie şi în toate zilele şi în toată vremea nevoindu-mă 
şi silindu-mă după puterea mea să fac cele plăcute lui 
Dumnezeu şi să împlinesc toate poruncile Lui, mi-a venit 
în gând, că eu acum am săvârşit toate faptele bune şi porun- 
cile lui Dumnezeu. Şi am început cu mare osârdie a mă ruga 
lui Dumnezeu să-mi arate de mi-a mai rămas cumva vreo 
faptă bună nesăvârşită, să o săvârşesc şi pe aceea. Aşa ru- 
gându-mă, mi-a arătat Dumnezeu şi mi-a poruncit, să vin la 
cuvioşia ta şi cele ce-mi vei zice să le fac. Şi aşa eu, cu mare 
bucurie după porunca lui Dumnezeu, am plecat şi am venit 
la prea cuvioşia ta, negândind de o întâmplare ca aceasta. 

Zis-a arhimandritul: 

- Adevărat, frate, mari şi neajunse de mintea omenească 
şi drepte sunt judecăţile lui Dumnezeu şi mare este purta- 
rea Lui de grijă pentru noi! lar noi de nu ne vom sili să 
câştigăm smerenia, în zadar ne vor fi osteneala şi faptele 
noastre, care ne par că sunt bune şi plăcute lui Dumnezeu 
şi nimic nu ne vor folosi, de nu vor fi acoperite cu smerenia. 
Căci mulți, cu multe şi mari bunătăți, neavând smerenie, 
au pierit şi nu i-au folosit pe ei bunătățile şi faptele lor cele 
bune, cu îngâmfare şi fără de smerenie. Căci bunătățile şi 
faptele cele bune, de nu vor avea smerenie, îl înalță pe om 
la mândrie şi-l pierd, precum şi ţie, frate, ţi s-a întâmplat, 
pentru că n-ai avut smerenia cu care să-ți fi acoperit bunătă- 
țile tale, ca să nu le vadă şi să le ştie vrăjmaşul, însă pe tine, 
frate, Dumnezeu te-a canonisit, te-a miluit şi te-a iertat. 
Acum, întoarce-te şi te du iarăşi la locul şi chilia ta şi-ţi pă- 
zeşte orânduiala şi de acum te păzeşte foarte şi te fereşte 
de părerea înaltă şi te sileşte cu toată osârdia, de îţi este de 
folos smerenia, că smerenia e acoperământul faptelor bune! 
Şi de vei şi face vreo faptă bună, îndată să o acoperi pe ea 
cu smerenia, ca să nu răsufle, căci fapta bună neacoperită 
cu smerenie răsuflă şi este urâtă de Dumnezeu. Aşa fă, frate 
şi mă iartă pentru necazul ce ţi-am făcut atâta vreme şi mă 
pomeneşte şi pe mine, nevrednicul, în sfintele tale rugă- 
ciuni către Dumnezeu! 

Şi i-a dat cele ce-i trebuiau lui şi aşa închinându-se şi să- 
rutându-se cu părintească sărutare, l-a blagoslovit şi l-a slo- 
bozit. Şi a plecat şi a mers iar în pustie, la chilia sa, găsind 
chilia curată şi măturată precum a lăsat-o, ca şi cum ar fi în- 
grijit-o cineva, neavând mucezeală sau greu miros precum 
una părăsită, ca în ziua în care a plecat dintr-însa, de care 


lucru foarte se minuna. 
+ 


20) Un frate l-a întrebat pe un bătrân oarecare, zicând: 
- Părinte, de va voi vreun frate să-mi vorbească şi să-mi 
spună nişte cuvinte nefolositoare sau glume lumeşti şi vorbe 

deşarte, oare mi se cade a-i zice să tacă, să nu vorbească 
vorbe deşarte şi nefolositoare şi glume lumeşti? 

Răspuns-a lui bătrânul: 

- Nu, fiule, nicidecum nu ți se cade să-i zici să tacă, 
orice va vorbi. Că de-i vei zice să tacă, să nu vorbească vorbă 
fără de treabă, atunci cu acel cuvânt îl ocărăşti pe fratele 
tău şi-l ruşinezi, ca şi cum l-ai lovi cu palma peste obraz. Şi 
peste puțin şi tu însuți vei vorbi vorbe deşarte şi fără de 
treabă. Şi în zadar, spre păcatul tău, ai ocărât şi ai osândit 
cu mândrie pe fratele tău, poruncindu-i să tacă. Dar dacă 
nu îţi place a vorbi vorbă fără de treabă, atunci nu vorbi, ci 
taci cu smerenie şi aşa, cu tăcerea şi smerenia ta, îi vei da 


lui şi altora chip bun. 


21) Un frate l-a întrebat pe un bătrân, zicând: 

- Avvo, ce este smerenia? 

Răspuns-a lui bătrânul: 

- Smerenia este aceasta, fiule, să nu socoteşti cândva 
întru părerea ta, cum că ai făcut ceva lucru bun şi plăcut 
lui Dumnezeu. Ci mai vârtos să te socoteşti pururea fără 
de nici o faptă bună şi plăcută lui Dumnezeu, între oameni 
fiind, să te socoteşti şi să te vezi mai păcătos şi mai ne- 
vrednic decât toți. Celui ce-ţi face rău, să te sileşti să-i faci 
bine, după putinţa ta. lată, fiule, ţi-am spus ce este smere- 
nia, mergi dar şi fă aşa şi te vei mântui! 

a 

22) În zilele împăratului Teodosie, care se chema cel Mic, 
a venit un bătrân din părțile Egiptului şi s-a aşezat în pus- 
tie aproape de Țarigrad (Constantinopol) şi era slăvit de 
toți. lar odată, trecând împăratul pe drumul acela, aproape 
de chilia acestui sihastru, a vrut însuşi să meargă să-l vadă. 
Şi lăsându-şi suita, a mers singur la chilia sihastrului în chi- 
pul unui ostaş. Bătând la uşă, i-a deschis bătrânul şi l-a 
primit cu bucurie, ca pe un ostaş, neştiind că este însuşi 
împăratul. Şi făcând rugăciune după obicei, au şezut amân- 
doi. Apoi a început împăratul a-l întreba, zicând: 

- Cum trăiesc părinţii în Egipt? 

Zis-a lui bătrânul: 

- Bine, cu mila şi darul lui Dumnezeu! Ei se roagă pu- 
rurea pentru pacea şi mântuirea a toată lumea. 

După aceea i-a pus lui bătrânul masa, scoțând dintr-o 
putinică posmagi uscați, şi muindu-i cu apă a mai pus pe 
ei, dintr-un ulcior, puţin oțet, untdelemn şi sare şi i-a pus 
pe masă; asemenea şi un pahar cu apă. Şi-l poftea, zicând: 

- Ospătează, fiule, din ce mi-a dat mie Dumnezeu! 

lar împăratul a mâncat cu mare poftă şi a băut şi apă. 
L-a întrebat pe bătrân oaspetele, zicând: 

- Spune-mi mie, părinte, ştii cine sunt eu? 

Răspuns-a bătrânul: 

- Nu, fiule, nu te cunosc! 

Atunci a zis lui împăratul: 

- Eu sunt împăratul Teodosie! 

Acestea auzind bătrânul, îndată s-a închinat la picioa- 
rele lui. Şi i-a zis împăratul: 

- Fericiți sunteți voi, părinte, că v-aţi ales viaţă liniş- 
tită, fără de gâlceavă şi grijă. Adevărat îţi zic ție, părinte, că 
eu în palat sunt născut şi hrănit şi crescut, dar niciodată n-am 
mâncat cu aşa poftă, precum am mâncat şi am băut la tine. 
Deci iarăşi zic: fericiți sunteţi voi, părinte şi fericită este 
viața voastră! 

Şi aşa luând blagoslovenie de la bătrânul, a ieşit şi a 
mers la ostaşii săi, care îl aşteptau în drum. lar pe bătrânul, 
după aceea, au început a-l cinsti şi a-l slăvi toți dregătorii şi 
oamenii. Pustnicul însă, neiubind acea cinste şi slava ome- 
nească, a fugit şi a mers iarăşi în Egipt. 

Ei 

23) Zis-a un bătrân: 

- Să nu nesocoteşti pe cel ce îţi slujeşte ție, că tu nu ştii, 
că poate este mai mult duhul şi darul lui Dumnezeu într-în- 
sul decât în tine. Pentru aceea, să nu fim nesocotitori spre 
cei ce ne slujesc nouă. 

24) Zis-a un bătrân: 

- Cade-se nouă cu toată osârdia, pururea să ne silim să 
ne câştigăm smerenia, care este acoperământul faptelor 
bune. De vom face cândva vreo faptă bună, îndată să o aco- 
perim cu smerenia, ca să nu o vedem şi să începem a ne fe- 
rici pe noi. Căci pentru acea fericire îşi pierde călugărul 
plata ostenelilor sale şi sloboade Dumnezeu pe diavolul care 
ne aduce ispite şi gânduri spurcate. Nouă ni se cade să ne 
smerim şi să ne osândim pururea. Pentru că noi nu numai că 
nu facem niciun bine, dar nici datoria noastră, pentru care 
suntem datori, nu o împlinim. 

Ei 

25) Un frate l-a întrebat pe un bătrân iscusit, zicând: 

- Avvo, cum zic unii că de multe ori văd arătare în- 
gerească? 

Răspuns-a lui bătrânul, zicând: 

- Fiule, fericiți sunt cei ce văd păcatele lor, iar nu cei ce 
văd arătări şi alte lucruri! 

Ei 

26) Un frate oarecare avea scârbă asupra altui frate. lar 
acel frate, înțelegând cum că cutare frate are scârbă asupra 
lui, a mers la dânsul, vrând să i se smerească, să-şi ceară 
iertare şi să se împace cu dânsul. Bătând el la uşa fratelui, 
acela n-a vrut să-i deschidă şi să-l primească. Acesta, dacă 
a văzut că nu-i deschide, s-a scârbit şi el. Şi mergând la un 
bătrân, i-a spus, jeluindu-se cum că are scârbă asupra unui 
frate şi a mers la dânsul să-şi ceară iertare şi să se împace 
cu dânsul şi nu l-a primit, nici nu i-a deschis uşa. Bătrânul 
i-a zis: 

- Caută fiule, şi-ţi ia seama, că poate ai vreun gând în 
inima ta, cum că tu nu eşti cu nimic vinovat, nici nu l-ai 
făcut lui nici un rău, ci el a făcut rău şi el este vinovat! Ast- 
fel, pe tine însuţi te îndreptezi, iar pe el îl învinovățeşti Pen- 
tru aceea nu-i dă Dumnezeu lui îndemnare să-ți deschidă 

şi să te primească, pentru că nu cu adevărată pocăință mergi 
la dânsul, ci cu fățărnicie. Mergi şi pune în inima ta, cum că 
tu ai greşit şi tu eşti vinovat, iar pe dânsul să-l îndreptă- 
țeşti (în inima ta). Şi aşa Dumnezeu îi va da lui îndemnare 
şi umilință să se smerească şi să se împace cu tine. 

Şi i-a spus lui această poveste: 

- Erau doi mireni în Egipt, în ţinutul Alexandriei şi 
erau amândoi cu bună cucernicie şi cu viață bună. Aceştia 
sfătuindu-se, au lăsat lumea şi s-au călugărit amândoi. Şi 
auzind ei citindu-se cuvântul cel scris în Sfânta Evanghelie, 
care zice: „unii s-au eunucit pe sine pentru Împărăția ceru- 
rilor” şi râvnind acestui cuvânt al Evangheliei, s-au făcut 
amândoi eunuci. Şi neştiind ei puterea dumnezeieştii Scrip- 
turi, li se părea că foarte mare bunătate au făcut cu acel 
lucru, pentru Împărăția cerurilor. Arhiepiscopul, auzind de 
acest lucru, i-a despărțit de Sfânta Biserică. lar ei cârteau 
asupra arhiepiscopului zicând că din pizmă şi fără drep- 
tate i-a despărțit de Biserică. Şi s-au sfătuit să meargă la 
arhiepiscopul lerusalimului, să se jeluiască şi să-şi spună 
pricina şi acela îi va blagoslovi şi îi va împărtăşi iarăşi Bise- 
ricii. Deci, au mers la arhiepiscopul Ierusalimului şi au în- 
ceput a se jelui pentru strâmbătatea ce le-a făcut-o lor arhi- 
episcopul Alexandriei, de i-a despărţit de Biserică, spunân- 
du-i şi pentru ce pricină. Arhiepiscopul lerusalimului au- 
zind acestea, le-a zis: şi eu vă despart! Ei, auzind aceasta, 
s-au scârbit foarte şi sfătuindu-se, au zis unul către altul: să 
mergem, frate, la arhiepiscopul Antiohiei şi acela văzând 
scârba şi strâmbătatea ce răbdăm, nefiind vinovați, îşi va 
face milă şi ne va primi! Aşa că au mers la arhiepiscopul 
Antiohiei şi i-au spus plângerea şi pricina lor, iar arhie- 
piscopul auzind, le-a zis: şi eu vă despart! lar ei, în loc de 
nădejdea pe care o aveau, că îi va bucura acel arhiepiscop, 
au auzit şi pe ceilalți, zicând: şi eu vă despart! Deci s-au 
sfătuit să meargă la Roma, la papa, zicând: să mergem noi, 

frate, la papa şi el ne va primi şi ne va izbândi. Şi aşa au 
plecat la Roma, la papa şi s-au jeluit şi au spus papei toată 
pricina lor şi cum toți arhiepiscopii, necăutându-le drepta- 
tea şi nevinovăția, i-au despărțit de Sfânta Biserică. Papa 
auzind acestea, le-a zis lor: şi eu vă despart! Auzind ei şi 
de la papa acelaşi cuvânt pe care l-au auzit de la ceilalți 
arhiepiscopi, se gândeau în sine, zicând: ce vom face, frate, 
că aceştia sunt toți uniți la un cuvânt, fiindcă ei se adună la 
soboare şi se sfătuiesc şi se unesc să țină toți una şi să fie 
într-un cuvânt! lar noi frate, să mergem la Sfântul Epifa- 
nie, arhiepiscopul Ciprului şi să ne jeluim şi să-i spunem 
toată pricina noastră. Şi acela fiind om sfânt şi prooroc şi 
cunoscător, ne va cunoaşte supărarea şi nevinovăția noastră 
şi scârba ce-o tragem fără de dreptate şi ne va primi. leşind 
din cetatea Romei, au plecat la ostrovul Ciprului şi dacă s-au 
apropiat de cetatea unde era Sfântul Epifanie, Dumnezeu 
i-a descoperit lui despre venirea celor doi călugări şi lucrul 
şi pricina lor. lar Sfântul Epifanie înştiințându-se, îndată a 
trimis un cleric al său în întâmpinarea lor să le spună ca în 
cetatea lui să nu îndrăznească să intre, căci nu-i primeşte. 
Ei auzind aceasta, s-au umilit cu inimile şi s-au smerit, vor- 
bind unul către altul: cu adevărat, frate, noi am greşit lui 
Dumnezeu. Pentru ce umblăm zbuciumându-ne, vrând ca 
să ne îndreptăm? Fie şi cum socoteam noi, adică toți, fără 
dreptate şi fără nici o vină, unul după altul ne-au despărțit 
de Sfânta Biserică. lar acesta, la care încă nici n-am mers să 
ne jeluim şi să ne spunem pricina noastră şi nici nu ne-a 
văzut, fiind om sfânt şi prooroc cunoscător, Însuşi Dum- 
nezeu i-a descoperit şi i-a arătat venirea şi greşeala noastră, 
pentru care, iată că ne-a poruncit nici în cetate să nu in- 
trăm. Pentru aceea, frate, în zadar ne ostenim umblând ca 
să ne îndreptăm, că noi am greşit lui Dumnezeu şi Dum- 
nezeu i-a arătat greşeala noastră. Şi aşa, nu numai că nici 
fața nu ne primeşte să i-o vedem, ci nici în cetate nu ne 

primeşte. Deci, au început a se umili, a plânge şi a se 
smeri, cunoscându-şi greşeala şi păcatul. lar văzătorul de 
inimi Dumnezeu, văzându-i că şi-au cunoscut greşeala şi 
şi-au umilit inimile şi se smeresc, căindu-se de păcatul să- 
vârşit, i-a descoperit şi a arătat iarăşi pe dânşii Sfântului 
Epifanie, cum că şi-au cunoscut păcatul şi se smeresc, căin- 
du-se. l-a poruncit acestuia să trimită să-i cheme şi să-i pri- 
mească, că şi-au cunoscut greşeala şi acum smerindu-se, se 
căiesc. Aşa, Sfântul Epifanie a trimis după dânşii şi i-a 
chemat la sine şi cu multe cuvinte de folos i-a învăţat şi i-a 
mângâiat primindu-i în Sfânta Biserică şi împărtăşindu-i 
cu Sfintele Taine. Şi a scris pentru dânşii la arhiepiscopul 
Alexandriei, zicând: primeşte frate, fiii tăi, că adevărat acum 
s-au smerit! Aşa i-a trimis la locul lor. 

Această povestire spunând-o bătrânul fratelui, i-a zis: 

- lată, fiule, aceasta este cu adevărat tămăduirea sufle- 
tului, ca în toate lucrurile să ne smerim, defăimându-ne şi 
ocărându-ne, descoperindu-ne şi vădindu-ne înaintea lui 
Dumnezeu păcatele noastre iar nu ale fratelui nostru. 

Auzind fratele, s-a umilit cu inima şi făgăduindu-se că 
va face după cuvântul bătrânului, s-a dus iarăşi cu smere- 
nie la acel frate care avea scârbă asupra lui, să se roage să-l 
ierte. Bătând la uşa chiliei, îndată a auzit acela şi i-a des- 
chis. Dar mai înainte să se închine el şi să-şi ceară iertare 
acela i s-a închinat lui cu smerenie, zicând: 

- lartă-mă, frate, că te-am scârbit! 

Şi aşa, cu dragoste şi din tot sufletul sărutându-se unul 


cu altul, s-a făcut mare bucurie între dânşii. 
a 


27) Erau doi frați călugări care de multă vreme trăiau 
în dragoste împreună la un loc. lar vrăjmaşul diavol, zavis- 
tuindu-le traiul lor cel bun, a vrut să-i despartă pe unul de 
celălalt. Deci, a făcut între dânşii pricină ca aceasta: fratele 
cel mai mic a aprins lumânarea şi a pus-o la locul ei. lar 

diavolul făcând pacoste, a doborât lumânarea şi s-a stins. 
Fratele cel mare scârbindu-se de aceasta, l-a lovit cu mânie 
pe fratele său peste obraz, iar el cu smerenie i s-a închinat 
lui până la pământ, zicând: 

- lartă-mă, frate, că te-am scârbit, ci aşteaptă puțin 
până o voi aprinde iar. 

Dar puterea lui Dumnezeu l-a muncit pe acel diavol 
până ce s-a făcut ziuă. Dacă s-a făcut ziuă, diavolul a mers 
în capiştea idolească şi se jeluia mai marelui său, spunân- 
du-i toată întâmplarea şi ce a făcut celor călugări şi cum s-a 
smerit călugărul cel mic celui mai mare. Pentru această 
smerenie l-a muncit pe el puterea lui Dumnezeu până la 
ziuă. Acestea diavolul spunându-le şi jeluindu-se stăpâ- 
nului său în capiştea idolească, iar slujitorul templului în- 
tâmplându-se în acel ceas acolo şi auzind cele ce se jeluia 
acel drac, se mira de neputința lor şi umilindu-se la inimă, 
a mers la o mănăstire şi s-a făcut călugăr iscusit şi smerit. 
EI spunea fraților: 

- Smerenia risipeşte puterea vrăjmaşului, căci eu am 
auzit dracii grăind şi vorbind între dânşii, cum că de vom 
face oarecare tulburare şi gâlceavă între călugări şi se va 
întoarce unul dintr-înşii şi smerindu-se se va închina fra- 
telui său, atunci acela toată puterea noastră o risipeşte. 

Aceasta auzind noi, fraților, să ne silim să câştigăm sme- 
renia, care risipeşte puterea diavolului. Şi aşa Dumnezeul 
păcii va fi cu noi şi ne va feri de toate laţurile vrăjmaşului. 
A Căruia este slava în vecii vecilor. Amin. 

Ei 

28) Povestesc unii despre un bătrân oarecare că a pe- 
trecut şaptezeci de săptămâni mâncând o dată în săptă- 
mână. Deci, se ruga lui Dumnezeu pentru un cuvânt din 
Scriptură să i-l descopere şi nu-i descoperea lui Dumne- 
zeu. Astfel, a zis în sine: deşi am făcut atâta osteneală, încă 
nimic n-am câştigat. Voi merge de acum la un frate şi-l voi 


151 


Cuvinte folositoare ale Sfinţilor Bătrâni cei fără de nume 


întreba. Şi dacă a închis chilia, vrând să plece, a fost trimis 
îngerul Domnului la dânsul, grăind: 

- Şaptezeci de săptămâni ai postit şi nu s-a apropiat 
rugăciunea ta de Dumnezeu. lar când te-ai smerit a ieşi la 
fratele tău, sunt trimis să-ți vestesc ție cuvântul. 


Şi acestea spunându-i-le a plecat de la dânsul. 
a 


29) Zis-a un bătrân: 
- Aceasta este vindecarea omului şi aceasta vrea Dum- 
nezeu: să-şi arunce omul greşeala asupra sa înaintea lui 


Dumnezeu. 
+ 


30) A fost un episcop într-o cetate şi din lucrarea sa- 
tanei a căzut în curvie. Făcându-se adunare în biserică 
pentru slujbă şi neştiind nimeni de păcatul lui, el singur a 
mărturisit înaintea norodului, zicând: 

- Eu am căzut în curvie. 

Şi a pus omoforul sau pe prestol, zicând: 

- De acum nu vă mai pot fi episcop. 

Şi a strigat tot norodul cu plângere, zicând: 

- Păcatul acesta asupra noastră, numai rămâi în epis- 
copie. 

lar el a zis: 

- De voiţi să rămân în episcopie, faceţi ceea ce vă voi 
zice. 

Şi poruncind să se închidă uşile bisericii, s-a aruncat 
pe sine la o fereastră cu faţa în jos şi a zis: 

- Nu are parte de Dumnezeu cel ce ieşind nu va călca 
pe mine. 

Şi au făcut după cuvântul lui şi călcând peste el, ie- 
şeau. Şi când a ieşit cel de pe urmă, s-a făcut glas din cer, 
zicând: 

- Pentru multa lui smerenie i-am iertat păcatul. 

La 


31) A zis un bătrân: 


152 


Cuvinte folositoare ale Sfinţilor Bătrâni cei fără de nume 


- Cel ce are smerenie, smereşte pe draci, iar cel ce nu 


are smerenie, este batjocorit de draci. 
Ei 


32) A zis iarăşi: 
- Nu numai cu cuvintele să te smereşti, ci şi cu mintea. 
Căci a te înălța în lucrurile cele după voia lui Dumnezeu, 


este cu neputinţă fără smerita cugetare. 
+ 


33) Către un sihastru mare care a zis: 

- De ce mă lupți aşa, satano?, i-a răspuns satana, zicând: 

- Tu eşti cel ce mă lupţi pe mine, prin smerita cugetare. 
i 


34) S-a întrebat un bătrân: 
- Când dobândeşte sufletul smerenie? 
Şi şi-a răspuns: 
- Când se îngrijeşte de răutățile sale. 
Ei 
35) A zis un bătrân: 
- Precum pământul niciodată nu cade, aşa nici cel ce 


se smereşte. 
+ 


36) Un frate l-a întrebat pe un bătrân, zicând: 
- Ce este sporirea omului către Dumnezeu? 
Şi i-a răspuns bătrânul: 
- Sporirea omului este smerenia, căci pe cât se po- 
goară cineva în smerenie, pe atâta se înalță în sporire. 
Ei 
37) A zis un bătrân: 
- Dacă, smerindu-te, vei zice cuiva: „iartă-mă”, îi arzi 
pe draci. 
Ei 
38) Un frate era la Chilii şi la atâta smerenie a ajuns, 
încât acesta se ruga totdeauna: 
- Doamne, trimite-mi trăznet, căci fiind sănătos nu Te 
ascult. 

1) Întrebat-a un frate pe un părinte iscusit, zicând: 

- Rogu-te, părinte, spune-mi, care faptă este mai folosi- 
toare şi mai odihnitoare omului? 

Răspuns-a lui bătrânul: 

- Fiule, fapta cea mai folositoare şi mai odihnitoare omu- 
lui este aceasta: unirea voii omului cu voia lui Dumnezeu. 

Zis-a fratele: 

- Spune-mi, părinte, în ce chip şi cum este această unire 
a voii omului cu voia lui Dumnezeu? 

Zis-a lui bătrânul: 

- Fiule, unirea voii omului cu voia lui Dumnezeu este 
aceasta şi în acest chip: Doamne, iată de acum înainte îmi 
unesc toată voia mea cu a Ta, ca de acum înainte să nu se 
mai împotrivească, nici să mai bănuiască voia mea voii 
Tale, ci orice va vrea şi va fi iubit voii Tale, aceea va vrea şi 
va iubi voia mea. De va vrea şi va fi plăcut voii Tale să nu- 
mi vină mie scârbe şi supărări şi neajunsuri, sau boală 
trupului meu, sau orice alte primejdii, sau pedeapsă, ace- 
lea le va vrea şi vor fi plăcute şi bineprimite şi voii mele. 
Aşişderea, de va vrea şi va fi primit şi bine plăcut voii Tale 
şi se va porni un frate oarecare asupra mea cu mare ocară 
şi sudalmă şi defăimare până şi cu bătaie, acestea vor fi 
plăcute şi bine primite şi voii mele. Toate care vor fi pri- 
mite, plăcute şi iubite voii Tale, acelea vor fi plăcute, iubite 
şi primite şi voii mele şi de acum înainte voia mea din voia 
Ta nu va ieşi, nici nu se va despărți, ştiind că voia Ta este 
totdeauna spre binele şi folosul meu şi fără de voia Ta ni- 
mic nu se lucrează, nici nu se face în lume. De mi-a făcut 
mie cineva vreo scârbă sau supărare, voia Ta aşa a vrut şi 

voia mea aşa voieşte. lată, fiule, ţi-am spus care faptă e mai 
folositoare şi mai odihnitoare omului şi ţi-am arătat în ce 
chip este unirea voii omului cu voia lui Dumnezeu. Deci, 
mergi şi fă aşa şi vei fi pururea odihnit şi te vei mântui! 

a 

2) Un frate l-a întrebat pe un părinte oarecare, zicând: 

- Dacă se va întâmpla să se pornească un frate asupra 
mea cu mânie sau cu mândrie şi va începe înaintea oame- 
nilor a mă ocări, a mă defăima şi a mă bațjocori, spune-mi, 
părinte, ce voi face atunci, ca să nu mi se tulbure inima asu- 
pra acelui frate, auzind eu atâta ocară, defăimare şi batjo- 
cură înaintea atâtor oameni cinstiți? 

Răspuns-a bătrânul: 

- La o întâmplare ca aceasta ne-a lăsat nouă chip de 
mare folos, fericitul David, împăratul Ierusalimului, când 
se ridicase asupra lui cu mare putere Abesalom, feciorul lui 
şi alerga după el, să-l ajungă şi să-l omoare şi să-i ia împă- 
răția. Şi fugind el şi oştenii şi slujitorii casei lui, mergea pe 
sub un deal. lar un om oarecare, ce se chema Şimei, a în- 
ceput să strige în gura mare din acel deal, să-l ocărască şi 
să-l defaime pe împărat în auzul lui şi al tuturor slugilor 
lui. Încă şi cu pietre arunca din deal asupra împăratului. 
lar oştenii şi slujitorii care erau cu împăratul, nemaiputând 
suferi ocara şi batjocura acelui om fără de omenie, au grăit 
împăratului, zicând: împărate, pentru ce taci? Porunceşte 
să tăiem capul acelui câine rău, că nu mai putem suferi ocări 
şi batjocură ca acestea asupra stăpânului nostru, de la un 
câine ca acela! Zis-a lor împăratul: nu, niciun rău să nu-i 
faceţi, că Dumnezeu îi porunceşte să mă ocărască şi să mă 
blesteme şi să îmi zică acele cuvinte. Deci şi tu, fiule, când 
se va porni un frate cu mândrie sau cu mânie asupra ta şi 
te va ocări şi te va batjocori înaintea oamenilor, atunci soco- 
teşte şi zi în gândul tău aşa: acestui frate, Dumnezeu îi 
porunceşte să-mi zică mie aceste cuvinte. Şi acestea zicând 
în gândul tău, îndată se va limpezi şi se va linişti tulburarea 
inimii tale. Aşa fă, fiule şi vei fi liniştit. 

+ 


3) Zis-a un părinte oarecare: 

- Stejarul de nu va fi clătinat de vânturi, nici nu va creşte, 
nici rădăcină nu va slobozi. Aşa şi călugărul, de nu va 
pătimi şi nu va răbda, nu poate să fie ostaş al lui Hristos. 

Ei 

4) Zis-a un părinte: 

- Fiilor, pentru aceasta nu sporim în fapte bune nici nu 
cunoaştem măsura noastră, pentru că nu avem răbdare în 
lucrurile pe care le începem. Noi fără osteneală voim să 
câştigăm bunătățile, umblăm din loc în loc vrând să aflăm 
loc de odihnă unde nu este diavol, căci călugărul care se 
sileşte şi se osteneşte câteva zile, apoi se trândăveşte şi slă- 
beşte şi iar se sileşte şi iar se leneveşte. Unul ca acesta nu 
sporeşte nimic, nici răbdare nu poate să câştige. 

i 

5) Un frate oarecare, dacă a venit ziua începerii Sfân- 
tului şi Marelui Post, a pus în sine hotărâre şi făgăduință 
înaintea lui Dumnezeu, că nu va ieşi din chilia lui afară 
până în ziua Sfintelor Paşti. Şi aşa şi-a gătit în chilia sa 
toate cele ce-i trebuiau lui în timpul postului până la Paşti. 
Şi s-a închis tare ca să nu poată intra nimeni la dânsul. lar 
vrăjmaşul diavol, neputând răbda hotărârea şi făgăduinţa 
acelui frate şi începerea cea bună şi silința lui, a vrut să-l 
smintească din hotătârea sa, să-l scoată afară din chilie şi 
să-şi calce făgăduinţa pe care a făcut-o înaintea lui Dum- 
nezeu. Şi aşa i-a umplut chilia cu păduchi de lemn putu- 
roşi, atât de mulți, încât nu era nicăieri loc în chilie, cât ai 
pune vârful degetului unde să nu fie păduchi. Peste tot era 
plin şi nu se vedeau pereții chiliei, nici podelele, nici pâi- 
nea, nici apa şi toate vasele erau pline. lar el văzând atâta 
urâciune şi grozăvie şi o pedeapsă ca aceea în chilie, se mira 
foarte. Şi a cunoscut că este ispită diavolească, dar răbda 
mereu vitejeşte şi se întărea, zicând în cugetul său: măcar 
de mă va pedepsi Dumnezeu până la moarte, dar eu din 

chilie afară până în ziua Paştilor nu voi ieşi. După cum am 
făgăduit lui Dumnezeu, aşa voi face. lar Dumnezeu vă- 
zând bărbăteasca lui răbdare, când a fost în Duminica a 
treia a Sfântului Post, a poruncit furnicilor să intre în chilia 
lui, să-i scoată toți păduchii din chilie. Şi aşa au venit şi au 
intrat în chilia lui o mulțime de furnici, ca la un război cu 
mare vitejie şi cu mânie asupra păduchilor de lemn. Şi au 
acoperit mulțimea furnicilor toți păduchii. Fratele stând, 
căuta şi se minuna de un lucru ca acesta, că fiecare furnică 
ieşea din chilie pe ferestre, pe unde intrase, trăgând câte un 
păduche de lemn afară. Şi aşa, într-un ceas i-au scos şi i-au 
curăţit pe toți din chilie. Pentru aceea, fraților, bună este răb- 
darea în ispite, pentru că cei ce rabdă cu mulțumire, ajung 


la bun sfârşit. 
+ 


6) Odată, a venit un om la Schit, având supărare de 
duh necurat. Petrecând el multă vreme la Schit, n-a simțit 
nici un folos sau uşurare. lar unui părinte oarecare făcân- 
du-i-se milă, a făcut rugăciune către Dumnezeu pentru 
dânsul şi l-a însemnat pe față cu semnul Cinstitei Cruci. 
lar dracul fiind strâmtorat şi necăjit de acel părinte, i-a 
grăit, zicând: 

- Mă goneşti pe mine din acest om, dar să ştii că dacă 
mă goneşti, la tine voi veni. 

Zis-a lui acest părinte: 

- Vino la mine, că eu cu bucurie te voi primi. 

Şi aşa ieşind necuratul duh din acel om, a mers şi s-a 
lipit de părintele. Şi îndată a început a-l îngreuia şi a-l 
necăji şi aşa, doisprezece ani l-a necăjit cu fel de fel de is- 
pite. lar bătrânul răbda şi se ruga lui Dumnezeu cu pri- 
veghere şi cu mult post, muncind duhul care petrecea cu 
dânsul. Mâncarea lui era în toate zilele numai câte doispre- 
zece sâmburi de finici. După doisprezece ani nemaiputând 
necuratul duh să-l sufere pe călugăr, l-a părăsit şi a fugit de 
la dânsul. lar bătrânul văzând dracul că a fugit, i-a zis: 


157 


Cuvinte folositoare ale Sfinţilor Bătrâni cei fără de nume 


- Pentru ce mă părăseşti şi fugi de la mine? Mai în- 
toarce-te şi mai petreci cu mine! 

Zis-a lui dracul: 

- Dumnezeu să te pedepsească călugăre, că numai Acela 
va putea să te biruie! 


Şi acestea zicând, s-a dus cu ruşine. 
a 


7) Zis-a un părinte oarecare: 

- Ceara de nu se va înfierbânta în foc, să se moaie, nu 
se va putea tipări pecetea ce vei pune peste dânsa. Aşa şi 
omul, de nu va fi muiat de fierbințeala focului scârbelor, 
bolilor, ostenelilor, suferințelor şi a ispitelor, nu se poate 
tipări într-însul pecetea Sfântului Duh. Că pentru aceasta 
zice Domnul Sfântului Apostol Pavel: ajungă-ți darul Meu, 
că puterea Mea întru neputințe se săvârşeşte. Şi însuşi 
Pavel zice: cu dulceaţă este mie a mă lăuda pentru nepu- 
tințele mele, ca să se sălăşluiască în mine puterea lui Hristos. 
Aşa şi tu, fiule, după putinţa ta rabdă pentru Domnul cu 
mulțumire scârbele, necazurile, chinurile, bolile şi ispitele 
ce-ţi vor veni după voia lui Dumnezeu pentru folosul tău; 
că numai prin răbdarea scârbelor cu mulțumire va intra 
omul în Împărăţia lui Dumnezeu, precum Însuşi Domnul 


zice: cu multe scârbe se cade a intra în Impărăţia cerurilor. 
a 


8) Un frate l-a întrebat pe un părinte iscusit în înțele- 
gerea Sfintelor Scripturi: 

- Ce este, părinte, că toate scrierile Sfinților Părinți în- 
vaţă şi mărturisesc că necazurile şi ispitele sunt darurile 
cele mai mari şi mai cinstite şi mai iubite lui Dumnezeu? Şi 
că primirea necazurilor cu bucurie şi răbdarea lor cu mul- 
țumire, este fapta cea mai iubită şi mai plăcută lui Dumne- 
zeu de la fiii oamenilor şi mai folositoare omului decât 
toate celelalte bunătăți. Deci, acestea fiind darurile lui Dum- 
nezeu cele mai mari, mai iubite şi mai folositoare omului decât 
toate celelalte bunătăți, pentru ce nu le primesc oamenii cu 

bucurie şi nu le rabdă cu mulțumire? Ci de se întâmplă şi 
vine cuiva cu vrerea lui Dumnezeu, vreo greutate oare- 
care, sau boală trupească, el îndată tânjeşte şi se mâhneşte 
şi nu este bucuros omul în toată viața lui să aibă scârbe şi 
supărare şi ispită sau boală trupească în lumea aceasta? 

Răspuns-a lui bătrânul: 

- Aceasta, fiule, este din neadevărata şi neîntreaga şi 
necurata credinţă pe care o au oamenii către Dumnezeu. Căci 
tot creştinul şi mai ales călugărul, care nu primeşte cu bucu- 
rie şi nu rabdă cu mulțumire ispitele şi scârbele ori în ce 
chip, acela să se ştie că nu are credinţa cea adevărată şi în- 
treagă în Hristos Dumnezeu, ci credinţa lui este necurată, 
amestecată cu necredinţă şi creştinătatea lui este ameste- 
cată cu păgânătate şi unuia ca acela să nu i se pară că va 
câştiga vreun dar de la Dumnezeu, pentru că darurile lui 
Dumnezeu prin primirea şi răbdarea scârbelor se câştigă, 
precum Însuşi Dumnezeu zice: prin răbdarea voastră vă 
veți câştiga sufletele voastre. lar creştinul, mai ales călugă- 
rul, care are adevărată, întreagă, curată şi bună credință 
către Dumnezeu, acela cu mare bucurie primeşte şi cu mare 
mulțumire rabdă ispitele şi scârbele ce-i vin după voia şi 
slobozirea lui Dumnezeu, ştiind şi crezând că ele sunt cunu- 
nile şi toată cinstea vieții veşnice. 

Zis-a lui fratele: 

- Adevărat, aşa este părinte, foarte mult m-am folosit 
de cinstitele tale cuvinte. 


9) Zis-a un părinte: 

- De-ţi va trimite Dumnezeu vreo boală a trupului, să 
nu cumva să te mâhneşti sau să te scârbeşti, ca unul din cei 
necredincioşi, de vreme ce Stăpânul şi Făcătorul tău vrea 
să-ți lămurească şi să-ți curățească sufletul cu boala şi pe- 
deapsa trupului, ca un pururea purtător de grijă ce este 
pentru viața şi mântuirea ta. Tu, făptură fiind, pentru ce să 
te mâhneşti şi să te scârbeşti asupra Făcătorului tău, Care 

te-a făcut din neființă întru ființă şi dintru ce nu erai întru 
ceea ce eşti? Acela, văzându-ți şi cunoscându-ți stricăciunea 
şi bolnăvirea sufletului, pe care ai câştigat-o prin păcatele 
trupului tău, vrea iarăşi să o lămurească şi să o tămădu- 
iască prin boala şi pedeapsa trupului tău, precum Însuşi 
ştie cum şi ce să facă. lar tu, frate, cu tot sufletul şi voința, 
primeşte toate întocmai, cele ce îţi vin ție după voia Lui, 
cele iuți şi amare ca şi cele dulci, căci toate sunt bune şi 
folositoare care îți vin cu voia lui Dumnezeu. Mulţumeşte 
bunei Lui voințe şi te roagă Lui să-ți dea răbdare până la 
sfârşit. Aşa fă, frate, şi te vei mântui. 
i 

10) Un bătrân oarecare avea un ucenic iscusit şi foarte 
înțelept. lar odată mâniindu-se pe el, l-a gonit de la sine. 
Acela fiind gonit şi ieşind din ograda şi chilia bătrânului 
său, şedea afară, răbdând bărbăteşte. După aceea, ieşind 
bătrânul afară din chilie şi văzându-l pe dânsul şezând şi 
plângând, s-a umilit cu inima şi s-a bucurat foarte de acesta, 
căci el socotea că dacă l-a gonit se va fi dus şi de aceea nu 
mai avea nădejde să-l mai vadă vreodată, ştiind că fără 
nici o vină, cu mânia sa, l-a gonit şi-i părea foarte rău de el. 
lar dacă l-a văzut, de bucurie i s-a închinat până la pă- 
mânt, zicând: 

- O, slugă bună şi ucenice al lui Hristos, iată, smerenia 
şi răbdarea ta a biruit mânia, iuțimea şi neputința mea! Mergi, 
frate, în chilie şi de acum înainte, tu să-mi fii mie bătrân şi 
eu voi fi ție ucenic, de vreme ce tu cu smerenia şi răbdarea 
ta ai întrecut bătrânețile mele. 

Ei 

11) Zis-a un părinte oarecare: 

- Când vei vedea întărâtarea, tulburarea şi venirea pă- 
gânilor asupra creştinilor, atunci fugi şi tu şi te ascunde, 
pe cât vei putea, dar să nu te dai pe tine în mâinile păgâ- 
nilor prigonitori, părându-ţi că mare lucru vei face de te 
vei da singur în mâinile lor. Că Dumnezeu nu voieşte cele 

ce sunt mai presus de putință, deşi Sfinții mucenici sin- 
guri, de bună voia lor s-au dus şi s-au dat în mâinile 
prigonitorilor, dar prin oarecare descoperire dumneze- 
iască făceau aceasta. lar tu, când ți se va întâmpla fără de 
voia ta să cazi cumva în mâinile păgânilor prigonitori, cu bună 
nădejdea lui Hristos să rabzi vitejeşte toate ispitele şi mun- 
cile ce ţi se vor întâmpla, până la moarte. lar cel ce nu fuge 
de ispite, ci se dă singur de bună voia sa într-însele, acela să 
piară într-însele, că noi avem porunca să ne păzim de is- 
pite pe cât vom putea şi să ne rugăm pururea lui Dumne- 
zeu, zicând: Doamne, nu ne duce pe noi întru ispite! 
Ei 

12) A fost întrebat un bătrân de către un frate, care 
zicea: 

- Pentru ce mă trândăvesc în chilia mea, şezând? 

Şi a răspuns: 

- Pentru că încă nu ai văzut nici odihna aceea care se 
nădăjduieşte, nici munca aceea care va să fie. Că de le-ai fi 
văzut, chiar de ar fi fost chilia ta plină cu viermi, încât să fii în- 
fundat într-înşii până în gât, ai fi răbdat fără a te trândăvi. 

Ei 

13) Un frate l-a întrebat pe un bătrân, zicând: 

- Gândurile mele se răspândesc şi eu mă necăjesc. 

Răspuns-a lui bătrânul: 

- Tu şezi în chilia ta şi ele iarăşi vin. Că precum o 
măgăriță de va fi legată, iar mânzul ei fiind slobod va 
alerga încoace şi încolo şi oriunde se va duce, iarăşi la mamă 
se va întoarce, aşa şi gândurile celui ce rabdă pentru Dum- 
nezeu în chilia sa, deşi puţin se vor răspândi, iarăşi se 
întorc la el. 

i 

14) Povestit-a unul din părinți, zicând: 

- Fiind eu în Exorinho, au venit frați săraci acolo sâm- 
bătă seara, să ia milostenie şi când dormeam noi, unul 
dintr-înşii având numai o rogojină din care jumătate era 

pe deasupra lui şi jumătate dedesubt, îngheţa de frig, căci 
era ger mult. Deci eu ieşind pentru trebuința udului, l-am 
auzit când se chinuia şi tremura de frig, cum se mângâia 
pe sine şi zicând lui Dumnezeu: mulțumesc, Ţie, Doamne, 
pentru toate bunătăţile Tale pe care le faci cu mine, căci 
câți sunt acum în fiare, iar alții cu picioarele băgate în butuc 
şi nici udul lor nu pot să şi-l facă, iar eu ca un împărat îmi 
întind picioarele. Eu auzindu-l, am povestit acestea fraților 
spre zidirea şi folosul lor. 
a 

15) Un frate fiind în pustie şi liniştindu-se în chilie, era 
luptat de trândăvie ca să iasă din chilie şi zicea: 

- Pentru ce te trândăveşti, ticăloase şi cauţi să ieşi din 
chilie? Au nu-ți este ție de ajuns aceasta, deşi nici un lucru 
bun nu faci? Pe nimeni nu sminteşti şi nu necăjeşti, şi nici 
tu singur nu te sminteşti şi te necăjeşti de cineva. Cunoaşte 
de câte rele te-a izbăvit Domnul. Nu grăieşti cuvinte deşarte, 
nu auzi cele ce nu sunt de folos, nu vezi cele ce te vatămă. 
Numai un război ai, al trândăviei şi puternic este Dumne- 
zeu ca şi pe acesta să îl strice, dacă, cu smerenie şi cu zdro- 
bire de inimă neîncetat vei cădea la EI şi vei chema ajutorul 
Lui. Își cunoaşte Dumnezeu şi neputinţa ta cea întru toate 
şi nu sloboade asupra ta să te ispiteşti mai presus de ceea 
ce poți. 

Acestea şi altele ca acestea zicând fratele către sine, 
multă mângâiere primea prin darul lui Dumnezeu. Această 
învățătură o avea el de la Sfinţii Părinți care îmbătrâniseră 
în pustie şi din nevoinţă se îmbogăţiseră cu mare apropi- 
ere către Dumnezeu. 

a 


16) A fost întrebat un bătrân: 

- Pentru ce niciodată nu te-ai trândăvit? 
Şi a răspuns: 

- Pentru că în fiecare zi aştept să mor. 

+ 


17) Se povestea despre episcopul Oxirinhului, anume 
Apfi, că atunci când era în pustie, multe nevoințe şi grele 
pătimiri făcea, iar după ce s-a făcut episcop a voit să facă 
aceleaşi nevoințe şi grea pătimire şi în lume, dar nu a putut. 
De aceea s-a aruncat înaintea lui Dumnezeu, zicând: 

- Nu cumva pentru episcopie s-a depărtat de la mine 
darul? 

Şi i s-a descoperit cum că nu s-a depărtat, ci că era acolo 
pustie şi nelocuind vreun om, Dumnezeu îl ajuta; iar aici 
este lume şi oamenii îl ajută. 

a 

18) Pe un frate l-a muşcat odată un şarpe şi a intrat 
într-o cetate ca să caute să se vindece. lar o femeie evlavi- 
oasă şi temătoare de Dumnezeu l-a primit şi îl îngrijea. 
Deci după ce a simţit puţină uşurare, a început diavolul 
să-i semene gânduri rele spre ea, iar aceea venind să-l tra- 
teze, fratele a apucat-o de mână. Ea, pricepând războiul 
vrăjmaşului, i-a zis lui: 

- Nu aşa, părinte, ai pe Hristos, eşti îmbrăcat întru Hris- 
tos, eşti îmbrăcat în chip îngeresc. Adu-ţi deci aminte de 
scârba şi de căința pe care o s-o ai multă vreme şezând în 
chilie! Adu-ți aminte de suspinurile şi lacrimile pe care o 
să le verşi multă vreme şi de altă rea pătimire, pe care o s-o pă- 
timeşti pentru puțină şi rea dulceaţă. 

lar el auzind acestea de la acea înțeleaptă femeie, s-a ru- 
şinat şi nici la fața ei nu putea să caute şi de aceea voia să 
fugă. Dar ea, luându-l cu milostivirea lui Hristos, i-a zis: 

- Nu te ruşina şi nu te duce, nevindecându-te încă de- 
săvârşit, ci mai aşteaptă puţin că mai ai trebuinţă ca să te 
cauţi, iar gândurile acelea nu au fost ale sufletului tău cel 
curat, ci de la vrăjmaşul diavol. 

Şi aşa, înduplecându-l să mai aştepte puţin şi vindecân- 
du-l, l-a slobozit cu merinde, în pace. 

1) Un bătrân s-a bolnăvit la Schit şi poftea să mănânce 
pâine proaspătă. Auzindu-l unul din fraţii cei nevoitori, a 
luat cojocul şi în el pâini uscate şi s-a dus în Egipt. Şi schim- 
bând pâinile, le-a dus bătrânului. Văzându-le ei calde s-au 
minunat. Bătrânul însă nu voia să guste, zicând că sângele 
fratelui lui este. Şi l-au rugat bătrânii zicând: 

- Pentru Domnul mănâncă, să nu se facă jertfa Dom- 
nului deşartă! 

Şi fiind rugat, a mâncat. 

i 

2) Un pustnic aflând un om îndrăcit şi care nu putea să 
postească, s-a rugat lui Dumnezeu să se mute la dânsul 
dracul şi acela să se slobozească. L-a ascultat deci Dumnezeu 
şi a intrat dracul în pustnic, depărtându-se de la omul 
acela. lar pustnicul fiind îngreuiat de drac, răbda nevoin- 
du-se în post şi rugăciune. După puţine zile, pentru dragos- 
tea lui mai mult, a gonit Dumnezeu şi de la dânsul dracul. 

i 

3) Un monah avea sub ascultare un alt monah, care era 
într-o chilie departe cu zece mile. Deci, i-a zis lui gândul: 

- Cheamă-l pe fratele să vină să ia pâinea. 

Şi iarăşi a socotit: 

- De ce pentru pâine să supăr eu pe fratele să vină zece 
mile? Mai vârtos să o duc eu. 

Şi luând-o, a plecat la el, dar mergând, s-a lovit cu pi- 
ciorul de o piatră şi rănindu-i-se degetul, curgea sânge mult. 
De durere a început să plângă. Atunci îndată a venit la el 
îngerul, zicând: 

- De ce plângi? 

lar el arătându-i rana, a zis: 

- Pentru aceasta plâng. 

Zis-a îngerul: 

- Nu plânge pentru aceasta, că paşii tăi pe care îi faci, 
pentru Domnul se numără şi spre marea răsplătire înain- 
tea feței lui Dumnezeu se văd. 

Atunci mulțumind pustnicul lui Dumnezeu, călătorea 
bucurându-se. Şi venind la fratele, i-a adus pâinile şi i-a 
povestit lui iubirea de oameni a lui Dumnezeu şi dându-i 
pâinea, s-a întors. 

A doua zi, luând iarăşi pâine, a plecat la alt monah să 
o ducă. Şi s-a întâmplat de venea şi acela la el şi s-au în- 
tâlnit pe cale amândoi. Astfel, a zis cel ce mergea, către cel 
ce venea: 

- O comoară avem şi ai căutat să mi-o furi? 

Şi el a zis lui: 

- Au doară uşa cea strâmtă numai pe tine te încape? 
Lasă-ne şi pe noi să venim împreună cu tine. 

Şi îndată vorbind ei, li s-a arătat îngerul Domnului şi 
le-a zis: 

- Prigonirea aceasta a voastră s-a suit la Dumnezeu ca 


un miros de bună mireasmă! 
+ 


4) Zis-a un bătrân oarecare: 

- Mai mare dragoste decât aceasta nu este, a-şi pune 
cineva viața pentru fratele său. lar cel ce aude de la cineva 
din frați cuvinte de ocară asupra lui şi ar putea să-i zică şi 
el aşa şi nu-i zice, ci se sileşte să-i rabde vitejeşte şi să nu-i 
răsplătească răul cu rău, unul ca acela îşi pune sufletul şi 
viața pentru fratele său. 

Ei 

5) Un frate l-a întrebat pe un bătrân oarecare, zicând: 

- Părinte, sunt doi frați şi unul dintr-înşii şade cu tăcere 
în chilia sa şi posteşte cu mare înfrânare toată săptămâna 

şi mult lucru lucrează în toate zilele. Celălalt slujeşte bol- 
navilor în bolniță cu osârdie şi silință. Deci, al cărui lucru 
dintre aceşti doi frați este mai iubit şi mai primit de Dum- 
nezeu? 

Răspuns-a bătrânul: 

- Cel ce şade cu tăcere în chilia lui şi multă rugăciune 
face şi posteşte şase zile, dar nu are dragoste şi milostenie 
către frați, şi de s-ar spânzura de nările lui, nu poate să fie 


asemenea celui ce slujeşte bolnavilor. 
i 


6) Un frate l-a întrebat pe un părinte oarecare, zicând: 

- Pentru ce, părinte, acum fraţii care se ostenesc prin 
pustie şi prin mănăstiri, nu pot câştiga darurile lui Dum- 
nezeu precum câştigau părinţii cei de demult? 

Răspuns-a lui bătrânul, zicând: 

- Fiule, părinții cei de demult aveau dragostea fră- 
țească cea desăvârşită şi fiecare ridica în sus, spre cer, pe 
fratele său. Acum, fiindcă s-a stins dragostea între preoți fie- 
care îl trage în jos pe fratele său, şi pentru aceea nu câştigă 


frații noştri darul lui Dumnezeu, ca părinții cei de demult. 
+ 


7) Zis-a un bătrân oarecare: 

- Părinţii noştri cei de demult aveau obiceiul ca cei 
care erau mai bătrâni să cerceteze pururea pe cei mai 
tineri; mergeau la chilia lor şi luau seama cum petrec la 
chilii, cu ce se îndeletnicesc şi cum îşi păzesc pravila, rugă- 
ciunea şi datoria lor. Şi luau seama, dacă nu cumva au oare- 
care mândrie şi părere întru ei, părându-li-se că fac lucruri 
bune şi plăcute lui Dumnezeu, prin care se socotesc a fi 
vrednici de toată sfințenia şi darurile lui Dumnezeu. Sau 
dacă nu cumva li se arată lor ceva vedenie şi năluciri de- 
şarte în visuri sau aievea şi părându-li-se lor că sunt lu- 
cruri dumnezeieşti şi îngereşti, se încred acelora, şi se biru- 
iesc de trândăvie şi lenevie şi nu-şi păzesc rânduiala după 
datoria lor: pravila, rugăciunea, lucrul mâinilor. Sau de sunt 

cumva surpaţi de gânduri rele şi necuvioase, sau de spur- 
cata poftă şi războiul desfrânării. Pentru acestea, părinții 
cei mai bătrâni pururea cercetau şi ispiteau pe frații cei 
mai tineri şi-i învățau din Sfintele şi dumnezeieştile Scrip- 
turi şi-i întăreau spre buna nevoinţă. Frații cei mai tineri 
mergeau adesea la părinții cei mai bătrâni cu cuvioasă sme- 
renie şi plecăciune şi-şi arătau patimile, gândurile şi cuge- 
tele lor şi-i întrebau, ce se cade a face ca să fie plăcuți lui 
Dumnezeu şi să-şi mântuiască sufletele. lar Domnul, văzând 
cuvioasa smerenie şi plecăciune ale celor tineri către cei 
bătrâni şi dragostea celor bătrâni către cei tineri, le da lor 
îndestulat darul Său în inimile lor şi cuvântul Său în gân- 
durile bătrânilor. Când mergeau fraţii cei mai tineri la 
părinţii cei mai bătrâni, cu smerenie şi plecăciune se je- 
luiau de neputinţele şi patimile şi supărările lor şi-i între- 
bau ce vor face pentru folosul şi mântuirea sufletului lor. 
Atunci, bătrânii deschizându-şi gurile, le da Dumnezeu cu- 
vânt şi îndată ştiau ce vor zice şi ce vor răspunde fraților 
celor ce îi întrebau, ca să-i folosească şi îndată îi foloseau. 
Şi de era fratele cât de căzut şi deznădăjduit, dacă mergea 
la vreun părinte şi îi spunea căderea şi scârba sa, bătrânul 
îndată îl ridica şi îl mângâia. Şi aşa, unii pe alții se întă- 
reau, se îmbărbătau şi se îndemnau spre nevoința mântuirii. 
lar acum a început să se stingă şi să se răcească dragostea 
dintre frați, căci părinții cei mai bătrâni n-au părintească 
iubire către frații cei mai tineri, nici purtare de grijă pentru 
cercetarea, învățătura, îndemnarea şi mântuirea lor, ci fie- 
care numai pentru sine se îngrijeşte, iar pentru povățuirea 
şi îndreptarea fratelui său nici nu gândeşte. Fraţii cei mai 
tineri n-au cuvioasă smerenie şi plecăciune către părinții 
cei mai bătrâni, nici nu merg la dânşii să-şi arate lor pa- 
timile, neputinţele şi supărările şi să-i întrebe cuvânt de fo- 
losul mântuirii, ci fiecare se socoteşte pe sine a fi îndestulat 
cu ştiinţa, priceperea şi înțelepciunea sa. Pentru aceea, Dum- 
nezeu văzând atâta mândrie, neiubire şi nebăgare de seamă 
între frați, a început a ridica şi a lua darul Său dintre frați 

şi cuvântul Său cel de învățătură folositoare din gurile bă- 
trânilor, atât de mult, încât de ar şi merge cineva la vreun 
cuvânt pentru folosul mântuirii, el nu ştie ce să răspundă 
ca să-l folosească pe fratele. Cuvântul lui Dumnezeu s-a 
luat din gura bătrânilor. Şi aşa, fraților, cei ce voiţi să vă fo- 
losiţi şi să vă mântuiți sufletele cu acest părintesc şi smerit 
cin călugăresc, pe care l-aţi iubit şi l-aţi primit şi în care v- 
ați îmbrăcat, deşteptaţi-vă şi luaţi seama, cercaţi-vă pururea 
şi vă ispitiți şi vedeţi, oare mergeţi pe urmele şi calea fra- 
ților prea cuvioşilor părinților noştri celor mai dinainte, al 
căror cin şi orânduială ați primit, sau pe alt drum, într-altă 
parte rătăciți şi mergeţi? Şi cunoscând fiecare rătăcirea sa 
din urmă şi calea prea cuvioşilor părinți, îndată să vă întoar- 
ceți la calea şi obiceiurile prea cuvioşilor şi fericiților pă- 
rinți. Şi aşa, Dumnezeu iarăşi vă va da îndestulat darul 
Său în inimile voastre şi cuvântul Său în gurile bătrânilor 
voştri, asemenea părinţilor noştri celor dinainte. Şi vă veți 
învăța şi vă veţi îndrepta, povățuindu-vă şi folosindu-vă 
unul pe altul şi vă veți mântui toți silnici; unul din voi nu 
va pieri. lar de nu veți urma prea cuvioşilor părinţi celor 
mai dinainte şi nu veți păzi obiceiurile, rânduiala şi învăță- 
turile lor, să ştiţi că în zadar ați primit şi purtaţi cinul şi orân- 
duiala călugărească şi trăiţi prin mănăstiri şi prin pustii, 
neavând răbdare, smerenie şi dragoste frățească, în zadar 
este tăcerea voastră şi pravila şi citirea voastră cea multă, 
în care vă nădăjduiți şi vă pare că vă va mântui, în zadar este 
rugăciunea voastră cea întru multă vorbă şi postul şi înfrâ- 
narea voastră. Acestea nimic nu vă vor folosi vouă, căci cu 
toate acestea, în pieirea veşnică veți merge de nu veți urma 
sfinților părinți şi obiceiurilor şi orânduielilor lor cu răb- 
dare, smerenie şi dragoste frățească. Să ştiţi, că alt drum şi 
alt chip nu este călugărului, decât numai drumul sfinților 
prea cuvioşilor părinţi al căror chip şi cin îl purtați. 


+ 


8) Un frate oarecare l-a întrebat pe un părinte, zicând: 

- Cum şi în ce chip este, părinte, dragostea de frați? 
Dar nedragostea? 

Răspuns-a lui bătrânul, zicând: 

- Dragostea de frați, aceasta este, fiule: să îndemni pu- 
rurea şi să înveți şi să povăţui eşti şi pe fratele tău, mai ales 
pe cel mai tânăr şi de curând călugărit, la calea mântuirii şi 
spre faptele cele bune, folositoare şi plăcute lui Dumnezeu 
şi să mângâi pe cel necăjit, supărat şi deznădăjduit, să cer- 
cetezi pe cel bolnav şi să adăposteşti pe cel străin. Aceasta 
este dragostea frățească şi acestea sunt, fiule, faptele dra- 
gostei frățeşti. lar nedragostea între frați, aceasta este: a nu 
purta grijă pentru cercetarea, îndemnarea, învățătura şi po- 
vățuirea celor mai tineri spre calea mântuirii şi spre faptele 
cele bune şi folositoare şi plăcute lui Dumnezeu şi a nu mân- 
gâia, după putinţa ta, pe cel scârbit, supărat şi deznădăj- 
duit, a nu odihni pe cel străin, a nu cerceta pe cel bolnav, ci 
numai de sine şi pentru sine a te îngriji. Cel ce face acestea, 
este iubitor de sine, nu de frați. Aceasta este, fiule, nedra- 
gostea de frați, pentru care Dumnezeu ridică şi ia darul Său 
de la purtătorii în zadar ai cinului şi numelui călugăresc. 

Ei 

9) Zis-a un bătrân oarecare: 

- Fiilor, eu niciodată, din tinerețile mele, n-am vrut să 
mă folosesc numai pe mine, iar pe fratele meu să-l las ne- 
folosit. Totdeauna m-am silit după putinţa mea, ca să-l folo- 
sesc pe fratele meu întâi şi apoi pe mine, ştiind că folosul 


fratelui meu este roadă a mea. 
+ 


10) Un frate oarecare, foarte cucernic şi iubitor de 
Dumnezeu, avea mare dragoste către un sihastru iscusit. 
Odată, mergând după obiceiul său la acel sihastru (pre- 
cum de multe ori mergea la dânsul pentru cercetarea şi 
dragostea frățească), l-a aflat pe el mort. Cercetându-i el 
hainele, a găsit într-însele opt galbeni de aur, pe care văzân- 
du-i, se mira şi luându-i, a început să plângă şi să se tânguiască 

cu amar, socotind că se va fi mâniat Dumnezeu pe acel 
bătrân pentru acei bani şi-l va fi pedepsit. Şi aşa plângând 
şi tânguindu-se, s-a rugat lui Dumnezeu ca să-i descopere 
şi să-i arate lui un semn. Rugându-se el, i s-a arătat îngerul 
Domnului şi i-a grăit, zicând: 

- Ce-ţi este ție de plângi aşa pe acest sihastru? 

Zis-a lui fratele: 

- Plâng, căci iată, am găsit la dânsul opt galbeni, pen- 
tru care mi se pare că se va fi scârbit Dumnezeu de dânsul 
şi-l va fi trimis la pedeapsă de vreme ce sihaştrilor trăind 
în pustie, nu li se cade să strângă şi să ţină la sine bani, că 
nu le sunt trebuitori. 

Răspuns-a îngerul: 

- De voieşti ca să te înştiințez de aceasta, adu-ți aminte 
de milostivirea lui Dumnezeu şi iubirea Lui de oameni, că 
de ar fi toți cu totul desăvârşiți, unde s-ar arăta milosti- 
virea lui Dumnezeu şi iubirea Lui? 

Acestea zicând îngerul, s-a făcut nevăzut. lar fratele a 
cunoscut prin aceasta că a dobândit iertare sihastrul şi s-a 
mângâiat, mulțumind lui Dumnezeu pentru negrăita iu- 
bire de oameni şi aşa, îngropând trupul bătrânului, a mers 


la chilia sa. 


11) Ziceau bătrânii că ceea ce este al aproapelui trebuie 
fiecare să simtă şi să pătimească împreună cu el întru toate, 
să se bucure împreună şi să plângă împreună. Şi aşa să se 
afle, ca şi cum ar fi purtat trupul aceluia, precum este scris: 
un trup suntem întru Hristos. Şi iarăşi: a celor ce au crezut, 
inima era una singură. 


12) Povestit-a un bătrân: 

- Patru bătrâni s-au prins între dânşii să trăiască într-un 
suflet împreună în veacul acesta şi iarăşi împreună să se 
afle în ceruri, crezând cuvântul dumnezeiesc ce zice: dacă 
doi dintre voi se vor uni pe pământ pentru tot lucrul ce îl 

vor cere, va fi lor de la Tatăl Meu Care este în ceruri. Deci 
trei dintre dânşii petrecând în nevoinţă, se linişteau în 
pustie. lar celălalt le slujea la trebuinţele lor. S-a întâmplat 
că doi s-au sfârşit în Hristos şi s-au dus la loc de odihnă, 
iar doi au rămas pe pământ, slujitorul adică şi unul din cei 
ce se linişteau. Şi din zavistia vrăjmaşului, slujitorul a căzut 
în curvie. Şi s-a descoperit unuia din bătrânii cei văzători 
cu mintea, că cei doi ce s-au săvârşit, se rugau lui Dum- 
nezeu pentru fratele slujitor, zicând: dă ca fratele să fie 
mâncat de leu, sau altă fiară, ca spălându-se de păcat, să 
vină în locul acesta în care suntem şi să nu rămână jos 
unirea noastră. Şi pe când se întorcea fratele de la ascul- 
tarea sa, l-a întâlnit un leu şi căuta să-l omoare dar a cu- 
noscut ce s-a întâmplat şi cel ce se liniştea, căci i se desco- 
perise lui. De aceea, sta la rugăciune, rugându-se lui Dum- 
nezeu pentru fratele şi îndată a stat leul. lar cei doi părinți, 
care acum se săvârşiseră, se rugau lui Dumnezeu, zicând: 
rugămu-ne, ie, Stăpâne, să fie mâncat de leu şi să vină 
împreună cu noi în fericirea aceasta şi nu asculta, Sfinte, pe 
cel ce se roagă Ţie pe pământ! lar bătrânul cu lacrimi se 
ruga lui Dumnezeu să fie miluit fratele şi să scape de leu. 
Şi a ascultat Dumnezeu rugăciunea lui şi a zis celor ce erau 
în cer: drept este să-l ascult pe el, căci voi aici sunteți întru 
odihnă, izbăvindu-vă de sudorile şi ostenelile vieții, iar 
acela, obosit este întru ostenelile trupului şi apoi se luptă 
cu duhurile răutății. Drept este aceluia să-i dau darul. 
Deci, îndată s-a depărtat leul de la frate, care venind la 
chilie l-a aflat pe bătrân încă plângând pentru dânsul. 
Apoi, i-a povestit lui toate câte i s-au întâmplat şi a măr- 
turisit păcatul pe care l-a făcut şi cunoscând că l-a smerit 
Dumnezeu, s-a pocăit şi în puţină vreme a venit la măsura 
cea dintâi, ostenindu-se împreună cu el şi bătrânul. Apoi 
au adormit şi ei şi s-a descoperit bătrânului celui cu min- 
tea văzător, cum că toți patru s-au aşezat la un loc, după 
făgăduinţele cele nemincinoase ale Domnului nostru lisus 
Hristos. 

+ 


13) A venit odinioară un frate la un bătrân şi i-a zis: 

- Părinte, fratele meu mă slăbănogeşte, ducându-se aici 
şi acolo şi mă necăjeşte. 

lar bătrânul l-a rugat, zicând: 

- Poartă neputinţa fratelui tău şi Dumnezeu văzând 
lucrul răbdării tale, îl va întoarce pe el, că nu este lucru 
cuviincios să te porți cu cineva cu asprime, căci drac pe drac 
nu scoate, ci mai vârtos cu bunătatea, fiindcă şi Dumne- 
zeul nostru cu binele îi poartă pe oameni. 

Şi a povestit bătrânul, zicând: 

- Erau în Tebaida doi frați. Unul luptat fiind de răz- 
boiul desfrânării şi stăpânit de gânduri, zicea către celălalt: 
mă duc în lume. lar celălalt plângând, zicea: nu te las, frate, 
să mergi în lume şi să-ți pierzi toate ostenelile tale şi fecio- 
ria ta. Dar acela nu-l asculta, zicând: nu mă liniştesc, de nu 
mă voi duce. Deci sau vino cu mine şi iarăşi mă voi întoarce 
cu tine, sau slobozeşte-mă şi voi rămâne în lume. Nedume- 
rindu-se fratele, s-a dus la un bătrân şi i-a povestit lui acestea. 
lar bătrânul i-a zis: du-te cu dânsul şi Dumnezeu pentru 
osteneala ta nu-l va lăsa să cadă! Şi sculându-se au venit în 
lume. După ce au ajuns la un sat, văzând Dumnezeu osteneala 
cea pentru dragostea fratelui, a ridicat războiul de la fra- 
tele cel ce se lupta şi uşurându-se acela, i-a zis lui: iată, 
frate, socoteşte că am păcătuit, dar ce am dobândit din aceasta? 


Să ne întoarcem la chilie. Şi s-au întors nevătămați amândoi. 
+ 


14) A zis un bătrân că smerenia poate mai mult decât 
toată nevoinţa şi a povestit şi un lucru ca acesta: 

- Erau doi episcopi aproape unul de altul şi erau odi- 
nioară supăraţi unul asupra celuilalt. Unul era bogat şi pu- 
ternic, iar celălalt smerit. Şi căuta cel puternic să facă rău 
celuilalt. lar cel smerit auzind aceasta, zicea către clerul său: 
o să-l biruim cu darul lui Dumnezeu. Şi i-au zis clericii: stă- 
pâne, cine poate să-l biruiască? lar el zicea: răbdați, fiilor şi 

veți vedea mila lui Dumnezeu! Aşadar, pândea şi când avea 
acela un praznic de Sfinții mucenici, a luat clerul, a ieşit şi 
le-a zis: veniţi după mine şi orice mă veți vedea pe mine că 
fac, faceţi şi voi şi o să-l biruim. Deci mergând după dânsul 
îşi ziceau: oare ce are să facă? Şi după ce au venit, l-au aflat 
făcând slujbă şi toată cetatea era adunată acolo. Atunci, 
episcopul a căzut în genunchi la picioarele celui puternic 
împreună cu clerul său, zicând: iartă-ne pe noi, stăpâne, robii 
tăi suntem! Acela spăimântându-se de ceea ce a făcut, umi- 
lindu-se, căci Dumnezeu schimbase inima lui, l-a prins de 
picioare, zicând: tu eşti stăpân şi părinte! Şi de atunci s-a 
făcut mare dragoste între dânşii. Şi zicea cel smerit către 
clerul său: nu vă ziceam vouă, fiilor, că vom birui prin bună- 
tatea lui Dumnezeu? Deci şi voi când aveţi vrajbă cu cineva, 


aceasta faceți şi veți birui cu darul lui Dumnezeu. 
Ei 


15) Un frate slujea unui bătrân bolnav şi s-a întâmplat 
de s-a slăbănogit trupul bătrânului şi a scos o bubă cu 
putoare şi îi zicea fratelui gândul: 

- Fugi, că nu poți suferi putoarea aceasta. 

lar fratele luând un hârb, lua puroiul bolnavului şi îi 
zicea lui gândul: 

- Fugi! 

El răspundea gândului: 

- De voi vrea să fug, din acesta voi bea. 

Şi iar îi zicea gândul: 

- Nici nu fugi, nici nu bei putoarea aceasta! 

lar fratele se ostenea şi răbda slujind bătrânului. Şi văzând 


Dumnezeu osteneala fratelui, l-a vindecat pe bătrân. 
Ei 


16) Nişte frați din Schit au şezut să curețe funii. Unul 
dintrînşii bolnav fiind din pricina nevoinţei şi tuşind, scuipa 
şi fără să vrea ajungea scuiparea asupra unui frate şi se su- 
păra acela de gândul său să-i zică bolnavului: 

- Încetează să scuipi asupra mea! 

Dar tot el se punea împotriva gândului, zicând: 

- De voieşti să mănânci din scuipat, zi-i! 

Şi gândului zicea: 

- Nici nu mânca, nici nu-i zice! 

+ 

17) Doi fraţi erau la chilii şi cel care era cel mai bătrân, 
îl ruga pe cel mai tânăr, zicând: 

- Să locuim împreună, frate. 

lar el zicea: 

- Eu sunt păcătos şi nu pot să mă nevoiesc împreună 
cu tine, avvo. 

Acela îl ruga pe dânsul, zicând: 

- Cu adevărat putem. 

Şi era bătrânul curat şi nu voia să audă că fratele are 
gânduri de curvie. Deci i-a zis fratele: 

- Lasă-mă o săptămână şi iarăşi vom vorbi! 

Şi după o săptămână, vrând cel mai tânăr să-l încerce, 
i-a zis: 

- În mare ispită am căzut, avvo, săptămâna aceasta, că du- 
cându-mă în sat pentru o trebuință, am căzut cu o femeie. 

Zis-a lui bătrânul: 

- Este pocăință? 

Răspuns-a fratele: 

- Este, cu adevărat. 

Zis-a bătrânul: 

- Eu port jumătate din păcat şi tu cealaltă jumătate. 

Atunci i-a zis lui fratele: 

- Acum putem să fim împreună. 

Şi au petrecut împreună până la sfârşitul lor. 

+ 

18) S-au dus odinioară trei frați la seceriş şi şi-au luat 
lor şaizeci de măsuri de arătură. Unul dintr-înşii s-a îmbol- 
năvit chiar în ziua dintâi la chilia sa. Şi a zis unul din doi, 
celuilalt: 

- lată, frate, vezi că s-a îmbolnăvit fratele nostru! Sil- 
eşte-ți tu puțin gândul şi eu la rândul meu, şi vom secera 
partea lui prin rugăciunile sale! 


174 


Cuvinte folositoare ale Sfinţilor Bătrâni cei fără de nume 


După ce s-a sfârşit lucrul, vrând să meargă şi să-şi ia 
plata l-a chemat pe fratele, zicând: 

- Vino, ia-ți plata ta, frate! 

Acela a zis: 

- Care plată să iau, nesecerând? 

lar ei au zis: 

- Cu rugăciunile tale am făcut şi secerişul tău şi vino, 
ia-ți plata ta! 

EI însă nu credea. Deci multă îndoială făcându-se între 
dânşii, s-au dus să se judece la un bătrân mare. Şi i-a zis 
fratele: 

- Părinte, am mers toți trei să secerăm şi în ziua cea 
dintâi m-am îmbolnăvit şi mă silesc frații pe mine care nici 
un ceas nu am secerat, să iau plata pentru secerişul pe care 
ei l-au secerat. 

Şi a mai zis: 

- Toţi trei am luat şaizeci de măsuri de arătură să le 
secerăm. Şi de am fi fost toți trei nu am fi putut să le secerăm, 
iar cu rugăciunile fratelui, amândoi degrabă am săvârşit se- 
cerişul. Noi îi zicem lui: ia-ți plata ta dar el nu vrea. 

Iar bătrânul auzind, s-a minunat şi a zis fratelui celui ce 
era împreună cu ei: 

- Sună, să se adune toți frații! 

Şi după ce au venit toți, le-a zis lor bătrânul: 

- Veniţi, fraților, auziți astăzi judecată dreaptă! Şi le-a 
vestit lor toate. 

lar ei l-au obligat pe fratele să-şi ia plata şi să facă cu 
ea ce va voi. Şi s-a dus fratele plângând şi mâhnit. 

Pentru cei săraci de bunăvoia lor, care 
de bunăvoie lasă şi părăsesc bunătăţile 
şi bogăţiile lumii acesteia şi primesc 
sărăcia pentru Împărăţia Cerurilor 


1) Fost-a oarecine din cei de frunte, care voia să se le- 
pede de lume şi i-a zis unuia din bătrâni: 

- Vreau sa mă călugăresc! 

Şi a răspuns bătrânul: 

- Nu poți. 

lar el a zis: 

- Pot! 

Zis-a lui bătrânul: 

- De voieşti, mergi de te leapădă de toată averea ta şi ve- 
nind, şezi în chilie! 

Deci, mergând el, a dat tot ce avea, oprind o sută de gal- 
beni şi a venit la bătrânul. Bătrânul i-a zis: 

- Mergi de şezi în chilie! 

lar el mergând a şezut. Şi stând el aşa, i-au zis gân- 
durile că poarta este veche şi trebuie schimbată. Deci venind 
el a zis bătrânului: 

- Îmi zic gândurile că poarta este veche şi trebuie 
schimbată. 

l-a răspuns bătrânul: 

- Nu te-ai lepădat de lume, ci mergi de te leapădă şi 
venind şezi aici! 

Acesta mergând a împărţit nouăzeci de galbeni şi ve- 
nind a zis bătrânului: 

- De acum m-am lepădat! 

Şi a răspuns bătrânul: 

- Mergi şi şezi! însă i-au mai zis gândurile: acoperă- 
mântul este vechi şi mi-ar fi voia să se schimbe. 

Şi mergând a zis bătrânului: 

- Avvo, îmi zic gândurile că acoperământul este vechi 
şi mi-ar fi voia să se schimbe. 

Zis-a bătrânul: 

- Mergi de te mai leapădă de lume! 

lar el a dat şi cei zece galbeni şi mergând a zis bătrâ- 
nului, că s-a lepădat de acum. Apoi aşezându-se el în chilie, 
i-au zis gândurile: 

- Toate sunt vechi aici şi venind leul mă va mânca. 

Şi mergând a spus bătrânului gândurile sale. Şi i-a zis 
bătrânul: 

- Zi şi tu gândurilor: mie mi-ar fi voia să vină toate fia- 
rele asupra mea şi leul, ca să mă mănânce şi degrabă să mă 
izbăvesc! Însă tu mergi şi şezi în chilia ta şi te roagă lui 
Dumnezeu pentru păcatele tale şi nu te mai teme! 

Şi aşa făcând fratele, s-a odihnit. 

Ei 

2) Zis-a un bătrân: 

- De doreşti Împărăţia cerurilor, eşti dator să nu soco- 
teşti averile, căci nu poţi să viețuieşti după Dumnezeu, fiind 
iubitor de dulceţi şi iubitor de argint. 

i 


3) Povestea cineva din bătrâni că a fost unul din bă- 
trâni care s-a învrednicit de mare dar de la Dumnezeu şi s-a 
înştiințat pretutindeni numele lui, pentru viaţa lui cea cu 
fapte bune. De aceea a ajuns numele lui până la împăratul. 
lar împăratul trimițând, l-a chemat şi dacă a luat rugăciune 
de la dânsul, a vorbit cu el şi folosindu-se mult, i-a dat aur, 
iar bătrânul luând aurul a mers întru ale sale şi a început a 
face țarină cu vii şi alte adunături. Deci au adus un îndră- 
cit la dânsul după obicei şi a zis bătrânul, dracului: 

- leşi din zidirea lui Dumnezeu! 

Iar dracul i-a răspuns: 

- Nu te voi asculta! 

Zis-a bătrânul: 

- Pentru ce nu mă asculți? 

Zis-a dracul: 

- Fiindcă te-ai făcut şi tu ca unul dintre noi, lăsând adu- 
cerea aminte de Dumnezeu, pe care o aveai şi te-ai apucat 
de grijile cele pământeşti! Pentru aceasta nu te voi asculta, 
nici nu voi ieşi din om. 

a 

4) Un pustnic oarecare a fost supărat de iubirea de ar- 
gint. Acesta a adunat din lucrul mâinilor sale un galben, apoi 
doi, după aceea trei şi aşa nevoindu-se, a câştigat cinci. 
După aceea, îndată a căzut la pat şi picioarele i-au putrezit 
şi a dat doctorului cei cinci galbeni, dar boala nu mai în- 
ceta. Venind într-o dimineaţă doctorul, i-a zis: 

- Trebuie să ţi se taie un picior; că de nu, va putrezi tot 
trupul tău. 

El însă s-a dat pe sine morții şi dacă a sosit noaptea 
plângea şi a venit către dânsul îngerul Domnului şi cum 
zăcea, l-a apucat de picior şi netezindu-i rana, grăia: 

- Mai aduna-vei cinci? 

Şi îndată tămăduindu-l, s-a făcut nevăzut. Făcându-se 
ziuă, a venit doctorul şi a bătut la uşa lui, iar el sculându-se, 
l-a întâmpinat pe acesta. Doctorul când l-a văzut s-a mirat 
foarte şi înştiințându-se de ceea ce s-a întâmplat, s-a făcut 
creştin. 


5) Zis-a un bătrân: 

- Omului ce a gustat neaverea, îi este grea şi haina 
care o poartă şi vasul de apă. Căci se supără de unele ca 
acestea, fiindcă mintea lui aparte priveşte şi se deprinde. 

i 

6) Zis-a un bătrân: 

- Cel ce n-a urât averea, cum va putea să-şi urască su- 
fletul, după porunca Mântuitorului? 

+ 


7) Întrebat a fost un bătrân de către un frate: 

- Spune-mi, avvo, cum mă voi mântui şi mă voi face să 
fiu plăcut lui Dumnezeu? 

lar bătrânul dezbrăcând levitonul său (cămaşa sa) şi în- 
cingând mijlocul său şi ridicând mâinile sale la cer, a zis: 

- În acest chip se cade a fi călugărul față de averile 
lumii: a fi răstignit de patimi şi a fi gata la tot necazul pen- 


tru Dumnezeu. 
+ 


8) Un tânăr oarecare căuta să se lepede de lume şi por- 
nindu-se şi ieşind din cetate, să meargă la o mănăstire, îl 
întorceau iarăşi gândurile încurcându-l cu oarecare lucruri 
şi griji, ce se păreau de nevoie, căci era bogat. Într-o zi, por- 
nindu-se el asemenea şi ieşind, după ce l-au înconjurat ia- 
răşi gândurile, ridicând asupra sa mult praf şi punându-i 
înainte pricini oarecare de nevoie ca să-l întoarcă iarăşi şi sim- 
țind războiul şi sila gândurilor şi neavând ce să mai facă, 
dezbrăcându-se deodată de hainele pe care le purta aruncân- 
du-le, alerga gol, vrând să meargă la mănăstire. lar Dum- 
nezeu i-a descoperit unui bătrân către care mergea tânărul, 
zicând: 

- Scoală-te şi primeşte-l pe nevoitorul Meu! 

Iar bătrânul sculându-se, a ieşit şi l-a întâmpinat şi înş- 
tiințându-se de acel lucru, s-a minunat. Şi primindu-l, în- 
dată l-a învrednicit de chipul călugăresc. Deci, când veneau 
vreunii la bătrânul să-l întrebe de gânduri, el răspundea, 
iar dacă vorbeau pentru lepădarea de lume, îi trimitea la 
acela, zicând: 

- Întrebaţi-l pe fratele! 

Ei 

9) Un monah era bolnav şi l-a luat un părinte din chi- 
novie şi îl îngrijea ca pe unul ce nu ar fi avut cele de trebu- 
ință şi zicea fraţilor celor de sub ascultarea sa: 

- Siliți-vă puţin ca să-l odihnim pe bolnav! 

Iar bolnavul avea o oală plină de aur şi săpând sub aş- 
ternutul pe care zăcea, a ascuns-o. Nu după multă vreme, 
s-a întâmplat de a murit bolnavul. Şi murind, nimic nu a 
mărturisit despre aur, iar după ce l-au îngropat, părintele 
a zis fraților: 

- Ridicați aşternutul acesta de aici! 

lar ei strângând aşternutul, au aflat aurul îngropat, 
pentru că se cunoştea din săpătura locului, şi l-au adus la 
părinte. Părintele, văzând aurul şi înştiințându-se cum s-a 
aflat, a zis: 

- De vreme ce nici trăind el, nici murind, n-a mărtu- 
risit despre aur, ci la el îşi avea nădejdea, nu mă ating, de 
el. Mergeţi precum este şi îngropați-l cu el. 

Deci s-au dus şi l-au pus în mormânt şi întorcându-se, 
au văzut că s-a pogorât foc din cer şi a căzut peste mor- 
mânt şi a ținut multe zile nestingându-se, până ce a mistuit 
şi pietrele şi țărâna şi toate cele ce erau în mormânt. Şi toți 
cei ce vedeau se înspăimântau şi se minunau. 

Pentru că nu se cade a-şi arăta cineva 

viaţa şi faptele sale cele bune înaintea 

oamenilor pentru laudă, ca să-l laude 
şi să-l fericească pe el oamenii 


1) Zis-a un bătrân oarecare: 

- Cel ce îşi descoperă şi îşi arată faptele sale cele bune 
pentru fericirea, lauda şi slava oamenilor, acela este ase- 
menea cu omul care seamănă sămânța sa pe deasupra pă- 
mântului şi nu umblă cu grapa peste dânsa ca s-o acopere 
şi venind păsările cerului, mănâncă toată sămânța şi-i ră- 
mâne în zadar toată osteneala. Iar cel ce îşi tăinuieşte şi îşi 
ascunde faptele sale cele bune, acela este asemenea omului 
care, semănându-şi sămânţa sa, îndată o acoperă cu țărână 
şi ea rămâne, răsare, creşte şi rodeşte. 

i 

2) Zis-a un părinte: 

- Călugărul care se sileşte să fie bine plăcut oamenilor, 
ca să-l laude, să-l fericească şi să-l slăvească, unul ca acela 
îşi pierde bunătăţile lui şi rămâne fără de roadă şi uscat. 

a 


3) Odată, fiind la Schit praznicul hramului bisericii, s- 
au adunat din toate părțile mulțime de părinți, după cum 
le era obiceiul. Şi după slujba bisericii, au mers în trapeză 
după obicei şi au şezut toți la masă şi au început a mânca. 
lar un bătrân oarecare din cei străini care veniseră la praz- 
nic, nu mânca nimic altceva, decât pâine goală. Egumenul 
luând seama că nu mănâncă, l-a poftit ca să ospăteze, ne- 
ştiindu-i obiceiul postirii. Acesta răspunzând, a zis egume- 
nului în auzul tuturor părinților: 

- lartă-mă, părinte, că eu nu mănânc niciodată fier- 
tură, decât pâine cu sare. 

Şi sculându-se un bătrân, i-a grăit: 

- Mai bine ar fi fost de ai fi mâncat totdeauna carne de 
trei ori pe zi la chilia ta, decât să-ți arăţi şi să-ți spui viața şi 
postirea ta, în vederea şi auzirea a tot soborul, postire care 


îți este zadarnică. 
+ 


4) Era într-un loc un bătrân oarecare foarte postitor, atât 
încât pâine nu mânca niciodată. Acesta a mers odată la un 
oarecare bătrân mare. lar la acel bătrân se întâmplase în 
acea vreme de veniseră mulți părinți pentru învățătura şi 
folosul sufletesc, căci era foarte iscusit în cunoştinţa şi înțe- 
legerea Sfintelor Scripturi şi în lucrurile duhovniceşti. 
Deci, văzând el că s-au adunat la dânsul atâți cinstiți pă- 
rinți şi fiind zilele Praznicului Rusaliilor, care sunt după 
Paşti, a poruncit ucenicului său să fiarbă bucate şi să le facă 
lor masă, să-i ospăteze, fiindcă unii dintr-înşii veniseră foarte 
de departe. Şi dacă s-au gătit bucatele şi au pus masă, i-a 
poftit pe toți părinții să şadă la masă şi să se ospăteze întru 
slava lui Dumnezeu. Şi aşa au şezut toți şi au început a 
mânca. lar acel bătrân postitor şezând şi el la masă, n-a 
vrut să mănânce bucate, din care mâncau toți părinții, ci 
scoțând bob muiat din desagii săi şi-a pus dinainte. După 
scularea de la masă, l-a chemat pe el bătrânul deoparte şi i- 
a zis în taină: 

- Frate, de vrei să te foloseşti de înfrânarea şi postirea ta, 
oriunde vei merge şi îți vor pune ție masă, mănâncă cele ce 
îți vor pune ţie dinainte, de nimic îndoindu-te, după cuvân- 
tul Domnului Hristos! Dar să nu-ţi arăţi viața, înfrânarea şi 
postirea pe care o ai la chilie, părându-ți-se că de vei mânca 
din acele bucate la masă, îţi vei sminti şi-ţi vei strica pos- 
tul. Nu, frate, de vei mânca întru slava lui Dumnezeu, de 
nimic îndoindu-te, pentru ca să nu te arăţi oamenilor că pos- 
teşti, atunci nu-ți vei sminti, nici îţi vei strica postul tău, ci 

mai vârtos îl vei lămuri şi îl vei lumina. lar de te vei îndoi 
şi nu vei vrea nicidecum să mănânci şezând cu frații la 
masă din bucatele ce ţi se vor pune înainte şi din care mă- 
nâncă şi alți frați şi părinți, atunci, frate, nu ți se cade să 
ieşi să mergi nicăieri, niciodată de la chilia ta. Ci şezi şi-ţi 
păzeşte obiceiul şi postirea la chilie. 

Şi aşa fiind învățat de acel sfânt părinte, s-a smerit şi s-a 
supus ascultării şi mult s-a folosit de cuvintele lui. Şi de aici 
înainte, când i se întâmpla să meargă undeva, afară, la lume, 
şi-i punea cineva masă, atunci el şedea şi primea şi mânca 
întru slava lui Dumnezeu, fără nici o îndoială, din cele ce i se 
puneau pe masă. lar dacă mergea la locul şi chilia lui, iar 
îşi păzea obiceiul şi postirea. Şi pururea se arăta, mulțu- 
mind bătrânului ce l-a îndreptat pe el şi aşa s-a mântuit. 

Aa 

5) Un frate oarecare l-a întrebat pe un bătrân mare şi is- 
cusit foarte întru ştiinţa învățăturilor şi înțelegerea Sfintelor 
Scripturi, zicând: 

- Părinte, ce voi face când mi se va întâmpla să merg 
undeva, afară la ţară, sau la vreo mănăstire şi acolo îmi vor 
pune mie masă, sau mă vor pofti să şed la masă, să mă- 
nânc bucate cu dânşii? lar bucatele ce mi le vor pune pe masă, 
vor fi toate de care eu postesc şi nu le mănânc? Deci, pă- 
rinte, oare bine va fi să poftesc, de vor avea ca să-mi pună 
mie alte bucate de care mănânc eu, sau mai bine va fi să 
mă scol şi să ies de la masa lor, ca să nu-mi smintesc şi să-mi 
stric obiceiul postirii? 

Răspuns-a lui bătrânul, zicând: 

- Fiule, la aceasta avem noi poruncă şi învățătură din 
gura însăşi a Domnului şi Dumnezeului şi Mântuitorului 
nostru lisus Hristos, a Purtătorului de grijă pentru tot bi- 
nele, folosul şi mântuirea noastră, zicând: nicidecum să nu 
vă arătați oamenilor postind, ci oriunde veţi merge şi vă vor 
pune vouă masă, cele ce se vor pune vouă dinainte, mân- 
cați de nimic îndoindu-vă, şi nu arătați postirea voastră 

înaintea oamenilor. Deci, fiule, cine sunt eu ca să te învăţ şi 
să te sfătuiesc pe tine alt sfat şi altă învățătură mai bună şi 
mai de folos ție, decât cea dată de Domnul Hristos? Ci mai 
vârtos şi eu, după cuvântul Domnului, aşa îţi zic şi te sfătu- 
iesc: oriunde vei merge şi îți vor pune ție masă, mănâncă 
cele ce ţi se vor pune înainte întru slava lui Dumnezeu, de 
nimic îndoindu-te. lar dacă te vei întoarce şi vei merge la 
chilia ta, atunci îți păzeşte obiceiul postirii tale, în taină! De 
nu vei vrea să faci aşa, atunci nu ţi se cade nicidecum să ieşi, 


ca să mergi undeva afară din chilia ta. 
Ei 


6) Un bătrân oarecare, duhovnicesc, dintr-o mănăstire, 
a văzut odată la fereastra chiliei unui frate doi draci, care 
stăteau şi ascultau la fereastra fratelui şi ascultând puţin, 
începeau a sălta; şi iar stând, ascultau şi iar începeau a sălta 
şi aşa făceau câtva timp. lar bătrânul văzând, s-a sculat de 
unde şedea şi privea şi a mers la chilia acelui frate, să vadă 
pricina de atâta bucurie şi săltare a acelor spurcați diavoli. 
Şi apropiindu-se bătrânul de chilia fratelui, dracii, văzân- 
du-l venind asupra lor, ruşinându-se, s-au dat în laturi ca 
nişte câini, unul într-o parte, altul într-alta şi aşa depărtân- 
du-se, au fugit. lar bătrânul apropiindu-se de fereastra chiliei 
fratelui unde stau săltând acei draci, l-a auzit pe acela în 
chilie citindu-şi pravila cu glas mare la fereastră. Şi îndată 
a priceput şi a cunoscut bătrânul, că pricina bucuriei şi săl- 
tării spurcaților draci este citirea fratelui cu glas mare şi 
intrând la dânsul în chilie, l-a găsit stând la fereastră şi 
citind. Fratele, îndată lăsându-şi citirea, s-a închinat după 
obicei, cu smerenie. Atunci bătrânul i-a zis: 

- Fiule, mai de folos ţi-ar fi ție de te-ai culca în chilia ta 
şi să dormi toată ziua decât să citeşti cu aşa sunet în glas, 
precum citeşti. Căci nu-ţi este de nici un folos, ci este bucu- 
rie şi veselie şi săltare dracilor. Acum, iată, am gonit doi 
draci de la fereastra ta, care se bucurau şi săltau ascultând 
şi auzind glasul citirii tale şi pe care i-am văzut de la chilia 

mea, ascultând şi săltând la fereastră. Dintr-adins am venit 
la tine, fiule, ca să-ți părăseşti acel sunet de glas în rugăciunea 
şi citirea ta, şi să-ţi citeşti pravila şi rugăciunea călugăreşte, 
în taină, după cum ne-a poruncit nouă Domnul Hristos şi 
Sfinții Părinţi, iar nu cu sunet de glas întru auzirea oame- 
nilor şi a dracilor. 

Zis-a fratele: 

- Dar ce să fac, părinte, că eu aşa m-am obişnuit şi m-am 
deprins a citi şi în alt chip nu pot să citesc? Că de voi citi în 
taină, îmi pare că nu înţeleg şi nici nu ştiu ce citesc şi de 
citirea în taină eu nu mă îndulcesc, nici nu simt umilință, 
sau ceva de folos pentru inima mea. 

Zis-a lui bătrânul: 

- Dacă nu simţi, fiule, umilință în inima ta şi zici că nu 
te foloseşti de rugăciunea şi citirea ta când te rogi şi citeşti 
în taină, apoi cum te vei umili şi te vei folosi de rugăciunea 
şi citirea ta, pe care o faci cu sunet şi cu glas întru auzirea 
oamenilor şi a dracilor, întru lauda, fericirea şi slăvirea oa- 
menilor şi întru bucuria, mângâierea şi săltarea dracilor? 
Această citire Dumnezeu nu o iubeşte şi sfinții părinți nu o 
primesc. Cum şi în ce chip trebuie să ne citim rugăciunea şi 
pravila, Însuşi Domnul şi Dumnezeul şi Mântuitorul nostru 
lisus Hristos, ca Cel ce este pururea purtător de grijă pentru 
binele, folosul şi mântuirea noastră, cu Însăşi gura Sa ne-a 
învățat pe noi şi pururea ne învaţă la Sfânta Evanghelie, 
zicând: când vei vrea să te rogi şi să-ți citeşti pravila, intră 
în cămara ta şi închide uşa ta. Aşa citeşte şi te roagă în taină 
Părintelui tău. Şi Părintele tău, care vede şi aude tainele, 
Acela îţi va da ţie la arătare mila şi darurile Sale. Şi iarăşi 
zice: când vă rugaţi, nu grăiți multe vorbe în rugăciunea 
voastră, ci în scurtă vorbă şi deasă să fie rugăciunea şi ci- 
tirea voastră! Deci din citirea şi rugăciunea săvârşită în acest 
chip, se naşte umilința şi folosul sufletului spre mântuire 
în acest chip toţi Sfinţii Părinţi îşi citeau pravila şi rugăciu- 
nea lor. Şi pentru aceasta toți părinții, când îşi făceau chilia, 

îşi făceau şi cămară osebită, să le fie pentru rugăciunea şi 
pravila lor. Deci, şi tu, fiule, de vrei să te foloseşti şi să-ți fie 
primită rugăciunea, citirea şi pravila, aşa urmează şi te vei 
mântui. lar de nu vei voi să urmezi şi să faci aşa, să ştii că în 
zadar îţi va fi toată zăbava citirii, a pravilei şi a rugăciunii. 
+ 

7) Părinţii de la Schit aveau obicei, când se descoperea 
cuiva vreo faptă bună pe care o avea el în taina sa, acela de 
aici înainte nu o mai socotea bună de ar fi fost oricât de 
folositoare, ci o socotea păcat lucru răsuflat şi neplăcut lui 
Dumnezeu. Aşa îşi acopereau şi îşi ascundeau lucrurile lor 


cele bune, de slava omenească. 
+ 


8) Zis-a un bătrân: 
- Plăcerea omenească, toată măduva omului o pierde 
şi îl lasă sec. 


9) Zis-au iarăşi: 
- Ori fugind să fugi de oameni, sau râzând, râzi de lume 


şi de oameni, făcându-te pe tine de mai multe ori nebun. 
+ 


10) A zis iarăşi: 

- Cel ce-şi arată lucrurile cele bune ale sale, este ase- 
menea cu cel ce seamănă sămânța pe pământ şi venind 
păsările cerului o mănâncă. lar cel ce îşi ascunde petrecerea 
sa, este întocmai cu cel ce seamănă pe brazde în pământ şi 
care va strânge roadă multă. 

+ 

11) Un stareț avea mare slavă de la oameni şi era pă- 
rinte peste două sute de călugări. La chinovia acestora a 
venit Hristos în chipul unui bătrân sărac, cunoscut lui mai 
înainte şi-l ruga pe portar să spună părintelui că este cu- 
tare frate. lar portarul abia înduplecându-se, a intrat să-l 
vestească dar l-a aflat pe părintele vorbind cu oarecari străini 

şi aşteptând puțin, i-a spus despre acel bătrân sărac. Sta- 
rețul i-a răspuns cu mânie, zicând: 

- Nu vezi că vorbesc cu oamenii? Lasă acum! 

Şi sfiindu-se portarul, s-a dat în lături şi întorcându-se, 
a spus celui ce se părea că este bătrân sărac cuvântul pro- 
estosului. lar Domnul Cel îndelung răbdător a petrecut şe- 
zând la poartă. 

lar pe la al cincelea ceas a venit la chinovie un bogat, 
pe care degrabă ascultându-l portarul, i-a deschis şi a vestit 
starețului despre el. lar el ieşind, cu osârdie l-a întâmpinat 
la uşă. Şi văzându-l pe el Cel bogat întru milă Dumnezeu, 
care venise în chip de bătrân sărac, Îl ruga, zicând: 

- Voiesc să vorbesc cu tine, părinte! 

Iar el, de nici un răspuns învrednicindu-l, a intrat îm- 
preună cu bogatul, sârguindu-se să-i gătească masă. După 
ce a prânzit bogatul, l-a petrecut părintele până la uşă şi s- 
a întors înapoi, fiind robit de multele griji şi a uitat rugă- 
ciunea bătrânului sărac şi fără de răutate. Făcându-se seară, 
după ce nimeni nu l-a chemat pe acel blagoslovit sărac, apro- 
piindu-se iarăşi de portar i-a poruncit să spună acestea pro- 
estosului: 

- De vreme ce voieşti slava oamenilor, Eu pentru oste- 
neala ta cea de mai înainte şi multele tale nevoinţe, îţi voi 
trimite vizitatori din cele patru părți ale lumii. Dar din bună- 
tățile Împărăției Mele nu vei gusta. 

Şi din acele cuvinte s-a cunoscut Săracul Cel Atotţiitor. 

Pentru ca să ne păzim, 
să nu judecăm niciodată 


1) Fost-a un bătrân oarecare, ce mânca în toată ziua câte 
trei posmagi (pesmeţi). Cândva, a venit la el un frate şi şe- 
zând ei să mănânce pâine, au pus fratelui trei posmagi şi 
văzând bătrânul, că încă îi mai trebuie, i-a adus alţi trei 
posmagi. lar dacă s-a săturat, s-au sculat. Deci, l-a judecat 
bătrânul pe fratele şi i-a zis: 

- Nu trebuie frate, să slujim trupului! 

Iar fratele cerând iertare de la bătrânul, a plecat. 

A doua zi a venit vremea să mănânce bătrânul şi s-au 
pus pe masă trei posmagi după obicei şi iarăşi îi era foame 
dar s-a înfrânat. A doua zi la fel a pătimit. Deci, a început a 
slăbi şi a priceput bătrânul că i s-a întâmplat depărtarea lui 
Dumnezeu şi s-a aruncat înaintea Domnului Dumnezeu cu 
lacrimi. Şi se ruga pentru depărtarea ce i s-a întâmplat şi 
îndată a văzut un înger care îi zicea: 

- Pentru că l-ai judecat pe fratele ţi s-a întâmplat aceasta. 
Să ştii dar, că cel ce poate să se înfrâneze pe sine, sau altă 
faptă bună oarecare face, nu de voia sa le face, ci darul lui 
Dumnezeu este cel care îl întăreşte pe om. 

Ei 

2) La un sihastru oarecare obişnuia un preot să meargă 
pentru aducerea Sfintelor Taine, fiindcă el nu ieşea afară. 
Deci a venit cineva la sihastru şi l-a pârât pe preot grăind 
nenumărate necuviințe asupra lui. Când preotul a venit, după 
obicei, pentru aducerea Sfintelor Taine, nu i-a deschis si- 
hastrul, fiind scârbit. Atunci preotul s-a întors înapoi. Şi iată 
glas către sihastru, grăind: 

- Au luat oamenii judecata Mea. 

Şi odată cu glasul a avut o vedenie: a văzut un puț de 
aur şi o găleată de aur şi funia de aur şi apa foarte bună şi 
limpede şi a văzut un oarecare bubos ce scotea şi turna. 
Vrând sihastrul să bea din apă, s-a sfiit şi nu a băut, căci era 
bubos cel ce scotea apă. Şi iată glas către dânsul iarăşi zicând: 

- Pentru ce nu bei din apă, ce pricină are bubosul ce 
scoate apă, că scoate şi toarnă? 

Venindu-şi întru sine sihastrul şi înțelegând tâlcul ve- 
deniei, l-a chemat pe preot şi l-a convins pe el să-i slujească 


în continuare. 
+ 


3) Au fost doi frați mari într-o mănăstire de obşte şi s-au 
învrednicit a vedea un dar oarecare unul către altul. Odată, 
a ieşit unul într-o zi de vineri afară din mănăstire şi a văzut 
pe cineva mâncând de dimineață şi i-a zis: 

- Cum de mănânci, frate, aşa devreme, căci este vineri? 

lar de dimineaţă a fost Sfânta Liturghie după obicei şi 
căutând fratele asupra lui, a văzut darul depărtat de la 
dânsul şi s-a întristat şi dacă a venit la chilie, i-a zis: 

- Ce-ai făcut, frate, că n-am văzut darul lui Dumnezeu 
peste tine? 

lar el i-a răspuns: 

- Eu nu mă ştiu pe mine nici cu lucrul, nici cu gândul 
să fi făcut ceva rău. 

l-a răspuns fratele: 

- Nu cumva ai zis cuiva vreun cuvânt? 

Şi aducându-și aminte, a zis: 

- leri l-am văzut pe un frate mâncând afară din chilie 
dimineaţă şi i-am zis: într-acest ceas mănânci vinerea? 
Acesta este păcatul meu, ci te osteneşte cu mine două săptă- 
mâni şi să rugăm pe Dumnezeu să-mi ierte păcatele! 

Şi aşa au făcut şi după două săptămâni a văzut fratele 
darul lui Dumnezeu venit peste fratele său şi s-a mântuit 
mulțumind Domnului. 

+ 


4) Un bărbat sfânt a văzut pe cineva păcătuind şi lăcri- 
mând cu amar şi a zis: 

- Acesta astăzi a greşit, iar eu mâine voi greşi negreşit. 
Şi acesta se va pocăi negreşit, iar eu nu mă voi pocăi ne- 
greşit. 

+ 

5) Un frate l-a întrebat pe cineva din bătrâni: 

- lată, mi se întâmplă să văd un om făcând o faptă şi o 
spun altuia. Oare nu este aceasta clevetire? 

Şi i-a răspuns bătrânul: 

- De grăieşti cu gând de iubire de clevetire, ca şi cum 
ai avea ceva asupra lui, clevetire este, iar de nu este după 
patimă, eşti slobod, însă, de nu este clevetire, ca să nu ră- 
sară răul, mai bine este să taci. 

Deci a zis fratele: 

- De voi veni către vreun bătrân şi îl voi întreba dacă 
pot să mă aşez la cutare şi ştie că nu-mi este de folos, ce o 
să-mi răspundă? De-mi va zice să nu merg, oare nu judecă 
cu gândul? Această istețime nu o au mulți. Că de va avea 
vreo patimă, şi cu patimă va grăi, urând şi prihănind, acela 
pe sine se vatămă şi nici nu are cuvântul său vreo putere. 
De folos era să zică, nu ştiu, şi să se izbăvească pe sine de 
patimă. De este slobod de patimă, nu osândeşte pe nimeni 
ci pe sine învinuindu-se, zice: cu adevărat, eu sunt neştiu- 
tor şi poate nu îţi este de folos şi de va fi cel ce întreabă 
priceput, nu va merge la bărbatul acela pentru care a întrebat, 
fiindcă nu a zis bătrânul din răutate, ci ca să nu crească 
răul, adică purtând grijă de mântuirea celui ce a întrebat. 
Pentru aceea, puternic este cuvântul să-l încredințeze pe 
ascultător, dacă şi acela cu pricepere fiind, îl va primi cu 
credință. 

i 

6) Auzit-a oarecare dintre cei sfinţiți, că a căzut un frate 

în desfrânare şi a zis: 

- O, rău a făcut! 

lar după puţine zile a răposat fratele. Şi a venit îngerul 
cu sufletul fratelui către bătrânul zicând: 

- lată-l pe cel pe care l-ai judecat, s-a mutat! Unde po- 
runceşti să-l aşezăm, în Împărăție sau la chinuri? 

Şi a petrecut bătrânul până la moartea sa rugându-se 
lui Dumnezeu să câştige iertare de aceasta, plângând şi 


foarte mult ostenindu-se. 
+ 


7) Zis-a oarecare dintre sfinți: 

- Nu este poruncă mai mare decât aceasta: să nu ju- 
deci pe fratele tău şi pentru aceasta nu vei fi judecat. lar 
de-l vezi pe fratele tău greşind şi nu-i vei zice să-şi recu- 
noască greşelile, din mâinile tale se va cere sângele lui. lar 
de va auzi şi nu se va întoarce de la păcatele sale, el va da 
seamă pentru greşelile sale. Deci bine este a înfrunta cu 
dragoste, iar nu a cleveti şi a-l ocărî ca pe un vrăjmaş. 

Ei 

8) Un oarecare bătrân mare şedea în Siria, între hota- 
rele Antiohiei şi avea un frate, care era gata să judece de 
vedea pe vreun frate greşind. Deci, de multe ori îl învăța 
pe dânsul bătrânul, grăind: 

- Cu adevărat, fiule, te înşeli şi-ţi pierzi sufletul, de 
vreme ce nu ştie nimeni ce este în om, decât duhul care 
este într-însul. Căci de multe ori înaintea oamenilor fac fapte 
rele, iar în taină se pocăiesc înaintea lui Dumnezeu. Păca- 
tul îl vedem, dar pocăinţa şi faptele cele bune ce le-au făcut, 
numai Dumnezeu le ştie. Pentru aceasta şi cu ochii de vei 
vedea pe om păcătuind, nici cât de puţin nu-l judeca pe el, 
că numai unul Dumnezeu este Judecător. Că tot omul ce 
judecă pe altcineva, se află ca un antihrist față de Hristos, 
de vreme ce i-a răpit dregătoria şi stăpânirea ce i-a dat Tatăl, 
făcându-se el judecător mai înainte decât Dânsul. 

+ 


9) Aproape de un bătrân trăia un frate care era puțin 
mai trândav în nevoință. Lângă acesta, când trăgea să 
moară, şedeau unii din fraţi şi văzând bătrânul că se duce 
din trup vesel şi cu bucurie, vrând să-i zidească pe frații 
care şedeau aproape, i-a zis: 

- Frate, noi toți ştim că nu erai prea osârdnic la ne- 
voinţă şi de unde aşa cu bucurie te duci? 

Şi i-a răspuns fratele: 

- Crede, părinte, adevărul îl grăieşti, însă de când m-am 
făcut monah, nu ştiu să fi judecat om, sau să fi ținut pome- 
nire de rău asupra cuiva, ci de s-a întâmplat cândva vreo 
prigonire cu cineva, în acel ceas m-am împăcat cu el. Deci 
vreau să zic lui Dumnezeu: Stăpâne, Tu ai zis, nu judecați, 
şi nu veți fi judecați, ci, iertați şi vi se va ierta vouă! 

Deci i-a zis bătrânul: 

- Pace ţie, fiule, că şi fără osteneală te-ai mântuit! 

i 

10) Povestit-a un bătrân: 

- Şezând eu odinioară într-o pustie adâncă, a venit un 
frate de la chinovie să mă caute. Şi eu l-am întrebat: cum se 
află părinţii? lar el mi-a zis: bine, cu rugăciunile tale. Apoi 
l-am întrebat şi despre un frate care avea nume rău şi mi-a 
zis: crede, părinte, că încă nu s-a izbăvit de acel nume. lar 
eu, cum am auzit, am zis: of! Şi îndată ce am zis aceasta, 
mi-a venit somn şi am fost răpit, şi m-am văzut că stau 
înaintea sfântului loc al Căpățânii şi înaintea Domnului 
nostru lisus Hristos ce era răstignit între cei doi tâlhari şi 
m-am pornit să mă închin. lar dacă am mers aproape, a 
poruncit sfinților îngeri, care stăteau lângă EI, cu glas mare 
zicând: scoateţi-l afară, că antihrist îmi este, deoarece mai 
înainte de a judeca Eu, el l-a judecat pe fratele său. Deci 
gonit fiind eu, am dat să ies şi mi-am apucat haina de uşa ce 
s-a închis degrabă şi lăsând-o acolo, am ieşit şi îndată m-am 
deşteptat. Socotind cele văzute, am zis fratelui celui ce 

venise: rea este ziua aceasta pentru mine. lar el a zis: 
pentru ce, părinte? Atunci i-am povestit cele ce am văzut. 
Şi am zis: haina aceea a mea, era acoperământul lui Dum- 
nezeu, care era peste mine şi de care m-am lipsit. După 
aceea am făcut şapte ani rătăcind prin pustie, nici pâine 
gustând, nici sub acoperământ intrând, nici cu om vorbind, 
până ce iarăşi L-am văzut pe Domnul meu tot la locul Că- 
păţânii, poruncind să mi se dea haina. 
Ei 

11) A zis un bătrân: 

- Douăzeci de ani am petrecut luptându-mă cu un gând 
şi rugându-mă lui Dumnezeu ca pe toți oamenii să-i văd 
ca unul. 


12) A zis un bătrân: 
- De vei vedea pe cineva râzând sau mâncând prea 
mult, să nu-l judeci, ci mai vârtos să zici: fericit este acesta, 


neavând păcate şi pentru aceasta se bucură sufletul lui. 
a 


13) A zis un bătrân: 

- De vei vedea cu ochii tăi pe cineva căzând, îndată zi: 
anatema ție, satano, că acesta vină nu are! Şi întăreşte-ți 
inima să nu-l judeci pe fratele tău, că se duce Duhul Sfânt 
de la tine. Zi iarăşi către tine: precum acesta a fost biruit, 
aşa şi eu, şi plângi, şi cere ajutorul lui Dumnezeu. Păti- 
meşte împreună cu Cel ce a pătimit fără de voie, că nimeni 
nu voieşte să greşească lui Dumnezeu, ci toți ne amăgim. 

a 

14) A zis un bătrân: 

- Nu-l judeca pe cel desfrânat, dacă eşti tu curat, căci 
de asemenea calci legea. Căci Cel ce a zis: să nu desfrânezi, a 
zis şi să nu judeci! 

1) Un monah antiohian, de neam cucernic, de la mănăs- 
tirea lui Casian, a mers la Sfintele Locuri pentru rugăciuni 
şi zăbovind el acolo a sfârşit cele ce avea de trebuință, dar 
nu ştia ce să facă. Şi şezând în biserică se scârbea de aceasta. 
Plecând, a adormit puţin şi l-a văzut pe Domnul nostru lisus 
Hristos grăindu-i: Ă 

- Du-te la iconomul Sfintei Invieri şi să-i zici lui: m-a 
trimis Hristos la tine, să-mi dai pentru Dânsul un galben 
şi-ţi voi da zapis la mână, şi când va veni Hristos ţi-l va da! 

Deşteptându-se monahul şi rugându-se, a crezut cuvân- 
tului, şi mergând l-a aflat pe iconom căruia i-a zis precum 
i-a poruncit lui. Şi a zis iconomul: 

- Dar când are să vină Hristos să mi-l dea? 

lar monahul a răspuns: 

- Eu precum am auzit, ţi-am spus, tu cum ştii, aşa să faci. 

Atunci a zis iconomul: 

- Fă-ţi zapisul! 

Şi a şezut monahul de a scris aşa: 

- Eu, lon călugărul de la Antiohia Siriei, mărturisesc 
că am luat un galben de la tine, Ştefan preotul, iubitorul de 
Dumnezeu, iconomul Sfintei Învieri, trebuindu-mi! Şi pen- 
tru încredințare am făcut acest zapis al meu şi când va veni 
lisus Hristos, ţi-l va da. 

Apoi, luând galbenul, a plecat. lar în noaptea urmă- 
toare, a văzut iconomul în vis pe cineva grăindu-i: 

- la-ţi galbenul şi să-mi întorci zapisul monahului! 

El însă nu voia, grăind: 

- Acela a zis că Hristos va veni şi-mi va plăti. 

larăşi a zis: 

- Eu sunt Hristos, ia-ți dar galbenul şi-mi dă zapisul că- 
lugărului. Sau vrei să iei mai mult? lată, este al tău! 

Şi deşteptându-se, a trimis nişte oameni după monah, 
zicându-le: 

- Oriunde îl veți afla pe acel monah, să-l aduceți la 
mine! 

Şi aflându-l, i-a zis: 

- Mergi, că te cheamă iconomul! 

Acesta, temându-se, zicea întru sine, că s-a căit şi vrea 
să-i ia galbenul. De aceea, mergea cu sfială, iar acela vă- 
zându-l, i-a zis: 

- Părinte, mai ia şi alți galbeni, câţi vei voi, şi-mi fă 
zapis! 

Părintele i-a răspuns: 

- lartă-mă, dar mai mulți nu-mi trebuie, destul îmi este 
acesta, că nu mi-a zis Domnul să iau mai mult de un galben. 

lar cei ce au auzit, s-au mirat şi au proslăvit făgădu- 


ințele Domnului cele nemincinoase. 
+ 


2) Povestesc unii despre un bătrân, că viețuia în Siria, lângă 
calea pustiului şi acesta era lucrarea lui: în ce ceas venea 
vreun călugăr din pustie, cu bună nădejde îi făcea odihna. 

Deci, a venit oarecând un sihastru la dânsul şi i-a făcut 
lui odihnă, dar acela nu voia, zicând, că posteşte astăzi. Şi, 
i-a zis lui: 

- Nu trece cu vederea pe robul tău, rogu-mă ţie, să 
pleci aşa, ci vino să ne rugăm şi iată aici un copac, care se 
va apleca, plecându-ne noi genunchii. 

Plecându-şi dar sihastrul genunchii la rugăciune, nimic 
nu s-a întâmplat! Deci şi-a plecat şi primitorul de străini 
genunchii şi îndată s-a aplecat şi copacul cu dânsul şi încre- 


dințându-se, a mulțumit lui Dumnezeu. 
+ 


3) Un monah tebeu, avea darul slujbei de la Dumnezeu, 
ca pe fiecare, să-l socotească cu cele ce-i trebuiesc. Şi s-a 

întâmplat odinioară într-un sat a da milostenie şi iată a 
venit o femeie la dânsul să ia milostenie, purtând haine vechi. 
Văzând-o cu vechituri îmbrăcată, a băgat mâna să-i dea mult 
şi s-a zgârcit mâna de a scos puţin. Apoi a venit alta către 
el, îmbrăcată în haine bune şi văzându-i hainele, a băgat 
mâna vrând a-i scoate puțin şi a întins mâna de a scos mult. 
Şi a întrebat pentru amândouă şi a primit răspuns: 

- Cea care poartă haine bune este de neam mare şi a 
sărăcit şi numai pentru curăție a câştigat hainele. lar cealaltă, 


pentru ca să ia milostenie, s-a îmbrăcat în vechituri. 
a 


4) Mers-au oarecând doi fraţi la un bătrân, iar obiceiul 
bătrânului era de nu mânca toată ziua. Dacă i-a văzut pe 
frați i-a părut bine şi a zis că şi postul are plată, iar cel ce 
mănâncă pentru dragoste, două porunci împlineşte, pen- 
tru că şi-a lăsat voia sa şi porunca lui Dumnezeu a săvâr- 
şit-o şi aşa i-a odihnit pe frați. 

+ 

5) Era careva din sfinți viețuind în Egipt, în loc pustiu. 
Era şi altul, mai departe de dânsul şi acela era preot ma- 
niheist. Şi odată mergând să viziteze pe cineva din neamul 
lui, a înserat unde era sihastrul cel dreptcredincios şi era în 
necaz, căci se temea de bătrânul să intre şi să rămână la 
dânsul, ştiind că îl va cunoaşte că este maniheist. Însă, pri- 
mejduindu-se şi neavând unde merge, a bătut la uşă, iar 
bătrânul deschizând l-a şi cunoscut. Deci l-a primit de bună 
voie şi l-a silit să facă rugăciune şi odihnindu-l, au ador- 
mit. lar maniheul venindu-şi în sine noaptea, gândea mi- 
rân-du-se, cum n-a luat nici o îndoire asupra lui şi a zis: 

- Cu adevărat robul lui Dumnezeu este. 

Apoi a căzut la picioarele lui, grăind: 

- Avveo şi eu sunt dreptcredincios! 

Şi aşa a petrecut cu dânsul, după aceea, cealaltă vreme 
a vieţii sale. 

+ 


6) Un frate a mers la un sihastru şi plecând de la dânsul, 
i-a zis: 

- lartă-mă, avvo, că te-am smintit de la rugăciunea ta! 

Celălalt răspunzând, i-a zis: 

- Rugăciunea mea este să te odihnesc pe tine şi să te pe- 


trec cu dragoste. 
Ei 


7) Un sihastru oarecare şedea lângă Nicopole, făcând 
multe fapte bune. Deci s-a întâmplat de au venit câţiva frați 
din chinovie şi l-au nevoit mai înainte de vreme să mănânce. 
Apoi au zis fraţii: 

- Nu te-ai scârbit astăzi, avvo? 

Iar el le-a răspuns, zicând: 


- Scârba mea este dacă voi face voia mea. 
+ 


8) Povestit-a cineva din părinţi, că un oarecare filosof 
însemnat din Cetatea lui Dumnezeu, bărbat cucernic, a venit 
la un sihastru, şi-l ruga să-l primească şi călugăr să-l facă. 
Şi i-a zis bătrânul: 

- De pofteşti să te primesc, mergi şi vinde averea ta 
cea după poruncă, şi o dă lipsiţilor şi te voi primi! 

Şi mergând, a făcut după cuvântul bătrânului. După 
aceea i-a dat o altă poruncă: 

- Să te păzeşti a nu vorbi cu nimeni! 

lar el s-a făgăduit să nu grăiască şi doi ani n-a grăit. Au 
început după aceea oamenii să-l laude şi i-a zis bătrânul: 

- Nu-ţi este de folos să stai aici, ci te trimit la o mă- 
năstire de obşte. 

Şi l-a trimis. Dar trimițându-l, nu i-a zis să grăiască, sau 
să nu grăiască. Deci, acela păzind porunca ce i s-a dat, a 
petrecut negrăind. Vrând a-l ispiti egumenul cu fapta când 
l-a primit, de este mut, sau se preface, l-a trimis cu o tre- 
buinţă, în vremea revărsării apei râului, ca nevoind să gră- 
iască, să poată zice că n-a putut trece apa. Şi a trimis după 

dânsul în taină, să vadă ce va face. Acela, dacă a ajuns la 
râu şi a văzut că nu poate trece, a plecat genunchii spre 
rugăciune şi venind un crocodil l-a luat în spinare şi l-a 
trecut în cealaltă parte a apei. După împlinirea poruncii, a 
venit iarăşi la apă şi iarăşi l-a luat în spate crocodilul şi l-a 
trecut dincoace. Deci, venind fratele cel trimis după dânsul, 
a spus bătrânului şi fraților şi s-au mirat. Nu după multă 
vreme a murit călugărul. Şi a trimis egumenul la bătrânul 
lui, grăind: 

- Mut de ar fi fost, însă îngerul Domnului a fost. 

Atunci a vestit sihastrului că n-a fost mut, ci mult 
vorbitor, dar păzind porunca ce i-a dat dintru început, a 
petrecut negrăind. Şi s-au mirat toți şi L-au proslăvit pe 
Dumnezeu. 

Ei 


9) Un bătrân oarecare avea un ucenic şi vrând a-l ţine 
cu sine, l-a făcut să aibă ascultare desăvârşită. Deci, i-a zis 
bătrânul: aprinzându-se cuptorul foarte, mergi de ia cartea 
din care citim în biserică şi o aruncă în cuptor. lar el mer- 
gând, a şi făcut fără de nici o cârtire şi fiind aruncată cartea, 
s-a stins focul. Deci, aceasta este puterea ascultării celei cu 


înțelegere, căci ascultarea este scara cea cerească. 
EL 


10) Un om, după ce a ieşit din lume, s-a dus într-o chi- 
novie, având pe fiul său cu sine. Şi i-a zis egumenul: 

- Mi-e voia să nu vorbeşti cu fiul tău, ci să-ți fie ca un 
străin. 

lar acela i-a răspuns: 

- Aşa voi face, după cuvântul tău, avvo! 

Şi a petrecut mulți ani şi n-a vorbit cu copilul său. lar 
când i-a venit chemarea fiului său şi urma să moară, a zis 
egumenul: 

- Mergi de acum şi vorbeşte cu fiul tău! 

Şi răspunzând, i-a zis: 

- De porunceşti, păzim porunca până în sfârşit. 


198 


Cuvinte folositoare ale Sfinţilor Bătrâni cei fără de nume 


Şi a răposat fiul lui şi n-a grăit cu dânsul şi s-au mirat 
toți, cum a primit cu bucurie porunca şi a păzit-o până la 
sfârşit. 

Ei 

11) Un frate cuprins de întristare, îl supăra pe bătrâ- 
nul, grăind: 

- Ce voi face, că mă supără gândurile grăindu-mi: fără 
de vreme te-ai lepădat de lume şi nu poți să te mântuieşti. 

l-a răspuns bătrânul: 

- Chiar de nu vom putea să intrăm în Pământul Făgă- 
duinței, mai bine este să cadă oasele noastre în pustie, decât 
să ne întoarcem în Egipt. 

Ei 

12) Un bătrân a venit la o apă şi aflând acolo papură, a 
şezut. Şi smulgând frunze de pe mal, împletea coşniţe şi le 
da pe apă. În acest chip se nevoia până când au venit 
oamenii şi l-au văzut şi atunci s-a sculat şi a plecat. Căci nu 
pentru trebuinţă lucra, ci pentru osteneala şi liniştea sa. 

Ei 

13) Povestit-a oarecare din bătrâni că un frate ce petre- 
cea în Egipt, mergea pe drum şi sosind noaptea, a intrat 
într-un mormânt să se adăpostească de frig. Trecând nişte 
draci pe acolo, au grăit unul către altul: 

- Vedeţi câtă îndrăzneală are acest călugăr de doarme 
în mormânt? Hai să-l îngrozim! 

Şi a răspuns altul: 

- Ce să-l mai înspăimântăm, că acesta este al nostru, 
făcându-ne voia noastră: mâncând, bând, clevetind şi ne- 
grijind de slujba sa. Ci mai vârtos până când va zăbovi el 
întru aceasta, să mergem şi să-i necăjim pe cei ce ne necă- 
jesc pe noi şi cu rugăciunea ne luptă ziua şi noaptea. 

Ei 

14) A zis un bătrân: 

- De vor veni la tine vreunii şi îi vei vedea de departe 
că vin, mai înainte de a se apropia, să stai la rugăciune şi 

să zici: Doamne, lisuse Hristoase, izbăveşte-ne pe noi de 


clevetire şi de ocară! Şi cu pace trimite-i din locul acesta. 
a 


15) A zis un bătrân: 

- De va veni la tine vreun frate, ridică plânsul de pe fața 
ta şi-l ascunde în inimă până când va pleca fratele şi apoi 
iarăşi pune plânsul pe față. Că fug dracii văzând plânsul 
acesta cu tine. 

Ei 


16) Un bătrân mergând la Schit, a călătorit împreună 
cu el un frate. Deci, vrând să se despartă unul de altul, i-a 
zis bătrânul: 

- Să gustăm împreună, frate! 

Şi era dimineaţă şi începutul săptămânii. Deci, au mân- 
cat şi sculându-se s-au dus. lar după ce au trecut celelalte 
zile şi a venit sâmbăta, sculându-se de dimineaţă bătrânul, 
s-a dus la fratele acela şi a zis: 

- Oare ai flămânzit, frate, de când am mâncat? 

Răspuns-a fratele: 

- Nu! Căci în fiecare zi mâncând, nu flămânzesc. 

Zis-a lui bătrânul: 

- Cu adevărat, fiule, de atunci nu am mâncat. lar fra- 
tele auzind, s-a umilit şi s-a folosit. 

a 

17) Un episcop, iubitor de Dumnezeu, se ducea în fie- 
care an la Schit, la părinţi. Acolo, l-a întâlnit un frate şi l-a 
dus la chilia sa punându-i înainte pâine şi sare, şi zicând: 

- lartă-mă, că nimic altceva nu am să-ți pun înainte! 

Şi i-a răspuns lui episcopul: 

- Voiesc ca la anul, venind, să nu aflu aici nici sare. 

Li 


18) A zis un bătrân: 

- Dacă încă eşti tânăr, fugi de vin ca de şarpe şi de vei 
fi silit la adunare să bei, puțin bând, încetează! Şi măcar de te 
vor jura cei ce te-au chemat, să nu iei aminte de jurămintele 

lor! Căci de multe ori satana îi sileşte pe monahi; chiar şi 
pe bătrâni, să-i silească pe cei mai tineri la băutură de vin 
şi la mâncare multă. Ci tu să nu te pleci lor, căci vinul şi 


femeile îi despart pe călugări de Dumnezeu. 
+ 


19) Odinioară la Chilii, făcându-se praznic, mâncau 
frații la biserică. Şi era acolo un frate şi a zis celui ce slujea: 

- Nu mânca fiertură, ci sare! 

Şi a chemat acela un alt frate înaintea norodului, zicând: 

- Cutare nu mănâncă fiertură: adu-i sare! 

Atunci s-a sculat unul din bătrâni zicând: 

- Mai de folos îţi era astăzi la chilia ta să mănânci carne, 


decât să aud acest cuvânt înaintea norodului. 
+ 


20) Un frate de la Schit nemâncând pâine, s-a dus la un 
bătrân mare, dar s-a întâmplat să fie acolo şi alți străini. Şi 
a făcut bătrânul puţină fiertură pentru dânşii şi după ce au 
şezut să mănânce, pustnicul şi-a pus lui numai năut muiat 
să mănânce. După ce s-au sculat ei de la masă, luându-l bă- 
trânul deoparte, i-a zis: 

- Frate, când te duci la cineva, nu-ți arăta petrecerea 
ta! lar de voieşti să ţii nevoinţa ta, şezi în chilia ta şi nică- 
ieri nu ieşi! 

lar el, înțelepțindu-se de cuvântul bătrânului, s-a făcut 
iconomicos întru întâmpinarea fraților. 

i 

21) Zis-a un bătrân: 

- Când te vei duce undeva, să nu-ți arăţi petrecerea ta, 
sau cum că nu mănânci untdelemn, sau peşte, sau fiertură! 
Ci numai la vin să nu dezlegi, de te temi de război. Şi de te 
vor prihăni vreunii, să nu ai nici o grijă. 

i 

22) Un frate l-a întrebat pe un bătrân, zicând: 

- De mă voi afla la masă cu părinții, ce să fac? 

Răspuns-a bătrânul: 

- În loc de post înfinge rugăciune fără măsură, cu 
smerenie. 

Zis-a fratele: 

- Şi cum pot să mănânc şi auzind pe unii vorbind, să 
mă rog? 

Zis-a lui bătrânul: 

- Truda toate le poate şi de voieşti să fii monah, aceasta 


pururea ține, că cel ce nu o are pe aceasta, nu este monah. 
să 


23) Un bătrân şedea cu un frate şi avea viață de obşte; 
iar bătrânul era milostiv. Făcându-se foamete, au început 
unii să vină la uşa lui, să ia milostenie, că bătrânul da tu- 
turor celor ce veneau. Văzând fratele ce se întâmplă, a zis 
bătrânului: 

- Dă-mi partea de pâine, iar cu partea ta fă cum voieşti! 

Atunci a împărțit bătrânul pâinile şi făcea milostenie 
din partea sa. Şi mulți alergau la bătrânul, auzind că tuturor 
dă. lar Dumnezeu văzându-i voința cea bună, i-a blago- 
slovit pâinile şi pe cât da el, pe atât se înmulțeau pâinile. 
lar fratele mâncându-şi pâinile sale, a zis bătrânului: 

- Fiindcă mai am puţin din acele pâini, părinte, ia-mă 
iarăşi de obşte! 

Şi a zis bătrânul: 

- Precum voieşti, fac. 

Aşa au şezut iarăşi împreună. Şi fiind mulți cei ce ve- 
neau şi neîntorcându-se nici unul deşert, a văzut fratele că 
i-au lipsit pâinile. lar după întâmplare a venit un sărac 
bătrân şi i-a zis: 

- Mergi şi caută cu de-amănuntul. 

Deci intrând fratele, a aflat vasele în care se punea pâi- 
nea, pline de pâine. Aceasta văzând, s-a spăimântat. Şi luând 
a dat săracului. Apoi minunându-se de credința şi fapta cea 
bună a bătrânului, a proslăvit pe Dumnezeu. 

1) Unul a adus bani unui bătrân şi-l ruga să-i ia, să-i aibă 
spre a sa trebuință. Bătrânul însă nu i-a primit, zicând că 
se îndestulează cu lucrul mâinilor sale. lar acesta, rugân- 
du-l să-i primească măcar pentru trebuința săracilor, a răs- 
puns bătrânul: 

- Acest lucru este o îndoită ruşine, frate, că cele ce nu-mi 


trebuiesc primesc şi cele străine dând, mă mândresc în deşert. 
Ea 


2) Zis-a un bătrân: 

- De vei da milostenie şi se va necăji gândul tău că ai dat 
mult, să nu iei aminte la gând, că este de la satana! Însă, pe 
cât poți, cu sărăcie şi cu smerenie petrece-ți viața, ca tu mai 
vârtos să ai trebuinţă a lua milostenie totdeauna. Că cel ce 
dă se bucură, socotind că bun lucru face, iar cel ce nu are ci 
petrece întru sărăcie, la mare smerenie ajunge socotind că 
nici un bine nu face, nici nu dă cuiva ceva, ci mai vârtos el 
are trebuință de milostenie. Aşa au trăit părinții noştri, aşa 
L-a aflat pe Dumnezeu părintele nostru Arsenice. 

i 


3) A venit odinioară la Rait un om bogat, străin, şi a dat 
fraților milostenie câte un ban. Asemenea a trimis şi unui 
sihastru, care şedea într-o chilie. Şi în noaptea aceea a văzut 
bătrânul o țarină plină de mărăcini şi pe unul care îi zicea: 

- leşi, seceră în țarina celui ce ţi-a dat milostenie! 

Dimineaţa a trimis sihastrul de l-a chemat pe iubitorul 
de Hristos, cel ce i-a trimis banul şi i l-a dat înapoi, zicând: 

- Primeşte-ți, frate, banul că nu pot să secer mărăcini 
străini! O, de aş fi putut să-i smulg pe ai mei! 

4) A zis un bătrân: 

- Nevoitorii cei desăvârşiți nu primesc degrabă lucru 
de la cineva, iar cei de mijloc nu zic cuiva să le dea lor ceva. 
Dacă cineva singur le va da, primesc cele trimise, ca de la 
Dumnezeu. lar dacă vreunul este foarte bolnav, să ceară 
trebuința sa cu multă smerenie, osândindu-se însă pe sine 


totdeauna. 
+ 


5) Am auzit despre un frate sărac şi lipsit, că de îi aducea 
cineva bucatele de trebuinţă, le primea. lar după aceea, de s-ar 
fi întâmplat şi altul să-i aducă ceva, nu primea, zicându-i: 


- Acum m-a hrănit Domnul meu! 
+ 


6) A venit un străin, aducând cu sine mult aur la Schit 
şi-l ruga pe preot, să-l dea fraţilor. lar preotul a zis: 

- Nu au frații trebuinţă. 

Şi mult fiind silit, a pus aurul într-o coşniță şi l-a pus la 
uşa bisericii. Deci venind fraţii, le-a zis lor preotul: 

- Cel ce are trebuinţă, să ia! 

Dar nimeni nu s-a atins. lar unii nici n-au privit la aur. 
Şi zicea preotul către cel ce a adus aurul: 

- Dumnezeu a primit dragostea ta. la-l şi mergi de-l dă 
săracilor! 

Şi folosindu-se omul, s-a dus. 

Ei 

7) Un frate l-a întrebat pe un bătrân, zicând: 

- Voieşti ca să țin la mine doi bani sub cuvânt de boală 
trupească? 

Şi a răspuns bătrânul: 

- Nu este bine să ţii mai mult decât este trebuința. 
Deci, de vei ţine aceşti doi bani, va sta nădejdea ta în ei. Şi 
de se vor pierde, doar Dumnezeu poartă grijă de tine. Să 
aruncăm deci la Dânsul grija noastră, că EI va purta grijă 
de noi. 

+ 


8) Au venit unii din elini la Ostrachin, să dea milos- 
tenie şi au luat cu dânşii pe iconomi, să le arate pe cei ce au 
trebuință. Astfel, i-au dus la un bubos şi i-au dat lui, însă el 
nu a luat, zicând: 

- lată, ostenindu-mă împletesc aceste câteva smicele 
de finic şi mănânc pâinea mea, agonisind-o dintr-însele şi 
de mai mult nu am trebuință. 

Şi iarăşi s-au dus la chilia unei văduve, care avea o fată 
şi bătând în uşă, a auzit fata, fiind înăuntru şi care purta o 
haină ruptă ce abia îi acoperea părțile cele de nevoie ale tru- 
pului. Deci, văzând-o ieşind afară, i-au dat haine şi bani. 
Dar ea nu a primit zicând: 

- Mi-a spus maica astăzi că a găsit de lucru şi cu voia 
lui Dumnezeu, avem hrana noastră. 

Mama ei era spălătoreasă şi se dusese să lucreze. Când a 
venit de la lucru, au rugat-o să ia dar şi ea n-a vrut zicând: 

- Eu purtător de grijă Îl am pe Dumnezeu şi voiţi să-L 
luaţi de la mine? 

Şi auzind, au proslăvit pe Dumnezeu. 

i 

9) Zis-a un bătrân: 

- Să nu ai în chilia ta haină spânzurată netrebuincioasă, 
că moarte îți este. Căci mulți tremură, poate mai drepți 
fiind decât tine. Şi tu păcătos fiind, pentru ce să ai de prisos? 

Ei 

10) Zis-a iarăşi: 

- Să nu dobândeşti vas de prisos, aflându-se fără 
treabă, căci atunci nu mai poartă grijă de tine Dumnezeu! 
Dacă îţi va cădea ţie de undeva aur, de ai trebuinţă de el 
pentru nevoia ta, adică pentru hrană sau pentru haină, 
îndată cumpără-le! Dar de nu ai trebuinţă, să nu doarmă 
împreună cu tine, adică să nu stea la tine, ci dă-l săracilor, 
mai înainte de a se însera! 

11) Zis-a iarăşi: 

- Vas de argint sau de aur, să nu pipăie mâinile tale în 
chilia ta, până la cel mai mic! Adică, nu numai să cugeți a 
nu dobândi nimic şi trimis de va fi de la cineva pentru vreo 


trebuinţă, către tine, un vas ca acesta să nu-l pipăi! 
a 


12) Zis-a iarăşi: 

- Cuţit la brâul tău să nu atârni, că acestea toate opresc 
de la tine umilința şi plânsul. Toate: aşternutul tău şi va- 
sele tale, încălțămintea şi brâul, să fie în aşa fel, încât de 
vor unii să le fure să nu le placă lor să ia ceva din toate 


acestea şi din cele ce sunt în chilia ta. 
+ 


13) Un frate l-a întrebat pe un bătrân, zicând: 

- Spune-mi, părinte, cum mă voi mântui? 

Şi dezbrăcându-se bătrânul de haină şi încingându-se 
peste mijloc şi spânzurându-şi mâinile sale, a zis: 

- Aşa este dator monahul să fie, gol de materia lumii şi 
răstignit în ispite. 


14) Zis-a un bătrân: 

- lubeşte sărăcia foarte şi să nu voieşti să ai lucruri fine 
în chilia ta! Căci, când caută sufletul vreun lucru şi nu-l află, 
suspină şi se smereşte şi atunci îl mângâie Dumnezeu şi îi 
dă umilinţă. lar sufletul de va gusta dulceața lui Dumnezeu, 
urăşte până şi însuşi trupul său. Că de nu va urî omul tru- 
pul său, socotindu-l ca pe un vrăjmaş potrivnic şi cu nimic 
făcându-i mângâierea lui, afară de trebuinţa cea de nevoie, 


nu va putea cândva să se izbăvească de cursa diavolului. 
a 


15) Povestit-a cineva din părinţi, că era un magistrat 
trimis cu o solie împărătească şi pe cale a găsit un mort să- 
rac, zăcând gol şi făcându-i-se milă, a zis slugii sale: 

- la calul şi mergi puțin mai-nainte! 

Acela pogorându-se s-a dezbrăcat de una din hainele 
sale şi a pus-o peste mort şi s-a dus. Apoi, după puțin, tri- 
mis fiind tot cu o solie şi ieşind afară din cetate, a căzut de 
pe cale şi i s-a frânt piciorul. Şi ducându-l la casa sa, se lupta 
cu mari chinuri şi doctorii încercau să-l vindece. După ce 
au trecut cinci zile, i s-a înnegrit piciorul. Şi aceasta văzând 
doctorii, au hotărât să-i taie a doua zi piciorul, să nu putre- 
zească şi trupul. De aceasta înştiințându-se magistratul s-a 
supărat şi plângea de acea primejdie şi de mâhnire nici nu 
putea să doarmă, ci în noaptea aceea a rămas treaz. Deci 
luminând candela, a văzut la miezul nopții că se pogoară 
un om pe fereastra cea de sus şi vine la dânsul, şi stând 
lângă dânsul, i-a zis: 

- De ce plângi, de ce te scârbeşti? 

lar el a răspuns: 

- Doamne, cum să nu plâng, că mi s-a frânt piciorul şi 
mâine vin doctorii să-l taie? 

lar el a zis: 

- Arată-mi piciorul tău! 

Şi arătându-l, l-a uns cel ce s-a arătat şi i-a zis: 

- Scoală-te şi umblă. 

Bolnavul însă zicea: 

- Doamne, nu pot că este frânt. 

lar el a zis către dânsul: 

- Sprijineşte-te de mine! 

Şi sprijinindu-se, s-a sculat şi a mers sănătos. Apoi a zis 
iarăşi cel ce s-a arătat: 

- lată, te-ai făcut sănătos! Deci culcându-te, odihneşte-te 
şi nu te scârbi! 

Vorbindu-i şi despre milostenie i-a spus înainte câteva 
cuvinte, zicând, că a zis Domnul: fericiți cei milostivi că aceia 
se vor milui! Şi fără de milă este judecata la cel ce nu a făcut 
milă. Şi altele ca acestea. Apoi i-a mai zis: 

- Mântuieşte-te! 

Magistratul I-a întrebat: 

- Te duci? 

Zis-a lui acela: 

- Ce mai voieşti, dacă te-ai vindecat? 

Şi iarăşi magistratul: 

- Pentru Dumnezeu Care te-a trimis, spune-mi cine eşti? 

Răspuns-a cel ce s-a arătat: 

- Caută la mine! 

Şi după ce l-a privit i-a zis: 

- Cunoşti haina aceasta, pe care o port? 

] s-a răspuns: 

- Da, Doamne, a mea este! 

Şi iarăşi a zis acela: 

- Eu sunt cel pe care l-ai văzut mort, aruncat în drum, 
şi mi-ai aruncat haina ta şi acum m-a trimis Dumnezeu să 
te vindec. Mulțţumeşte deci totdeauna lui Dumnezeu! 

Şi acestea zicând, a ieşit prin fereastra prin care a in- 
trat. lar bolnavul vindecat nu a încetat să mulțumească lui 


Dumnezeu, dând săracilor din cele ce avea. 
+ 


16) A adus cineva la un bătrân bani, zicând: 

- la-i spre cheltuiala ta, căci ai îmbătrânit şi eşti bol- 
nav! Că era bubos. 

Răspuns-a lui bătrânul: 

- Şaizeci de ani am în boala aceasta şi de nimic nu am 
fost lipsit, fiindcă Dumnezeu îmi dă şi mă hrăneşte, şi tu 
acum ai venit să-L ridici pe Hrănitorul meu? 

Şi nu a primit banii. 

a 

17) Povestit-au părinții despre un grădinar, că lucra şi 
toată osteneala lui o da milostenie, ținând numai pentru 
cheltuială. Mai pe urmă însă, i-a pus în minte satana, zi- 
când: 

- Strânge-ți nişte bani, nu cumva când vei îmbătrâni şi 
te vei îmbolnăvi să nu ai de cheltuială! 

Şi a adunat şi a umplut un borcan cu bani după care s-a 
întâmplat de s-a îmbolnăvit şi i-a putrezit piciorul şi a cheltuit 

banii la doctori dar nu i-a folosit. Mai pe urmă a venit un 
doctor iscusit şi i-a zis: 

- De nu ţi se va tăia piciorul, tot trupul o să putrezească. 

Şi s-a hotărât să i se taie piciorul a doua zi. În noaptea 
aceea venind grădinarul întru sine şi căindu-se pentru ceea 
ce a făcut strângând bani şi nădăjduind mai mult în ei decât 
în Dumnezeu Care ocârmuieşte toate şi le hrăneşte, a sus- 
pinat şi a zis: 

- Adu-ţi aminte Doamne, de lucrurile mele cele proaste 
de mai dinainte, pe care le făceam lucrând şi dând fraţilor 
mei, dar mai vârtos mai-nainte de acestea, adu-ți aminte de 
bunătatea Ta şi de îndurările Tale cele nenumărate şi mă 
miluieşte după mare şi bogată mila Ta! 

Şi acestea zicând el, a stătut înaintea lui îngerul Dom- 
nului şi i-a zis: 

- Unde sunt banii, pe care i-ai strâns? Unde este sfatul, 
pe care l-ai primit! 

Iar el umilindu-se foarte şi lăcrimând, a zis: 

- Greşit-am, Doamne, iartă-mă, că de acum nu voi mai 
face aceasta! 

Atunci s-a atins îngerul de piciorul lui şi îndată s-a vin- 
decat. Şi sculându-se dimineaţa s-a dus să lucreze. lar după 
puţin timp a venit doctorul să-i taie piciorul, după cum ho- 
tărâse şi neaflându-l, întreba de dânsul. Şi i-au spus lui: 

- Azi dimineaţă s-a dus să lucreze la țarină. 

lar doctorul s-a dus la țarina aceea în care lucra, vrând 
să-l vadă. Şi văzându-l săpând pământul, l-a proslăvit pe 
Dumnezeu, Cel ce l-a vindecat cu proslăvire. 

i 


18) Un pustnic luptându-se cu iubirea de argint, lucra 
mult ostenindu-se foarte şi din lucrul mâinilor sale a adu- 
nat un galben, apoi al doilea, apoi al treilea, apoi s-a silit 
de a făcut cinci. Şi după ce i-a adunat, îndată a căzut în boală 
trupească şi umflându-i-se piciorul, s-a umplut de răni. lar 
el chemând pe doctori, a cheltuit acei cinci galbeni. Şi ne- 
vindecându-se patima, ci şi mai rea făcându-se, piciorul 

lui desăvârşit putrezind, a venit doctorul şi i-a zis că tre- 
buie să-i taie piciorul, căci tot trupul său o să putrezească. 
lar el de nevoie s-a plecat la tăiere şi s-a hotărât a doua zi 
să i se taie piciorul. Noaptea plângând şi rugându-se lui 
Dumnezeu, a venit îngerul la el şi i-a zis: 

- Mai faci cinci galbeni? 

Şi ca prin minune, l-a apucat îngerul de picior şi cu mâna 
ştergând rana, îndată l-a vindecat şi s-a făcut nevăzut. 
Atunci bolnavul, venindu-şi întru sine şi cunoscând că s-a 
vindecat, a mulțumit lui Dumnezeu. Deci, dimineaţa când 
a venit doctorul, după hotărâre, a bătut în uşă. lar el scu- 
lându-se, l-a întâmpinat. Şi văzându-l doctorul că umblă, 
s-a minunat şi înştiințându-se de ceea ce s-a petrecut, s-a 
făcut creştin, căci era elin. 


19) Zis-a un bătrân: 

- Sfinţii având pe Dumnezeu întru sine şi pe cele de aici 
le moştenesc, adică nepătimirea şi pe cele de dincolo, căci 
şi acestea şi acelea sunt ale lui Hristos. Iar cei ce Îl au pe EI, au 
şi cele ale Lui. lar cel ce are lumea, adică patimile, deşi are 


lumea, nimic nu are, fără numai patimile ce-l stăpânesc. 
+ 


20) Zis-a un iubitor de Hristos, că dator este cel ce dă 
milostenie, aşa să dea, ca şi cum el ar lua. Că o milostenie 


ca aceasta îl apropie de Dumnezeu. 
i 


21) Un iubitor de Hristos mergând pentru o trebuinţă, 
a întâlnit pe cale un sărac gol şi făcându-i-se milă de 
dânsul, i-a dăruit lui haina sa. lar săracul ducându-se, a 
vândut-o. lar acela, înştiințându-se de ceea ce făcuse 
săracul, s-a întristat, în noaptea următoare Hristos a stat 
înaintea lui, în vis, purtând acea haină şi arătând-o a zis: 

- Nu te scârbi, că iată, port ceea ce Mi-ai dat! 

+ 


22) Un frate foarte cucernic avea mamă săracă. Făcân- 
du-se foamete mare, a luat pâini şi mergea să le ducă ma- 
mei sale. Şi iată un glas s-a făcut către dânsul, zicând: 

- Tu îngrijeşti de maica ta, sau Eu să îngrijesc? 

Fratele cunoscând puterea glasului, s-a aruncat cu fața 
la pământ rugându-se şi zicând: 

- Tu, Doamne, poartă de grijă de noi! 

Şi sculându-se s-a întors la chilia sa. lar a treia zi a 
venit mama la el, zicând: 

- Cutare monah mi-a dat puţin grâu. la-l şi fă-ne câteva 
pâini să ne hrănim! 

lar fratele auzind acestea, L-a slăvit pe Dumnezeu şi cu 


nădejde întărindu-se, sporea cu darul Lui la toată fapta bună. 
La 


23) Era un monah care avea un frate mirean sărac şi 
orice lucra monahul îi da lui şi cu cât îi da cu atât mai mult 
sărăcea cel ce lua. lar monahul mergând, a vestit unui 
bătrân lucrul acesta. Bătrânul i-a zis: 

- De vrei să mă asculți, să nu-i mai dai, ci zi-i: frate, 
când aveam, îți dam ţie. Deci şi tu, ceea ce poți, din cele ce 
lucrezi, adu-mi mie! Şi orice va aduce, ia de la dânsul! Şi 
unde ştii străin, sau bătrân sărac, dă-le şi roagă-i să facă 
rugăciune pentru dânsul! 

lar fratele mergând, a făcut aşa. Şi venind mireanul, i-a 
grăit lui după cuvântul bătrânului şi auzind acela s-a scâr- 
bit, însă în ziua dintâi, luând din osteneala lui câteva ver- 
dețuri, le-a adus monahului. Acela luându-le, le-a dat bătrâ- 
nilor şi i-a rugat să se roage pentru el. Apoi blagoslovindu-se 
s-a întors la casa sa. După puţin timp iarăşi a venit la mo- 
nah şi i-a adus verdeţuri şi trei pâini. Şi luându-le pe acestea 
monahul, a făcut ca şi mai înainte şi blagoslovindu-se mi- 
reanul de bătrâni, s-a dus. Apoi a venit a treia oară şi i-a adus 
multe bunătăți, vin şi peşte. Şi văzând monahul, s-a minunat 
şi i-a chemat pe săraci şi i-a odihnit. Apoi i-a zis mireanului: 

- Nu cumva ai trebuinţă de puțină pâine? 

lar el a răspuns: 

- Nu! Când luam de la tine ceva, ca focul intra în casa 
mea şi mistuia şi lucrul cel mai mic pe care îl aveam. lar de 
când nu mai iau de la tine, mă blagosloveşte Dumnezeu. 

Deci mergând fratele, a vestit bătrânului toate cele ce 
s-au întâmplat. Şi i-a zis lui bătrânul: 

- Au nu ştii că lucrul monahului este foc şi oriunde 
intră arde? Însă aceasta îi este mai de folos lui. Să facă mi- 
lostenie din osteneala sa şi să ia rugăciune de la sfinți şi aşa 


se blagosloveşte. 
Ei 


24) Povestit-a unul din părinți că a fost un bătrân care 
se învrednicise de mari daruri de la Dumnezeu şi era ves- 
tit pentru viața lui cea cu fapte bune. Şi a ajuns numele lui 
până la împărat şi a trimis împăratul de l-a chemat ca să se 
învrednicească de rugăciunile lui. Deci vorbind cu el şi 
folosindu-se, i-a adus aur iar el l-a primit şi întorcându-se la 
ale sale, a început a agonisi țarină şi altă avere. Tot aşa, după 
obicei i-au adus lui un îndrăcit şi a zis dracului bătrânul: 

- leşi din zidirea lui Dumnezeu! 

lar dracul a zis: 

- Nu te ascult pe tine! 

Zis-a bătrânul: 

- Pentru ce? 

Dracul i-a răspuns: 

- Pentru că te-ai făcut ca unul din noi, lăsând grija cea 
către Dumnezeu şi îndeletnicindu-te cu grija pământească. 

1) Un sihastru s-a făcut episcop. Acesta, pentru evlavie 
şi linişte nu certa pe nimeni, suferind cu îndelungă răb- 
dare greşelile fiecăruia. Dar iconomul lui nu ocârmuia lu- 
crurile bisericeşti cum se cădea. Şi i-au zis unii episcopului: 

- Pentru ce nu-l cerți pe iconom căci se poartă cu aşa 
nesocotință? 

lar acela a lăsat certarea pe a doua zi. 

În ziua următoare au venit la dânsul cei ce l-au pârât 
pe iconom. lar episcopul aflând, s-a ascuns într-un loc. După 
ce l-au căutat mult, abia l-au aflat şi i-au zis: 

- Pentru ce te-ai ascuns de noi? 

lar el a zis: 

- Pentru că cele ce am săvârşit în şaizeci de ani, rugân- 
du-mă lui Dumnezeu, voi voiți să le jefuiți în două zile. 

+ 

2) A zis un bătrân: 

- Patimile de care sunt cuprinşi oamenii afară de fire, 
elinii le făceau dumnezei şi li se închinau lor, iar pe cei ce 
nu voiau să se închine, îi chinuiau, îi omorau şi îi făceau fără 
voie, mucenici. Deci şi noi dacă ne supunem patimilor, cu 
nimic nu ne deosebim de închinătorii la idoli. Căci cel ce 
este biruit de iuțeală şi de mânie şi nu-şi taie turbarea pa- 
timii, se leapădă de lisus şi are întru sine pe Marte ca dumne- 
zeu şi se închină idolului turbării, ca şi elinii. lar iubitorul 
de argint, cel ce-şi închide milostivirea sa spre fratele său 
şi nu-l miluieşte pe vecinul, este tot închinător la idoli, cins- 
tind idolul lui Mercur şi slujeşte făpturii, iar nu Făcătorului. 

Aceasta se întâmplă şi la celelalte patimi, căci de orice pa- 
timă este biruit, el se face rob, după cuvântul Apostolului, 
care a numit iubirea de argint a doua închinare la idoli. lar 
cel ce a biruit acestea şi le-a gonit de la sine sau s-a înfrânat 


dumnezeilor celor mulți, s-a şi făcut mucenic fără sânge. 
i 


3) Povestit-au unii din părinţi despre un bătrân mare 
că de venea cineva să-l întrebe vreun cuvânt, îi zicea: 

- lată, eu iau fața lui Dumnezeu şi şed pe scaunul Ju- 
decăţii! Ce voieşti dar să-ți fac? De vei zice: miluieşte-mă, 
îți zice ție Dumnezeu: miluieşte şi tu pe fratele tău! lar de 
vei zice: iartă-mă, îţi zice ţie: iartă şi tu vecinului tău! Este 
oare nedreptate la Dumnezeu? Să nu fie! Deci, de voim să 


ne mântuim, de noi atârnă mântuirea noastră. 
+ 


4) Un frate din Libia a venit la avva Siluan în muntele 
Panefo şi i-a zis: 

- Părinte, am un vrăjmaş care mi-a făcut multe rele, că 
şi țarina mea, când eram în lume, mi-a răpit-o şi de multe 
ori m-a vrăjmăşit. lar acum a pornit şi oameni otrăvitori, să 
mă omoare şi aş vrea să-l dau în judecată. 

Zis-a lui bătrânul: 

- Precum te împaci, fiule, fă! 

Zis-a fratele: 

- Cu adevărat, părinte, de va fi pedepsit, îi va fi de folos 
sufletului. 

Răspuns-a bătrânul: 

- Cum socoteşti, fiule, fă! 

Şi a zis fratele: 

- Scoală-te, părinte, să facem rugăciune şi voi merge la 
dregător! 

Deci, sculându-se şi rugându-se amândoi, când a venit 
să zică: şi ne iartă nouă greşalele noastre, precum şi noi 
iertăm greşiților noştri, a zis bătrânul: 

- Şi nu ne ierta nouă greşalele noastre căci nici noi nu 
iertăm greşiților noştri! 


214 


Cuvinte folositoare ale Sfinţilor Bătrâni cei fără de nume 


Apoi a zis bătrânului fratele: 

- Nu aşa, părinte! 

lar bătrânul a zis: 

- Ba aşa, fiule! Căci cu adevărat de vei voi să mergi la 
dregător, să-ți facă ție dreptate, Siluan altă rugăciune nu-ți 
va face ţie. 


Şi punând fratele metanie, l-a iertat pe vrăjmaşul său. 
i 


5) Unul văzând pe un iubitor de osteneli purtând un 
mort pe pat, i-a zis: 
- Pe cei morți îi porți? Mergi de poartă pe cei vii! 
+ 


6) Un frate l-a întrebat pe un bătrân, zicând: 

- Voiesc să mărturisesc pentru Dumnezeu. 

Şi i-a zis lui bătrânul: 

- Dacă în vreme de nevoie, îşi va suferi cineva vecinul, 


este întocmai cu cuptorul celor trei tineri din Babilon. 
+ 


7) Zis-a un bătrân: 

- De se va întâmpla între tine şi altul cuvânt de scârbă 
şi va tăgădui cuvântul, nu-l ațâța zicând că ai spus. Fiindcă 
se întoarce şi zice: aşa am zis şi ce? Şi se face mare vrajbă. 


Ci şi tu lasă cuvântul şi se face mare pace. 
+ 


8) Zis-a fericitul Zosima: 

- Ce lucru greu este acesta, adică lăsând cineva împăti- 
mirea pentru lucrurile veacului acestuia şi cearta cu oamenii 
pentru dânsele, să se îmbogăţească numai în Dumnezeu şi 
să nădăjduiască la Cel ce l-a făcut şi îl ocârmuieşte şi să 
poftească împărăţia Lui. Acesta nu are nicio greutate, că 
obişnuim şi de frica mării, sau de năvălirea tâlharilor, pe 
toate cele ce le avem să le defăimăm şi lucrurile noastre fără 
de preget să le aruncăm, ca să ne scăpăm această puțină 
viață, pe care după puțin şi nevrând noi, o va risipi moartea. 
Şi spre întărirea celor zise, povestea o istorisire ca aceasta, 

pe care o auzise de la alții. Deci a zis: odinioară, un lu- 
crător de pietre, un giuvaiergiu, având pietre scumpe şi măr- 
găritare, s-a suit într-o corabie cu copiii săi, vrând să se ducă 
la un târg să neguțătorească. Deci, s-a întâmplat să aibă el 
prieten pe un tânăr din oamenii corabiei, care îi slujea la 
trebuinţele cele de nevoie şi mânca cu el la masă. Într-una 
din zile i-a auzit tânărul acela pe corăbieri şoptind între 
dânşii şi vrând să-l arunce pe giuvaiergiu în mare şi să-i ia 
pietrele şi toate câte avea. Şi auzind, s-a întristat. Deci, ve- 
nind tânărul să facă obişnuita slujbă şi văzându-l giuvaier- 
giul trist şi mâhnit, l-a întrebat de pricina posomorâtrii. 
Atunci, el la început nimic nu i-a răspuns, păzind să-i spună 
în altă vreme ceea ce a auzit. Dar fiindcă acela sta cerând 
să-i arate pricina mâhnirii, tânărul suspinând şi lăcrimând, 
i-a vestit lui sfatul pe care îl cunoscuse, cum adică se sfătui- 
seră corăbierii pentru dânsul. lar el gândindu-se puţin, 
chemă copiii şi le-a poruncit să facă fără preget cele ce le va 
porunci, întinzând un cearceaf le-a poruncit să aducă va- 
sele în care erau pietrele şi mărgăritarele. Şi aducându-le, 
le-a deschis, a scos toate pietrele şi mărgăritarele şi le-a în- 
tins pe cearceaf zicând: pentru acestea mă lupt eu cu marea, 
primejduindu-mă şi duc o astfel de viată. După puţin mu- 
rind eu, am să le las în lumea aceasta şi nimic nu iau cu 
mine. Aruncați-le în mare! Şi îndată apucând el de cear- 
ceaf împreună cu copiii, le-a aruncat pe toate în noian. lar 
corăbierii văzând s-au spăimântat şi au stricat sfatul plă- 
nuit asupra lui. Să socotim dar, fraților, că atunci când s-a 
pornit gândul lui, măcar că era om prost şi mirean, îndată 
a stricat împătimirea şi s-a făcut filosof în lucru şi în cu- 
vinte şi aceasta ca să dobândească această puţină şi vremel- 
nică viață. Povestit-a acelaşi părinte, că odată a poruncit 
unui copist bun, să-i scrie nişte cărți. După ce le-a săvârşit, 
trimițând i-a spus că sunt gata şi orice va socoti, va trimite 
să le ia. lar un frate înştiințându-se de aceasta, mergând ca 
din partea sa către acel copist şi dând plata ce a socotit, a 
luat cărțile. Eu însă neştiind ce s-a făcut, a zis bătrânul, am 

trimis un frate din cei ce erau cu mine, cu scrisori şi cu 
plata ca să le ia. După ce a mers fratele şi a înţeles copistul 
că l-a înşelat cel ce a luat cărțile, tulburându-se a zis: cu 
adevărat voi merge şi-l voi scârbi pentru că m-a înşelat şi a 
luat cele ce nu erau ale lui. lar eu aceasta auzind, trimițând 
i-am vestit: ştii, fratele meu, cărțile pentru aceasta le dobân- 
dim, ca să învăţăm dintr-însele: dragoste, smerenie, blân- 
dețe. lar dacă începutul dobândirii cărților este vrajba, atunci 
nu voiesc să dobândesc carte, să nu mă cert, căci zice Apos- 


tolul: sluga Domnului nu trebuie să se certe. 
Ei 


9) Zis-a un bătrân că cel ce se nedreptățeşte de bună 
voie şi îl iartă pe aproapele, fireşte că este al lui lisus. lar 
cel ce nici nu nedreptățeşte, nici se nedreptățeşte, fireşte că 
este al lui Adam. lar cel ce nedreptățeşte, sau dobânzi cere, 
sau înşeală, fireşte că este al diavolului. 

a 

10) Au venit odată la un bătrân tâlharii şi i-au zis: 

- Am venit să luăm toate cele ce se află în chilia ta. 

Iar el le-a răspuns: 

- Cât vă place, fiilor, luaţi! 

Şi au luat toate câte au aflat în chilie şi s-au dus. Dar 
au uitat un săculeţ care era spânzurat într-un colț. Atunci 
bătrânul luând săculețul a alergat după ei strigând şi 
zicând: 

- Fiilor, luaţi ce ați uitat în chilia voastră! 

lar aceia spăimântându-se pentru nerăutatea bătrânului, 
i-au adus înapoi în chilie toate câte au luat. Şi s-au pocăit, 
zicând între dânşii: 

- Cu adevărat, omul lui Dumnezeu este acesta. 

a 


11) Alt bătrân având trebuință de o haină, s-a dus în 
târg şi a cumpărat una, care costa puțini bani. Luând el 
haina, a pus-o şi a şezut pe ea. Şi dând preţul vânzăto- 
rului, număra banii pe lespedea ce era acolo. lar cineva 

venind prin spatele lui, trăgea haina, vrând să o ia pe sub 
ascuns. Simţind bătrânul că oarecine trage haina, s-a ri- 
dicat, întinzându-se spre locul acela unde număra banii, 
astfel că cel ce trăgea haina, a luat-o şi s-a dus. Şi aşa bătrânul 
plătind tot preţul s-a dus neluând nimic. 
a 

12) Doi monahi locuiau într-un loc şi s-a dus la dânşii 
un bătrân, ca să-i cerce şi a luat un toiag şi a început a 
sfărâma verdețurile unuia. Fratele văzând, s-a ascuns până 
ce le-a sfărâmat pe toate. După ce a rămas o rădăcină, i-a 
zis bătrânului: 

- Părinte, de voieşti, las-o pe aceasta să o fierb şi să gus- 
tăm împreună. 

Atunci a pus bătrânul metanie fratelui, zicând: 

- Pentru nerăutatea ta, se odihneşte Duhul Sfânt peste 


tine, frate. 
+ 


13) Un frate a făcut o cheie şi deschidea chilia unuia din 
bătrâni şi îi lua bănişorii. lar bătrânul a scris o hârtie, zicând: 

- lubite frate, oricare vei fi, fii bun şi-mi lasă jumătate 
spre trebuința mea! 

Şi făcând bănişorii două părți, a pus hârtia. lar acela 
iarăşi intrând şi rupând hârtia, a luat tot. 

După doi ani îmbolnăvindu-se el şi apropiindu-se de 
moarte, îi sta sufletul muncindu-se şi neieşind. Astfel trimi- 
țând l-a chemat pe bătrân şi i-a zis: 

- Roagă-te pentru mine, părinte, că eu am fost cel ce îţi 
furasem bănişorii! 

Şi i-a zis bătrânul: 

- Pentru ce nu ai spus mai degrabă? 

Şi rugându-se el, îndată şi-a dat acela duhul. 

a 

14) Spuneau părinţii despre un frate care locuia lângă 
un mare bătrân, că intrând în chilia bătrânului, fura. lar bă- 
trânul vedea şi nu-l mustra, ci lucra mai mult, zicând că 

poate fratele are trebuinţă. Şi avea bătrânul multă strâmto- 
rare, cu greu câştigându-şi pâinea. Când a fost să moară 
bătrânul, l-au înconjurat frații şi văzându-l pe cel ce-l fura, 
i-a zis: 

- Apropie-te de mine! 

Şi i-a sărutat mâinile zicând: 

_— Mulţumesc mâinilor acestora, că printr-însele mă duc 

în Împărăţia cerurilor! 

lar acela, umilindu-se şi pocăindu-se, s-a făcut şi el monah 


iscusit, din faptele pe care le-a văzut la acel mare bătrân. 
La 


15) A fost un bătrân iubitor de fraţi şi plin de multă dra- 
goste, nesocotind niciodată răul. lar un frate furând vase, 
le-a dus şi le-a pus la dânsul, neştiind nimic bătrânul des- 
pre acel lucru. După vreo câteva zile, s-au găsit vasele acelea 
şi pârât fiind bătrânul, a pus metanie, zicând: 

- lartă-mă, că mă pocăiesc! 

După puţin timp a venit fratele care furase vasele şi le 
pusese la el şi i-a făcut vorbă zicând bătrânului: 

- Tu ai furat vasele? 

Şi bătrânul punea metanie fratelui, zicând: 

- lartă-mă! 

Încă şi altul din frați, de greşea cândva şi tăgăduia, el 
punea metanie, zicând: 

- lertați-mă! 

Atâta era de cucernic şi de smerit cuviosul, încât nici cu 


cuvântul nu a rănit cândva pe cineva. 
i 


16) Povestit-a unul din bătrâni, că era un bătrân beţiv 
şi lucra o rogojină în fiecare zi pe care o vindea în sat şi bea 
prețul ei. Mai pe urmă a venit un frate la dânsul şi a rămas, 
petrecând cu el şi lucra şi el în fiecare zi o rogojină, iar bă- 
trânul o lua şi pe aceea şi vânzând-o, bea prețul amându- 
rora, fratelui aducându-i pâine seara. Trei ani făcând aceasta, 
nimic nu-i zicea lui fratele. După aceea însă a zis fratele 
întru sine: 

- lată gol sunt şi pâinea mea cu lipsă o mănânc! Mă 
voi scula şi mă voi duce de aici. 

Dar iarăşi a socotit întru sine, zicând: 

- Unde să mă duc să şed iarăşi, căci eu pentru Dum- 
nezeu şed împreună. 

Şi îndată i s-a arătat lui îngerul, zicând: 

- Nicăieri să nu te duci, că vin mâine la tine. 

A doua zi l-a rugat fratele pe bătrânul, zicând: 

- Părinte, astăzi să nu mergi nicăieri, că vin ai mei să 
mă ia! 

După ce a venit ceasul în care se ducea bătrânul, i-a zis 
lui: 

- Nu vin astăzi, fiule, că au zăbovit. 

lar el a zis: 

- Cu adevărat, părinte, negreşit vin. 

Şi vorbind cu bătrânul, a adormit. Bătrânul văzând, a 
început a plânge, zicând: 

- Vai mie, fiule, că mulți ani am petrecut întru lene- 
vire, iar tu în puţină vreme ţi-ai mântuit sufletul tău cu 
răbdare! Şi de atunci s-a înțelepțit şi el şi s-a făcut iscusit. 

a 

17) Un bătrân locuia la chiliile pustniceşti, afară de Ale- 
xandria şi era bătrânul foarte iute la mânie, puțin la suflet 
şi nerăbdător. Deci, auzind despre dânsul un frate mai tânăr, 
a făcut aşezământ cu Dumnezeu, zicând: 

- Doamne, pentru toate păcatele pe care le-am făcut în 
lume voi merge şi voi petrece cu bătrânul şi-i voi sluji şi-l 
voi odihni. 

Deci, îl ocăra bătrânul ca pe un câine în toate zilele. Dum- 
nezeu, văzând smerenia şi răbdarea fratelui, după şase ani 
de supunere către bătrânul, i-a arătat în somn pe cineva 
care ținea o hârtie mare, jumătate ştearsă şi jumătate scrisă. 
Şi îi arăta fratelui hârtia zicând: 

- lată, jumătate din datoriile tale le-a curățit Stăpânul 
Dumnezeu, sileşte-te şi pentru celelalte! 

Şi era alt bătrân duhovnicesc locuind aproape de el, 
care ştia cele despre fratele şi auzea totdeauna cum îl ocăra 
bătrânul şi-l necăjea cu nedreptate şi cum acesta îi punea 
lui metanie iar bătrânul nu făcea pace cu el. Întâlnindu-l pe 
fratele, acest duhovnic bătrân l-a întrebat: 

- Ce este, fiule, cum a trecut ziua de astăzi? Oare am 
dobândit ceva, oare am şters de pe hârtie ceva? 

Şi dacă uneori trecea vreo zi în care nu ar fi fost ocărât, 
sau n-ar fi fost scuipat, sau n-ar fi fost izgonit de bătrân, se 
ducea seara la bătrânul cel de aproape şi zicea, plângând: 

- Vai mie, părinte, că rea mi s-a făcut mie ziua de as- 
tăzi, căci nu am dobândit nimic, ci în odihnă am petrecut-o. 

După alţi şase ani, a adormit fratele şi mărturisea bă- 
trânul cel duhovnicesc, că l-a văzut pe el stând împreună 
cu mucenicii şi rugându-se lui Dumnezeu pentru bătrânul 
lui, cu multă îndrăzneală şi zicând: 

- Doamne, precum m-ai miluit pe mine prin acela, mi- 
luieşte-l şi pe el pentru îndurările Tale cele multe şi pentru 
mine robul Tău! 

Şi după patruzeci de zile l-a luat la Sine şi pe bătrânul 
în locul cel de odihnă. 

lată ce fel de îndrăzneală dobândesc cei ce pentru Dum- 


nezeu suferă necazurile. 
+ 


18) Un iubitor de Hristos fiind dat la mucenicie de sluj- 
nica sa, când era dus să se săvârşească, a văzut-o pe sluj- 
nica cea care îl dăduse şi îl vânduse. Şi luând inelul de aur 
pe care îl purta, i l-a dat ei zicând: 

- Mulţumescu-ţi ţie, că de astfel de bunătăți mântui- 
toare mi te-ai făcut mie. 

Ei 

19) Doi frați oarecare, în vremea prigoanei fiind prinşi, 
au fost duşi ca să mărturisească şi chinuindu-i, i-au pus în 
temniță. Dar din ispita diavolească s-a făcut între dânşii oa- 
recare prigonire şi ceartă. Astfel, unul căindu-se, îndată a 
pus metanie fratelui, zicând: 

- Poate să se întâmple ca mâine să ne săvârşim. Să lă- 
săm vrajba ce-o avem unul asupra celuilalt şi să facem binele. 

Iar celălalt nu se înmuia. Deci, a doua zi aduşi fiind ia- 
răşi la divan, au fost puşi la chin. Şi cel ce nu a primit po- 
căință, din cea dintâi bântuială s-a biruit. Deci, i-a zis lui 
dregătorul: 

- Pentru ce ieri, atâta fiind chinuit, nu te-ai plecat? 

lar el răspunzând, a zis: 

- Pentru că ieri aveam iubire față de fratele meu şi 
darul lui Dumnezeu mă întărea. Acum ţin pomenire de 
rău către dânsul şi pentru aceasta m-am golit de mângâ- 


ierea şi acoperământul lui Dumnezeu. 
Ei 


20) Zis-a un bătrân: 

- De vei auzi despre cineva că te urăşte şi te ocărăşte, 
trimite-i sau dă-i lui puțină blagoslovenie după puterea ta, 
ca să ai îndrăzneală să zici în ceasul judecății: iartă-ne nouă, 
Stăpâne, greşelile noastre, precum şi noi am iertat greşiților 
noştri! 

i 

21) Un frate călătorind şi rătăcindu-se, a întrebat pe nişte 
oameni să-l înştiințeze să cunoască drumul, iar aceia fiind 
tâlhari l-au rătăcit în locuri pustii. Şi mergând unul după 
dânsul să-l jefuiască şi poruncindu-i să treacă un şanţ, acolo 
unde treceau ei, a năpădit un crocodil asupra tâlharului. 
lar fratele văzând fiara că s-a pornit asupra omului, nu a tre- 
cut cu vederea, ci a strigat către tâlhar, arătându-i pornirea 
fiarei. Fugind acela, a mulțumit fratelui, minunându-se de 
dragostea lui. 


22) Zis-a un bătrân: 

- De-ţi vei aduce aminte de cel ce te-a necăjit sau te-a 
necinstit sau te-a păgubit, dator eşti să-ți aduci aminte de 
el ca de un doctor trimis de Hristos şi să-l ai pe el ca un fă- 
cător de bine, că însuşi necazul tău dovedeşte că-ți boleşte 

sufletul. Că de nu boleai, nu pătimeai. Deci, dator eşti să 
mulțumeşti fratelui şi să te rogi pentru dânsul, că prin el 
cunoşti boala ta şi vei primi cele de la el ca pe nişte doctorii 
trimise de la lisus. lar de te scârbeşti asupra fratelui, zici ca 
şi lui lisus: nu voiesc să primesc doctoriile Tale, ci voiesc 
să putrezesc întru rănile mele. Deci, cel ce voieşte să se vin- 
dece de rănile cele sufleteşti, dator este să sufere cele ce 
sunt aduse de doctor, în orice chip ar fi. Căci nici celui ce 
boleşte trupeşte nu-i pare bine să se taie sau să se ardă, sau 
să aibă curăţenie, ci cu greață îşi aduce aminte de acestea, 
însă încredințat fiind, că este cu neputinţă în alt chip a se 
izbăvi el de boală, decât prin acestea, le suferă cu vitejie, 
mulțumind doctorului şi ştiind că prin greață se va izbăvi 
din îndelungata boală. Fier arzător de bolnavi al lui lisus 
este cel ce te necinsteşte sau te ocărăşte, dar te izbăveşte de 
slava deşartă. Curăţenie a lui lisus este cel ce îți aduce ţie 
pagubă sau ocară, dar te izbăveşte de lăcomie. De fugi de 
ispită folositoare, fugi de viața veşnică. Căci cine a dăruit 
Sfântului Ştefan atâta slavă, pricinuită lui de cei ce l-au îm- 


proşcat cu pietre, dacă nu răbdarea? 
i 


23) A zis un bătrân: 

- Cel ce fură sau cel ce minte sau cel ce face alt păcat, 
de multe ori îndată după ce a săvârşit păcatul, suspină şi 
se osândeşte pe sine şi vine întru pocăință. Cel ce are în 
suflet pomenire de rău, ori mănâncă, ori doarme, ori umblă, 
ca de rugină este ros. Şi păcatul totdeauna nedespărțit îl are 
şi rugăciunea lui devine blestem. Toată osteneala lui este ne- 


primită, chiar de îşi va vărsa sângele său pentru Hristos. 
Li 


24) Un frate supărat fiind de cineva, s-a dus la un bă- 
trân la chilie şi i-a zis: 

- Părinte, un frate m-a necăjit şi mă supără dracul ca 
să-i răsplătesc şi eu lui. 

Zis-a lui bătrânul: 

- Ascultă-mă fiule, şi mergi la chilia ta şi linişteşte-te, 
rugându-te lui Dumnezeu cu hotărâre pentru fratele cel ce 
te-a nedreptăţit şi degrabă te vei izbăvi de patimă. 

Deci a făcut fratele precum l-a sfătuit bătrânul. Şi într-o 
săptămână a şters Dumnezeu iuțimea de la dânsul, pentru 
nevoinţa la care s-a silit pe sine şi pentru ascultarea pe care 


a arătat-o către bătrânul. 
+ 


25) A zis unul din părinți: 
- De te va ocări pe tine cineva, blagosloveşte-l! Şi de va 
primi, bine va fi amândurora, iar de nu va primi, el va lua 


de la Dumnezeu ocară şi tu blagoslovenie. 
i 


26) Zis-a un bătrân: 
- Crucea lui Hristos o vedem şi Patimile Lui le cinstim. 


Atunci pentru ce nu suferim măcar ocară? 
i 


27) Doi bătrâni aveau supărare între dânşii şi s-a întâm- 
plat de s-a îmbolnăvit unul dintre ei. Deci, a venit la dânsul 
un frate să-l viziteze şi l-a rugat bătrânul pe frate, zicând: 

- Supărare avem, eu şi cutare bătrân şi voim ca să-l rogi 
să ne împăcăm. 

Răspuns-a fratele: 

- Cum ai poruncit, părinte, eu îl voi ruga. 

Şi ieşind fratele, socotea întru sine cum să economi- 
sească lucrul, căci se temea, ca nu cumva să nu primească 
bătrânul rugăciunea, sau şi mai mare ură se va face. Şi 
după iconomia lui Dumnezeu, unul din frați i-a adus lui 
cinci smochine şi câteva dude şi luându-le, fratele le-a dus 
în chilia sa. Alegând o smochină şi câteva dude, le-a dus la 
bătrânul către care avea să meargă şi a zis: 

- Avvo, acestea le-a adus unul la cutare bătrân ce este 
bolnav şi întâmpinându-mă acolo mi-a zis: primeşte aces- 
tea şi dă-le cutărui bătrân, iar eu le-am adus la tine. 

Bătrânul auzind, a stat uimit multă vreme şi a zis: 

- Acestea mie mi le-a trimis? 

A răspuns fratele: 

- Da. 

Şi le-a luat bătrânul zicând: 

- Bine ai venit! 

Apoi întorcându-se fratele la chilia sa, a luat din smo- 
chine două şi din dude câteva şi le-a dus şi celuilalt bătrân 
care era bolnav. Şi făcând metanie lui, a zis: 

- Primeşte acestea, părinte, căci ţi le-a trimis cutare 
bătrân. 

Iar el bucurându-se a zis: 

- Ne-am împăcat. 

Fratele a zis: 

- Da, părinte, cu rugăciunile tale. 

Şi a zis bătrânul: 

- Slavă lui Dumnezeu! 

Şi s-au împăcat bătrânii cu darul lui Dumnezeu şi cu 
înțelepciunea fratelui, care i-a unit pe ei cu pace, cu trei 
smochine şi câteva dude şi nu au cunoscut bătrânii ce a fă- 


cut fratele. 
+ 


28) Era un sihastru cu mare socoteală şi dorea să pe- 
treacă la chilii şi nu afla chilie. Alt bătrân înştiințându-se 
despre sihastru şi având acolo o chilie goală l-a rugat pe acela 
să şadă în acea chilie, până când se va afla alta. Acela mer- 
gând, a şezut într-însa. lar unii din cei ce viețuiau în locul 
acela veneau la dânsul ca la un străin, aducându-i ceea ce 
putea fiecare şi el luându-le, îi primea pe dânşii. lar bătrâ- 
nul cel ce îi dăduse chilia, a început a-l zavistui, a-l grăi de 
Tău şi a zice: 

- Eu câți ani am aici de multă nevoinţă şi nimeni nu 
vine la mine, iar acesta puţine zile are şi câți vin la dânsul! 

Şi a zis ucenicului său: 

- Mergi şi îi zi: du-te de aici, că îmi trebuie chilia! 

Iar ucenicul venind la el, a zis: 

- Întreabă părintele meu, cum te afli? 

EI a zis: 

- Să se roage pentru mine, că mi s-a îngreuiat stomacul. 

Şi întorcându-se la cel ce l-a trimis, a spus: 

- Bătrânul iată, caută altă chilie şi se duce. 

După două zile, a zis iarăşi ucenicului: 

- Du-te şi îi zi lui, că de nu se va duce, vin eu şi îl scot 
cu toiagul! 

lar fratele mergând iar, a zis către sihastru: 

- A auzit părintele meu că eşti bolnav şi iarăşi se mâh- 
-neşte şi m-a trimis să te cercetez. 

Răspuns-a acela: 

- Spune-i că, cu rugăciunile lui sunt sănătos! 

Deci a venit la bătrânul său şi i-a zis: 

- A spus că până duminică iese cu voia lui Dumnezeu. 

lar după ce a venit duminica şi nu a ieşit sihastrul din 
chilie, luând bătrânul un toiag s-a dus să-l bată şi să-l go- 
nească. La plecare, i-a zis ucenicul: 

- Merg eu mai înainte, nu cumva să fie acolo vreunii şi 
se vor sminti. 

lar bătrânul i-a dat voie. Şi apucând fratele mai înainte, 
a zis către sihastru: 

- Părintele meu vine să te mângâie şi să te ia la chilie. 

Acesta cum a auzit dragostea bătrânului, a ieşit în în- 
tâmpinarea lui şi i-a pus metanie de departe, zicând: 

- Eu vin la Sfinţia ta, nu te supăra, părinte! 

lar Dumnezeu văzând lucrarea tânărului, l-a umilit pe 
bătrânul şi aruncând toiagul a alergat spre închinarea lui şi 
i s-a închinat aducându-l la chilia sa ca pe unul care nu ar fi 
auzit nimic din cele ce i-a zis el. Şi a zis către ucenic: 

- Nimic nu i-ai spus din cele ce ţi-am spus ție? 

Acesta a răspuns: 

- Nimic. 

Auzind bătrânul, foarte s-a bucurat şi a cunoscut că 
era zavistia vrăjmaşului. Apoi l-a odihnit pe bătrânul, după 
care i s-a închinat ucenicului, zicând: 

- Tu să-mi fii mie părinte şi eu ție ucenic, căci prin lu- 
crarea ta s-au mântuit sufletele amândurora. 


227 


Pentru pocăință 


1) Un frate şedea într-o chilie din Egipt, în multă sme- 
renie petrecând. Şi avea acesta o soră care se desfrâna în 
cetate pricinuind pierzare la multe suflete. De multe ori 
supărându-l bătrânii, mai pe urmă trimițându-l pe fratele 
la dânsa, doar sfătuind-o poate se va strica păcatul cel ce se 
lucra printr-însa. După ce a ajuns el la locul acela, văzân- 
du-l unul din cunoscuți, a alergat mai înainte şi a vestit 
surorii lui, zicând: 

- lată, fratele tău este lângă uşă. 

Atunci ea renunțând la cele dinăuntru şi lăsând pe 
ibovnicii cărora le slujea, a ieşit cu capul gol în întâmpi- 
narea fratelui său. Dând să-l îmbrățişeze, i-a zis fratele: 

- Sora mea cea adevărată, fie-ți milă de sufletul tău, că 
mulți pier din cauza ta! Cum vei putea suferi munca cea veş- 
nică şi amară? 

lar ea cutremurându-se, i-a zis: 

- Crezi că mai este mântuire pentru mine de acum? 

Răspuns-a fratele: 

- De vei voi, este mântuire. 

Ea aruncându-se la picioarele fratelui său, îl ruga să o ia 
în pustie, împreună cu el. El i-a zis: 

- Pune-ți acoperământul pe cap şi vino după mine! 

Atunci ea i-a zis: 

- Să mergem, că mai de folos îmi este să fac această ne- 
cuviință să merg cu capul gol decât să intru în cursa fără- 
delegii. 

Şi mergând ei, o sfătuia fratele său la pocăință. Când 
vedea pe unii venind înspre ei, îi spunea: 

- De vreme ce nu toți ştiu că eşti sora mea, dă-te într-o 
parte puţin din cale, până ce vor trece cei ce vin. 

lar ea s-a abătut. 

După aceea i-a zis: 

- Să mergem, soro, în calea noastră! 

Dar ea nu i-a răspuns. Şi apropiindu-se el de dânsa, a 
găsit-o moartă. A văzut şi tălpile picioarelor ei însânge- 
rate, căci era desculță. Şi fratele vestind bătrânilor cele ce s- 
au întâmplat şi iscându-se neînțelegere între dânşii, s-a des- 
coperit unuia din bătrâni despre dânsa, că de vreme ce nu 
a purtat grijă de nici un lucru trupesc, ci şi-a defăimat şi tru- 
pul, nesuspinând întru atâta rană, pentru aceasta i s-a pri- 
mit pocăința. 


De la Sfântul Amfilohie 


2) Un frate, biruindu-se de desfrânare, în toate zilele se 
afla săvârşind păcatul şi în toate zilele îl îmblânzea pe Stă- 
pânul său cu lacrimi şi cu rugăciuni. Şi aşa făcând, amă- 
gindu-se de obiceiul cel rău, săvârşea păcatul. Apoi iarăşi, 
după săvârşirea păcatului, se ducea la biserică. Şi văzând 
Cinstitul Chip al Domnului nostru lisus Hristos, se arunca 
înaintea lui cu amare lacrimi, zicând: 

- Miluieşte-mă, Doamne, şi ridică de la mine această vi- 
cleană ispită, că mă trudeşte cumplit şi mă răneşte cu amă- 
răciunea dezmierdărilor! Că nu am obraz, Stăpâne, a căuta 
şi a vedea Chipul Tău cel Sfânt şi mai strălucit decât soa- 
rele, ca să se îndulcească inima mea şi să se veselească. 

Acestea zicând şi ieşind din biserică, cădea în noroi, 
dar nu se deznădăjduia de mântuirea sa. Căci de la păcat în- 
torcându-se la biserică, striga către lubitorul de oameni, 
Dumnezeu, zicând: 

- Pe Tine, Doamne, Te pun chezaş de acum că nu voi mai 
face păcatul acesta! Numai iartă-mi mie, Prea Bunule, cele 
ce dintru început şi până în ceasul acesta Ţi-am greşit! 

Şi după ce făcea el aceste înfricoşate făgăduințe, iarăşi 
se afla întru acel păcat rău. Şi se vedea iubirea de oameni a 
lui Dumnezeu, cea prea dulce şi nemărginita Lui bunătate, 
că suferea în toate zilele călcarea şi necunoştința fratelui cea 
neîndreptată şi rea. Din multă milă căuta şi aştepta pocă- 
ința şi întoarcerea lui. Că nu un an a făcut aceasta, nici doi, 
nici trei, ci zece ani şi mai mult. Vedeţi, fraților, răbdarea 
cea nemăsurată şi iubirea de oameni cea nemărginită a Stă- 
pânului, cum totdeauna îndelung rabdă, suferind fărăde- 
legile şi păcatele noastre cele cumplite! Că de acest lucru 
trebuie să ne înspăimântăm şi să ne minunăm: de îndură- 
rile cele bogate ale lui Dumnezeu, că făgăduindu-se fratele 
că nu va mai face altădată păcatul, se afla mincinos. 

Deci, într-una din zile, făcând fratele păcatul, a alergat 
la biserică, plângând, suspinând, tânguindu-se şi silind în- 
durările Prea Bunului Stăpân ca să se milostivească spre dân- 
sul să scape de noroiul înverşunării. Şi cum Îl ruga el pe 
lubitorul de oameni, Dumnezeu, văzând începătorul rău- 
tății şi pierzătorul sufletelor noastre, diavolul, că nimic nu 
foloseşte, ci cele ce el prin păcat alcătuia, fratele prin pocă- 
ință le risipea neruşinându-se, i s-a arătat de față, căutând 
în obrazul lui şi strigând către cinstita icoană a Domnului 
nostru lisus Hristos: 

- O, ce-mi este mie şi Ţie lisuse Hristoase? Milostivirea 
Ta cea nemărginită mă biruieşte şi mă surpă, căci primeşte 
pe acest desfrânat, care în toate zilele, minte înaintea Ta, 
defăimând stăpânirea Ta! Pentru ce nu-l arzi, ci îndelung 
rabzi şi suferi? Căci Tu vei judeca pe desfrânaţi şi prea- 
desfrânaţi şi pe toți păcătoşii o să-i pierzi. Cu adevărat, nu 
eşti Drept Judecător, ci unde vrea stăpânirea Ta, treci cu 
vederea şi pe mine pentru o mică încălcare a trufiei, din 
ceruri m-ai aruncat jos iar acestuia, mincinos fiind şi des- 
frânat, fiindcă, zace înaintea Feţei Tale, uşor îi dăruieşti blân- 
dețea Ta. Pentru ce, dar, Te numesc pe Tine Judecător 
Drept? Precum văd şi Tu primeşti făpturi din multa Ta bu- 
nătate şi treci cu vederea dreptatea. 

Şi acestea zicea diavolul iuțindu-se de multă amără- 
ciune şi pară de foc scoțând din nări, apoi a tăcut. Şi s-a 
făcut glas ca de la jertfelnic, zicând: 

- O, balaure prea viclean şi pierzătorule, nu te-ai să- 
turat de socoteala ta cea rea, că ai sorbit lumea, iar pe cel ce 
a venit la mila cea nespusă te sileşti să-l hrăneşti şi să-l sorbi? 
Ai atâtea greşeli ca să pui şi să tragă întocmai cu Sângele 
cel scump, pe care l-am vărsat pe Cruce pentru dânsul? lată 
Junghierea Mea şi Moartea Mea a afundat fărădelegile lui. 
Când păcătuieşte, nu îl goneşti, ci îl primeşti cu bucurie şi 
nu-l opreşti, nădăjduind să-l dobândeşti. lar Eu, Cel atât 
de Milostiv şi lubitor de oameni, Care am poruncit verhov- 
nicului Meu, lui Petru Apostolul, să ierte celui ce greşeşte 
în fiecare zi până la şaptezeci de ori câte şapte, oare nu îl 
voi ierta pe el, oare nu-l voi milui? Aşadar, cu adevărat, de 
vreme ce aleargă la Mine, nu Mă voi întoarce de la el, până 
ce îl voi moşteni. Căci pentru păcătoşi M-am răstignit şi prea- 
curatele Mele palme pentru dânşii le-am întins, ca cel ce va 
voi să se mântuiască, să alerge şi să se mântuiască. De la ni- 
meni nu Mă întorc, pe nimeni nu alung, măcar de va greşi 
de nenumărate ori într-o zi şi de tot atâtea ori va veni către 
Mine, nu va ieşi afară scârbit. Căci nu am venit să chem pe 
cei drepți, ci pe cei păcătoşi la pocăință. 

Şi auzindu-se glasul acesta, diavolul sta tremurând şi 
neputând să fugă. Apoi iarăşi s-a făcut glas, zicând: 

- Ascultă, amăgitorule, pentru ce zici că sunt nedrept? 
Căci Eu cu toți sunt drept, în ceea ce aflu pe cineva, în 
aceea îl judec. lată deci, pe acesta l-am aflat stând înaintea 
picioarelor Mele şi biruitor peste tine arătându-se îl voi lua 
şi-i voi mântui sufletul, fiindcă n-a deznădăjduit de mântuire. 
lar tu, vezi cinstea lui şi crapă de zavistie şi ruşinează-te. 

Fratele stând cu faţa în jos şi tânguindu-se, şi-a dat duhul. 
Şi îndată urgie mare, ca focul a căzut peste satana şi l-a 
mistuit. De aici să cunoaştem, fraților, milostivirea şi iubirea 
de oameni cea nemăsurată a lui Dumnezeu şi niciodată să 
nu deznădăjduim de mântuirea noastră. 

+ 


3) Alt frate, iarăşi, după ce s-a pocăit, s-a liniştit. Dar s-a 
întâmplat că el îndată s-a lovit de-o piatră şi şi-a rănit pi- 
ciorul şi din acea rană a curs atâta sânge încât a leşinat şi 
şi-a dat sufletul. Apoi au venit dracii să-i ia sufletul. Dar 
le-au zis îngerii: 

- Căutați la acea piatră şi vedeți sângele lui, pe care l-a 
vărsat pentru Domnul. 

Aceasta zicând îngerii, i s-a izbăvit sufletul. 

i 

4) La un frate care căzuse în păcat, s-a arătat satana şi 
i-a zis: 

- Nu eşti creştin? 

Iar fratele i-a răspuns: 

- Orice sunt, tot sunt mai bun decât tine. 

lar satana iarăşi a zis: 

- Îşi spun ţie, că te duci la chinuri. 

Şi a zis fratele: 

- Nu eşti tu judecătorul meu, nici Dumnezeul meu. 

Şi nimic isprăvind satana, s-a dus, în timp ce fratele s-a 
pocăit înaintea lui Dumnezeu în chip curat şi s-a făcut iscusit. 
Ei 

5) Un frate fiind stăpânit de mâhnire, l-a întrebat pe un 
bătrân: 

- Ce voi face, că-mi zic gândurile că fără de vreme m-am 
lepădat de lume şi nu pot să mă mântuiesc. 

Şi i-a răspuns bătrânul: 

- Deşi nu putem să intrăm în Pământul Făgăduinţei, 
mai de folos ne este să ne rămână oasele în pustie, decât să 
ne întoarcem în Egipt. 

Ei 

6) Alt frate l-a întrebat pe acelaşi bătrân, zicând: 

- Părinte, ce vrea să înțeleagă proorocul când zice: nu 
este mântuire în Dumnezeul lui? 

Şi i-a zis bătrânul: 

- Vrea să înțeleagă gândurile deznădăjduirii, care vin 
de la draci la cel ce greşeşte şi-i zic: de acum nu mai găseşti 
mântuire în Dumnezeu şi se ispitesc să-l arunce în deznă- 
dejde. Cu aceştia trebuie să se lupte, zicând: Domnul este scă- 
parea mea şi El va scoate din cursă picioarele mele. 

i 

7) Un frate l-a întrebat pe un bătrân, zicând: 

- De se va întâmpla ca cineva, din lucrarea diavolului, să 
cadă în curvie, ce se întâmplă cu cei ce s-au smintit? 

Şi a povestit bătrânul, zicând: 

- Un diacon era vestit într-o chinovie a Egiptului, iar un 
om din cetate fiind gonit de judecător a venit cu toată casa 
sa la acea chinovie. Şi din ispita diavolului, a căzut diaco- 
nul cu o femeie din cele ce veniseră cu omul şi a făcut tu- 
turor ruşine, fiindcă s-a cunoscut lucrul. lar el s-a dus la un 
bătrân prețuit al său şi i-a vestit ceea ce s-a întâmplat. Şi 
avea bătrânul înăuntrul chiliei sale o ascunzătoare, pe care 
o ştia şi diaconul. Şi l-a rugat să intre acolo, să se îngroape 
ca şi de viu, neştiind nimeni altul ceea ce se făcuse, numai 
bătrânul acela. Şi s-a plecat bătrânul. Deci intrând diaconul 
în întunericul acela, s-a pocăit înaintea lui Dumnezeu, plân- 
gându-şi păcatul totdeauna şi nehrănindu-se decât cu pâine, 
şi cu apă, pe care i le da bătrânul la o vreme. Apoi, trecând 
un timp, n-a crescut apa râului ca de obicei. Şi toți făcând li- 
tanie şi rugându-se lui Dumnezeu cu deadinsul, s-a desco- 
perit unuia din sfinți, ca de nu va veni cutare diacon, care 
este ascuns la cutare monah, apa râului nu creşte. Acela pri- 
mind răspunsul, a povestit tuturor cele ce i s-au făcut lui 
cunoscute de la Dumnezeu. Şi auzind cei de față s-au mi- 
nunat şi venind l-au scos din locul în care era ascuns, silin- 
du-l să se roage. Şi rugându-se, îndată a crescut apa! Astfel 
cei ce s-au smintit mai înainte, cu mult mai mult s-au fo- 
losit de pocăința lui şi L-au proslăvit pe Dumnezeu. 

Ei 

8) Un frate s-a luptat de dracul desfrânării şi s-a în- 

tâmplat să treacă printr-un sat al Egiptului unde a văzut o 

femeie frumoasă, care era fata preotului elinilor. Văzând- 
O, s-a îndrăgostit de dânsa. Apoi mergând a zis tatălui ei: 

- Dă-mi-o de soție! 

lar el răspunzând, i-a zis: 

- Nu pot să ţi-o dau, de nu mă voi înştiința mai întâi de 
la dumnezeul meu. 

Şi mergând către drac, l-a întrebat zicând: 

- lată un monah a venit şi o cere pe fiica mea. Oare, să 
i-o dau? 

Şi a răspuns dracul: 

- Întreabă-l pe el dacă se leapădă de Dumnezeul lui, 
de botez şi de cinul călugăresc! 

Şi întorcându-se slujitorul păgân către fratele, i-a zis: 

- Te lepezi de Dumnezeul tău, de botez şi de cinul că- 
lugăresc? 

lar el s-a făgăduit. Şi îndată a văzut că i-a ieşit din gură 
un porumbel şi a zburat la cer. Deci s-a dus slujitorul la 
drac şi i-a spus: 

- lată, s-a făgăduit. 

Atunci i-a zis lui dracul: 

- Nu-i da fata de soție că Dumnezeul lui nu s-a depărtat 
de la dânsul, ci încă îl ajută. 

Reîntorcându-se spurcatul slujitor, i-a zis fratelui: 

- Nu pot să ţi-o dau pentru că Dumnezeul tău cu tine 
este şi încă îţi ajută. 

Iar fratele auzind s-a smerit şi şi-a zis: 

- Dacă eu, ticălosul de atâtea bunătăți învrednicindu- 
mă de la Dumnezeu numai pentru bunătatea Lui, m-am 
lepădat de Dânsul, de botez şi de cinul călugăresc, iar El încă 
îmi ajută şi nu s-a depărtat de mine, cum să nu fiu dator să 
alerg la Domnul şi să nădăjduiesc în bunătatea Lui cea ne- 
mărginită? 

Deci, revenind în sine, a ieşit în pustie şi mergând la un 
bătrân, i-a povestit acestuia întâmplarea. Şi i-a zis bătrânul: 

- Şezi cu mine în peştera aceasta şi posteşte trei săp- 
tămâni, adică câte două zile şi a treia zi dezleagă. Şi mă voi 
ruga lui Dumnezeu şi eu pentru tine. 

Şi s-a ostenit bătrânul pentru fratele şi L-a rugat pe Dum- 
nezeu, zicând: 

- Mă rog, Doamne, dăruieşte-mi sufletul acesta şi pri- 
meşte pocăinţa lui. 

Şi l-a ascultat pe el Dumnezeu. După ce s-a împlinit o 
săptămână, a venit bătrânul la frate şi l-a întrebat: 

- Văzut-ai ceva? 

Iar el a răspuns: 

- Da, am văzut porumbelul sus, la înălțimea cerului, în 
dreptul capului meu. 

Şi i-a zis bătrânul: 

- la aminte de tine şi roagă-te lui Dumnezeu cu dea- 
dinsul! 

Apoi s-a dus. După ce a trecut şi a doua săptămână, a 
mers iarăşi bătrânul la fratele şi l-a întrebat zicând: 

- Văzut-ai ceva? 

Şi i-a răspuns: 

- Am văzut porumbelul aproape de capul meu. 

Poruncindu-i iarăşi bătrânul să fie treaz şi să se roage, 
s-a dus de la el. Apoi, după ce s-a împlinit şi săptămâna a 
treia, venind la el bătrânul, i-a zis: 

- Nu cumva ai văzut ceva mai mult? 

lar el a răspuns: 

- Am văzut porumbelul că a venit şi a stătut deasupra 
capului meu şi am întins mâna să-l prind, iar el a intrat în 
gura mea. 

Şi auzind bătrânul a mulțumit lui Dumnezeu, spunând 
fratelui: 

- lată, Dumnezeu a primit pocăința ta! De acum, ia 
aminte de tine! 

lar el a zis: 

- De acum voi fi cu tine, părinte şi nu mă voi despărți 
de tine până la moarte. 

Şi a petrecut după aceea fratele cu bătrânul nedes- 
părțiți. 
a 
9) Spuneau părinţii despre un bătrân, că îi ziceau lui 
gândurile: 
- Lasă astăzi că mâine te vei pocăi! 
EI le răspundea: 
- Nu! Astăzi mă voi pocăi şi mâine fie voia lui Dumnezeu. 
+ 


10) Doi frați după trup s-au lepădat de lume. Unul, 
şezând în muntele Eleonului, într-una din zile aprinzân- 
du-se tare la inimă, de umilință s-a pogorât în Sfânta Cetate. 
Şi mergând la judecător i-a mărturisit păcatele sale spunând: 

- Pedepseşte-mă după pravilă! 

Judecătorul minunându-se, a socotit în sine şi i-a zis 
fratelui: 

- Cu adevărat, omule, de vreme ce tu singur ai mărtu- 
risit, nu îndrăznesc să te judec mai înainte de Dumnezeu, 
căci poate că El te-a şi iertat. 

Şi mergând fratele şi-a pus fiare la picioare şi la gât şi 
s-a încuiat într-o chilie. Dacă mergea cineva şi-l întreba cine 
i-a pus acele fiare, răspundea: 

- Judecătorul. 

Mai înainte de moartea lui cu o zi, venind îngerul la el au 
căzut fiarele de pe el numaidecât. A doua zi venind sluji- 
torul şi întrebându-l cine i-a dezlegat fiarele a răspuns fratele: 

- Cel ce mi-a dezlegat păcatele. Căci mi s-a arătat ieri 
zicându-mi: pentru răbdarea ta dezlegatu-s-au toate păca- 
tele tale. Şi s-a atins cu degetul de fiare şi îndată au căzut. 

Acestea zicând fratele degrabă a adormit. 

+ 


11) Alt frate şedea singur, aparte, în Mănăstirea Moni- 
driilor zicând această rugăciune neîncetat către Dumnezeu: 

- Doamne, nu mă tem de Tine! Pentru aceasta, trimite-mi 
săgeată de fulger, sau alt chin, sau boală, sau drac, ca aşa 
măcar sufletul meu cel împietrit să capete frică! 

Rugându-se iarăşi, zicea: 

- Ştiu că multe am greşit Ţie, Stăpâne, şi nenumărate 
sunt greşelile mele. Pentru aceea nu îndrăznesc să zic să 
mă ierți, ci de se poate, pentru îndurările Tale, iartă-mă! 
lar de nu se poate, pedepseşte-mă aici şi nu mă pedepsi 
acolo! Dacă şi aceasta este cu neputinţă, răsplăteşte-mi aici 
o parte din chin şi acolo îmi fă mai uşor chinul! Numai să 
începi de acum să mă pedepseşti, însă cu milă şi nu cu mânia 
Ta, Stăpâne! 

Aşa, un an întreg; pocăindu-se şi acestea cu lacrimi fier- 
binți din tot sufletul cerând şi zdrobindu-şi trupul cu post 
şi cu priveghere şi în cealaltă rea pătimire şi sufletul său sme- 
rindu-şi, într-o zi sta el jos şi plângea după obicei, tare tângu- 
indu-se. Din multa supărare i-a venit lui somn şi a adormit. 
Atunci a apărut de față Hristos, zicând cu glas blând: 

- Ce ai omule? De ce plângi aşa? 

lar el cunoscându-L pe lisus cine este, a răspuns înspăi- 
mântat: 

- Am greşit, Doamne! 

lisus i-a zis: 

- Scoală-te! 

Cel ce plângea răspunde: 

- Nu pot, Stăpâne, de nu-mi vei da mâna. 

Şi întinzând mâna şi apucându-l lisus, l-a sculat. Dar 
sculându-se, foarte tare plângea. I-a zis iarăşi Cel Ce s-a 
arătat tot cu glas lin şi blând: 

- De ce plângi, omule? De ce te mâhneşti? 

Răspuns-a fratele: 

- Nu vrei, Doamne, să plâng şi să mă mâhnesc, căci cu 
atâtea Te-am supărat, eu cel ce am dobândit de la Tine atâtea 
bunătăți? 

lar Acela întinzându-şi din nou mâna a pus-o pe capul 
fratelui şi i-a zis: 

- De acum nu te mai întrista, că de vreme ce tu te-ai în- 
tristat pentru Mine, nu mă voi mai supăra asupra ta! Căci 
dacă Sângele Meu L-am dat pentru tine, cu mult mai vârtos 

îți voi da iertare şi ție şi la tot sufletul care se pocăieşte 
curat. 

Venindu-şi în sine fratele, din acea vedenie şi-a aflat 
inima plină de toată bucuria. Aşa s-a încredinţat că a făcut 
Dumnezeu milă cu dânsul. De atunci a petrecut totdeauna 


în multă smerenie, mulțumindu-i Lui. 
+ 


12) Zis-a un bătrân: 

- De vei cădea în păcat şi îl vei părăsi şi vei veni la scârbă 
şi pocăință, vezi să nu încetezi a te scârbi şi a suspina către 
Domnul până la ziua morţii tale, de vreme ce iarăşi, de- 
grabă vei cădea în aceeaşi groapă. Căci întristarea către 


Dumnezeu este zăbală a sufletului şi nu-l lasă să cadă. 
+ 


13) Un frate căzând în ispită, din întristare a pierdut 
rânduiala călugărească. Şi vrând să pună început, din cauza 
mâhnirii se oprea, zicându-şi: 

- Când am să mai fiu cum am fost odată? 

Şi pregetând, nu putea să facă început de lucru 
călugăresc. De aceea, a venit la un bătrân, şi i-a povestit cele 
despre sine. Auzind bătrânul scârba lui, i-a povestit o pildă 
ca aceasta: 

- Un om avea o țarină şi din lenea lui s-a înţelenit şi s- 
a umplut de spini şi de ciulini. lar mai pe urmă a socotit să 
o lucreze. Şi a zis fiului său: mergi de curățeşte țarina! Fiul 
său mergând să o curețe, a văzut mulțimea spinilor şi s-a 
împuţinat, zicându-şi: când voi putea să smulg eu toate 
acestea şi să curăţesc țarina? Şi culcându-se, a adormit. Apoi 
s-a deşteptat şi căutând din nou la mulțimea spinilor şi trân- 
dăvindu-se, a petrecut zăcând. Uneori se culca, alteori întor- 
cându-se ici şi colo, ca uşa în țâțână, precum zice Scriptura, 
a cheltuit fără lucru multe zile. După acestea a venit tatăl 
lui, să vadă ce-a făcut. Şi l-a găsit că nimic n-a lucrat şi i-a 
zis: pentru ce n-ai lucrat nimic până acum? lar el i-a spus: 
tată, cum veneam să lucrez, văzând mulțimea spinilor, mă 

slăbănogeam şi de scârbă mă culcam şi dormeam. De aceea 
nimic n-am lucrat. Atunci i-a zis lui tatăl: fiule, atâta cât 
ține aşternutul tău, fă în toate zilele. Şi aşa sporeşte-ți lu- 
crul şi nu slăbi. lar tânărul a făcut aşa. Şi în puţină vreme a 
curățit țarina. Aşadar şi tu frate, câte puţin lucrează şi nu te 
împuţina. Căci Dumnezeu cu darul Său iarăşi te aşează la 
rânduiala cea dintâi. lar fratele auzind, şezând cu răbdare, 
făcea cum l-a învăţat bătrânul. Şi cu darul lui Dumnezeu a 
aflat odihnă. 


+ 


14) Era un sihastru prin părțile lordanului, nevoindu-se 
mulți ani şi care, acoperit de Dumnezeu, nu primea bântu- 
ieli de la vrăjmaş, ci de neînvins era. Aşadar, pentru toți 
cei ce veneau la dânsul pentru folos, el defăima pe satana 
şi-l ocăra, zicând, că nimic nu este şi că nu are nici o putere 
asupra nevoitorilor de nu va afla pe cei asemenea lui spur- 
cați, robiți totdeauna păcatului, care fără să simtă îi slăbăno- 
geşte. lar acestea le zicea neştiind darul Celui de sus, care 
nu lasă pe satana să-l robească. Şi când i s-a apropiat sfâr- 
şitul, după slobozirea lui Dumnezeu, a venit diavolul ade- 
vărat şi i-a zis: 

- Ce am cu tine, părinte? De ce mă ocărăşti? Au, te-am 
supărat vreodată cu ceva? 

lar el scuipând asupra lui, iarăşi zicea aceleaşi cuvinte: 

- Mergi înapoia mea, satano, că nimic nu poți asupra 
robilor lui Hristos! 

Şi satana i-a răspuns: 

- Aşa! Aşa! Alți patruzeci de ani să trăieşti şi nici un 
ceas în atâția ani nu voi încerca să-ți pun piedică. 

Şi aceasta zicând, s-a făcut nevăzut. lar monahul a în- 
ceput îndată să se lupte cu gândurile şi să zică în sine: 

- Am atâţia ani ticăloşindu-mă aici şi încă alți patru- 
zeci de ani voieşte Dumnezeu ca să trăiesc. Mă voi duce 
dar în lume şi voi vedea rudeniile mele şi voi petrece cu 
dânsele vreo câțiva ani şi iarăşi mă voi întoarce şi mă voi 
apuca de nevoinţa mea. 

Deci, socotind el acestea, le împlinea cu fapta şi ieşind 
afară din chilie, s-a apucat de drum. Dar nu departe mer- 
gând el, lubitorul de oameni, Dumnezeu, miluindu-l şi ne- 
vrând a i se pierde ostenelile i-a trimis un înger spre ajutor. 
Şi întâmpinându-l, îngerul i-a zis: 

- Unde mergi, părinte? 

El i-a răspuns: 

- În cetate. 

lar îngerul a zis din nou: 

- Întoarce-te la chilie. 

lar revenindu-şi în sine, s-a întors la chilia sa şi mai 
trăind trei zile s-a săvârşit. 


15) Zis-a un bătrân: 
- In vremea când lucrez, cobor andreaua şi pun moartea 


înaintea ochilor mei, mai înainte de a ridica andreaua. 
+ 


16) Tot acesta a zis: 
- Omul care are moartea înaintea ochilor, în tot ceasul 


biruieşte împuţinarea de suflet. 
Ei 


17) Zis-a un bătrân: 

- La tot lucrul pe care vrei să-l faci, să zici: de mă va 
certa Dumnezeu acum ce va fi? Vezi ce răspunde gândul. 
Şi de te va osândi, lasă-l îndată şi aruncă lucrul pe care-l ţii 
şi ia altul, ca să ai nădejde la el. Căci trebuie lucrătorul să 
fie gata în tot ceasul să meargă pe calea sa. Şi la lucru de 
vei şedea, chiar de vei umbla pe drum, aceasta zi-o tot- 
deauna: de ne va chema Dumnezeu acum, cum va fi? Şi 
vezi ce-ţi răspunde conştiinţa. Şi grăbeşte de fă orice îţi zice. 
lar de voieşti să cunoşti dacă s-a făcut milă cu tine, întrea- 
bă-ți conştiinţa! Şi nu înceta să faci aceasta, până ce se va 
încredința inima ta şi conştiinţa îţi va zice: credem în îndu- 
rările lui Dumnezeu, că negreşit va face milă cu noi. Însă, 
ia aminte la inima ta, nu cumva să spună acest cuvânt din 

îndoială. lar de se va îndoi în credință până la un fir de 


păr, departe este de tine mila. 
La 


18) Zis-a un bătrân: 

- De ar fi fost cu putinţă la venirea lui Hristos după în- 
viere să iasă iarăşi sufletele oamenilor din trupuri, toată 
lumea ar fi murit de frică, de cutremur şi de spaimă. Căci 
cum va suferi cineva să vadă cerurile deschizându-se şi pe 
Dumnezeu descoperindu-se cu urgie şi cu mânie iar oştile 
cele nenumărate ale puterilor cereşti împreună cu El pogo- 
rându-se şi toată omenirea la un loc adunându-se? Deci 
acestea pururea socotindu-le, să trăim ca cei ce vrem să stăm 
înaintea unui astfel de Judecător şi divan înfricoşat şi să 
răspundem pentru lucrurile ce le-am lucrat în viață. 

i 

19) Un bătrân s-a dus la unul din părinţii ce şedeau în 
Rait şi i-a zis: 

- Avvo, când îl slobozesc pe fratele cel ce şade împre- 
ună cu mine la vreo slujbă, mă necăjesc mai tare dacă va 
zăbovi. 

Răspuns-a acela: 

- Eu când îl trimit pe slujitorul meu pentru vreo treabă, 
stau aproape de uşă şi privesc. Şi când îmi zice mie gân- 
dul: oare când va veni fratele? zic şi eu către gând: apoi de 
va apuca mai înainte alt frate, adică îngerul de va veni să 
mă ia la Domnul, ce va fi? Şi aşa, în toate zilele stau pri- 
vind la uşă, purtând grija, plângându-mi păcatele şi zicând: 
oare, ce frate va apuca mai înainte şi va venii: cel de sus, 
sau cel de jos? 

Şi umilindu-se bătrânul, s-a dus şi ținea aşa lucrarea 


aceluia. 
+ 


20) Un bătrân şedea în Rait şi avea acest fel de lucrare: 
şezând pururea în chilia sa, era îngrijorat cu mintea, plecat 
la pământ şi clătinându-şi capul, zicea cu suspin: 

- Oare ce va fi? 

Şi tăcea puţin. Şi iarăşi zicea acelaşi cuvânt, făcând la 
fel şi lucrând funia de coşniță. Astfel şi-a petrecut zilele sale, 
îngrijindu-se pentru ieşirea din trup. 

a 

21) Pe unul din părinți îl rugau frații să înceteze oste- 
nelile cele mari. lar el a răspuns: 

- Vă spun, fiilor, că Avraam are să se căiască, văzând 


darurile cele mari, pentru că nu s-a nevoit mai mult. 
Ei 


22) Un bătrân s-a dus odată într-o cetate să-şi vândă 
vasele şi după întâmplare a şezut la poarta unui bogat, 
care stătea să moară. Şi şezând, lua aminte şi vedea nişte 
bărbați negri, înfricoşători, călări pe cai negri, şi având în 
mâinile lor tobe de foc. Ajungând la poartă, au lăsat caii 
afară, iar ei au intrat înăuntru şi văzându-i bolnavul, a stri- 
gat cu glas mare: 

- Doamne, miluieşte-mă şi îmi ajută! 

Au zis lui aceia: 

- Acum când a apus soarele, ţi-ai adus aminte de Dum- 
nezeu? Pentru ce, când strălucea ziua, nu L-ai căutat? Acum 
nu mai ai nădejde de mântuire, nici mângâiere. 

Şi aşa, cu sila smulgându-i sufletul, s-au dus. 

a 

23) Povestit-a un bătrân, că era o fecioară bătrână, foarte 
sporită în frica lui Dumnezeu, care întrebată fiind de mine, 
pentru pricina depărtării sale de lume, a povestit aşa: 

- Eu, o, minunatule, copilă fiind, aveam un tată foarte 
blând şi liniştit cu obiceiul, dar bolnav şi neputincios cu 
trupul, încât cea mai multă vreme a vieţii lui o cheltuia 
zăcând pe pat. Şi aşa trăia, încât abia rar şi cândva se întâl- 
nea cu cineva. Cu lucrul pământului se îndeletnicea când 
se întâmpla de era sănătos şi acolo viața petrecându-şi, roa- 
dele le aducea în casă şi atâta tăcere avea, încât se părea celor 

ce nu-l ştiau, că ar fi mut. Însă maica era cu totul împotriva 
tatălui. Ea iscodea şi cele peste patria noastră şi atât era de 
limbută cu toți, încât niciodată nu o vedeam câtuşi de pu- 
țin tăcând, ci uneori certându-se, iar alteori grăind lucruri 
necuviincioase şi fără rânduială. Chiar şi de beţii cu bărbați 
desfrânați mai mult petrecea şi ca o desfrânată era mult 
cheltuitoare şi rău ocârmuia cele din casă, încât averile deşi 
nu erau puţine, nu erau cu putinţă a ne ajunge. Căci ei i se 
încredințase de la tatăl meu iconomia celor din casă. Şi aşa 
viețuind ea, nu i s-a întâmplat vreodată vreo boală tru- 
pească, nu a simţit vreo durere cât de mică, ci în toată viața 
ei era sănătoasă cu trupul şi întreagă. Deci topindu-se tatăl 
de îndelungată boală, s-a întâmplat de a murit şi îndată s-a 
pornit aerul şi s-au făcut tunete şi fulgere dese şi ploaie 
atât de multă şi aşa de necurmată se pogora de sus, încât 
nici puțin măcar a ieşi noi din casă nu puteam până la trei 
zile, timp în care şi tatăl sta neîngropat în casă. lar oamenii 
satului văzând aceasta multe grăiau asupra răposatului zicând: 
cu adevărat vrăjmaş al lui Dumnezeu a fost acesta. Pentru 
aceasta nici nu îl lasă să se îngroape, însă noi, ca să nu se 
împută trupul înăuntru şi să ne facă neumblată casa, sco- 
țându-l afară, deşi ploaia era foarte mare, l-am îngropat cum 
am putut. lar mama, luând mai multă slobozenie, mai fără 
de ruşine s-a dat la desfrânare şi făcând casa de ruşine, chel- 
tuia averea în desfătări, încât mai de toate eram lipsiți. După 
multă vreme, sosindu-i moartea, aşa îngropare a dobândit, 
încât se părea că şi aerul ajuta la îngroparea ei. Deci, după 
îngroparea mamei, eu trecând de vârsta copilărească şi pof- 
tele trupului sculându-se asupră-mi şi zădărnicindu-mă, în- 
tr-o seară mi-a venit o socoteală: oare viața tatălui meu să 
aleg şi în blândețe, cinste şi păzire să viețuiesc? Dar acela 
nici un bine nu a dobândit, aşa petrecând, ci totdeauna de 
boli şi de necazuri topindu-se, s-a dus de aici, nici ca cei- 
lalți oameni putând fi îngropat. Deci, de i-ar fi plăcut lui 
Dumnezeu această petrecere, pentru ce a pătimit atâtea rele? 

Dar viața mamei care era? Oare nu pururea petrecea în des- 
frânări şi dezmierdări şi s-a dus din viața aceasta sănă- 
toasă şi fără nici o pătimire? Aşadar, trebuie şi eu să viețu- 
iesc. Că mai bine este a crede ochilor mei, decât cuvintelor 
altora. După ce am socotit eu, ticăloasa să urmez urmele 
maicii, a sosit noaptea şi eu adormind, a venit asupra mea 
un bărbat mare la trup şi înfricoşat la vedere şi căutând 
spre mine sălbatic şi cu mânie, mă întreba cu glas aspru zi- 
când: spune-mi, care sunt gândurile inimii tale? Eu cu 
totul înspăimântată fiind, nici nu îndrăzneam a căuta la 
dânsul. lar acela iarăşi, cu glas groaznic a grăit: vesteşte-mi 
mie, care sunt socotelile tale? Şi văzându-mă că de frică eram 
cu totul slăbănogită şi din minți ieşită, îmi aduceam aminte 
de toate câte cugetam în mintea mea. Dar venindu-mi în 
fire, nu puteam să le tăgăduiesc, ci spre rugăminte m-am 
întors şi mă rugam, să mă învrednicească de iertăciune. lar 
el luându-mă, mi-a zis: vino să vezi pe tatăl tău şi pe mama 
ta şi după aceea, oricare viaţă vei voi, alege-ți! 

Aşadar, scoțându-mă m-a dus într-un loc şes cu livadă, 
în care erau pomi de multe feluri, care biruiesc descrierea 
frumuseții, încărcaţi cu tot felul de roade. Acolo împreună 
cu el umblând eu, m-a întâlnit tatăl meu şi cuprinzându-mă 
m-a sărutat, numindu-mă fiică dorită, iar eu îmbrătişân- 
du-l, îl rugam să petrec împreună cu dânsul. El însă a zis: 
acum nu este cu putință să se facă aceasta. Dar de vei urma 
urmele mele, nu după multă vreme vei veni aici. Eu încă 
mai rugându-mă să rămân împreună cu el, m-a tras înge- 
rul de mână, zicându-mi: vino să vezi şi pe mama ta, ca să 
cunoşti din lucruri, la care viaţă este de folos să te pleci. 
Ducându-mă la o casă foarte întunecoasă, plină de scrâş- 
nire şi de tulburare, mi-a arătat un cuptor arzând cu foc şi 
vâlvâind şi pe câțiva înfricoşători stând lângă cuptor. lar 
eu căutând în cuptor, o văd pe mama mea până la gât afun- 
dată în foc şi mulțime nenumărată de viermi din toate păr- 
țile mâncând-o, iar ea de usturime scrâşnind cu dinții şi 

clănțănind. Văzându-mă şi ea pe mine, plângând mă chema: 
vai mie, fiica mea, pentru durerile cele nesuferite! Vai mie, 
pentru muncile cele fără de sfârşit! Vai mie ticăloasei, că 
pentru puţină dezmierdare, ce chinuri mi-am pricinuit! Vai 
mie, ticăloasei, că în locul dezmierdărilor celor vremelnice, 
veşnic mă chinui! Miluieşte-mă, fiica mea, pe mine, maica 
ta, că ard şi mă topesc! Adu-ţi aminte de hrana care ai do- 
bândit de la mine, şi mă miluieşte, şi-mi dă mâna şi mă 
scoate de aici! lar eu, lepădându-mă de acei cumpliţi, care 
stăteau aproape, fără a mă apropia, mama iarăşi cu lacrimi 
striga: fiica mea, ajută-mă şi nu trece cu vederea tânguirile 
maicii tale, nu trece cu vederea pe cea care aşa cumplit în 
gheena focului se chinuie şi de viermele cel neadormit este 
roasă! lar eu, milostivindu-mă cu sufletul de dânsa, am în- 
tins mâna să o trag. Focul însă, atingându-se puţin de 
mâna mea, mare usturime am simțit şi am început a urla şi a 
suspina cu plâns. Cei ce erau în casă, deşteptându-se de 
vaiete şi sculându-se şi aprinzând focul, alergau la mine şi 
mă întrebau adeseori de pricina vaietelor. Eu în sine-mi 
venind, cele ce am văzut le-am povestit lor şi de atunci am 
urmat vieţii tatălui şi mă rog să-l dobândesc pe el şi partea 
cea împreună cu dânsul, încredințându-mă cu darul lui 
Dumnezeu, ce fel de cinste şi slavă sunt gătite celor ce aleg 
a viețui cu dreptate şi în bună credință. De asemenea, ce 
fel de munci primesc cei ce îşi cheltuiesc viața în pofte şi 


dezmierdări. 
+ 


24) Odată, doi frați s-au hotărât şi s-au făcut călugări. 
După ce au isprăvit faptele cele bune, au socotit să-şi zi- 
dească chilii depărtate şi fiecare din ei s-au dus deosebi 
pentru linişte. Mulţi ani nu s-au văzut unul cu altul, pen- 
tru că nu ieşeau din chilii. S-a întâmplat însă ca unul dintre 
dânşii să se îmbolnăvească şi au venit părinţii să-l cerce- 
teze şi l-au văzut uneori uimindu-se, alteori trezindu-se. Şi 
l-au întrebat zicând: 

- Ce ai văzut? 

lar el le-a zis: 

- Îngerii lui Dumnezeu i-am văzut venind. Ei m-au luat 
pe mine şi pe fratele meu şi ne-au dus la cer şi ne-au întâm- 
pinat puterile cele potrivnice, nenumărate şi înfricoşătoare 
la vedere şi mult ostenindu-se ele, n-au putut asupra noastră. 
După ce le-am trecut, au început a striga: mare îndrăzneală 
este curăţenia. 

Acestea zicând fratele, a adormit. lar părinții văzând, au 
trimis un frate să vestească fratelui său că a adormit. Mer- 
gând ei l-au aflat şi pe el aşa. Şi s-au minunat toți, slăvind 
pe Dumnezeu. 

Pentru lepădarea de lume 
şi cum că cel ce se leapădă de 
lume trebuie să se înstrăineze, şi 
care este înstrăinarea cea adevărată 


1) Zis-a un bătrân: 

- De ştie monahul vreun loc care are sporire şi pentru 
trebuințele trupului nu se duce acolo, unul ca acesta nu 
crede că există Dumnezeu. 

Ei 

2) Un frate l-a întrebat pe un bătrân zicând: 

- Cum, părinte, neamul nostru nu poate să aibă nevo- 
ința părinţilor? 

Şi a răspuns bătrânul: 

- Pentru că nu-L iubeşte pe Dumnezeu, nici nu fuge de 
oameni, nici nu urăşte materia lumii. La omul ce fuge de 
oameni şi de materie, de la sine îi vine pocăință şi nevo- 
ință. Căci precum cel ce voieşte să stingă focul care s-a 
aprins în holda sa, de nu va apuca mai înainte să taie par- 
tea cea din fața focului, nu poate să-l stingă, aşa şi omul, 
de nu se va duce la loc unde cu osteneală să-şi afle pâinea 
sa, nu poate să dobândească nevoința. Căci sufletul de nu 
va vedea, nu va pofti degrabă. 

Li 


3) Un frate l-a întrebat pe un bătrân zicând: 

- Care este lucrul înstrăinării? 

Şi i-a răspuns bătrânul: 

- Ştiu un frate străin, care s-a aflat la biserică şi întâm- 
plător s-a făcut agapă şi a şezut să mănânce cu frații la 

masă. lar unul a zis: cine l-a poftit pe acesta? Şi i-au spus 
fratelui: scoală-te şi du-te afară! Şi el sculându-se, a ieşit, 
iar alții mâhnindu-se, s-au dus şi l-au adus înăuntru. După 
aceea l-au întrebat: oare, ce este în inima ta, că ai fost scos 
afară şi iarăşi ai fost adus înăuntru? lar el le-a răspuns: m-am 
gândit în inima mea, că sunt întocmai ca un câine care, când 
este alungat se duce şi când este chemat, vine. 
+ 

4) Povestit-a unul din părinți: 

- Erau doi frați aproape de el, unul străin şi altul cu- 
noscut. Şi cel străin era puțin mai lenevos, iar cel cunoscut 
foarte osârduitor. Şi s-a întâmplat de a murit mai înainte cel 
străin. Bătrânul, fiind văzător cu mintea, a văzut mulțime 
de îngeri, cum îi povățuiau sufletul. Şi dacă au ajuns la cer 
şi era aproape să intre, s-a făcut cercetare pentru dânsul şi a 
venit glas de sus zicând: vădit este că era puțin trândav, dar 
pentru înstrăinarea lui, deschideți-i! Apoi a adormit şi cel 
cunoscut, adică cel de loc şi în vremea morții au venit toate ru- 
deniile lui. Şi a văzut bătrânul, că nu este niciun înger nică- 
ieri şi s-a minunat. Atunci, a căzut cu fața la pământ înaintea 
lui Dumnezeu zicând: Doamne, cum cel străin fiind trândav, 
a dobândit astfel de slavă, iar osârduitorul acesta nu s-a 
învrednicit de nimic de acest fel? Şi i-a venit glas către el, zi- 
când: osârduitorul când era să moară, a deschis ochii săi şi 
şi-a văzut rudeniile plângând şi i s-a mângâiat sufletul. Dar 
cel străin, deşi era trândav, pe nimeni dintre ai săi n-a văzut 
şi suspinând a plâns iar Dumnezeu l-a mângâiat pe el. 

a 

5) Un frate înstrăinându-se, l-a întrebat pe un bătrân: 

- Vreau să mă duc la ai mei. 

Şi i-a zis lui bătrânul: 

- Aceasta s-o ştii, frate, că venind din lume aici, aveai pe 
Domnul care te povăţuia. Dar, de te vei întoarce, nu-L vei 
mai avea. 

+ 


6) Un frate cerea binecuvântare de la un bătrân, silin- 
du-se să meargă în cetate. lar bătrânul a zis către el: 

- Nu te sili să mergi în cetate, ci sileşte-te să fugi de ce- 
tate şi aşa te vei mântui. 

Ei 

7) Doi frați trupeşti s-au dus să locuiască într-o mă- 
năstire, dintre care unul pustnic, iar celălalt cu ascultarea 
şi orice îi zicea lui părintele, fără iscodire făcea. Astfel, îi 
zicea de multe ori: 

- Mănâncă de dimineaţă, şi mânca. 

Şi iarăşi: 

- Nu mânca până seara, şi nu mânca şi altele asemenea. 

Orice îi poruncea, cu bucurie împlinea. Pentru ascul- 
tarea lui, era slăvit de toţi în mănăstire. Fratele lui însă, 
pustnicul, zavistuindu-l, a zis întru sine: 

- Să-l încerce pe el de are ascultare. 

Şi mergând la părintele, i-a zis: 

- Trimite-l pe fratele împreună cu mine, să mergem 
pentru o trebuință. 

Şi l-a slobozit pe el avva. Deci, după ce au venit ei la 
râu, în care era mulțime multă de crocodili, a zis fratelui 
pustnicul: 

- Pogoară-te în râu şi treci. 

Şi s-a pogorât şi venind crocodilii îi lingeau trupul şi 
nu l-au vătămat. lar pustnicul văzând i-a zis: 

- leşi din râu, şi a ieşit nevătămat. 

Aşa, călătorind ei au găsit un trup aruncat pe cale. Şi a 
zis pustnicul: 

- De am fi avut vreo haină veche am fi pus peste dânsul. 

Răspuns-a fratele: 

- Mai vârtos să ne rugăm, poate va învia. 

Şi au stat la rugăciune şi rugându-se ei a înviat mortul. 
Şi se mândrea pustnicul zicând: 

- Pentru pustnicia mea a înviat mortul. 

lar Dumnezeu a descoperit părintelui mănăstirii toate. 
Şi întorcându-se ei, a zis părintele către pustnic: 

- Fiindcă l-ai ispitit aşa pe fratele tău la râu, pentru as- 
cultarea lui a înviat mortul. 


8) Zis-a un bătrân: 

- Deşi s-au ostenit aici sfinţii, au luat de acum şi partea la 
odihnă. Aceasta o zicea pentru că erau slobozi de grija lumii. 
a 

9) Zis-a un bătrân: 

- Monahul cel ce după ce s-a lepădat de lume, se dă pe 
sine iarăşi la răspândirea şi osteneala acestei ticăloase vieți, 
la a da şi a lua, este asemenea cu un sărac ticălos şi lipsit de 
hrana cea de nevoie. Că acesta, neaflând cum să se hră- 
nească şi să se îmbrace, din multa lenevire se da la somn şi 
se vedea în vis bogat, dezbrăcat de hainele cele întinate şi 
îmbrăcat în haine strălucite şi de bucurie deşteptându-se, 
afla sărăcia cea de față. Aşa şi monahul care nu se trezeşte, 
ci îşi cheltuie zilele în răspândire, batjocorit este de gânduri 
şi înşelat de dracii care îşi bat joc de el. Ei îi pun in minte că 
pentru Dumnezeu este răspândirea şi osteneala lui şi pen- 
tru aceasta va avea plata; unul ca acesta în ceasul depăr- 
tării sufletului de trup, se află pe sine gol, sărac şi lipsit de 
toată fapta bună. Abia atunci va înţelege de câte bunătăți pri- 
cinuitoare este trezvia şi luarea-aminte de sine, şi de câte munci 


este aducătoare risipirea vieții acesteia. 
[că 


10) Zis-a un bătrân: 

- Mai bine este a locui cu trei care se tem de Domnul 
decât cu mulți care nu au frică de Dumnezeu. Căci în zilele 
cele mai de pe urmă la chinovii, dintr-o sută abia de se vor 
afla câțiva care se mântuiesc. lar între cincizeci nu ştiu de se 
vor afla. Căci toți se vor abate, iubind mesele, îmbuibarea 
pântecelui şi iubirea de argint. Aşadar, mulți sunt chemaţi, 
dar puțini aleşi. 

+ 


11) Un frate l-a întrebat pe un bătrân: 

- De voi vedea pe vreunii din cei ce petrec cu mine că se 
întorc la lume, cum pot să nu mă smintesc? 

Şi i-a răspuns bătrânul: 

- Trebuie să iei aminte la câinii care vânează iepuri: pre- 
cum acolo unul din câini văzând iepurii, aleargă neoprin- 
du-se până îi va ajunge, pe când ceilalți nu pe iepure, ci nu- 
mai pe câinele ce aleargă văzându-l aleargă şi ei până la un 
loc. Pe urmă, înțelegând, se întorc înapoi, însă cel ce a văzut 
iepurele, aleargă după el şi nu încetează din alergare până 
ce îl va ajunge. El nu caută la cei ce s-au întors înapoi, nici 
nu se sperie de prăpăstii şi de mărăcini. Ci numai la acela 
căutând, după care aleargă. Aşa şi cel ce-L caută pe Stăpânul 
lisus Hristos şi se sileşte să-L ajungă, la Cruce neîncetat luând 
aminte, toate le trece cu vederea şi păşeşte peste smintelile 
pe care le întâmpină, până va ajunge pe Cel răstignit şi-L va 
apuca viu şi aşteptându-l pe alergător. 

Ei 

12) Un frate l-a întrebat pe un bătrân: 

- Cum cei ce viețuiesc în lume, trecând cu vederea pos- 
tul şi defăimând rugăciunea, depărtându-se de privegheri 
şi de toată mâncarea săturându-se şi după poftele lor făcând 
de a da şi a lua, între dânşii mâncându-se şi în jurăminte cea 
mai mare parte a zilei cheltuind-o, nu cad, nici nu zic că au 
greşit, şi nici de la Împărtăşanie nu se depărtează? Iar noi, 
monahii, de-a pururi suntem în posturi şi în privegheri, la 
culcatul pe jos şi la mâncarea uscată pironiţi, de toată tru- 
peasca odihnă lipsiți, plângem, ne căim şi zicem că ne-am 
prăpădit şi suntem vinovaţi de gheenă. 

Atunci bătrânul suspinând, a zis: 

- Frate, nu cad mirenii. După ce au căzut cu cădere straş- 
nică şi cumplită, nu se pot scula, nici n-au unde să cadă, 
căci în căderea cea dintâi petrecând ei pentru multa ne- 
ştiinţă, nici nu ştiu că au căzut. Şi ce grijă are diavolul să se 

lupte cu cei ce totdeauna zac? lar monahii arătaţi, împotri- 
vindu-se vrăjmaşului, de-a pururi se luptă cu satana. 
Pentru aceea şi biruiesc uneori, iar alteori sînt biruiți şi nu 
încetează să cadă şi să se scoale, să necăjească şi să fie ne- 
căjiți, să lovească şi să fie loviți, până ce cu darul lui Dum- 
nezeu îl vor birui şi slab şi neputincios pentru dânşii îl vor 
face. Abia atunci desăvârşit împăcându-se cu Dumnezeu şi 
dobândind alinarea şi bucuria Lui înăuntrul lor, totdeauna 
se odihnesc. 


13) Zis-a un bătrân: 

- Un frate era ispitit de un gând nouă ani şi din evla- 
vie se osândea zicând: mi-am pierdut sufletul. Şi aceasta o 
zicea fiindcă se socotea pe sine pricinuitor al ispitei. Mai pe 
urmă îngreuindu-se şi deznădăjduindu-se, precum nu se cu- 
venea de mântuirea sa, a zis: mă voi duce în lume, de vreme 
ce m-am prăpădit. lar după ce a dat să se ducă, i-a venit un 
glas pe cale, zicând: cei nouă ani, în care ai fost ispitit, cununi 
ți-au pricinuit ţie. Pentru aceea, întoarce-te la locul tău şi te 
vei uşura de gânduri. Şi întorcându-se fratele a aflat odihnă. 
De unde înțelegem că războaiele pricinuiesc cununile. 

Ei 

14) Zis-a un bătrân: 

- La începutul lepădării monahului de lume nu se slobod 
dracii să-l ispitească pe om cu silnicie, ca nu spăimân- 
tându-se de acest lucru să se întoarcă la lume degrabă. lar 
dacă va spori cu vremea şi cu lucrul monahul, atunci se 
slobod asupra-i războaiele poftelor trupeşti şi ale celorlalte 
dezmierdări, poate şi al mâniei, al urâciunii şi al celorlalte 
patimi. Atunci are nevoie omul să se smerească şi să plângă, 
osândindu-se şi prihănindu-se numai pe sine. Şi aşa, prin is- 
pite, se învață răbdarea iscusită şi dreapta socoteală, apoi 
aleargă la Dumnezeu cu lacrimi. lar unii tulburându-se de 
lucrul acesta şi îngreuindu-se de scârbă nesuferită, au căzut 
în adâncul deznădăjduirii şi s-au întors iarăşi cu inima în 

lume, iar unii şi cu trupul. Noi însă fraţilor, niciodată să nu 
deznădăjduim sau să ne împuținăm, ci vitejeşte şi cu înde- 
lungă răbdare să suferim ispitele, mulțumind lui Dumne- 
zeu pentru toate câte ni se întâmplă nouă. Căci mulțumirea 
către Dumnezeu risipeşte toate meşteşugurile vrăjmaşului. 
a 

15) Zis-a un bătrân: 

- Dacă atunci când facem noi cele rele ne iartă Dumne- 
zeu, îndelung răbdând, oare nu mult mai mult ne va ajuta 


nouă când vom voi să facem cele bune? 
+ 


16) Au venit odată şapte frați din Alexandria, la avva 
Macarie, ispitindu-l şi i-au zis: 

- Spune-ne nouă, părinte, cum să ne mântuim? 

Iar bătrânul suspinând le-a zis: 

- O, fraţilor, fiecare din noi ştie cum să se mântuiască, 
dar nu vrem să ne mântuim. 

Atunci ei au zis către dânsul: 

- Mult dorim să ne mântuim, dar nu ne lasă gândurile 
cele rele. Ce vom face? 

lar bătrânul le-a răspuns: 

- De sunteți monahi (adică singuratici), ce căutați cu mi- 
renii, sau pentru ce vă duceți unde petrec mirenii? Cei ce 
s-au lepădat de lume şi s-au îmbrăcat în cinul cel sfânt dar 
petrec între mireni, se amăgesc. Căci, în zadar le este toată 
osteneala şi departe sunt de frica lui Dumnezeu. De la mi- 
rean nimic nu dobândim, decât odihnă trupească. Şi unde 
este odihnă trupească, acolo frica lui Dumnezeu nu poate 
locui şi mai ales în monah. Monahul pentru aceasta se 
cheamă monah, adică singuratic, pentru că noaptea şi ziua 
vorbeşte cu Dumnezeu şi cugetă numai cele ce sunt ale 
Lui, nimic având pe pământ. lar monahul cel ce petrece cu 
mirenii şi zăboveşte cu dânşii vreodată mai mult decât o 
zi, sau cel mult două, şi asta pentru trebuința cea de ne- 
voie şi pentru că nu poate să trăiască altfel (adică să-şi 

vândă lucrul mâinilor sale şi să cumpere cele spre trebu- 
ința sa), trebuie să se întoarcă degrabă şi să se întoarcă îna- 
intea lui Dumnezeu curat, pentru acele una sau două zile, 
pe care le-a făcut în lume pentru nevoia firii. Deci, cel ce 
nu face aşa, ci adeseori merge la mireni, nesilindu-l vreo ne- 
voie, sau zăboveşte împreună cu ei, nu este cu adevărat 
monah, nici nu se va folosi cândva, ci necazuri va dobândi 
din petrecerea cu mirenii. La început, când se apropie de 
ei, îşi înfrânează limba, posteşte şi se smereşte până ce se 
va face cunoscut şi-i va ieşi vestea cum că cutare monah 
este robul lui Dumnezeu, îndată satana pune în mintea mi- 
renilor să-i aducă toată trebuința de vin şi de untdelemn, 
de aur şi de tot felul, zicând despre dânsul: Sfântul! Sfân- 
tul! lar el auzind cuvântul acela, se trufeşte şi începe să 
şadă cu ei, mâncând şi bând, odihnindu-se şi la cântarea 
de psalmi sculându-se unde îşi înalță glasul ca să zică mi- 
renii că cutare monah cântă şi priveghează şi să-l laude. 
Primind laude, mai mult se trufeşte şi se înalță. Astfel 
pleacă de la el cu totul smerenia. Deci, de îi va zice cineva 
vreun cuvânt aspru, el răspunde mai aspru. Şi aşa mânia 
ajutorându-se de slava deşartă, creşte în el. Încă şi pofta 
mai tare se aprinde în el văzând adeseori femei şi copii sau 
auzind cuvinte lumeşti. Pentru aceea şi preacurveşte în toate 
zilele şi nu simte, căci se zice: tot cel ce caută la femeie spre 
a o pofti a preacurvit cu ea în inima sa. Se mai ispiteşte să 
adune cele de trebuință peste an, pentru sine şi pentru cei 
ce vin la el, după care le îndoieşte spre mai multă părută 
odihnă a celor ce vin la el. Şi din aceasta pricină adună aur 
şi argint. Deci nu încetează a adăuga la răutățile sale, până 
ce dracii îl vor amăgi desăvârşit, depărtându-l de la Dum- 
nezeu şi aruncându-l în prăpastia iubirii de argint. Căci iu- 
birea de argint este rădăcină a tuturor răutăţilor, precum a 
zis Apostolul. Şi pe cât este departe cerul de pământ, atât 
de departe este de slava lui Dumnezeu, monahul cel iu- 
bitor de argint. Şi nu este răutate mai presus decât răutatea 

monahului iubitor de argint. Monahul cel ce întâmpină 
vorbe lumeşti, are trebuință de multe rugăciuni ale Sfin- 
ților Părinţi căci de nu vor putea ceva puţin să-l folosească 
pe el, ca celui ce se aruncă pe sine la moarte, cine îl va ajuta? 
Nu iubiți lumea, nici cele ce sunt în lume! De iubeşte ci- 
neva lumea, dragostea lui Dumnezeu nu este cu el. Şi lacov, 
fratele Domnului grăieşte: de se pare cineva că este prieten 
lumii, vrăjmaş lui Dumnezeu se face, căci dragostea lumii 
acesteia este vrajbă către Dumnezeu. Deci, să fugim fraților 
de lume, precum fuge cineva de şarpe, că cel ce este muş- 
cat de şarpe, sau moare, sau abia se face sănătos. De folos ne 
este nouă să avem un război iar nu multe şi nenumărate. 
Spuneţi, fraților, părinţii noştri unde au dobândit fapta cea 
bună? În lume sau în pustie? Ştim că în pustia cea neum- 
blată de mireni. lar noi de suntem în lume, cum vom putea 
să dobândim fapta cea bună? Căci de nu vom flămânzi şi 
nu vom înseta şi nu vom pătimi de frig şi de nu ne vom de- 
părta de materiile lumii şi nu vom muri voilor trupului, 
cum vom fi vii cu sufletul? Cum vom dobândi Împărăția ce- 
rurilor? Ostaşul de nu va lupta în război şi să biruie (după 
care va lua şi bani), nu se învredniceşte de cinste. lar noi, 
mâncând şi bând şi între mireni petrecând, între care am 
fost şi mai înainte, cum ne vom învrednici de Împărăția ce- 
rurilor? Monahul cel ce are aur, argint, sau materie, nu crede 
că poate Dumnezeu să-l hrănească, Cel ce hrăneşte şi 
fiarele şi peştii mării. Şi dacă nu poate să ne dea nouă pâine, 
nici Împărăţia Lui nu poate să ne-o dea. Aşadar, la ce ne 
ostenim? Spuneţi-mi fraților! Îngerii în cer, aur şi argint do- 
resc sau slava lui Dumnezeu? Şi noi, pentru ce ne-am lepă- 
dat de lume? Ca iarăşi bani şi materie să adunăm, sau să 
ne facem îngeri? Oare nu ştiţi că ceata care a căzut din cer 
se împlineşte cu monahi? Căci aceasta înseamnă chipul nos- 
tru îngeresc, după cum zic toți. 


+ 


17) Zis-a un bătrân: 


255 


Cuvinte folositoare ale Sfinţilor Bătrâni cei fără de nume 


- Trebuie să fugim de toți cei ce lucrează fărădelegea, 
chiar prieteni sau rude de ne vor fi, dregătorie preoțească 
sau împărătească de vor avea. Căci depărtarea de cei ce lu- 
crează fărădelegea ne dăruieşte nouă dragostea şi îndrăz- 
neala către Dumnezeu. 


18) Tot acesta a zis: 

- Nu este de folos să se lipească cineva de călcătorii de 
lege, nici în biserică, nici în târg, nici la alt lucru, ci trebuie 
să se depărteze de prietenia lor. Tot călcătorul de lege este 
vrednic să fie ocolit, fiind părtaş muncii celei veşnice. 

Ei 

19) Zis-a un bătrân: 

- Să nu locuieşti în locul unde vezi pe vreunii că au za- 
vistie asupra ta fiindcă tu sporeşti. 

Cum că nu se cuvine ca cineva 
să se mute lesne, căci părinţii nici 
din chilie nu se strămutau cu înlesnire 


1) Zis-a un bătrân: 
- Dacă în locul unde este cineva se va strădui să facă 
vreun bine şi nu va putea, să nu socotească că în alt loc va 


putea să-l facă. 
+ 


2) Un frate şezând la chinovie, era supărat de gânduri 
să se mute. Deci, într-o zi luând o hârtie şi şezând, a scris 
pe ea toate pricinile pentru care îi ziceau lui gândurile să se 
mute din chinovie. Şi după ce le-a numărat pe toate, mai pe 
urmă s-a scris şi pe el întrebând: 

- Suferi toate? 

Apoi a adăugat, ca şi cum ar fi răspuns: 

- Aşa, cu adevărat, întru numele lui lisus Hristos, Fiul lui 
Dumnezeu, sufăr! 

Şi învelind hârtia, a legat-o la brâul său. Deci, când i se 
pornea vreo pricină pentru care i se da război şi mai îna- 
inte năvăleau asupra lui gândurile mutării, mergând deoparte, 
lua hârtia şi o citea până afla acel cuvânt: întru numele lui 
lisus Hristos, Fiul lui Dumnezeu rabd, şi zicea către sine: 

- Vezi ticăloase? Nu vreunui om, ci lui Dumnezeu te-ai 
făgăduit. 

Şi îndată se odihnea şi aşa totdeauna făcea fratele. Când 
se ivea vreo tulburare, petrecea netulburat şi în celelalte 
pricini. Deci, ceilalți frați cunoscând ceea ce făcea fratele şi 

cum petrecea citind hârtia, în timp ce ei de multe ori se tulbu- 
rau de zavistie, din ispita diavolului, se porneau cu urâciuni 
asupra fratelui. Şi mergând la părintele lor, ziceau: 

- Fratele acela este vrăjitor şi în brâu are fermecătorie. 
Pentru aceasta noi nu putem să petrecem împreună cu el. 
Deci, sau pe el sau pe noi, slobozeşte-ne de aici! 

Părintele, cunoscând vicleşugul vrăjmaşului, (căci ştia 
smerenia şi evlavia fratelui) le-a zis lor: 

- Mergeţi de vă rugați şi mă voi ruga şi eu şi după trei 
zile vă voi da răspuns. 

lar noaptea, când dormea fratele, mergând părintele 
încetişor, i-a dezlegat brâul şi citind hârtia, l-a încins pe el 
iar şi s-a dus. După ce au trecut cele trei zile, au venit frații la 
părintele pentru răspuns. Părintele, chemându-l pe frate, i-a 
zis: 

- Pentru ce sminteşti frații? 

Iar el îndată căzând la pământ, a zis: 

- Am greşit, iartă-mă şi vă rugați pentru mine! 

Şi a zis părintele către fraţi: 

- Ce ați zis despre fratele acesta? 

Răspunzând ei, au zis: 

- Este vrăjitor şi vrăjitoria lui este în brâu. 

lar părintele: 

- Scoateți fermecătoriile lui. 

Atunci ei s-au pornit să-i dezlege brâul şi nu-i lăsa fra- 
tele. Dar avva le-a spus: 

- Tăiaţi-i brâul! 

Şi tăindu-l, au aflat într-însul hârtia, pe care au dat-o la 
unul din diaconi, poruncindu-i să stea la un loc înalt şi să o 
citească, ca şi vicleanul cel ce a semănat această prihană, mai 
mult să se ruşineze. După ce s-au citit cele de pe hârtie 
precum şi cuvântul acela: „întru numele lui lisus Hristos 
rabd”, auzind frații, de ruşine nu aveau ce să se facă. Şi au 
pus metanie părintelui lor, zicând: 

- Am greşit! 

lar el le-a zis: 

- Nu-mi puneţi mie metanie, ci lui Dumnezeu şi fra- 
telui asupra căruia ați minţit, ca să vă ierte. 

Atunci ei au făcut aşa. Şi i-au zis părintelui: 

- Să ne rugăm lui Dumnezeu, ca să-i ierte! 

Şi s-au rugat pentru dânşii. 

i 

3) Zis-a un bătrân: 

- Cei vechi nu degrabă se mutau din locul lor, fără nu- 
mai când li se întâmpla una din aceste trei lucruri, adică: 
de va avea cineva vreun vecin scârbit asupra lui din zavis- 
tie, adică pomenitor de rău şi toate cele spre vindecarea lui 
făcând, nu va putea să-l schimbe. Sau de vor merge mulți 
la dânsul şi îi vor aduce multe lucruri pe care să le pri- 
mească şi îl vor slăvi prea mult. Sau de i se va întâmpla să 
cadă în ispita curviei, locuind adică femei pe aproape. 
Dacă cineva din aceste trei pricini se va muta din acel loc 
nu va fi mutarea lui fără de cuvânt. lar acestea nu se potri- 
vesc celor ce petrec în viața de obşte, ci celor ce locuiesc 
singuri şi se liniştesc. 


4) Ziceau părinții: 

- De ţi se va întâmpla ispită în locul în care locuieşti, să 
nu laşi locul în vremea ispitei! lar de nu, oriunde vei merge 
vei afla înaintea ta lucrul de care fugi. Ci rabdă până va 
trece ispita, ca fără sminteală sa se facă ducerea ta şi în 
vremea păcii să nu pricinuiască despărțirea ta vreo mâh- 
nire la cei ce locuiesc în locul acela. 

i 


5) Zis-a un bătrân: 

- Precum pomul răsădindu-se de mai multe ori nu 
poate să facă roade, aşa şi monahul mutându-se din loc în 
loc, nu poate săvârşi vreo faptă bună. 

Ei 

6) Un frate şezând în chinovie şi supărat fiind de gându- 

rile mutării, i-a vestit părintelui său. Dar acela i-a zis: 

- Mergi şi şezi in chilia ta, dându-ţi trupul zălog pere- 
telui chiliei şi să nu ieşi de acolo cu trupul! lar gândul lasă-l 
să gândească ce voieşte! 


7) Zis-a un bătrân: 
- Chilia monahului este cuptorul Babilonului, unde cei 
trei tineri L-au aflat pe Fiul lui Dumnezeu. Şi stâlpul de nor, 


de unde Dumnezeu grăia cu Moise. 
Ei 


8) Un frate a petrecut nouă ani, ispitindu-se să iasă din 
viața de obşte şi în fiecare zi îşi pregătea cojocul să iasă. Şi 
când se făcea seară, zicea întru sine: 

- Mâine mă voi duce de aici. 

Şi dimineaţa îi zicea gândului: 

- Să ne silim să răbdăm şi astăzi pentru Domnul! 

După ce s-au împlinit nouă ani, aşa făcând, a uşurat 


Dumnezeu toată ispita de la dânsul. 
a 


9) Un bătrân şedea în pustie, departe de apă ca la două- 
sprezece mile. Şi mergând într-o zi să aducă apă, s-a supărat 
Şi a zis: 

- De ce este nevoie de osteneala aceasta? Voi veni şi voi 
petrece aproape de apă. 

Aceasta zicând, a simţit pe cineva venind după dân- 
sul. Şi întorcându-se, l-a văzut pe cel ce venea după el, că îi 
număra paşii. Şi l-a întrebat bătrânul: 

- Cine eşti? 

lar el i-a zis: 

- Îngerul Domnului sunt şi sunt trimis să număr paşii 
tăi şi să-ți dau plata. 

Aceasta auzind bătrânul, întărindu-se cu sufletul, s-a 
făcut mai osârduitor. Şi a mai adăugat încă cinci mile, 
adică a locuit mai înăuntrul pustiei, departe de apă şapte- 
sprezece mile. 

10) Zis-a un bătrân: 
- Şederea cea bună în chilie umple pe monah de tot 
binele. 


11) Zis-a tot acesta: 

- Dator este monahul, dacă vreodată i se va întâmpla 
vreo vătămare trupească, să o defaime şi printr-însa să-şi 
cumpere liniştea sa. 

i 

12) Un frate a mers la un bătrân iscusit şi i-a zis: 

- Pătimesc, părinte. 

l-a răspuns bătrânul: 

- Şezi în chilia ta şi Dumnezeu îţi va da ţie uşurare! 

Ei 

13) Un stareţ l-a întrebat pe cel întru Sfinți părintele 
nostru Chiril, patriarhul Alexandriei: 

- Cine este mai mare întru viețuire, noi cei ce avem frați 
sub noi şi cu multe chipuri pe fiecare îl povățuim spre mân- 
tuire, sau cei ce se mântuiesc numai pe sine în pustie? 

Răspuns-a patriarhul: 

- Între Mie şi Moise nu se poate face deosebire, căci 
amândoi au plăcut lui Dumnezeu. 

Ei 

14) Zis-a un bătrân: 

- Eu cred că nu este nedrept Dumnezeu, ca să ia din 
temniţă şi să bage în temniţă. 

i 

15) Zis-a un bătrân: 

- Spre tăcere nevoieşte-te, de nimic nu purta grijă! la 
aminte de cugetarea ta, culcându-te şi sculându-te cu frica 


lui Dumnezeu şi de năvălirile păgânilor nu te vei teme! 
i 


16) Doi prieteni s-au făcut călugări şi mare nevoinţă şi 
viață înaltă au arătat. Dar s-a întâmplat de s-a făcut unul 

începător de viață de obşte. Celălalt, petrecând în sihăstrie 
şi desăvârşit nevoindu-se, făcea multe şi mari minuni. El 
vindeca îndrăciți, tămăduia bolnavi şi spunea mai înainte 
cele ce erau să fie. Deci, starețul auzind că prietenul său s-a 
învrednicit de atâtea daruri, separându-se de oameni, de 
trei săptămâni se ruga lui Dumnezeu, cu dinadinsul, sa-i 
descopere, cum acela face minuni şi este cinstit de Dum- 
nezeu, iar el de nimic din acestea nu s-a învrednicit. Şi s-a 
arătat lui îngerul Domnului, zicând: 

- Acela stă suspinând către Dumnezeu şi plângând 
ziua şi noaptea, flămânzind şi însetând pentru Domnul. 
lar tu pentru multe îngrijindu-te, ai cercetarea celor mulți 
şi de ajuns îţi este ție mângâierea oamenilor. 

Ei 

17) Zicea un bătrân: 

- Nu trebuie ca cineva să poarte grijă de nimic, decât 
de frica de Dumnezeu. Că eu deşi am fost silit să mă în- 
grijesc de trebuinţă trupească, niciodată, mai înainte de vreme 


nu am gândit la dânsa. 
i 


18) Un frate l-a întrebat pe un bătrân: 

- Cum trebuie să se liniştească cineva în chilie? 

Şi i-a răspuns bătrânul: 

- Să nu aibă pomenirea vreunui om nicidecum, când 
şade în chilie. 

Zis-a fratele: 

- Şi care lucrare trebuie sa o aibă inima pentru ca să se 
îndeletnicească cu ea? 

Zis-a bătrânul: 

- Aceasta este lucrarea cea desăvârşită a monahului: să 
ia aminte la Dumnezeu totdeauna fără răspândire. 

a 

19) Un frate era la o chinovie şi era în mare nevoinţă. 
Auzind fraţii de la Schit despre dânsul, au venit să-l vadă, 
intrând la locul unde el lucra. Atunci, el sculându-se, li s-a 

închinat lor şi întorcându-se, a început iar să lucreze. Vă- 
zând frații ceea ce a făcut, i-au zis: 

- loane, cine ţi-a pus chipul călugăresc şi te-a făcut că- 
lugăr şi nu te-a învățat când va veni la tine vreun frate, să-l 
întâmpini, să-i iei cojocul şi să-i zici să se roage, sau să şadă? 

lar el a zis: 


- Păcătosul loan nu se îndeletniceşte cu aceasta. 
+ 


20) Un frate l-a întrebat pe un bătrân: 

- Ce fel de gânduri trebuie să am în inima mea? 

Răspuns-a lui bătrânul: 

- Toate câte gândeşte omul de la cer în jos, sunt deşertă- 
ciuni. lar cel ce stăruieşte la pomenirea lui lisus, acesta în 


adevăr este. 
+ 


21) Tot acest bătrân a fost întrebat: cum trebuie să fie mo- 
nahul? Şi a răspuns: 

- După mine, fiecare monah să-L aibă pe Dumnezeu 
pururea în mintea lui. Că precum strugurele zăcând la pă- 
mânt se face netrebuincios, tot aşa şi gândul celui ce se 


linişteşte dacă se smulge de la cele cereşti. 
a 


22) Câţiva Sfinţi sihaştri, trei la număr, întâlnindu-se la 
un loc, au cerut unul de la altul să spună fiecare ce lucrare 
a minţii are în chilia sa. Şi a zis cel dintâi dintre dânşii: 

- Eu, fraţilor, de când am început a mă linişti, cu totul 
m-am răstignit pe mine față de lucrurile celor din afară, 
punând în minte ceea ce este scris: să rupem legăturile lor 
şi să lepădăm de la noi jugul lor. Şi făcând zid între su- 
fletul meu şi cele trupeşti, am zis în cugetul meu că pre- 
cum cel dinăuntru de zid nu vede pe cel ce stă afară, aşa 
nici tu să nu voieşti să vezi lucrurile cele din afară. Ci, ia 
aminte la tine, aşteptând in fiecare zi nădejdea lui Dumne- 
zeu! Să fii ca un străin şi nemernic şi că mâine o să te izbă- 
veşti. Pune în minte şi îngerii cei ce în tot ceasul se suie şi 

pogoară la chemarea sufletelor. Şi totdeauna aşteptând sfâr- 
şitul, zic: gata este inima mea, Dumnezeule şi privesc şi 
îngerul cel ce stăruieşte lângă mine, că stă aproape de mine. 
Pe acesta văzându-l totdeauna înaintea mea, mă păzesc pe 
sine-mi, temându-mă de el ca de cel ce îmi pândeşte căile 
mele. Căci îl văd în fiecare zi suindu-se la Dumnezeu şi 
arătând lucrurile mele şi cuvintele şi gândurile. 

Al doilea a zis: 

- Eu adunarea puterilor celor din gând pururea o pri- 
vesc şi pe Domnul slavei în mijlocul ei strălucind mai 
presus de toți. Şi când mă trândăvesc, mă întorc şi socotesc 
frumusețile cele minunate ale îngerilor şi a laudelor pe care 
ei le înalță neîncetat către Dumnezeu şi mă uimesc de gla- 
surile şi versul lor iar toate cele de pe pământ le socotesc 
gunoaie. 

Al treilea a zis: 

- Eu de dimineaţă mă îndrept către Domnul meu şi în- 
chinându-mă Lui, mă arunc cu faţa în jos, mărturisindu-mi 
greşelile. Apoi pogorându-mă, mă închin îngerilor Lui, ru- 
gându-i să se roage pentru mine lui Dumnezeu şi pentru 
toată zidirea. După ce fac aceasta, mă pogor în adânc şi în- 
conjor chinurile privind mădularele mele care se muncesc 
şi plâng împreună cu ele, socotind că şi eu o să mă osân- 
desc împreună cu ele. Şi văd acolo ţipete şi lacrimi neînce- 
tate şi nepotrivite şi mare de foc clocotind şi vâlvâind 
cumplit şi valuri de foc ridicându-se într-însa, mai presus 
de munții cei prea înalți şi înlăuntrul ei oameni nenumă- 
rați aruncaţi şi păziți de îngeri sălbateci şi cruzi şi ca nişte 
vreascuri arzând toți şi nemistuindu-se, în foc pururea petre- 
când şi cu dinţii scrâşnind şi tare plângând şi văitându-se. 
Apoi îndurările lui Dumnezeu le văd întoarse de la dânşii 
pentru fărădelegile şi păcatele lor. Împreună cu acestea tân- 
guindu-mă, ţin plânsul în inima mea încât, după cum este 
scris, pâine îmi sunt lacrimile, ziua şi noaptea. 

+ 


23) Spuneau părinții despre un bătrân care era la chilii, 
că era închis şi îşi avea viața cu totul retrasă, nici la biserică ve- 
nind. El avea un frate trupesc care şedea în altă chilie. Şi 
îmbolnăvindu-se, a trimis la bătrânul, să vină să-l vadă mai 
înainte de a ieşi din trup. lar el a răspuns către cel trimis: 

- Nu pot veni, căci frate trupesc îmi este! 

Iar acela iar a trimis zicând: 

- Măcar noaptea vino, să te văd. 

Şi i-a răspuns iarăşi bătrânul: 

- Nu pot, că de te voi vedea, nu voi avea inima curată 
către Dumnezeu. 

Şi s-a stins cel bolnav şi nu s-au văzut unul cu altul. 

a 

24) Pe un frate îl lupta gândul, zicându-i: 

- Trebuie să mergi şi să-l cercetezi pe cutare bătrân. 

lar el amâna zi după zi, zicând că mâine se va duce. Şi 
aşa, trei ani s-a luptat cu gândul. lar mai pe urmă şi-a zis: 

- lată, socoteşti că te-ai dus la bătrânul. 

Şi a zis, ca şi cum ar fi vorbit către bătrânul acela: 

- Cum te afli, părinte, eşti sănătos? De câtă vreme do- 
ream să te văd! 

Apoi adăugă ca din partea bătrânului: 

- Bine ai venit, frate! lartă-mă, că pentru mine te-ai os- 
tenit. Domnul să-ți dea plata. 

Şi punând lighean s-a spălat. Apoi făcând fiertură a 
mâncat şi a băut de ajuns. Şi îndată s-a dus războiul de la 


dânsul. 
+ 


25) Un frate l-a întrebat pe un bătrân: 

- Ce voi face, că mă înconjoară gândurile cu pricină să 
merg pe la bătrâni. 

lar bătrânul i-a răspuns: 

- De vei vedea gândurile tale că pentru strâmtorare 
voiesc să te scoată din chilia ta, fă-ți mângâiere în chilie şi 

să nu ieşi afară. lar dacă pentru folosul sufletului voieşti să 
te duci, încearcă gândul tău şi ieşi. Căci am auzit despre un 
bătrân, că atunci când îl supărau gândurile să meargă la ci- 
neva, se scula şi-şi lua cojocul său şi ieşea şi înconjura chilia 
sa, apoi intra şi îşi făcea mângâiere de străini şi se odihnea 
de sila gândurilor. 

+ 


26) Un bătrân avea un ucenic care mulți ani petrecea 
cu folos în ascultare. Dar încă nefiind desăvârşit, dorea să 
se liniştească, şi într-o zi venind către bătrânul, a pus me- 
tanie, zicând: 

- Fă-mă părinte, monah, să locuiesc singur, aparte! 

Şi i-a zis bătrânul: 

- Caută loc îndemânatic şi-ţi voi face chilie! 

lar el mergând depărtare de un semn, a aflat loc şi 
venind a vestit bătrânului şi i-a făcut chilie. A zis bătrânul 
către frate: 

- lată, ceea ce ai cerut! Şezi în chilie şi când ai trebu- 
ință, mănâncă, bea, dormi, numai din chilia ta să nu ieşi 
până sâmbătă! Abia atunci vino la mine. 

Şi acestea poruncindu-i bătrânul, s-a dus. lar fratele a 
făcut două zile după poruncă, şi în a treia zi trândăvindu- 
se, a zis către sine: 

- De ce mi-a făcut mie aceasta bătrânul? 

Şi sculându-se, a cântat mulți psalmi şi a mâncat, după 
ce a apus soarele. Şi rugându-se, s-a dus să se culce pe rogo- 
jină. Atunci a văzut un arap stând jos şi scrâşnind cu dinții 
asupra lui. Şi fratele degrabă lăsând chilia, a ieşit şi s-a dus 
la bătrânul şi bătând în uşă, a zis: 

- Părinte, miluieşte-mă şi deschide! 

lar bătrânul nu i-a răspuns până dimineață. Dimineața 
deschizând bătrânul uşa l-a văzut rugându-se şi zicând cu 
lacrimi: 

- Miluieşte-mă, rogu-te şi primeşte-mă să petrec aproape 
de tine, căci am văzut un arap scrâşnind cu dinţii asupra 

mea, şezând pe rogojină când m-am dus să mă culc şi nu 
mai pot locui acolo! 
lar bătrânului făcându-i-se milă, l-a băgat înăuntru şi 
l-a învățat după puterea lui celelalte ale vieţii călugăreşti; 
şi câte puțin acesta s-a făcut monah iscusit. 
i 


27) Zis-a un bătrân că este câte un om care face o sută 
de ani în chilie şi nu învaţă cum trebuie să şadă în chilie. 

Pentru rugăciune 


1) Povestit-a unul din părinţi că un călugăr iubitor de os- 
teneli lua aminte de sine, dar s-a întâmplat că s-a lenevit 
puţin. Şi pe când se lenevea, osândindu-se zicea: 

- Suflete, până când te leneveşti de mântuirea ta şi nu 
te temi de judecata lui Dumnezeu? Vezi, nu cumva să fi 
apucat în lenevirea aceasta şi să te dai chinurilor celor 
veşnice! 

Acestea zicând întru sine, se ridica la lucrul lui Dum- 
nezeu. Într-una din zile însă, făcându-şi pravila, au venit 
dracii şi l-au tulburat. lar el a zis către ei: 

- Până când mă necăjiţi? Nu vă îndestulaţi cu lene- 
virea vremii celei trecute? 

Zis-au lui dracii: 

- Când erai în lenevire nici noi nu aveam grijă de tine. 
După ce te-ai sculat asupra noastră şi noi ne-am sculat 
asupra ta. 

Aceasta auzind fratele, se îndemna pe sine la lucrul lui 


Dumnezeu şi sporea cu darul lui Hristos. 
i 


2) Zis-a un bătrân: 

- De voieşti să trăieşti după legea lui Dumnezeu, omule, 
vei avea ajutor pe Făcătorul Legii. lar de voieşti să nu as- 
culți poruncile lui Dumnezeu, vei afla ajutor pe diavolul la 
căderea ta. 

A zis iarăşi: 

- Dă voinţă şi primeşti putere. 

Ei 


3) Un frate, ispitindu-se de draci, s-a dus la un bătrân 
şi i-a vestit ispitele pe care le pătimea. Şi i-a zis bătrânul: 

- Frate, să nu te înspăimânte pe tine ispitele cele ce ţi 
se întâmplă! Căci cu cât văd vrăjmaşii sufletul înălțându-se 
şi unindu-se cu Dumnezeu, cu atât se scârbesc, topindu-se 
de zavistie. Dar cu neputinţă este, când se ispiteşte omul, să 
nu fie de față Dumnezeu şi îngerii Lui şi să-i dea mână de 
ajutor. Deci, nu înceta să te îndrepți către EI şi să-L chemi 
cu smerenie spre ajutor, încă în vremea ispitei, pune în 
minte puterea Lui cea nebiruită şi neputința noastră şi cru- 
zimea vrăjmaşului nostru şi vei dobândi degrabă ajutorul 
lui Dumnezeu. 


4) Zis-a un bătrân: 

- De vei lucra lucrul mâinilor tale în chilia ta şi va sosi 
ceasul rugăciunii tale, să nu zici: să sfârşesc aceste puține 
smicele de finic şi aşa mă voi scula. Ci scoală-te la fiecare 
ceas şi dă-i lui Dumnezeu datoria. Fiindcă de vreme ce 
câte puţin te obişnuieşti să te leneveşti la rugăciune şi la pra- 
vilă, sufletul tău se face pustiu de tot lucrul trupesc şi du- 


hovnicesc. Căci de dimineaţă se vede osârdia ta. 
+ 


5) Zis-a un bătrân: 
- Dacă monahul, când stă la rugăciune, numai atunci 


se roagă, unul ca acesta nicidecum nu se roagă. 
EL 


6) Povestit-au nişte frați, zicând: 

- Odată am mers la un bătrân şi după obicei, făcându-se 
rugăciune, după ce ne-am închinat între noi, am şezut. Şi 
după ce am vorbit, vrând să ne ducem, am cerut să se facă ru- 
găciune. lar unul din părinţi a zis către noi: de ce? Dar nu 
v-aţi rugat? Şi-am zis: când am intrat, părinte, s-a făcut 
rugăciune şi am vorbit până acum. Zis-a bătrânul: iertați, 
fraților, că şezând cu voi un frate şi vorbind, a făcut o sută 
şi trei rugăciuni. După ce a zis el aceasta, a făcut rugăciune 
şi i-a slobozit. 

7) Zis-a un bătrân: 
- Omul are trebuinţă să se teamă de judecata lui Dum- 
nezeu, să urască păcatul, să iubească fapta bună şi să se 


roage lui Dumnezeu totdeauna. 
i 


8) Pe un frate care sta la rugăciune, l-a muşcat un scor- 
pion la picior şi atât s-a atins durerea de inima lui, încât 
puţin a fost să nu-şi dea sufletul. Dar deşi se afla aşa şi su- 
ferea dureri, nu s-a îndepărtat până ce nu şi-a împlinit ru- 
găciunea. 

i 

9) Un frate l-a întrebat pe un bătrân: 

- Pentru ce, când stau la rugăciune, mai mult mă trage 
gândul la alte griji? 

Şi i-a răspuns bătrânul: 

- Diavolul dintru început nevrând să se închine Dum- 
nezeului tuturor, s-a lepădat din ceruri şi străin s-a făcut 
de Împărăția lui Dumnezeu. Pentru aceasta se sileşte şi pe 
noi să ne tragă de la rugăciune la alte zăbăvi, vrând să lu- 


creze şi în noi ceea ce a pătimit el. 
Ei 


10) Un monah, care petrecea singur, nu lucra nimic, ci 
neîncetat se ruga. lar seara intra în chilia sa şi-şi afla pâi- 
nea sa şi o mânca. Deci, într-una din zile a venit un frate 
având smicele de finic şi l-a făcut de a lucrat. Făcându-se 
seară, a intrat să mănânce după obicei şi nu a aflat nimic. 
Atunci, s-a culcat mâhnit şi i s-a descoperit lui de sus: 

- Zăbovindu-te împreună cu Mine, te hrăneam. Dar 
după ce ai început să lucrezi, caută-ţi hrana din lucrul mâi- 


nilor tale. 
+ 


11) Era cândva un bătrân în muntele Sinai şi ieşind de 
acolo l-a întâmpinat un frate, care suspinând i-a zis bătrâ- 
nului: 

- Părinte, ne mâhnim pentru lipsa ploii. 

lar el i-a răspuns: 

- Pentru ce nu vă rugați lui Dumnezeu, ca să plouă? 

Zis-a fratele: 

- Ne rugăm şi facem litanie, dar nu plouă. 

Atunci a zis bătrânul: 

- Cu adevărat, nu vă rugaţi cu dinadinsul. Dacă voieşti 
să cunoşti că aşa este, să stăm la rugăciune. Şi întinzând mâi- 
nile către cer, s-a rugat. 

Şi îndată s-a pogorât ploaia. lar fratele văzând, s-a în- 
fricoşat şi căzând s-a închinat. Apoi bătrânul a plecat îndată 


de acolo. 
+ 


12) Un frate, supărându-se de gândurile rele, cu multă 
smerenie zicea că acestea gândind, nu are măsură de mân- 
tuire. Deci, mergând la un bătrân iscusit, l-a rugat să se 
roage să i se uşureze gândurile. Şi a zis bătrânul către el: 

- Nu-ţi este de folos, fiule! 

Dar el sta silindu-l pe bătrân şi rugându-se bătrânul, a 
ridicat Dumnezeu războiul de la frate. Şi îndată a căzut în 
înaltă cugetare şi mândrie. De aceea, mergând, l-a rugat pe 
bătrân să-i vină iarăşi gândurile şi smerenia pe care le-a 
avut mai înainte. 


13) Zis-a un bătrân: 

- Sunt unii care îşi petrec zilele în lenevie şi cu cuvân- 
tul şi cu gândul caută să se mântuiască, dar cu lucrul nu se 
ispitesc, ci Vieţile Sfinţilor le citesc. Smerenia acestora şi 
neagoniseala, înfrânarea şi privegherea, rugăciunea şi ple- 
carea genunchilor, culcarea pe jos, liniştea şi celelalte ne- 
voințe, nu le lucrează. Ci cu lenevirea şi părerea lor fac 
mincinoase Vieţile Sfinţilor, zicând că nu este cu putință 
vreunui om să sufere unele ca acestea, nesocotind ei, că unde 
va locui Dumnezeu prin darul botezului şi prin lucrarea 
poruncilor, acolo se fac lucruri şi daruri mai presus de fire. 

+ 


14) Un bătrân petrecea într-o capişte de idoli şi venind 
dracii îi ziceau: 

- Du-te din locul nostru! 

lar el le-a zis: 

- Voi nu aveţi loc nicăieri. 

Şi au început ei să împrăştie toate smicelele de finic ale 
bătrânului. Bătrânul sta şi le aduna. Apoi dracul apucân- 
du-l de mână l-a tras afară. Ajungând bătrânul la uşă, cu 
cealaltă mână ținea uşa strigând: 

- lisuse, ajută-mi! 

Şi îndată a fugit dracul lăsându-l, iar bătrânul a înce- 
put a plânge. Şi i-a venit lui glas de sus, zicând: 

- De ce plângi? 

Răspuns-a bătrânul: 

- Fiindcă îndrăznesc ei să-l apuce pe om şi să facă aşa! 

Glasul iarăşi i-a zis: 

- Tu te-ai lenevit, căci atunci când M-ai căutat, văzut-ai 
cum M-am aflat la tine îndată. 

Şi mulțumind bătrânul, se ţinea de lucrarea cea după 


Dumnezeu. 
+ 


15) Un frate l-a întrebat pe un bătrân: 

- Ce sunt, părinte, nălucirile cele de noapte? 

Şi i-a răspuns bătrânul: 

- Precum ziua ne trage pe noi diavolul la gânduri stră- 
ine să nu ne îndeletnicim cu rugăciunea şi cu cugetările 
cele bune tot aşa şi noaptea ne tulbură mintea cu năluciri 
mari şi de multe feluri, ca să facă netrebnică şi rugăciunea 
cea de noapte, pizmaşul oamenilor. Pentru aceea nu tre- 
buie să luăm aminte la el nicidecum. 

i 

16) Un frate l-a întrebat pe un bătrân: 

- Care este plugăria sufletului, ca să rodească? 

l-a răspuns bătrânul: 

- Plugăria sufletului este liniştea trupului, rugăciunea 
trupească cea multă şi neluarea aminte la greşelile oameni- 
lor, ci numai la ale tale. De va petrece omul întru acestea, 


nu va zăbovi să-i rodească sufletul. 
+ 


17) Un frate l-a întrebat pe un bătrân: 

- Ce lucrare trebuie să aibă inima, ca să se îndeletni- 
cească cu dânsa? 

Şi i-a răspuns bătrânul: 

- Aceasta este lucrarea cea desăvârşită a monahului: să 
ia aminte la Dumnezeu fără răspândire. 

Zis-a fratele: 

- Dar gândurile cele rele nu lasă mintea să ia aminte la 
Dumnezeu pururea. Cum trebuie să le gonească? 

Şi a zis bătrânul: 

- Nu poate mintea de la sine să facă aceasta, că nu are 
o astfel de putere, ci când vor bântui gândurile, trebuie de- 
grabă să alerge la Dumnezeu şi Acela le va topi ca ceara, căci 
Dumnezeul nostru este foc mistuitor. 

Zis-a fratele: 

- Cum dar părinţii Schitului întrebuințau gândul cel 
împotrivă grăitor? 

Raspuns-a bătrânul: 

- Şi lucrarea aceea este mare şi bună, dar are osteneală 
şi nu este cu folos pentru toți. 

Zis-a fratele: 

- Cum nu este cu folos pentru toți? 

Zis-a bătrânul: 

- Când gândul va veni asupra sufletului şi va putea su- 
fletul prin nevoinţă să-l gonească, altul năpădind îl va cu- 
prinde. Şi aşa toată ziua grăind împotriva mişcărilor gându- 
rilor, niciodată nu se va îndeletnici la privirea lui Dumnezeu. 

Întrebat-a fratele: 

- Cu ce meşteşug aleargă dânsul la Dumnezeu? 

Zis-a bătrânul: 


273 


Cuvinte folositoare ale Sfinţilor Bătrâni cei fără de nume 


- De va veni la tine gândul desfrânării, îndată smul- 
gând mintea, înalţ-o cu osârdie către Dumnezeu şi nu zăbovi. 

Zis-a fratele: 

- Dar de va veni gândul slavei deşarte, nu trebuie să gră- 
iesc împotriva gândului? 

Răspuns-a bătrânul: 

- În oricare ceas va grăi împotrivă cineva, mai tare se face 
gândul acela şi mai puternic. Căci va grăi împotriva mai 
multe decât tine, şi nici Duhul Sfânt nu îţi va ajuta ție atât. 
Căci te afli ca şi cum te-ai mândri şi socoteşti că eşti în stare 
să te lupţi cu patimile. Atunci mai vârtos trebuie să alergi 
către Dumnezeu. Căci precum cel ce are părinte duhov- 
nicesc, părintelui lasă toate şi el este fără de grijă. Aşa şi tu, 
dându-te lui Dumnezeu, nu trebuie să ai grijă nicidecum 
de gând, să-i grăieşti împotrivă, sau să-l laşi să intre. Dacă va 
intra, du-l sus către părintele şi zi-i: eu nu am nimic. lată, 
părintele meu, el ştie! Şi ducându-l în mijlocul căii, lăsân- 
du-te, va fugi. Căci nu poate să meargă cu tine la acela, 
nici să stea înaintea altuia. Deoarece ca această lucrare, nu 


este mai mare şi mai fără de grijă în toată Biserica. 
Ei 


18) Un bătrân povestea: 

- Un episcop s-a dus într-un sat într-o duminică şi a zis 
diaconilor săi: căutați-l pe preotul satului, să ne facă mâine 
Sfânta Jertfă a Sfintelor Taine! Şi căutându-l l-au aflat pe 
preot, om sătean şi fără vicleşug şi l-au dus la episcop. Apoi 
l-a îndemnat episcopul să facă Sfânta Liturghie. Când pre- 
otul intra în Sfântul altar, l-a văzut episopul că îndată ce a stat 
în fața Sfintei Mese era tot un foc şi nu ardea. După ce s-a 
sfârşit Sfânta Liturghie, l-a chemat episcopul pe preot în 
veştmântărie şi a zis către dânsul: blagosloveşte-mă vred- 
nicule rob al lui Dumnezeu! lar preotul a zis: cum este cu 
putinţă să fie blagoslovit episcopul de către preot, care este 
hirotonit de acesta? Ci tu blagosloveşte-mă, părinte! lar 
episcopul a răspuns: nu pot blagoslovi pe cel ce stă în foc şi 
aduce Sfintele Daruri lui Dumnezeu. Căci totdeauna cel 

mai mic se blagosloveşte de cel mai mare. Şi preotul a zis: 
se poate, Sfințite stăpâne, ca vreun episcop sau preot să 
stăruie la Sfintele Taine, şi să nu stea în dumnezeiescul foc? 
Aceasta auzind episcopul, s-a minunat de curăţenia preo- 


tului şi de nerăutatea lui şi folosindu-se s-a dus. 
+ 


19) Povestesc unii despre un bătrân că a petrecut patru 
luni umblând la un frate oarecare la Schit şi niciodată nu l-a 
aflat fără îndeletnicire. lar mai târziu venind odată şi stând 
în afara uşilor, l-a auzit plângând şi grăind singur: 

- Doamne, de când mă ostenesc atâta, rugându-mă Ție 
să mă miluieşti! Urechile Tale oare să nu prindă de veste, 
când strig să mă miluieşti? 

i 

20) Spunea cineva din bătrâni, că a mers dracul la un bă- 
trân, în chip de monah şi bătând la uşă i-a deschis bătrânul 
ŞI a zis: 

- Fă rugăciune! 

Iar dracul i-a zis: 

- Şi acum şi pururea şi în vecii vecilor. 

Şi iar a zis bătrânul: 

- Roagă-te şi zi: Slavă Tatălui şi Fiului şi Sfântului Duh 
şi acum şi pururea şi în vecii vecilor! 

lar dracul, fiind ars ca de foc, a fugit. 

i 

21) Zis-a un bătrân: 

- Odinioară m-am sculat să-mi fac pravila şi când am 
început, am auzit trâmbiţe de război şi m-am mâhnit. Apoi 
am zis în mine: oare război să fie acesta? Şi a răspuns dra- 
cul: război este şi zarvă. lar de-ţi este voia să nu fi luptat, 
nu purta război ci mănâncă, bea, dormi şi nu mă voi lupta 
cu tine! 


22) Zis-au bătrânii: 
- Oglinda călugărului este rugăciunea. 

+ 


23) Zis-a oarecare din bătrâni, că precum nu este cu pu- 
tință a-şi vedea cineva fața în apă tulbure, aşa şi sufletul, 
de nu se va curăţi de gândurile străine, nu poate să se roage 


cu mintea. 
+ 


24) Ziceau bătrânii despre un frate, că niciodată nu şi-a 
lăsat lucrul mâinilor sale şi rugăciunea lui neîncetat urca la 


Dumnezeu. Şi era foarte smerit şi cucernic. 
i 


25) Zis-a un bătrân: 

- Când se păzeşte omul să nu-l asuprească pe aproapele, 
atunci îndrăzneşte cu gândul, căci rugăciunea lui este pri- 
mită la Dumnezeu, iar de va asupri cineva pe aproapele 
său, rugăciunea lui este urâtă şi neprimită, căci suspinul ce- 
lui asuprit nu lasă rugăciunea celui ce l-a asuprit să intre şi 


să stea înaintea lui Dumnezeu. 
+ 


26) Zis-a iarăşi: 
- De vei auzi despre cineva că te-a ocărât şi va veni la 
tine, să nu-i arăţi că ştii ceva, ci vorbeşte cu dragoste cu el şi 


arată-ți fața veselă către el, ca să ai îndrăzneală la rugăciune. 
Ei 


27) Un bătrân oarecare rugându-se, îi sta mult împo- 
trivă diavolul, căci atunci când îşi ridica el mâinile, se pre- 
făcea dracul în chip de leu şi apucându-l cu labele cele di- 
nainte îşi înfigea unghiile în amândouă părțile în coapsele 
nevoitorului şi nu-l lăsa până ce nu îşi slobozea mâinile. 
Sfântul nu slăbea deloc însă până ce îşi împlinea rugăciu- 
nile sale obişnuite. 

i 

28) Un bătrân sfânt rugându-se în pustie au venit dracii 
şi o săptămână l-au trântit şi l-au scuturat, ridicându-l în sus 
cu rogojina dar n-au putut să-i pogoare mintea de la rugă- 
ciunea cea fierbinte. 

+ 


29) Alt bătrân, tot iubitor de Dumnezeu, având pentru 
rugăciune purtarea de grijă şi prin pustie umblând, au venit 
doi îngeri la dânsul şi alături de dânsul, mergeau de amân- 
două părțile. El însă câtuşi de puţin n-a căutat la ei, ca să 
nu-şi piardă comoara cea de mare preț. Căci îşi aducea aminte 
de cuvântul Apostolului care zice: nici îngerii, nici începă- 
toriile, nici puterile nu vor putea să ne despartă pe noi de 
dragostea lui lisus Hristos. 


30) Zis-a un bătrân: 
- Precum este mai mare vederea decât toate simţurile, 


aşa şi rugăciunea este mai mare decât toate faptele bune. 
Ei 


31) Zis-a un bătrân: 
- Roagă-te blând şi cântă lin după rânduială şi cu în- 
țelegere şi vei fi ca un pui de vultur, purtându-te în slavă! 
Ei 


32) Un bătrân se ducea să-şi vândă coşniţele. Dar dia- 
volul, întâmpinându-l, i le-a răpit şi le-a făcut nevăzute. 
Atunci bătrânul, întorcându-se la rugăciune, zicea: 

- Dumnezeule, mulțumescu-ți Ţie că m-ai izbăvit de 
osteneală! 

Şi nesuferind diavolul mulțumirea bătrânului, a strigat, 
zicând: 

- lată-ți coşniţele, bătrâne! 

Iar bătrânul luându-le, le-a vândut. 

+ 


33) Monahul cel ce este gata să sufere vitejeşte cele ce 
se întâmplă, puţin se va mâhni în vremea ispitei. lar cel ce 
nu primeşte ispita, mai mult se va scârbi. Găleţile cu apă se 
aduc în clipa incendiului şi lacrimile în vremea ispitei. Apa 
stinge flacăra cea aprinsă pe casă şi lacrimile, la rugăciune, 
poftele cele rele. 

+ 


34) Povestit-a un ucenic despre starețul său că timp de 
douăzeci de ani nu a dormit pe coaste, ci pe scaunul la care 
lucra, şezând, dormea. Şi în toți anii aceştia mânca la două 
zile o dată, sau la patru, sau la cinci. lar când mânca, avea 
o mână întinsă la rugăciune, iar cu cealaltă mânca. Şi între- 
bându-l eu - zice mucenicul - pentru ce făcea aceasta, a 
răspuns bătrânul: 

- Judecata lui Dumnezeu am pus-o înaintea ochilor mei 
şi nu o pot suporta. 

Odată ieşind bătrânul şi aflându-mă în curte dormind, 
a stat deasupra mea şi a plâns şi tânguindu-se zicea: 

- Oare, unde este gândul acestuia, că doarme fără de 
grijă! 

Ei 

35) Un bătrân şedea în chinovia Sfântului Teodosie chi- 
noviarul, care timp de treizeci de ani acest canon păzea: în 
fiecare săptămână o singură dată gusta pâine şi apă şi lucra 
neîncetat iar din biserică niciodată nu ieşea. 

Ei 

36) Un bătrân avea un îngrijitor care locuia la sat şi s-a 
întâmplat că odată zăbovind îngrijitorul i-au lipsit cele de 
trebuință bătrânului. Şi încă zăbovind, i-au lipsit cu totul 
cele de trebuinţă şi lucrul mâinilor lui, pe care îl lucra la 
chilie. Şi se necăjea, fiindcă nici nu putea lucra, nici cele 
trebuincioase nu avea. Şi a zis ucenicului său: 

- Te duci până în sat? 

lar el a zis: 

- Cum voieşti, aşa voi face, căci se temea şi fratele să se 
apropie de sat, pentru sminteală. 

Dar ca să nu se arate neascultător către părintele său, 
s-a hotărât să meargă. 

Şi i-a zis lui bătrânul: 

- Mergi şi cred că Dumnezeu te va acoperi de toată 
ispita! 

Şi făcând rugăciune, l-a trimis. lar fratele venind în sat 
şi aflând casa îngrijitorului, stând lângă uşă, a bătut. Dar s-a 
întâmplat atunci, că îngrijitorul şi toți ai casei lui se duse- 
seră afară din sat la o pomenire. Acasă a rămas o fecioară a 
lui, care cum l-a văzut pe fratele, i-a deschis. Şi văzându-l 
şi aflând ce voieşte, îl îndemna să intre înăuntru. El însă nu 
voia. Dar mult silindu-l l-a biruit şi l-a tras la dânsa. Uceni- 
cul cum s-a cunoscut înconjurat de gânduri, suspinând din 
adânc, a zis către Dumnezeu: 

- Doamne, pentru rugăciunile părintelui meu, mântu- 
ieşte-mă în ceasul acesta! 

Şi aceasta zicând, îndată s-a aflat la râu, urcând spre 


munte şi a ajuns fără de vătămare la părintele său. 
Ei 


37) Ucenicul unui stareț mare, luptat fiind spre desfrâ- 
nare, s-a dus în lume şi s-a logodit. Iar bătrânul scârbindu-se, 
s-a rugat lui Dumnezeu, zicând: 

- Doamne, lisuse Hristoase, nu-l slobozi pe robul Tău 
să se spurce! 

Deci, culcându-se fratele cu logodnica şi-a dat duhul, 
nespurcându-se. 

Pentru aceasta, că totdeauna 
se cade să fim cu luare aminte 


1) Povestesc unii despre un bătrân, că şezând în chilie, 
a venit la dânsul noaptea un frate şi l-a auzit înăuntru sfătu- 
indu-se cu cineva şi zicând: 

- O, răule, până când? Du-te de la mine! Vino încoace, 
iubite! 

Intrând fratele, i-a zis: 

- Părinte, cu cine grăiai? 

Şi i-a răspuns: 

- Gândurile cele rele le goneam, iar pe cele bune le 
chemam. 

+ 

2) Zis-a un bătrân: 

- Omul cel ce are în tot ceasul înaintea sa moartea, bi- 
ruieşte slăbirea sufletului. 


3) Zis-a iarăşi: 

- Aurul sau argintul de îl va pierde cineva, poate în locul 
lui să afle altul. Dar vremea pierzând-o, alta nu va mai putea 
afla în locul ei. 

+ 

4) Venit-a odinioară un bătrân la alt bătrân. Şi vorbind 
ei, a zis unul: 

- Eu am murit lumii. 

l-a răspuns celălalt: 

- Să nu nădăjduieşti în tine, frate, până când vei ieşi 
din trup, că deşi zici tu că ai murit lumii, diavolul este viu. 

5) Zis-a un bătrân: 

- Ostaşul sau vânătorul ieşind la război nu se mai îngri- 
jeşte de nimic, dacă se va răni sau va scăpa, ci amândoi nu- 
mai de sine se îngrijesc. Aşa se cade şi călugărului să fie. 

i 


6) Zis-a un bătrân: 

- Precum nimeni nu poate nedreptăți pe cel ce şade 
aproape de împărat, aşa şi satana nu poate să ne strice ni- 
mic nouă, de va fi sufletul nostru aproape de Dumnezeu. 
Căci Dumnezeu zice: apropiați-vă de Mine şi Eu mă voi 
apropia de voi! Când ne răspândim cu mintea totdeauna, 
lesne răpeşte vrăjmaşul sufletul nostru cel ticălos şi îl po- 
goară în patimile necurăției. 

i 

7) Grăiau bătrânii: 

- Trei puteri ale satanei sunt care merg înaintea a tot 
păcatul: uitarea, neîngrijirea şi pofta. Dacă vine uitarea, se 
naşte neîngrijirea şi negrija naşte pofta. Cel ce nu este în ui- 
tare, nu cade în negrijă, iar cel ce nu cade în negrijă, nu 
ajunge la poftă şi cel ce nu pofteşte, nu cade niciodată de la 
darul lui Hristos. 


8) Zis-a un bătrân: 

- Deprinde-te cu tăcerea şi nu te îngriji de nimic! la 
aminte la învățătura ta, culcându-te şi sculându-te cu frica 
lui Dumnezeu şi nu te vei teme de năravurile tale cele ne- 


curate! 
+ 


9) Zis-a un bătrân către un frate: 

- Diavolul este vrăjmaşul, iar tu eşti casa. Deci, vrăjma- 
şul nu încetează să arunce în casa ta orice află, toată rău- 
tatea turnând-o. Însă tu să nu te leneveşti ci să mături afară 
tot. Dar de te vei lenevi, se va umple casa ta de toată necurăția 
şi după aceea nu vei mai putea intra în ea. Ci, îndată ce 
aruncă el, mătură şi va fi casa ta curată, cu darul lui Hristos. 

+ 


10) Zicea unul din bătrâni: 

- Când se acoperă ochii boului, atunci el se suceşte şi 
umblă în rânduială, iar de nu îi acoperi ochii, nu se su- 
pune. Aşa şi diavolul: de va apuca să închidă ochii omului, 
îl duce la tot păcatul, iar de se vor lumina ochii lui, lesne 


va putea scăpa de meşteşugurile vicleanului. 
a 


11) Povestit-au unii că în muntele lui Antonie şedeau 
şapte frați şi pe vremea curmalelor păzeau pe rând, să 
alunge păsările. Şi era acolo un bătrân, care când îi venea 
ziua, striga: 

- Fugiţi de aici, gândurile mele cele dinăuntru şi păsă- 
rile cele din afară. 

i 

12) Povestesc unii despre un bătrân, că trăgea să moară 
în Schit şi i-au înconjurat frații patul şi iertându-l, au în- 
ceput să plângă. lar el deschizându-şi ochii, a râs şi iarăşi a 
râs. A râs şi a treia oară. Şi l-au rugat fraţii, grăind: 

- Ce este, părinte, că noi plângem şi tu râzi? 

EI le-a răspuns: 

- Râdeam pentru că vă temeți toți de moarte şi am mai 
râs pentru că nu sunteți gata. A treia oară am râs că de la 
osteneală merg; la odihnă. Şi îndată a adormit bătrânul. 

Li 

13) Spunea ucenicul unui bătrân iscusit: 

- Cândva mergând noi se cam oprea bătrânul şi i-am zis: 
părinte, mai mergi măcar un pic. Şi mi-a răspuns: oare, nu 
auzi că îngerii cântă în ceruri? lar noi nu ne trezim. Pentru 
că a zis părintele Antonie: nu se cade monahului să se îngri- 
jească de nimic, decât pentru mântuirea sufletului său. 

+ 

14) Zis-a un bătrân: 

- De la mic până la mare, tot ce facem, să privim la 
roada lor ce o vor naşte: ori cu gândul, ori cu lucrul. 

+ 


15) Doi filosofi au mers la un bătrân şi l-au rugat să le 
spună un cuvânt de folos. Dar bătrânul tăcea. larăşi i-au 
zis filosofii: 

- Nu ne spui, părinte, nimic? 

Atunci le-a răspuns bătrânul: 

- Că sunteți iubitori de vorbă, iar nu filosofi adevărați, 
ştiu şi vă spun până când vă veți învăţa a vorbi, neştiind ce 
grăiți. Aceasta să vă fie filosofia: să vă deprindeți pentru cele 
de moarte şi pentru linişte şi sa vă păziți pe voi cu tăcere. 

16) Un bătrân oarecare şedea la Tebaida într-o peşteră şi 
avea un ucenic iscusit. Şi avea obicei bătrânul, seara, să-l 
sfătuiască cele de folos şi după sfătuire făcea rugăciune şi-l 
slobozea să doarmă. Odată însă, nişte mireni cucernici, care 
ştiau nevoința cea multă a bătrânului, s-au întâmplat de au 
venit la el şi i-au făcut mângâieri. Şi după ce s-au dus, a şezut 
iarăşi bătrânul seara după obicei, sfătuindu-l pe frate şi în 
timp ce vorbea cu el, a adormit. lar fratele a aşteptat să se 
trezească bătrânul şi să-i facă rugăciune. Dar, mult şezând 
şi nedeşteptându-se bătrânul, s-a supărat şi nu s-a dus. Şi a 
suferit aşa de şapte ori la rând, supărându-se şi împotri- 
vindu-se şi nu s-a dus apoi, trecând o vreme din noapte, s-a 
deşteptat bătrânul şi văzându-l pe ucenic şezând, i-a zis: 

- Nu te-ai dus până acum? 

lar el a zis: 

- Nu, că nu m-ai slobozit, părinte. 

Şi a zis bătrânul: 

- Pentru ce nu m-ai deşteptat? 

l-a răspuns fratele: 

- Nu am îndrăznit să te mişc, ca să nu îţi stric somnul. 

Aşa, au citit pravila cea de dimineaţă şi după sfârşitul 
ei, l-a slobozit bătrânul pe frate şi şedea singur. Atunci a 
fost răpit şi iată cineva îi arată lui un loc slăvit, cu un scaun 
strălucit în el şi deasupra scaunului şapte cununi străluci- 
toare. lar el l-a întrebat pe cel ce i le arăta: 

- Ale cui sunt acestea? 

Şi i-a răspuns acela: 

- Ale ucenicului tău. Şi locul şi scaunul i le-a dăruit 
Dumnezeu pentru ascultarea lui, iar cele şapte cununi în 
noaptea aceasta le-a luat. 

Deci, venindu-şi în sine bătrânul, l-a chemat pe frate şi 
i-a zis: 

- Spune-mi, ce-ai făcut în noaptea aceasta? 

lar el a răspuns: 

- lartă-mă, părinte, dar nimic n-am făcut! 

Bătrânul, socotind că smerindu-se nu mărturiseşte, i-a 
zis: 

- Nu te slobozesc de nu-mi vei spune ce-ai făcut, sau 
ce-ai gândit în noaptea aceasta! 

Fratele, nimic ştiind să fi făcut, nu avea ce să-i zică. Şi 
i-a zis părintelui: 

- Părinte, nimic nu am făcut decât aceasta: că supărat 
fiind de gânduri de şapte ori, să mă duc fără de slobozenia 
ta, nu m-am dus. 

lar bătrânul auzind, a înţeles că de câte ori s-a luptat 
împotriva gândului, a primit cunună de la Dumnezeu. Şi 
fratelui nimic din cele ce a văzut nu i-a spus. Dar pentru 
folos le-a povestit acestea la bărbaţi duhovniceşti, ca să cu- 
noaştem că şi pentru mici osteneli ne dăruieşte nouă Dum- 
nezeu cununi strălucite. Să ne mai învăţăm şi a cere cu 
osârdie rugăciunile părinților şi să nu îndrăznim să facem ceva, 
sau câtuşi de puţin să ne despărțim de ei, fără blagoslovenie. 

Cum trebuie să prăznuiască 
iubitorii de Dumnezeu şi care 
este ospătarea părinţilor la praznice 


1) Zis-a un bătrân: 

- De îţi va zice ţie gândul să faci multe feluri de bucate 
la praznic, să nu-l asculți pentru că necreştineşte prăznuiți, 
căci aceia aşa gătesc, iar hrana cea mai bună a monahului 
este plânsul şi lacrimile. 

i 

2) Zis-a unul din părinți: 

- Ştiu un frate la chilii, care a postit săptămâna Paş- 
tilor. Şi cum s-au adunat seara, a fugit să nu mănânce la 
masă. Şi-a făcut doar puţine sfecle fierte şi le-a mâncat fără 
de pâine. 

Ei 

3) Zis-a un bătrân: 

- Cu cuvinte dumnezeieşti să ne desfătăm şi cu viețile 
Sfinților Părinți să prăznuim, nu cu pântecele desfătându-ne, 
ci duhovniceşte veselindu-ne! 

i 

4) Un monah lucra de ziua unui mucenic. Văzându-l 
alt monah, i-a zis: 

- Oare ţi se cade să lucrezi astăzi? 

lar el a răspuns: 

- Astăzi a fost schingiuit robul lui Dumnezeu, muncit, 
pedepsit, dar eu să nu mă ostenesc cu puțină osteneală 
astăzi? 


+ 


5) Ne-a povestit nouă avva Pavel capadocianul acestea: 

- În vremea când s-a făcut pustiirea perşilor, am fugit 
şi noi de la mănăstirea noastră şi ne-am risipit. Deci intrând 
eu în Constantinopol, am aflat după întâmplare o corabie 
care trebuia să meargă la Alexandria. Şi dându-i plata, am 
intrat întrânsa. Şi în puţine zile am ajuns la Alexandria. 
Aflând eu acolo monahi din muntele Nitriei, am călătorit 
împreună cu ei. Când am ajuns la munte, am locuit îm- 
preună cu unul din bătrâni. Şi petrecând cu dânsul un an 
şi trei luni, m-am dus la egumenul muntelui şi i-am zis: fă 
milă, avvo şi dă-mi o chilie, ca să mă odihnesc, că nu pot să 
trăiesc împreună cu un bătrân care nu păzeşte pravila mo- 
nahilor, ci a mirenilor! Acesta mă sileşte să postesc dumi- 
nica, în celelalte sărbători şi în cele cincizeci de zile. lar ce este 
mai rău, că nici nu mă lasă să cânt canoanele şi troparele, 
pe care toți le cântă, în zilele Sfântului Post, afară de sâm- 
bătă şi de duminică, nici pâine, nici vin, nici untdelemn nu 
gustăm, ci cu poame ne îndestulăm, la două zile. Şi a răs- 
puns egumenul muntelui: întoarce-te, frate şi locuieşte îm- 
preună cu bătrânul de voieşti să te mântuieşti! Că cel ce 
pofteşte mântuirea, nici în praznic, nici în ziua duminicii 
nu trebuie să petreacă fără preamărirea lui Dumnezeu, care 
cu post şi priveghere se întăreşte şi se păzeşte. Căci pre- 
cum peştele fără apă nu poate trăi, tot aşa, nici monahul 
fără rugăciune neîncetată, fără post şi priveghere, nu poate 
să trăiască şi să petreacă după Dumnezeu, încă îndoite zile 
de post, numai sihaştrilor li se cuvin. La fel, poame să guste, 
iar de pâine să se depărteze nu este lucru de folos, nici lău- 
dat, căci are semn de slavă deşartă. lar patruzeci de zile de 
înfrânare în Sfântul şi Marele Post, cu dezlegare şi odihnă 
de la Paşti până la Pogorârea Duhului Sfânt, mirenilor şi 
bogaților li se cuvine, nu monahilor. Troparele şi canoa- 
nele de cântat şi glasurile, preoților celor din lume şi celor- 
lalți li se cuvin. Căci pentru aceasta şi norodul obişnuieşte 
în biserică să se adune. lar monahilor care petrec departe 
de tulburările lumii, un lucru ca acesta nu doar că nu le 

este folositor, dar de multe ori şi pricinuitor de vătămare. 
Căci precum pescarul cu undita şi cu viermele vânează peş- 
tele, aşa şi diavolul cu aceste tropare şi cu cântarea, cu- 
fundă monahul în slavă deşartă, în veselia oamenilor, în iu- 
birea de dulceaţă şi poate chiar şi în desfrânare. În depăr- 
tarea de cântare se află mântuirea pentru monahul cel ce 
cu adevărat voieşte să se mântuiască. 

Pentru socotinţă 


1) Un frate a zis unui bătrân: 

- Nu văd nici un bine înaintea mea. 

l-a răspuns bătrânul: 

- Tu eşti cu patru uşi iar cel ce voieşte va intra şi va ieşi 
prin tine şi tu nu pricepi, însă de te vei scula şi vei închide 
uşile şi nu vei lăsa să intre prin ele gândurile cele rele, atunci 
le vei vedea afară stând şi luptându-se cu tine. 

i 

2) Şi iarăşi a fost întrebat: 

- Pentru ce mă trândăvesc adeseori? 

Şi i-a răspuns: 

- Pentru că n-ai înştiințat încă starea ta. 

i 

3) Şi iarăşi l-a întrebat: 

- Ce se cade călugărului să facă? 

Şi i-a răspuns: 

- Toată fapta bună să o facă şi de la tot răul să se de- 
părteze. 

Ei 

4) Zis-au părinții: 

- La tot gândul ce îţi vine, să îi zici: al nostru eşti sau al 
vrăjmaşilor noştri? Şi ştiu că îţi va spune ţie. 

Ei 


5) Şi iarăşi a zis: 
- Sufletul este asemenea izvorului: de-l vei curăţi, va 


izvori, iar de îl vei astupa, va pieri. 
Ei 


6) Şi iarăşi a zis: 
- Socotința este mai mare decât toate faptele cele bune. 

7) Au zis bătrânii: 
- De vei vedea pe cel tânăr, de voia sa suindu-se la ce- 
ruri, apucă-l de picior şi trage-l, căci nu îi este de folos. 
a 
8) Zis-a un bătrân: 
- Neamul acesta nu caută ziua de astăzi, ci ziua de mâine. 
a 
9) Iarăşi a zis: 
- Indrăzneala şi râsul sunt asemenea focului care arde 
paiele. 


10) Iarăşi a zis: 
- Omul care se nevoieşte pentru Dumnezeu, asemenea 
este mucenicului. 


11) Iarăşi: 
- De se va face cineva nebun pentru Dumnezeu, îl va 
înţelepţi pe el Dumnezeu. 


12) Şi iarăşi: 
- Acestea le cere Dumnezeu de la om: mintea, cu- 
vântul şi lucrul. 


13) Şi iarăşi: 
- Acestea este dator omul să facă: să se teamă de ju- 
decata lui Dumnezeu, să urască păcatul, să iubească fap- 


tele cele bune şi să se roage totdeauna lui Dumnezeu. 
i 


14) Un frate l-a întrebat pe unul din părinţi, dacă îşi 
spurcă cineva mintea cu gândurile cele spurcate. Şi s-a pus 
întrebarea aceasta mai multora şi unii ziceau că se spurcă, 
iar alții că nu. Dacă nu, nu putem să ne mântuim cei proşti. 
Ci mai degrabă aceasta este: să nu faci cu trupul păcat. lar 

fratele mergând la un bătrân iscusit, l-a întrebat şi i-a răs- 
puns bătrânul: 

- După măsura fiecăruia este întrebat fiecare. 

Deci, se ruga fratele, bătrânului, zicând: 

- Tâlcuieşte-mi acest cuvânt! 

Şi i-a răspuns bătrânul: 

- lată un vas poftit! Şi au intrat doi frați, unul având 
poftă mare, iar celălalt mai mică. Şi de va zice gândul celui 
desăvârşit: aş vrea să am acest vas şi nu va zăbovi în aceasta, 
ci o va tăia de la sine, nu s-a spurcat, neajungând la mă- 
sură mare. lar de va pofti şi va zăbovi gândind şi nu-şi va 
scoate gândul, s-a spurcat pe sine. 

Ei 

15) Zis-a un bătrân: 

- Nu vom fi judecați atât pentru gândurile cele dinăun- 
trul nostru, cât mai ales pentru gândurile primite dinafară. 
Că se întâmplă uneori a se prăpădi din gânduri şi alteori a 
se încununa din gânduri. 


16) Zis-a un bătrân: 

- Proorocii au făcut cărțile şi venind părinții, au trăit 
după Scriptură. Cei de după dânşii le-au învăţat pe de rost 
şi le-au şi scris pe când cei de pe urmă, le-au pus deşarte 


pe ferestre. 
i 


17) Nişte frați ieşind din chinovie, au mers în pustie la 
un sihastru. Acesta i-a primit cu părere de bine şi precum 
este obiceiul sihaştrilor, văzându-i osteniți, le-a pus masa mai 
înainte de vreme şi din cele ce avea le-a pus dinainte şi i-a 
odihnit. lar dacă s-a făcut seară, au cântat cei doisprezece 
psalmi. La fel şi noaptea. lar bătrânul priveghea singur şi 
i-a auzit pe amândoi, grăind unul către altul: 

- Sihaştrii cei din pustie se odihnesc mai mult decât 
noi, la mănăstirile cele mari. 

Dimineaţa, vrând ei să plece la un bătrân aproape de 
sihastru, le-a zis: 

- Închinaţi-vă bătrânului din partea mea şi să-i ziceți 
să nu ude buruienile. 

Şi au făcut aşa. lar acela auzind, a priceput cuvântul bă- 
trânului şi i-a ținut până seara nemâncați. Dacă s-a făcut 
seară, au făcut slujbă mare şi după aceea le-a zis: 

- Să mai odihnim, pentru voi, de vreme ce sunteți osteniți. 

Şi le-au pus dinainte pâine uscată şi sare, grăind că se 
cade a prăznui pentru ei şi a turnat puțin oțet în sare. Apoi, 
sculându-se, au făcut priveghere până la ziuă şi le-a zis: 

- Nu putem săvârşi pentru voi pravila toată, de aceea, 
odihniţi-vă, de vreme ce sunteți călători! 

Şi făcându-se ziuă, voiau să fugă, dar el îi ruga: 

- Mai şedeţi puţin la noi, măcar trei zile, după obiceiul 
pustiului. 

Ei însă, n-au vrut să şadă, dar văzând că nu-i lasă, au 
fugit fără ştirea bătrânului. 

Ei 

18) Un frate l-a întrebat pe un bătrân: 

- De mi se va întâmpla să mă îngreuiez de somn şi va 
trece vremea pravilei mele şi nu vreau să mai încep de 
supărare slujba, ce să fac? 

Şi i-a răspuns bătrânul: 

- De ţi se va întâmpla să dormi până dimineața, 
sculându-te, închide uşa şi ferestrele şi fă-ți slujba, pentru 
că scris este: a Ta este ziua şi a Ta este noaptea, căci în toată 


vremea este slăvit Dumnezeu. 
+ 


19) Zis-a un bătrân: 

- Este un om care mănâncă mult şi încă nu se satură şi 
este altul care mănâncă puțin şi se satură. Deci, cel ce mă- 
nâncă mult şi încă i-ar mai trebui, are mai mare plată decât 
cel ce mănâncă puțin şi se satură. 

+ 


20) Un frate l-a întrebat pe un călugăr mic: 

- Oare, bine este să taci, sau să grăieşti? 

Şi i-a răspuns: 

- De sunt cuvinte deşarte, lasă-le, iar de sunt bune, dă-le 
loc bun şi grăieşte-le! Însă şi bune de sunt, să nu zăboveşti 


cu ele, ci îndată să le tai de la tine şi te vei odihni. 
La 


21) leşit-au oarecând nişte călugări din Egipt la Schit. 
Şi văzând cei de la oraş pe cei de la Schit mâncând de- 
grabă, s-au smintit. Înştiințându-se de aceasta preotul, a vrut 
să-i mângâie şi a propovăduit în biserică, zicând poporului: 

- Postiţi şi lungiţi rânduiala postului vostru, fraților! 

Atunci au dat să plece egiptenii care veniseră dar au fost 
opriți şi dacă n-au mâncat în ziua cea dintâi, s-au îngre- 
uiat. Aşa că i-au făcut să mănânce tot a doua zi. Cei de la 
Schit însă n-au mâncat toată săptămâna. lar dacă a venit sâm- 
băta, au şezut egiptenii cu bătrânii să mănânce. Şi fiindcă 
egiptenii se temeau să mănânce, unul din bătrâni l-a apu- 
cat pe un egiptean de mână şi i-a zis: 

- Mănâncă cu socoteală, ca un călugăr! 

Acela şi-a smucit mâna, zicând: 

- Lasă-mă, că mor de foame în această săptămână, ne- 
mâncând fiertură! 

Şi i-a zis bătrânul: 

- Dacă pieriți mâncând a doua zi, cum de vă smintiţi 
de cei ce postesc totdeauna câte o săptămână? 

Iar ei cerând iertare, au plecat bucurându-se. 

Ei 

22) Zis-a un bătrân: 

- Dacă va petrece cineva într-un loc şi nu se va 
asemăna locului, însuşi locul îl goneşte pe acesta, căci nu 
face fapta locului. 


23) Zis-a un bătrân: 

- De face cineva lucrul lui Dumnezeu, aşa fiindu-i 
voia, nu este pentru Dumnezeu lucrul lui. De este cu neşti- 
ință, ştiu că va veni la calea lui Dumnezeu, neumblând la 
cei mai bătrâni să asculte, ci ca şi cum ar şti însuşi se soco- 


teşte pe sine, cu anevoie va veni la calea lui Dumnezeu. 
a 


24) larăşi a zis: 

- De va petrece lucrătorul la locul unde nu sunt lucră- 
tori, nu va spori, însă poate să se nevoiască ca să nu se 
pogoare. lar cel ce nu lucrează, dacă va petrece cu lucră- 
torii, şi se va trezi, va spori, iar de nu, nici în jos nu se va 


pogori. 


25) larăşi a zis: 

- Sufletul de va avea cuvânt iar fapte nu va avea, este 
asemenea cu pomul ce are numai frunze, iar roade nu are. 
Căci precum pomului, care este încărcat de roadă şi frunză, 
îi şade bine, aşa se aseamănă cuvântul sufletului care are 


lucruri bune. 
+ 


26) Au mers odinioară trei fraţi la Schit, la un bătrân 
sfânt şi a zis unul: 

- Am învăţat, părinte, Vechiul Testament pe de rost. 

Şi i-a răspuns bătrânul: 

- Ai umplut văzduhul de cuvinte. 

Al doilea a zis: 

- Eu mi-am şi scris Testamentul Vechi şi cel Nou. 

Şi i-a zis bătrânul: 

- Tu ai umplut ferestrele de hârtii. 

lar cel de al treilea a zis: 

- Mie mi-au crescut buruieni pe vatra focului. 

Şi i-a zis bătrânul: 

- Tu ai gonit iubirea de străini de la tine. 

Ei 


27) Un frate l-a întrebat pe un bătrân: 

- Pentru ce slăbesc cu sufletul făcând slujba mea cea 
puțină? 

Iar bătrânul răspunzând, i-a zis: 

- Aşa se înțelege dragostea către Dumnezeu, când face 
cineva cu toată inima lucrul lui Dumnezeu, cu umilință şi 


cu gând alinat. 
Li 


28) Un frate oarecare, fugind din mănăstire şi luând 
chipul cel călugăresc, s-a închis zicând că este sihastru. 
Auzind părinții, au venit să-l izgonească şi i-au dat canon să 
umble pe la chiliile monahilor şi să facă metanie, zicând: 

- lertaţi-mă, că nu sunt sihastru, ci nou începător! 

a 

29) Au mers cândva cinci frați la Schit, la un bătrân 
sfânt şi a zis bătrânul celui dintâi: 

- Ce lucrezi, frate? 

lar el a răspuns: 

- Împletesc, avvo. 

Deci, i-a zis bătrânul: 

- Dumnezeu să-ți împletească cunună, frate! 

L-a întrebat pe al doilea: 

- Tu ce lucrezi? 

lar el i-a răspuns: 

- Rogojini fac. 

l-a zis: 

- Dumnezeu să te întărească, fiule! 

Apoi pe al treilea: 

- Tu ce lucrezi? 

lar el i-a răspuns: 

- Ciure fac. 

Deci, i-a zis şi aceluia: 

- Dumnezeu să te păzească, fiule! 

Celui de al patrulea: 

- Dar tu ce lucrezi? 

EI a zis: 

- Eu sunt scriitor bun. 

Lui i-a răspuns bătrânul: 

- Tu ştii! 

Zis-a şi celui de al cincelea: 

- Ce lucrezi? 

lar el a răspuns: 

- Sunt țesător. 

Deci, i-a zis bătrânul: 

- Nu-i cu folos! 

A zis pe urmă bătrânul: 

- Cel ce împleteşte de îşi va păzi mintea (adică de va 
avea trezvie) cu Dumnezeu este şi-şi împleteşte lui cunu- 
nă. La rogojină trebuie virtute, fiindcă este cu osteneală. 
Celui ce face ciure, îi trebuie pază, de vreme ce le vinde în 
sate. lar scriitorul cel bun trebuie să-şi smerească inima, 
căci lucrează cu înălțarea minții. lar din țesătura pânzei nu 
iese folosul (sufletului), pentru că face negustorie. Când va 
vedea cineva de departe pe cineva purtând coşniţe, sau ro- 
gojini, sau ciure, va zice: iată, călugări sunt. Dar de va 
vedea pe cineva vânzând pânza, va zice: iată, au venit negus- 
torii! Căci acest meşteşug este al mirenilor şi călugărilor 
nu este de folos. 


30) Zis-a un bătrân: 
- Glasul care strigă către om, până la răsuflarea cea de 


pe urmă acesta este: astăzi, îndreptați-vă! 
i 


31) larăşi a zis: 

- losif cel din Arimateea a luat Trupul lui lisus, l-a în- 
făşurat în giulgiu curat, şi l-a pus în mormânt nou, adică în 
om. Să se silească dar fiecare cu dinadinsul să nu gre- 
şească, ca să nu defaime pe Dumnezeu Cel Care viețuieşte 
în el şi să-L alunge din sufletul lui. Fiindcă lui Israel i-a 
fost dată mană în pustie să mănânce, iar lui Israel cel ade- 


vărat, Trupul lui lisus Hristos i s-a dat. 
Ei 


32) Un frate l-a întrebat pe un bătrân, zicând: 

- Părinte, umblu la bătrâni şi îmi spun de mântuirea 
sufletului meu şi nimic nu pricep din cuvintele lor! Ce să 
fac? Oare să nu merg să mai întreb, de vreme ce nu fac 
nimic şi sunt cu totul în necurăție? 

Şi avea bătrânul două vase goale şi i-a zis: 

- Mergi de adu un vas din acelea şi toarnă untdelemn 
şi clătinîndu-l varsă-l şi pune-l la loc! 

Dacă a făcut aşa, de două ori, i-a zis: 

- Adu-le pe amândouă acum şi vezi, care este mai curat! 

l-a răspuns fratele: 

- Mai curat este cel în care am turnat untdelemn. 

l-a zis bătrânul: 

- Aşa este şi sufletul! Chiar de nu va ține minte nimic din 
cele ce întreabă, tot mai mult se curățeşte decât cel ce nu în- 


treabă nimic. 
+ 


33) Întrebat a fost un bătrân, despre cei ce umblă şi cer 
rugăciuni altora, iar singuri fiind, petrec în lene. Şi răspun- 
zând a zis: 

- Mult poate rugăciunea dreptului, care se face, adică 
împreună, ajutând şi nevoindu-se cel ce cere acea rugă- 
ciune. Pentru că de va viețui fără socoteală, nu va avea nici 
un folos de vor fi şi sfinţi cei ce se vor ruga pentru el. Că 
unul zidind, iar altul risipind, amândoi, nu dobândesc decât 


osteneli! 
+ 


34) Povestesc unii despre un sfânt, că pe vremea pri- 
goanei a mărturisit şi a fost chinuit, încât l-au pus să şadă 
pe un scaun de aramă înfierbântat. Atunci ajungând împă- 
rat fericitul Constantin, au fost sloboziți creştinii cei închişi 
şi tămăduindu-se sfântul acesta, s-a întors la chilia sa. Şi 
când a văzut-o, de departe, a zis: 

- Amar mie, că spre multe osteneli vin, gândind la lup- 
tele şi nevoinţele dracilor. 

35) Zis-a un bătrân: 

- De vei vedea pe cineva căzut în apă şi poți să-l ajuţi, 
dă-i băţul şi-l trage la mal, iar de nu poți să-l tragi, lasă-i 
brațul tău. Dacă-ţi întinde mâna şi nu poți să-l tragi, te va 
trage el în jos şi veți muri. Aceasta a zis-o pentru cei ce se 


aruncă în ispite, să ajute altora mai presus de puterea lor. 
Ei 


36) Unui călugăr care petrecea în Schit i-a fost pârât fe- 
ciorul lui la stăpânire şi l-au prins. Deci, i-a dat de ştire 
maica tânărului, grăind: 

- Să scrii stăpânului să-l slobozească. 

Călugărul i-a răspuns: 

- De îl va slobozi pe el, nu va prinde pe altul în locul 
lui? 

lar trimisul i-a răspuns: 

- Aşa este, va prinde pe altul. 

Deci, răspunzând monahul, a zis: 

- Ce folos am eu, dacă îl va lăsa pe acela, aducând bu- 
curie în inima maicii sale şi luând întristarea de la ea o va 


arunca în inima altei mame? 
+ 


37) Acelaşi părinte lucra rucodelie multă şi lăsa o mică 
parte pentru nevoia sa, iar cealaltă o împărțea lipsiților. Dar 
fiind foamete, a trimis o maică pe fiul ei la dânsul să le dea 
câteva pâini. Auzind aceasta bătrânul, a zis către fiu: 

- Mai sunt şi alții în oraş să le trebuie ca şi vouă? 

lar el a răspuns: 

- Sunt mulți. 

Şi a închis uşa după el şi lăcrimând, a zis: 

- Mergi, fiule! Cel ce are purtarea de grijă pentru toți, 
Acela să facă şi pentru voi. 

Deci, l-a întrebat un frate, zicându-i: 

- Dar nu ţi-a fost milă de l-ai lăsat aşa pe fiul tău? 

Bătrânul i-a răspuns: 
- De nu se va nevoi omul pentru tot lucrul, plată nu va 
avea. 


38) Zis-a un bătrân: 

- Tot vicleşugul care nu este deplin vicleşug, acela nu 
este vicleşug şi toată dreptatea care nu este deplină, nu este 
dreptate. Căci se aseamănă omul care nu are nici gânduri 
bune nici gânduri rele, pământului din Sodoma şi Gomora, 
care de vreme ce este sărat nu face nici roadă, nici neghină. 
Pe când pământul cel bun răsare şi grâu şi neghină. 

Ei 

39) Iarăşi a zis: 

- Copilul cel ce îşi rosteşte cuvântul între cei mai mari 
ai săi, este asemenea cu omul ce vâră foc în sânul fratelui 
său. 

Ei 

40) Un bătrân a fost întrebat: 

- Ce înseamnă: pentru cuvântul cel deşert să dăm 
seamă? 

Răspuns-a bătrânul: 

- Orice cuvânt s-ar grăi despre pricina trupului, vorbă 
deşartă este. Numai ce se grăieşte despre mântuirea sufle- 
tului nu este vorbă deşartă. Mai bine este însă decât toate 
să tăcem. Dacă începi a grăi de bine, la mijloc vine vorbă 
deşartă. 


41) Zis-a un bătrân: 

- Cel ce fură şi cleveteşte sau alt păcat face şi după să- 
vârşirea păcatului suspină şi se defaimă pe sine, vine la 
pocăință. Dar cel ce are ură în inima sa, ori mănâncă, ori 
bea, ori doarme, ori umblă, îl mănâncă pe el ca un venin. 
De unde se vede că nedespărțit are cu sine păcatul iar ru- 
găciunea i se face spre blestem şi toată osteneala îi este ne- 
primită, chiar de şi-ar vărsa sângele său pentru Hristos. 

42) Zis-a un bătrân: 

- Eu urăsc slava deşartă a tinerilor, de vreme ce se oste- 
nesc şi plată nu au, căutând spre slava omenească. 

Iar alt bătrân mai iscusit i-a zis: 

- Eu le-o iubesc, că mai bine este şi mai de folos celui 
tânăr a se slăvi iar nu a se lenevi. Căci am văzut mărindu-se, 
înfrânându-se, priveghind, gol umblând şi dragoste câşti- 
gând şi necazuri suferind pentru laudele cele omeneşti. 
Dar viețuind aşa, îi vine darul lui Dumnezeu şi îi zice: de ce 
nu te osteneşti pentru tine, ci pentru oameni? Atunci nu mai 
râvneşte să caute spre slava omenească, ci spre slava lui 
Dumnezeu. 

Şi auzind bătrânul cel dintâi, a zis: 


- Aşa este, cu adevărat. 
a 


43) Un bătrân a fost întrebat: 

- Oare, bine este să înveți dumnezeiasca Scriptură? 

lar el a răspuns: 

- Oile primesc păşunea cea bună de la păstor şi se în- 
dulcesc să mănânce, iar de mănâncă şi lucruri din pustie şi 
când le prinde jig de spinii pustietății, rumegă acea păşune 
şi li se îndulcesc gurile şi se astâmpără jigul de spini. Aşa 
şi pentru om, bună este deprinderea Sfintelor Scripturi spre 
pizmuirile dracilor. 

+ 

44) Un frate l-a întrebat pe un bătrân, grăind: 

- Care este fapta sufletului care să facă roadă? 

Şi i-a răspuns bătrânul: 

- Fapta sufletului este liniştea trupului, rugăciunea cea 
multă a trupului, să nu vezi greşelile străine, ci numai pe 
ale tale. Şi de va suferi omul acestea, nu va zăbovi să aducă 


roadă sufletului. 
+ 


45) Un frate l-a întrebat pe un bătrân: 
- Cum au unii descoperiri şi arătări îngereşti? 

l-a răspuns bătrânul: 

- Fericit este cel ce îşi vede păcatele sale totdeauna, căci 
acesta totdeauna se ţine treaz. 

Şi i-a zis fratele: 

- Eu am văzut un frate izgonind dracii din alt frate. 

Şi i-a zis bătrânul: 

- Eu nu voiesc să izgonesc draci şi să tămăduiesc nepu- 
tințe, ci doresc şi-L rog pe Dumnezeu să mă urască pe mine 
diavolul şi să mă curăţesc de gândurile cele spurcate şi aşa 
voi fi mare. De îşi va curăți cineva inima şi-şi va face fără 
lene slujba ştiut este, că împreună cu părinții cei purtători 
de minuni se va învrednici Împărăției celei cereşti. 

a 

46) Zis-a un bătrân: 

- Minciuna este omul cel vechi, care se strică după pof- 
tele înşelăciunii, iar adevărul este omul cel nou care s-a zidit 
după Dumnezeu. 

Zis-a iarăşi: 

- Rădăcina lucrurilor bune este adevărul iar minciuna 
este moartea acestora. 


47) Zis-a un bătrân: 

- Şezând eu cândva aproape de alt bătrân, a venit la 
dânsul o fecioară, grăind: părinte, am postit doi ani, doar a 
şasea zi mâncând pâine şi am învăţat pe de rost Testamentul 
cel Vechi şi cel Nou. Ce-mi mai lipseşte să fac? I-a răspuns 
bătrânul: şi care este roada acestora la tine? Făcutu-ți-s-a 
ocara ca cinstea? Zis-a aceea: nu! Paguba ta o socoteşti ca 
pe o dobândă, sau pe străini ca pe rudeniile cele după trup, 
sau lipsa ca îndestularea? lar ea i-a zis: nicidecum! I-a răs- 
puns bătrânul: nici n-ai postit câte şase zile, nici n-ai învățat 
de rost Testamentul Vechi şi Nou, ci te înşeli pe tine însuți. 


Mergi de acum şi începe a lucra, că nimic nu ai dobândit! 
i 


48) A zis unul din părinți despre smerita cugetare, o 
pildă, cum că cedrii au zis trestiilor: 

- Cum voi, slabe şi neputincioase fiind, nu vă frângeți 
în vremea vijeliei, iar noi atât de mari fiind, ne sfărâmăm? 
Uneori şi din rădăcină suntem scoşi. 

Şi au răspuns trestiile: 

- Noi, când vine vijelia şi suflă vânturile, ne aplecăm îm- 
preună cu vânturile într-o parte şi în alta şi pentru aceasta nu 
ne rupem. lar voi, împotrivindu-vă vânturilor, vă primejduiți. 

Şi a zis bătrânul: 

- Trebuie să ne dăm în lături când se întâmplă cuvânt de 
ocară şi să dăm loc mâniei ca să nu ne împotrivim şi să că- 
dem în necuviincioase gânduri, cuvinte şi lucruri. 

a 

49) Doi bătrâni, de mulţi ani şedeau împreună şi nicio- 
dată nu a fost ceartă între dânşii. Şi a zis unul către celălalt: 

- Să ne certăm şi noi ca oamenii. 

Iar celălalt a zis: 

- Nu ştiu cum se face cearta. 

Al doilea a zis: 

- lată, pun o cărămidă în mijloc şi zic că este a mea. Tu 
zici nu, că este a ta. Şi de aici se face începutul. 

Deci, au pus în mijloc cărămida şi a zis unul către celălalt: 

- Aceasta este a mea! 

Şi a primit răspuns: 

- Nu, că este a mea! 

Şi i s-a spus: 

- Dacă este a ta ia-o şi mergi. 

Şi s-au dus, neputând să se certe între dânşii. 

a 

50) A zis un bătrân: 

- Cearta îl dă pe om mâniei, mânia îl dă orbirii, şi or- 
birea îl face de lucrează tot răul. 

a 


51) Un frate l-a întrebat pe un bătrân, zicând: 
- Cum se cuvine să săvârşesc măsura postului? 
Şi i-a zis bătrânul: 

- Nimic să nu faci mai mult decât ceea ce este rânduit. 
Căci mulți vrând să se ridice mai presus de alții, pe urmă 
câtuşi de puţin n-au putut săvârşi. 

+ 

52) S-a întrebat un bătrân: 

- Care este lucrul monahului? 

Şi şi-a zis: 

- Dreapta socoteală. 


53) Zis-a un bătrân: 

- Mintea când rătăceşte, o face de stă citirea, priveghe- 
rea şi rugăciunea. Pofta când se prinde, o veştejeşte foamea, 
osteneala şi sihăstria. Mânia când se tulbură, o încetează 
cântarea de psalmi, îndelunga răbdare şi mila. Acestea dacă 
se vor face în cuviincioase vremi şi măsuri. Căci cele fără 
de vreme şi măsură țin puţin. lar cele ce țin puţin, sunt mai 
mult vătămătoare şi nefolositoare. 

+ 
54) Zis-a un bătrân: 
- Să nu faci ceva înainte de a cerceta inima ta, dacă se 


face după Dumnezeu ceea ce vrei să faci. 
+ 


55) Zis-a un bătrân: 
- Toate cele peste măsură sunt de la draci. 
Ei 
56) Ziceau bătrânii: 
- Precum focul arde lemnele, aşa lucrul călugărului 
trebuie să ardă patimile. 
Ei 
57) Un frate l-a întrebat pe un bătrân: 
- Spune-mi un cuvânt, să mă mântuiesc! 
lar el a zis: 
- Să ne silim să lucrăm câte puțin şi vom fi vii! 


302 


Cuvinte folositoare ale Sfinţilor Bătrâni cei fără de nume 


+ 


58) Era un monah în Tebaida care avea mare nevoință 
şi petrecere. Şi acesta se îndeletnicea neîncetat cu prive- 
gheri şi rugăciuni arătând neagoniseală în chip desăvârşit. 
EI lua aminte la post, încât, o dată pe săptămână, duminica 
spre seară, se hrănea, mângâindu-şi neputința firii cu legu- 
mele ce se întâmplau, sau cu verdețuri sălbatice. Şi multă 
vreme a petrecut aşa. 

Dar aflătorul răutății, diavolul, zavistuindu-l pentru 
fapta lui cea bună, s-a silit să-l surpe cu păcatul mândriei 
în care şi el a căzut. Deci, i-a pus în minte gândurile pu- 
terii, zicându-i că face prea multă nevoinţă pe care nimeni 
altul nu poate s-o facă. 

- Trebuie să faci şi minuni - a zis diavolul - ca şi spre 
nevoință mai osârduitor să te faci şi pe oameni să-i zideşti, 
ca văzând ei minunea lui Dumnezeu să slăvească pe Tatăl 
nostru cel din ceruri. Să cerem lucrarea minunilor, căci În- 
suşi Mântuitorul a zis: cereți şi vi se va da vouă! Deci 
această rugăciune cu neîncetată cerere trebuie să o aduci 
lui Dumnezeu. 

lubitorul de oameni, Dumnezeu, Cel ce voieşte ca toți 
oamenii să se mântuiască, văzând înşelăciunea lui şi adu- 
cându-şi aminte de osteneala şi nevoinţa sa, nu l-a lăsat să fie 
biruit de vrăjmaş. Aşa i-a venit lui în minte şi a socotit, că zice 
Apostolul: „Nu suntem din destul a socoti ceva de la sine”. 

- Deci, dacă unul ca acesta a zis: „nu sunt din destul”, 
cu cât mai vârtos am eu trebuință de învățătură! Mă voi 
duce dar la cutare sihastru şi ceea ce îmi va zice şi mă va sfătui, 
ca de la Dumnezeu voi primi povăţuire spre mântuire. 

Şi era părintele la care avea să meargă, mare şi vestit, 
sporit în privirea minții şi mult i-a folosit pe cei ce mer- 
geau la dânsul. 

Deci, ieşind din chilie a venit la el. Când a intrat fratele 
înăuntru, a văzut părintele două maimuțe şezând pe umerii 
fratelui şi cu lanţ de fier legându-i gâtul şi la sine fiecare 

trăgându-l. Bătrânul a cunoscut că aceştia sunt draci, cel al 
slavei deşarte şi cel al mândriei, căci era bătrânul de Dum- 
nezeu învățat. Deci, suspinând, a lăcrimat în ascuns. Şi 
după rugăciune şi după sărutarea frățească, a şezut tăcând 
un ceas, fiindcă acesta era obiceiul la părinţii de acolo. 
Apoi a zis călugărul care mersese: 

- Părinte, foloseşte-mă şi dă-mi sfaturi ale căii de mân- 
tuire! 

Bătrânul i-a răspuns: 

- Nu mă pricep, fiule, la aceasta, căci şi eu am nevoie 
de îndreptare. 

lar el a zis: 

- Nu te feri avvo, să mă foloseşti că am încredere în 
tine şi m-am hotărât să primesc sfatul tău! 

lar el iarăşi nu se pleca, zicând: 

- Nu mă vei asculta şi pentru aceasta mă opun. 

Celălalt sta şi îl încredința, zicând: 

- Orice îmi vei zice, te voi asculta ca pe îngerul Dom- 
nului. 

Atunci i-a zis lui bătrânul: 

- la banul acesta şi mergi în cetate şi cumpără zece 
pâini, zece măsuri de vin, zece ocale de carne şi adu-le aici! 

Fratele auzind, s-a întristat, însă primind, s-a dus. Pe cale 
multe gânduri îi veneau şi nedumeridu-se, îşi zicea în sine: 

- Ce a socotit bătrânul cu aceasta? Şi cum voi cumpăra 
bunurile? Că se vor sminti mirenii, când le voi lua. 

Deci, plângând şi ruşinându-se, s-a dus în cetate şi prin 
altcineva a cumpărat pâinea, prin altcineva vinul, dar pen- 
tru carne nu se lămurea, zicând: 

- Vai mie ticălosul, cum voi cumpăra eu carnea, sin- 
gur, sau prin altul? 

Însă, găsind un mirean i-a dat acestuia un ban şi cum- 
părând, i-a adus carne călugărului. Acela luând carnea şi 
celelalte, le-a dus la bătrânul. Atunci, i-a zis bătrânul: 

- Ştii că mi-ai dat cuvânt, că orice îţi voi zice asculți! la, 
dar, aceasta şi după rugăciune, mănâncă o pâine şi câte o 

oca de carne şi bea câte o măsură de vin în fiecare zi şi, 
după zece zile, vino iarăşi la mine! 

Dar el auzind şi neîndrăznind a se împotrivi, luându-le, 
s-a dus plângând şi zicând întru sine: 

- Vai mie, din ce fel de post, la ce am ajuns! Oare voi 
face, sau nu? De nu voi face, voi fi călcător de făgăduință 
către Dumnezeu. Că mi-am dat cuvântul că orice îmi va cere 
bătrânul, am să fac, primind ca de la Dumnezeu şi acum, 
Doamne, caută spre ticăloşia mea şi mă miluieşte, iertân- 
du-mi păcatele, că iată, sunt silit să fac peste voia şi soco- 
teala pe care am avut-o pentru înfrânarea mea! 

Şi aşa plângând, a venit la chilie. Şi precum i-a porun- 
cit bătrânul, aşa a făcut. Când trebuia să mănânce, uda 
bucatele cu lacrimi, zicând către Dumnezeu: 

- Pentru ce m-ai părăsit? 

Şi a petrecut aşa cele zece zile, plângând, tânguindu-se 
şi pe sine socotindu-se nevrednic de călugărie. Dumnezeu 
luând aminte la smerenia lui, i-a dat mângâiere în inimă şi 
a cunoscut pentru ce i s-a întâmplat să fie nebăgat în seamă, 
după cum se socotea. Mulțumind lubitorului de oameni, 
Dumnezeu, a zis întru sine: 

- Cu adevărat, toată dreptatea omului este ca o cârpă 
lepădată. Şi iarăşi: de nu va zidi Domnul casa şi nu va păzi 
cetatea, în zadar priveghează cel ce o zideşte, sau cel ce o 
păzeşte. 

Deci s-a întors la bătrânul, trudit cu trupul mai mult 
decât când se nevoia, nemâncând în celelalte săptămâni. Şi 
văzându-l bătrânul aşa smerit şi maimuţele făcute nevă- 
zute, s-a veselit şi bucurându-se, l-a primit. Şi făcând ei 
rugăciune, au şezut tăcând. Apoi a zis bătrânul: 

- Fiule, lubitorul de oameni, Dumnezeu, te-a certat şi 
nu l-a lăsat pe vrăjmaşul să te stăpânească. Căci obişnu- 
ieşte vicleanul, ca pe cei ce se nevoiesc, când nu va putea 
să-i împiedice de la nevoinţă, să-i îndemne la cele peste 
măsură, ca prin aceasta să-i cufunde în groapa mândriei. 
Şi nu este un lucru mai urât de Dumnezeu decât patima 

aceasta. Deci, tu călătoreşte, precum zice Scriptura, pe calea 
împărătească şi nu te abate în dreapta sau în stânga, ci mă- 
sura cea din mijloc întrebuințând-o la mâncare, cu măsură 
mănâncă în fiecare seară. lar de-ţi va veni ție nevoie, pen- 
tru vreo patimă, sau pentru altă pricină, să strici ceasul cel 
rânduit, sau iarăşi peste o zi să mănânci şi să nu te îndo- 
ieşti. Că nu suntem sub lege, ci sub dar. Însă când mă- 
nânci, să nu te saturi, ci ţine-te în înfrânare, mai vârtos pentru 
bucatele cele poftitoare şi îndemnătoare spre lăcomie. Cele 
proaste iubeşte-le totdeauna şi inima ta păzeşte-o în tot chi- 
pul, căutând la smerenie. „Că jertfa lui Dumnezeu, precum 
zice proorocul, duhul umilit, inima înfrântă şi smerită, Dum- 
nezeu nu o va urgisi”. Şi iarăşi: „smeritu-m-am şi m-a mân- 
tuit Domnul”. Deci, toată nădejdea ta, fiule, aruncând-o 
spre Dumnezeu, mergi cu pace pe calea ta! EI va scoate ca o 
lumină dreptatea ta şi judecata ta ca miază-zi. 

Deci, aşa folosindu-l pe frate şi întărindu-l, l-a slobo- 
zit. lar fratele se bucura, mulțumea Domnului şi zicea: 

- „Să mă întoarcă pe mine cei ce se tem de Tine şi cei ce 
ştiu mărturiile Tale, Doamne”. Şi: „certându-mă, m-a certat 
Domnul dar morții nu m-a dat”. Şi: „certa-mă-va Dreptul cu 
milă şi mă va mustra”. Şi către sine: „întoarce-te, suflete al 
meu, la odihna ta, că Domnul ţi-a făcut bine ție!”, şi celelalte. 

Şi aşa intrând in chilie, a viețuit după sfaturile bătrâ- 
nului şi a ajuns monah iscusit. 

i 


59) Zis-a un bătrân: 

- Credeți-mi mie, fiilor, că pe cât e de mare lauda şi slava 
unui împărat ce se leapădă şi se face monah, pe atât este de 
mare ruşinea unui monah care lasă călugăria şi se face îm- 
părat. Pentru că cele ce se înțeleg de către gând şi de către 
minte, sunt mult mai cinstite decât cele simţitoare. 

Ei 

60) Fost-a un bătrân mare văzător cu mintea şi învăța 

aşa: 

- Puterea pe care am văzut-o stând la lumânare, ace- 
eaşi am văzut-o şi la îmbrăcămintea monahului când este 
primit în mănăstire. 

Ei 

61) Un frate de la Schit mergând la seceriş, s-a dus la un 
bătrân şi i-a zis: 

- Spune-mi, părinte, ce să fac la seceriş? 

Zis-a lui bătrânul: 

- De îți voi zice, mă vei asculta? 

Răspuns-a fratele: 

- Da, te voi asculta! 

Zis-a bătrânul: 

- De mă asculți, lasă-te de secerişul acesta şi întorcân- 
du-te în chilie, fă cele cincizeci de zile, mâncând seara 
pâine uscată cu sare şi după aceea vino şi-ţi voi vesti ce 
trebuie să faci! 

lar fratele mergând şi făcând cum i-a poruncit, după 
cincizeci de zile a venit iarăşi la bătrân. Bătrânul cunos- 
când că este lucrător, i-a spus cum trebuie să şadă în chilie. 
Aşa că, s-a aruncat la pământ cu fața în jos trei zile, plân- 
gând înaintea lui Dumnezeu. Apoi i-au zis gândurile: 

- Te-ai înălțat, te-ai făcut mare. 

lar el îşi aducea neajunsurile lui înaintea sa, zicând: 

- Unde sunt toate greşelile mele? Şi apoi le număra. 

Deci, i-au zis iarăşi gândurile, schimbându-se: 

- Multe greşeli ai făcut şi nu poți să te mântuieşti. 

Dar se împotrivea şi el: 

- Voi face slujbe lui Dumnezeu şi cred că în bunătatea 
Lui cea nespusă, va avea milă de mine. 

Deci, aşa luptându-se, într-o vreme biruite fiind duhu- 
rile, au stat înaintea lui simţitor grăind: 

- Ne-am tulburat de tine. 

lar el le-a zis: 

- Pentru ce? 

Răspuns-au acelea: 
- Când te înălțăm, alergi la smerenie, iar când te smerim, 
te înalți. 
Şi certându-le, acelea s-au făcut nevăzute. 
a 


62) Un om avea trei copii şi lăsându-i în cetate, s-a dus 
la o mănăstire. Petrecând în mănăstire trei ani, au început 
să-l supere gândurile, care îi puneau în minte aducerea 
aminte şi dorința de copii şi el se mâhnea pentru dânşii. 
Nu vestise însă starețului dintru început că are copii. Aşa- 
dar, văzându-l pe el părintele mâhnit, i-a zis: 

- Ce ai de eşti mâhnit? 

Şi i-a povestit părintelui că are trei copii în cetate şi vo- 
ieşte să-i aducă pe ei la mănăstire. Şi i-a dat voie părintele. 

Deci, mergând fratele, a aflat că doi dintr-înşii muriseră, 
iar unul trăia. Luând copilul, s-a întors la mănăstire şi 
căutându-l pe stareţ, l-a aflat în pitărie şi i-a adus copilul. 
Părintele, luând copilul, l-a îmbrăţişat şi l-a sărutat. Apoi a 
zis tatălui: 

- ÎL iubeşti? 

Acesta i-a răspuns: 

- Da! 

Atunci a zis părintele: 

- la-l şi-l aruncă în cuptor, aşa cum arde! 

Şi luând acela fiul cu mâinile sale, l-a aruncat în cup- 
tor. Şi s-a făcut îndată văpaia ca rouă şi nu a ars copilul. lar 


tatăl lui a primit slavă ca patriarhul Avraam. 
i 


63) Zis-a un bătrân: 

- Obişnuieşte-ți inima câte puţin să zică către fiecare 
din frați: acesta mă întrece în râvnă pentru Dumnezeu. Şi 
iarăşi: acesta este mai osârduitor decât mine. Şi aşa ajungi 
să fii dedesubtul tuturor şi locuieşte în tine Duhul lui Dum- 
nezeu. lar de vei defăima vreun om, se depărtează darul 
lui Dumnezeu de la tine şi te dă întinăciunilor trupeşti şi ţi 
se împietreşte inima şi nici o umilință nu se află în tine. 

+ 


64) Un bătrân şi-a trimis ucenicul în Egipt să aducă o 
cămilă să-şi ducă coşniţele. lar după ce a adus fratele că- 
mila la Schit, l-a întâmpinat alt bătrân şi i-a zis: 

- De ştiam că te duci în Egipt ţi-aş fi zis să-mi aduci şi 
mie o cămilă. 

Şi mergând fratele a spus părintelui său cuvântul bă- 
trânului. lar el auzind, i-a zis fratelui: 

- la cămila şi du-o la el, şi zi-i: iată, nu ne-am terminat 
coşnițele! la cămila şi fă-ți treaba şi mergi împreună cu el în 
Egipt. Apoi adu iarăşi cămila, ca să luăm şi vasele noastre. 

Şi mergând fratele, a încărcat cămila cu coşnițele bă- 
trânului, şi s-au dus împreună în Egipt. După ce a descăr- 
cat cămila, luând-o, i-a zis bătrânului: 

- Roagă-te pentru mine! 

lar acesta i-a zis: 

- Unde te duci? 

Zis-a fratele: 

- La Schit, ca să aduc coşniţele noastre. 

Bătrânul auzind aceasta s-a smerit şi a pus metanie plân- 
gând şi zicând: 

- lertați-mă, că dragostea voastră cea multă mi-a luat 


roada! 
+ 


65) Se povestea despre un frate, că făcând coşniţe şi 
punându-le toarte, l-a auzit pe vecinul lui, zicând: 

- Ce să fac, că târgul este aproape şi nu am toarte să 
pun la coşnițele mele? 

Şi mergând acela a dezlegat toartele coşnițelor lui şi le- 
a adus la frate, zicând: 

- lată, acestea îmi prisosesc, pune-le la coşnițele tale! 

Şi a făcut de a sporit lucrul fratelui, iar pe al său l-a 


lăsat. 
+ 


66) Un frate mergând pe drum, a găsit un lemn care 
căzuse de la o cămilă încărcată cu lemne şi luându-l, l-a 
adus în chilie. Starețul văzând lemnul, i-a zis fratelui: 

- Unde l-ai găsit? 

Iar fratele a zis: 

- Pe drum. 

Zis-a lui bătrânul: 

- Dacă nu cumva era aruncat de vânt, dacă nimeni nu 
l-a pierdut, ci vântul din întâmplare luându-l din pădure, 
adu-l înăuntru! Dacă nu, mergi şi-l pune la locul lui! 

Şi întorcându-se fratele, l-a aruncat iarăşi în drum. 

+ 

67) Zis-a un bătrân: 

- Satana este împletitor de funii; pe cât îi dai şuvițe, îm- 
pleteşte. Iar aceasta o zic despre gânduri. Pe cât le primeşti, 


pe atât se înmulțesc şi asupra ta se întăresc. 
Ei 


68) Un frate l-a întrebat pe un bătrân: 

- Cum trebuie să alunge mintea gândurile cele rele? 

Şi i-a răspuns: 

- Nu poate de la sine nicidecum să facă aceasta, căci nu 
are o putere ca aceasta. Ci când năpădesc asupra sufle- 
tului, îndată trebuie să alerge cu rugăciune către Cel ce l-a 


făcut pe el şi Acela le topeşte ca ceara. 
+ 


69) Zis-a un bătrân: 

- Este unul care face lucruri bune şi vicleanul îi pune în 
minte preț mare la un lucru mic, ca să piardă plata tuturor 
bunătăților pe care le face. Şezând eu odată în Oxirinh, la 
un preot ce făcea milostenie, a venit o văduvă cerând puţin 
grâu. Şi i-a zis ei: adu o pânză şi-ţi voi da. lar ea a adus şi 
apucând haina cu mâna şi căutând-o, a zis: mare este! Şi a 
ruşinat-o pe văduvă. Deci, i-am zis lui: avvo, oare ai vân- 
dut grâul? Răspuns-a acela: nu, ci cu milostenie i l-am dat. 
Atunci eu iarăşi am zis: dacă l-ai dat ei cu milostenie, de ce 
te scumpeai la măsură şi ai ruşinat-o? 

+ 
70) Un frate se lupta cu gândul mândriei, zicând: 
- Acum, suflete, ai isprăvit faptele bune. 

Şi vrând fratele să-l biruiască, şi-a apropiat mâna sub 
cazanul unde ardea foc şi a zis către sine: 

- lată te arzi, nu te mai înălța cu cugetul! Că cei trei ti- 
neri în mijlocul văpăii fiind şi nearzându-se, nu s-au înăl- 
țat cu inima, ci cu multă smerenie lăudându-L pe Dum- 
nezeu în mijlocul cuptorului, ziceau: cu suflete umilite şi 
cu duhuri plecate să fim primit înaintea Ta. lar tu la odihnă 
stând, cugeți înalt. 


Şi cu aceasta a biruit dracul mândriei. 
a 


71) Zis-a un bătrân: 

- De se va osteni omul să se mustre totdeauna şi să-şi 
defaime sufletul în ascuns, îl încredințează că este mai ne- 
cinstit decât câinii şi decât fiarele. Că acelea n-au mâniat 
pe Făcătorul lor şi nu vin la judecată, decât să mă scoale şi 
să mă muncească veşnic. 


72) Zis-a un bătrân: 

- De şezi în pustie liniştindu-te, să nu socoteşti că faci 
vreun lucru mare, ci mai vârtos să te socoteşti câine izgo- 
nit de oameni şi legat, pentru că muşti şi sari asupra lor. 

Ei 

73) Zis-a un bătrân: 

- De vei locui în pustie şi vei vedea că poartă Dumnezeu 
grijă de tine, să nu ţi se înalțe inima, căci ridică Dumnezeu 
ajutorul Său de la tine. Ci mai vârtos zi că pentru supă- 
rarea şi neputinţa ta face Dumnezeu milă cu tine, ca să 
rabzi şi să nu te trândăveşti. 

i 

74) Zis-a un bătrân: 

- De vei auzi despre viețuirile cele mari ale Sfinţilor 
Părinți şi aprinzându-te, vei voi să le urmezi, apucă-te şi tu, 
chemând numele Domnului, ca să te întărească pentru lu- 
crul pe care l-ai ales. Şi dacă cu ajutorul lui Dumnezeu vei 
săvârşi, mulţumeşte Celui ce ţi-a ajutat! lar de nu vei putea 

să săvârşeşti, cunoaşte-ți neputința şi slăbiciunea şi defăi- 
mându-te, smereşte-ți gândul până la moarte, socotindu-te 
nevrednic, sărac şi nerăbdător! Astfel mustră-ți sufletul tot- 
deauna, ca unul care ai început şi nu ai săvârşit! Şi aşa poți 
şi tu să te mântuieşti. 

Ea 

75) Era un frate la o viață de obşte şi toate greutățile fra- 
ților le purta şi până la desfrânare se prihănea, cum că el a 
făcut. lar unii din frați neştiind lucrarea lui, au început să 
cârtească asupra lui zicând: 

- Câte răutăţi face acesta şi nimic nu lucrează. 

lar avva ştiind lucrarea lui, le zicea fraților: 

- Mai bine o rogojină a lui cu smerenie, decât toate ale 
voastre cu mândrie. Dacă vreţi, chiar de la Dumnezeu am 
să vă încredințez. 

Deci, a poruncit să se aprindă foc şi aducându-se cele 
trei rogojini ale acelora şi rogojina fratelui, a poruncit să fie 
aruncate în foc. După ce le-au aruncat, îndată au ars toate 
şi a rămas numai a fratelui. Şi văzând cei ce mai înainte l-au 
prihănit pe el, s-au înfricoşat şi i-au pus metanie. Aşa l-au 
cinstit de aici înainte, ca pe un părinte. 

a 

76) Un monah întâlnind pe nişte călugărițe, s-a ferit 
din calea lor. Văzând stareţa lucrul făcut de fratele, a zis 
căutând la dânsul: 

- Bine ai făcut, fiule, pentru neputința ta! De erai mo- 


nah desăvârşit, nu ai fi luat aminte la noi ca la nişte femei. 
a 


77) Zis-a un bătrân: 

- Oriunde vei merge, ia aminte de tine totdeauna, că lă- 
caşul Erodiului povățuieşte mai înainte de ele (sau de el). 
Adică, monahul se aseamănă cu Erodiul pentru neaverea 
de lucru şi iubirea de pustie. Oriunde va merge, lăcaşul 
său îl are mai înainte de dânsul, povățuind şi tot locul îi 
este lăcaş. Sileşte-te, ca în orice loc te vei afla, să-ţi faci 

canonul şi să nu te leneveşti la rugăciunile cele rânduite! 
Poartă grijă încă şi de gânduri, pe cât poți, şi tot necazul 
să-l ai înaintea ochilor tăi. lar acestea nu se pot isprăvi fără 


de luare aminte şi multă osteneală. 
+ 


78) Se povestea despre avva Macarie, că mergând odată 
la biserică să citească pravila, a văzut în afara chiliei unuia 
dintre frați, mulțime de draci, din care unii se închipuiau în 
muieri ce rosteau cuvinte necuviincioase, alții în copi- 
landri ce vorbeau cuvinte de ocară, alţii jucau, iar alții se 
schimbau în multe forme. Bătrânul, fiind văzător cu min- 
tea, a cunoscut pricina. Şi suspinând, şi-a zis: 

- Negreşit, fratele petrece în lenevire şi pentru aceasta 
duhurile cele viclene îi înconjoară chilia. 

După ce a isprăvit pravila, a intrat în chilia fratelui şi i- 
a zis: 

- Sunt necăjit frate şi cred că de te vei ruga pentru mine, 
cu adevărat mă va uşura Dumnezeu de necazul acesta. 

El punând metanie bătrânului, i-a zis: 

- Avvo, nu sunt vrednic să mă rog pentru tine. 

Însă bătrânul sta rugându-l pe frate şi zicând: 

- Nu mă duc, de nu-mi vei da cuvânt că vei face pen- 
tru mine câte o rugăciune în fiecare seară. 

Aşa, a ascultat fratele porunca bătrânului. Acest lucru 
l-a făcut bătrânul, vrând să-i dea pricină să se roage noap- 
tea. Şi sculându-se fratele în noaptea viitoare, a făcut o 
rugăciune pentru bătrânul. Apoi umilindu-se, a zis: 

- Ticălosule suflete, pentru un bătrân ca acesta te-ai 
rugat, dar pentru tine nu te rogi? 

Deci, a făcut şi pentru sine o rugăciune. Apoi aşa fă- 
când el în fiecare noapte şi săvârşind cele două rugăciuni, 
în duminica următoare, bătrânul ducându-se la biserică, i-a 
văzut pe draci, stând afară din chilia fratelui, ca şi mai îna- 
inte, dar trişti şi posomorâți. Şi a cunoscut că pentru rugă- 
ciunea fratelui s-au întristat dracii. Astfel, bucurându-se, a 
intrat la fratele şi a zis: 

- Rogu-te mai fă pentru mine încă o rugăciune! 

El a ascultat şi făcând pentru bătrânul două rugăciuni, 
iarăşi s-a umilit şi şi-a zis: 

- O, ticălosule suflete, adaugă şi pentru tine o rugăciune! 

Deci, aşa petrecând el şi săptămâna aceea şi făcând în 
fiecare noapte câte patru rugăciuni, duminică iarăşi ve- 
nind bătrânul, i-a văzut pe draci mai întristați şi tăcând. Şi 
mulțumind lui Dumnezeu, când s-a întors, a intrat iarăşi la 
frate şi l-a rugat să mai adauge pentru dânsul încă o rugă- 
ciune. Acesta primind şi adăugând şi pentru sine încă o 
rugăciune făcea în fiecare noapte şase rugăciuni. Când a 
trecut bătrânul, duminică i-a văzut pe draci, stând departe 
de chilia lui. Dar cum l-au văzut intrând la frate, l-au ocă- 
rât, mâhnindu-se pentru mântuirea fratelui. lar bătrânul, 
proslăvind pe Dumnezeu, a intrat la frate şi l-a sfătuit să 
nu se lenevească, ci neîncetat să se roage. Şi aşa, făcându-se 
fratele osârduitor la rugăciuni, cu darul lui Dumnezeu, s-au 
dus dracii cu totul de la dânsul. 

Pentru răbdarea în boli 


1) Un bătrân adeseori pătimea şi se îmbolnăvea. Şi s-a în- 
tâmplat într-un an să nu se îmbolnăvească şi s-a întristat 
cumplit şi plângea, zicând: 

- M-a părăsit Dumnezeu şi nu m-a cercetat. 

a 

2) Un bătrân oarecare şezând deosebi la chilie, s-a îm- 
bolnăvit. Neavând cine să-i slujească, sculându-se mânca 
orice găsea în chilie. Şi aşa a făcut multe zile, fiindcă nu a 
venit nimeni să-l caute. După ce au trecut treizeci de zile, 
de vreme ce nu venise nimeni la el, a trimis Dumnezeu un 
înger să-i slujească şi a petrecut cu el şapte zile. Apoi şi-au 
adus aminte fraţii şi au venit să-l caute. Bătând ei la uşă, s-a 
dus îngerul. lar bătrânul striga dinăuntru: 

- Duceţi-vă de aici fraților. 

Dar ei stricând uşa, au intrat şi l-au întrebat, pentru ce 
striga. EI le-a răspuns: 

- Treizeci de zile am pătimit şi nimeni nu m-a cercetat 
şi iată, şapte zile sunt de când a trimis Dumnezeu un înger 
care îmi slujea şi cum aţi intrat voi, s-a depărtat de la mine. 

Acestea zicând, a adormit, iar frații minunându-se, au 
proslăvit pe Dumnezeu. 

a 

3) Zis-a un bătrân: 

- De-ţi va veni boală, să nu te scârbeşti! Căci dacă vrea 
Stăpânul să pătimeşti cu trupul, tu cine eşti să te necăjeşti? 
Oare nu El poartă grijă de tine în toate? Sau fără Dânsul 
trăieşti? Rabdă, şi roagă-L pe EI, să-ţi dea cele de folos! Aceasta 

este voia Lui şi deci şezi cu îndelungată răbdare şi mănâncă 
din milostenie! 
Ei 
4) Un monah nevoindu-se împotriva satanei, s-a 
împuns la ochi din greşeală dar nu s-a rugat să mai vadă, 
ci răbda şi pentru răbdarea lui i-a dăruit Dumnezeu 
vederea şi iarăşi a văzut. 

Cum că darul lui Dumnezeu 
la cei desăvârşiţi se face toate: 
şi hrană şi băutură şi haină 


1) S-a dus unul din părinți la alt părinte. Şi venind cea- 
sul al şaselea, bătrânul care l-a primit, a zis ucenicului său: 

- Fă-ne puţină linte şi udă pesmeții! 

Şi a făcut ucenicul aşa. lar bătrânul a petrecut vorbind 
despre lucruri duhovniceşti, de la ceasul al şaselea până a 
doua zi la acelaşi ceas şi nu şi-a adus aminte de hrană. Atunci 
iarăşi a zis bătrânul ucenicului: 

- Fă-ne nouă puţină linte, fiule! 

Şi i s-a răspuns: 

- De ieri am făcut-o, avvo. 

Şi aşa au mâncat bătrânii. 

Ei 

2) Alt bătrân oarecare s-a dus la unul din părinți, iar 
acela fierbând puţină linte, fiindcă sosise seara, a zis celui 
ce venise: 

- Să citim puţin din pravilă! 

Astfel unul a sfârşit toată Psaltirea, iar celălalt, a rostit 
din minte cei doi prooroci mari. Şi făcându-se dimineaţă, 
închinându-i-se, s-a dus. Aşa că, pentru rugăciune, au uitat 
şi hrana. 

i 

3) Povestit-a ucenicul unui bătrân iscusit, despre părin- 
tele său, că odată venind ceasul al nouălea, a voit să guste 
ceva. Şi punând masa, a stat împreună cu el la rugăciune. 
După ce au cântat doi psalmi, a început bătrânul a grăi pe 

de rost, adică fiind în răpire, grăia cuvinte potrivite răpirii. 
Şi a petrecut aşa până a doua zi. La al nouălea ceas, a doua zi 


a încetat, căci mintea îi privea sus, spre tainele cereşti. 
i 


4) Teodor, cel ce a fost episcop la Rossu, povestea: 

- Un bătrân cunoscut de mine a venit odată la mine la 
lavra Pirghiilor, aproape de lordan, unde şedeam eu. Şi 
mi-a zis: frate Teodore, fii bun şi vino cu mine la muntele 
Sinai. Eu, neputând să calc cuvântul bătrânului, i-am zis: 
să mergem! După ce am trecut lordanul, mi-a zis bătrânul: 
frate Teodore, vino să punem metanie, ca până la muntele 
Sinai nici unul din noi să nu mănânce. Răspuns-am: cu 
adevărat, părinte, eu nu pot să fac aceasta. Auzind bătrâ- 
nul, depărtându-se puţin de mine, a pus metanie rugându-se 
lui Dumnezeu. Apoi sculându-se, am călătorit mai departe 
şi până la Sfântul munte Sinai, nimic n-a gustat. lar acolo, 
la Sinai, cum am ajuns, împărtăşindu-se cu Sfintele Taine, 
a luat şi a mâncat. Şi iarăşi de la Sinai ne-am dus la Sfântul 
Mina, în Alexandria. Când a sfârşit bătrânul şi drumul acesta, 
postind şi acolo, împărtăşindu-se, iarăşi a mâncat. Apoi am 
venit îndărăt la Sfânta Cetate (lerusalim) şi bătrânul n-a mân- 
cat nimic pe cale. Ci împărtăşindu-se asemenea cu Sfintele 
Taine, la Sfânta înviere a lui Hristos, Dumnezeul nostru, a 
luat şi hrană, în toată călătoria aceasta, atât de îndelun- 
gată, nu a mâncat bătrânul decât de trei ori, fiindcă avea 
darul lui Dumnezeu, care îl întărea. 

Adaus (de la Paladie) 
Cum că la sfârşitul vieţii, mai tare 
năpădesc dracii asupra omului, 
pentru care trebuie foarte a lua aminte 


1) Un oarecare Evloghie, scolastic alexandrin, fiind rănit 
de dragoste dumnezeiască, lepădându-se de lume şi risipind 
cele ale sale, afară de puţine ce şi-a lăsat spre chiverni- 
seală şi neputând lucra, a socotit cum să pună în rânduială 
cele pentru sine. Că nici în sobor de părinți nu îndrăznea 
să intre, nici singur să petreacă nu voia. Deci aşa aflându-se, 
a găsit un bubos, lepădat în târg care nu avea nici mâini, 
nici picioare, decât limba întreagă şi milă aştepta de la ori- 
cine trecea pe lângă dânsul. Văzându-l Evloghie, şi umilin- 
du-se la inimă, s-a rugat lui Dumnezeu şi a făcut făgădu- 
ință Domnului, zicând: 

- Doamne, pentru numele Tău iau acest bubos şi îl odih- 
nesc, până la ziua morții lui, ca şi eu printrânsul, să mă mân- 
tuiesc. Dăruieşte-mi dar. Doamne, răbdare de a-i sluji! 

Apoi, apropiindu-se de bubos, i-a zis: 

- Voieşti, să te iau în casa mea şi să te odihnesc? 

Zis-a acela: 

- Măcar de ai vrea, dar eu sunt nevrednic. 

Şi i-a zis Evloghie: 

- Mă duc să aduc un măgar şi te iau acolo. 

Deci s-a învoit acela cu multă bucurie. Şi aducând mă- 
garul, l-a ridicat şi l-a dus la gazda sa. Şi îngrijea de dânsul 
cu toate cele de trebuință, spălându-l, ungându-l, purtân- 
du-l şi cu osârdie întru toate slujindu-i, cincisprezece ani. 

Apoi a năpădit diavolul asupra bubosului şi sălbăticindu-l 
fără socoteală împotriva lui Evloghie, l-a întărâtat spre ocări 
şi vorbe rele. Acela a început să-l ocărască pe Evloghie, 
zicând: 

- Mâncătoru-le de stăpân, ai furat bani străini şi poate 
rob fiind, l-ai prădat pe stăpânul tău şi cu neputința mea vrei 
să tăinuieşti ca şi cu o facere de bine şi m-ai luat la casa ta ca 
prin mine să te mântuieşti. 

lar Evloghie i se ruga, zicând: 

- Nu! Nu-mi zice astfel de cuvinte! Spune-mi cu ce te-am 
mâhnit şi mă îndreptez! 

lar el zicea: 

- Nu-ţi voiesc aceste momeli, du-mă şi mă leapădă în 
târg! Mai bun îmi este mie târgul acela decât odihna ta. 

Evloghie zicea: 

- Mă rog, odihneşte-te, de orice te mâhneşti. 

lar el mai vârtos sălbăticindu-se de mânie, strigând 
zicea: 

- Nu doresc să fiu cu tine singur! Gloate voiesc! 

l-a zis Evloghie: 

- Eu îţi aduc acum mulțime de frați. 

lar el necăjindu-se iarăşi, i-a zis: 

- Vai mie, ticălosului! Faţa ta nu vreau s-o văd şi nici 
să-mi aduci pe cei asemenea ție mâncători în zadar! 

Şi scuturându-se, iarăşi a strigat: 

- Nu voiesc, nu voiesc! În târg voiesc! O, silă! Aruncă-mă 
unde m-ai găsit! 

Dacă ar fi avut mâini, n-ar fi pregetat să se spânzure, 
sau cu sabie să se omoare, într-atâta l-a sălbăticit dracul. 
Atunci Evloghie, nepricepând ce să facă, luând sfatul pust- 
nicilor cei aproape de dânsul, a hotărât să meargă la ma- 
rele Antonie cu bubosul şi să-i spună pricina şi cum va zice 
acela, aşa să facă. Momindu-l şi punându-l în luntre l-a dus 
la mănăstirea ucenicilor marelui Antonie, unde se zicea că vine 

Sfântul din munte, uneori, la zece zile, alteori la douăzeci, 
spre folosul celor adunaţi. S-a întâmplat că după ce a venit 
Evloghie, a doua zi a venit şi marele Antonie, seara târziu, 
îmbrăcat cu o haină de piele (precum Cronie mi-a povestit, 
care atunci era de faţă). 

Binecuvântându-i pe toți cei ce erau acolo şi şezând, 
întâi pe Evloghie l-a chemat pe nume, cu toate că niciodată 
nici nu l-a văzut, nici despre dânsul n-a auzit ceva. Evloghie, 
cu toate că de trei ori a fost chemat de marele Antonie pe 
nume, n-a răspuns, socotind că altcineva este chemat de 
Antonie, cu numele acesta. lar el iarăşi a zis: 

- Ţie îţi zic, celui ce ai venit din Alexandria! 

Atunci i-a răspuns Evloghie: 

- Ce porunceşti, rogu-te? 

l-a zis lui Antonie: 

- De ce ai venit aici? 

A răspuns Evloghie: 

- Cel ce ţi-a descoperit numele meu şi toate cele despre 
mine ţi-a descoperit. 

Zis-a Sfântul: 

- Ştiu pentru ce ai venit! Dar înaintea tuturor fraților 
spune, ca să ştie şi ei! 

Atunci a spus Evloghie înaintea tuturor, de față fiind 
şi bubosul: 

- Omule al lui Dumnezeu, pe acest bubos l-am găsit în 
târg lepădat şi trecut cu vederea. Fiindu-mi milă de dân- 
sul, m-am rugat lui Dumnezeu să-mi dea răbdare pentru 
dânsul şi m-am făgăduit lui Hristos Dumnezeu, ca până în 
sfârşit să-l caut ca pe un bolnav, şi el să odihnească prin mine 
iar eu să mă mântuiesc printr-însul. Aşadar, l-am luat la 
casa mea şi iată, de cincisprezece ani, după putinţa mea, îi 
slujesc! Şi acum, după atâta vreme, nu ştiu ce rău a pătimit 
de la mine, că tare mă tulbură. Şi am socotit să-l lepăd, fiindcă 
mă sileşte la aceasta. De aceea am venit la Sfinţia ta, să mă 

sfătuieşti ce trebuie să fac şi să te rogi pentru mine, că tare 
mă tulbură. 

Atunci i-a zis Antonie cu glas apăsat şi aspru: 

- Il lepezi, Evloghie? Dar Cel ce l-a făcut nu-l leapădă. 
Tu îl lepezi pe el? Ridică Dumnezeu pe cel mai bun decât 
tine, şi îl adună. 

lar Evloghie acestea auzind, s-a sfiit şi s-a speriat. Apoi 
întorcându-se Sfântul către bubos, a început cu vorba a-l bate 
ca şi cu un bici: 

- Bubosule, nevrednicule de pământ şi de cer, nu înce- 
tezi luptându-te cu Dumnezeu şi întărâtându-l pe frate? 
Nu ştii că Hristos este Cel ce îţi slujeşte ție? Cum îndrăz- 
neşti asupra lui Hristos unele ca acestea a grăi? Oare nu 
pentru Hristos s-a robit spre slujba ta? 

Astfel bătându-l pe bubos cu cuvinte usturătoare, lă- 
sându-i, a vorbit cu ceilalți fraţi cele spre trebuința fiecă- 
ruia. Apoi iarăşi luând cuvântul către Evloghie şi către 
bubos a zis: 

- Duceţi-vă, fiilor, cu pace şi nu vă despărțiți unul de 
altul, ci lepădând toată mâhnirea pe care dracul a băgat-o 
în voi, cu curată dragoste întoarceţi-vă la chilia în care ați 
zăbovit! Că ispita aceasta v-a venit de la satana. Fiindcă a 
văzut, că amândoi sunteți spre sfârşit şi de cununi vă veți 
învrednici de la Dumnezeu, el prin tine şi tu prin el. Deci 
nu cugetați altceva, nu cumva venind îngerul, pe care acum 
Dumnezeu vi-l trimite, să nu vă afle împreună la un loc şi 
să vă lipsiţi de cununi. 

Grăbindu-se bărbații, s-au întors la locul lor cu desă- 
vârşită dragoste. Peste trei zile s-a săvârşit fericitul Evlo- 
ghie, şi după alte treizeci şi şapte, s-a dus către Domnul şi 
cel la trup bubos, iar la suflet sănătos. 

Deci Cronic, zăbovind la locurile Tebaidei, s-a pogorât 
după patruzeci de zile la mănăstirile Alexandriei şi s-a întâmplat 

în aceeaşi zi a i se face de către frați, lui Evloghie, pome- 
nirea cea de patruzeci de zile, iar bubosului cea de trei zile. 
Aflând Cronic s-a înspăimântat. Şi a povestit părinților, ceea 
ce mai înainte a zis pentru ei Antonie. Că acesta a fost atunci 
tălmaci cuvintelor şi celor ce a spus Evloghie către An- 
tonie, grăind elineşte şi celor ce a răspuns Antonie către 
Evlaghie şi către bubosul, vorbind în limba egipteană, în care 
tuturor le vorbea cuviosul, neştiind altă limbă. 


ADAUS 


1) În lavra numită a lui Eptastomu, şi care era departe 
de lavra Cuviosului Sava, cam de şapte stadii, era un si- 
hastru minunat, cu numele loan şi avea şi un ucenic care 
răbdând răutățile ce i se făceau de către perşi în Sfânta Ce- 
tate a lui Dumnezeu, îl ruga pe bătrânul să-i spună, dacă va 
fi luată cetatea de către vrăjmaşi. lar el întâi se lepăda, zicând: 

- De unde să ştiu eu despre aceasta, fiind om păcătos? 

Dar de vreme ce tânărul sta şi se ruga, vrând să ştie, i- 
a zis bătrânul lăcrimând: 

- Fiindcă te văd, o fiule, că voieşti mult să ştii despre 
aceasta, îți voi spune câte mi-a arătat Dumnezeu. Mai-nainte 
de aceste cinci zile, mă gândeam la aceasta şi rugându-mă 
m-am văzut răpit înaintea Sfântului loc al Golgotei şi tot no- 
rodul împreună cu clerul striga: Doamne miluieşte! Cău- 
tând eu, L-am văzut pe Domnul nostru Iisus Hristos piro- 
nit pe Cruce şi pe Prea Sfânta Născătoare de Dumnezeu, 
Stăpâna lumii, rugându-se pentru norod. lar El se întorcea 
de la norod, zicând: nu-i voi asculta, căci Mi-au spurcat 
Jertfelnicul! Deci, aşa strigând noi cu suspine: Doamne milu- 
ieşte!, am venit la biserica Sfântului Constantin. Eu ducân- 
du-mă să mă închin la locul în care s-au aflat cinstitele 
lemne ale Cinstitei şi de viață făcătoarei Cruci, am văzut că 

ieşea din locul acela noroi şi curgea în biserică, iar doi oa- 
meni încuviințați stăteau acolo. Acestora le-am zis: nu vă 
temeți de Dumnezeu, că nu putem nici să ne rugăm din 
pricina noroiului? De unde este aici atâta putoare? Şi ei a 
răspuns: din fărădelegile clericilor locului acestuia. Atunci 
am zis către dânşii: nu puteţi curăți noroiul, ca să fim 
slobozi să ne rugăm? Au răspuns: crede, frate, că nu se vor 
curăți cele de aici în alt chip, decât prin foc. 

Acestea zicând, bătrânul a lăcrimat. Şi i-a zis iarăşi 
ucenicului: 

- Îţi spun, fiule: s-a hotărât să mi se taie capul şi mult 
m-am rugat să fiu iertat şi mi s-a descoperit că este hotă- 
râre şi trebuie negreşit să se îndeplinească. 

Pe când încă vorbea bătrânul acestea, au venit barbarii 
asupra lui şi ucenicul speriindu-se a fugit, iar bătrânul prins 
fiind i s-a tăiat capul. După ce s-au dus barbarii, întorcân- 
du-se ucenicul şi aflându-l pe bătrân mort, a plâns cu amar 
şi luându-l, l-a îngropat împreună cu părinții. 

i 

2) Erau doi frați mireni în Constantinopol, foarte evla- 
vioşi şi care posteau mult. Deci unul venind la Rait, s-a 
lepădat de toate şi s-a făcut monah. După câtva timp a 
venit şi fratele lui cel mirean, în Rait, ca să-l vadă. Şi 
zăbovind la dânsul, l-a văzut pe fratele său monahul, mân- 
când la al nouălea ceas. Şi smintindu-se i-a zis: 

- Când erai mirean, nu mâncai înainte de a apune 
soarele. 

Atunci i-a zis lui monahul: 

- Cu adevărat, frate, când eram în lume, mă hrăneam 
din urechile mele, căci slava deşartă şi lauda oamenilor mult 
mă hrăneau şi-mi uşurau osteneala nevoinţei. 


+ 


3) Zis-a unul din frații sfinţi: 

- Când ne rugăm către Domnul, zicând: „nu ne duce 
pe noi în ispită”, nu zicem ca să nu ne ispitim, căci acest lu- 
cru este cu neputinţă, ci ca să nu fim înghiţiți de ispită, 
făcând ceva neplăcut lui Dumnezeu, căci aceasta este a nu 
intra în ispită. Sfinții mucenici ispitindu-se prin chinuri şi 
nebiruindu-se, nu au intrat în ispită. După cum nici cel ce 
se luptă cu vreo fiară până când nu va fi mâncat de ea, nu 
cade în ispită. După ce va fi mâncat, atunci va intra în 
ispită. 


SFÂRŞIT 
şi lui Dumnezeu slavă! 

